
ARGUMENT 


loan-Aurel POP 


Limba română — 
imn întru latinitate 


|.-A.P. — președintele 
Academiei Române, 
profesor și rector al 
Universităţii Babeș-Bolyai 
din Cluj-Napoca. Autor 

și coautor a peste 80 de 
cărţi, tratate și manuale 

și a peste 700 de studii și 
articole, mai recente fiind 
Istoria ilustrată a românilor 
pentru tineri (2018) și Istoria, 
adevărul și miturile (2018). 
Doctor honoris causa al 10 
universităţi din ţară și de 
peste hotare. Membru al 
unor academii și societăți 
savante străine, între care 
Academia Europeană de 
Știință și Artă de la Salzburg 
(Austria), Academia 
Naţională Virgiliană din 
Mantova (Italia), Ateneo 
Veneto din Veneţia (Italia), 
Academia Europeană de 
Științe, Arte și Litere din 
Paris (Franţa) ș.a. 


Menirea noastră din veac este — după cum 
scria poetul lenăchiță Văcărescu - „creşterea 
limbii românești și-a patriei cinstire”. Dar ce 
reprezintă o limbă ca a noastră în noianul de 
limbi existente? Planeta Pământ are astăzi cir- 
ca 7,5 miliarde de locuitori, care vorbesc între 
şase şi şapte mii de limbi. Lipsa de preciziune 
în aprecierea numărului mijloacelor de co- 
municare lingvistică provine din dificultatea 
de a deosebi clar limbile de dialecte. Cu alte 
cuvinte, savanții nu au căzut de acord întru 
totul asupra criteriilor care deosebesc o limbă 
propriu-zisă de un dialect al unei limbi şi nici 
chiar asupra criteriilor de clasificare a tuturor 
limbilor şi idiomurilor. Forma de comunicare 
(limba, idiomul), originea comună și credința 
religioasă sunt factorii principali de coagulare 
a comunităţilor etnice numite popoare, din- 
tre care multe au devenit, în vremurile mai 
noi, naţiuni moderne. 


Cea mai importantă familie de limbi din 
lume - vorbite de circa jumătate din întreaga 
populaţie a planetei — este cea indo-europea- 
nă. Din ea fac parte ramura limbilor indo-ira- 
niene (sau indo-persane), cea a limbilor itali- 
ce vechi, cea a limbilor romanice (neolatine), 
cea a limbilor celtice, cea a limbilor germani- 
ce, cea a limbilor slave, cea a limbilor baltice, 

iar apoi câteva limbi individuale, precum greaca, albaneza, hitita și 
toharica. Marea majoritate a popoarelor europene (din familia indo- 
europeană) sunt, în funcţie de limbile pe care le vorbesc, germanice, 
romanice și slave. 


Românii fac parte din grupul popoarelor romanice și vorbesc o lim- 
bă neolatină. Evident, nu se poate să nu ne întrebăm care este locul 
românei între aceste numeroase limbi. Clasificarea limbilor este o 
operațiune anevoioasă, laborioasă și relativă. Ea s-a făcut după variate 
metodologii și nu a condus la aceleași rezultate. Dincolo de toate aces- 
tea însă, o imagine de ansamblu a limbilor principale de pe glob este 
absolut necesară și grăitoare sub numeroase aspecte. O astfel de clasifi- 
care — care credem că are un ridicat grad de obiectivitate — se numește 
„Barometrul limbilor din lume” şi a fost făcută în 2017. Factorii care de- 
scriu greutatea unei limbi, conform autorilor „Barometrului”, sunt cei 
intrinseci și cei contextuali. Factorii intrinseci ai limbii sunt: numărul 
de vorbitori, entropia (cantitatea de informaţie conținută într-un me- 
saj), factorul vehicular (caracterul de limbă de comunicare între etnii 
diferite), statutul limbii, numărul de traduceri din limba respectivă în 
alte limbi, numărul de traduceri în limba respectivă din alte limbi, pre- 
miile literare internaţionale, activitatea pe Wikipedia şi învățământul 
în acea limbă la nivel universitar. Factorii contextuali ar fi: indicele dez- 
voltării umane, indicele fecundității (numărul de copii născuţi de o fe- 
meie vorbitoare a acelei limbi) şi penetrarea rețelei de internet în limba 
respectivă. Pornind de la aceste criterii și de la anumiţi factori ponde- 
ratori, s-au acordat limbilor un scor intrinsec, unul demografic, unul 
bazat pe prestigiu şi, prin însumare şi ponderare, un scor global. Astfel, 
sub aspect intrinsec, româna ocupă locul 11 în lume (după engleză, 
franceză, spaniolă, germană, rusă, italiană, mandarină, portugheză, ja- 
poneză şi poloneză); sub aspect demografic, limba română este a 21-a 
în lume, iar din punctul de vedere al prestigiului este a 24-a în lume. 
Cumularea și ponderarea acestor trei criterii, plasează româna pe locul 
15 între limbile importante ale lumii, după limbile engleză, franceză, 
spaniolă, germană, rusă, italiană, portugheză, japoneză, olandeză, sue- 
deză, mandarină, poloneză, cehă și croată, dar înaintea limbilor sârbă, 
maghiară, coreeană, norvegiană, daneză, greacă, ebraică, catalană, fin- 
landeză, turcă, armeană, slovacă, bulgară, slovenă, ucraineană etc. 


ARGUMENT E 


Dacă se ţine seamă de uriașul număr de limbi invocat mai sus, atunci 
poziţia limbii române din acest clasament este mai mult decât onorabi- 
lă. Chiar şi dacă numai 100 dintre cele circa șapte mii de limbi arfi de luat 
în seamă, în sensul că ar fi mai importante, locul 15 obţinut, printr-un 
scor global, de către limba română înseamnă enorm de mult pentru 
moștenirea culturală lăsată sieși și lumii de către poporul român. Dar 
şi ambianța în care se află limba română este una extraordinară. Dintre 
cele 15 limbi fruntașe din lume, cinci sunt romanice (franceza, spa- 
niola, italiana, portugheza şi româna), patru sunt germanice (engleza, 
germana, olandeza şi suedeza), patru sunt slave (rusa, poloneza, ceha 
şi croata), lor adăugându-le-se două limbi asiatice, anume japoneza şi 
mandarina. Altfel spus, dintre cele 15 limbi de top din lume, 13 sunt 
limbi indo-europene, iar cinci sunt limbi romanice. Situarea limbii (și 
literaturii) române într-o asemenea companie selectă arată că poporul 
român şi-a îndeplinit, sub aspect cultural, misiunea sa istorică, deo- 
potrivă întru latinitate și umanitate. Pentru a aprecia corect dimensi- 
unea internațională a acestui patrimoniu, este de ajuns să fie consultat 
Dicţionarul Tezaur al Limbii Române, cea mai importantă operă lexico- 
grafică a românilor din toate timpurile, elaborată sub egida Academiei 
Române pe parcursul a mai bine de un secol. A fost redactat și editat 
în două etape (seria cunoscută sub sigla DA, în perioada 1906-1944 
şi seria nouă, cu sigla DLR, în perioada 1965-2010), în 37 de volume 
şi cuprinde circa 175 000 de cuvinte şi variante, cu peste 1 300 000 
de citate. În el s-au înregistrat toate cuvintele limbii populare, regio- 
nalismele și termenii arhaici din textele vechi, cuvintele din literatura 
beletristică, precum și termenii ştiinţifici şi tehnici, cu condiţia să fie 
utilizați în cel puţin două domenii de specialitate diferite. Dicţionarul 
a fost retipărit în 19 volume masive, de câte 500-1 000 de pagini fieca- 
re, în care au fost incluse toate cele 37 de volume publicate de-a lun- 
gul timpului. Elaborarea variantei electronice s-a efectuat în perioada 
2007-2010. Acest dicționar, prin dimensiunea și perspectiva abordării 
lexicografice, este similar cu marile dicționare din lexicografia mon- 
dială: Trésor de la langue française, Oxford English Dictionary (OED), 
Deutsches Wörterbuch etc. 


Limba română este ca un organism viu, care s-a născut, s-a dezvoltat și 
s-a afirmat odată cu poporul căruia îi serveşte ca mijloc de comunicare. 
Dincolo de această funcţie de comunicare, limba română este cel mai 

important vector cultural al poporului român, care asigură și reflec- 
tarea creaţiei literare românești în lume. Limba română este cea mai 
importantă creaţie culturală colectivă a poporului roman, un adevărat 
tezaur care trebuie mereu cultivat, prețuit, primenit şi apărat. Datorită 
evoluţiei lumii contemporane, vitregiei vremurilor, dezunirii noastre 
și risipirii românilor prin lume, limba română este azi limba oficială 
a două țări, România și Republica Moldova, şi a Uniunii Europene, 
dar melosul ei răsună pe toate meridianele pământului. Popoarele 
care au avut un mesaj în această lume s-au răspândit în patru vânturi, 
pe ape şi pe uscat, dar nu au pierit. Câtă vreme păstrăm zestrea lim- 
bii române, avem cu toţii o patrie, pentru că patria este — cum zicea 
Mihail Kogălniceanu - toată acea întindere de loc pe care se vorbește 
românește. 


RETROSPECTIVĂ NECESARĂ NE 


Anatol EREMIA 
Legislaţia lingvistică 
și utilitatea ei 


A.E. — dr. hab., cercetător 
conferențiar, lingvist, 
specialist în onomastică. 

A editat 25 de cărţi, cele 
mai recente fiind Dicţionar 
explicativ şi etimologic de 
termeni geografici, Chişinău, 
2006; Dicţionar geografic 
universal, Chişinău, 2008; 
Localitățile Republicii 
Moldova. Ghid informativ 
documentar, Chișinău, 2009; 
Dicţionar geografic universal, 
București, 2008; Atlasul 
hidronimic al Republicii 
Moldova, Chişinău, 2017; 
Destinul cuvintelor. Breviar 
onomasiologic, Chişinău, 
2017; Tezaurul toponimic 
românesc. Republica 
Moldova. Arealul Leova, 
Chișinău, 2018. 


Aprobarea acum trei decenii a legislaţiei ling- 
vistice, implicit legiferarea limbii române ca 
limbă oficială în Republica Moldova, repre- 
zintă un eveniment de importanță majoră 
pentru românii basarabeni. În istoricul an 
1989 s-a revenit și la fireasca și tradiționala 
grafie latină pentru limba română vorbită în 
Basarabia. Acestea sunt mari victorii obținute 
în cadrul Mișcării de Eliberare Naţională din 
spațiul românesc de la est de Prut. 


Conform legilor adoptate cu privire la statutul de 
stat al RSS Moldovenești, cu privire la revenirea 
limbii moldovenești la grafia latină, limba româ- 
nă oficială a fost introdusă în toate instituţiile şi 
organizaţiile de stat: administraţie, învățământ, 
presă, radio, televiziune. La dispoziția publicului 
larg au fost puse lucrări științifice și științifico- 
practice, broşuri de popularizare, ghiduri in- 
formative şi normative în vederea studierii și 
însuşirii limbii române literare. 


Pentru instituţiile de învățământ universitare 
şi preuniversitare au fost elaborate şi imple- 
mentate în procesul de instruire cursuri spe- 
ciale de lingvistică generală, de istoria limbii 
române, derivatologie, stilistică, cultivarea 
vorbirii. La facultăţile umaniste a fost intro- 
dusă ca obiect de predare, istoria românilor, 

în loc de istoria de orientare antinaţională. În presa periodică, la radio 
şi televiziune au fost iniţiate şi susținute rubrici şi emisiuni permanen- 
te privind problemele corectitudinii limbii române și vorbirii curente: 
„Normele limbii române literare”, „Ortografie și stilistică”, „Grai ma- 
tern”, „În lumea cuvintelor” 


Pentru persoanele alolingve, în cadrul instituţiilor, organizaţiilor și 
întreprinderilor din mediu urban și rural, au fost deschise cursuri de 
instruire şi însușire a limbii române. Au luat ființă şcoli și cercuri serale 
şi duminicale, având ca sarcină aprofundarea cunoştinţelor în domeni- 
ile limbii, istoriei şi civilizaţiei românești. Pentru conlocuitorii noștri 
de altă etnie au fost deschise şcoli cu predare în limba maternă, iar în 
unele centre urbane (Chișinău, Comrat), pentru continuarea studii- 
lor şi specializarea în domeniile dorite, au fost înființate instituţii de 
învățământ universitare. 


Revenirea la grafia latină și adoptarea normelor ortografice unice ale 
limbii române au avut drept rezultat şi reglementarea onomasticii 
naționale românești pe bază de noi principii. Se ştie că în condiţiile 
totalitarismului sovietic politica lingvistică nechibzuită a influențat 
negativ toponimia națională. Din inițiativa autorităţilor de ocupaţie 
au fost substituite numele multor sate, atribuindu-li-se, în schimb, de- 
numiri în spiritul regimului de administrare străină: Iliciovka pentru 
Dragoș-Vodă, Ukrainka pentru Sturzeni, Ceapaevka pentru Mihnea-Vo- 
dă, Cernenko pentru Șoldănești, Svetlâi pentru Deneviţa etc. Circa 250 
de localităţi au dispărut de pe harta republicii în urma comasării sau a 
desființării așezărilor respective, considerate de autorităţi ca fiind lipsi- 
te de perspectivă. S-a promovat şi în acest mod politica de înstrăinare a 
țăranilor de pământ, a autohtonilor de locurile natale, de baștină. 


Din motive lesne de înțeles, ca să nu semene cu cele românești de pes- 
te Prut, multor nume topice li s-au substituit formanții, adăugându.-li-se 
terminaţii rusești. Astfel, Antonești a devenit Antonovka, Ciolacu — Cio- 
lakovka, Sturzeni — Sturzovka, Volintiri — Volontirovka etc. Numele unor 
sate au fost denaturate până la imposibilitatea de a fi identificate: Kakora, 
Kârgani, Ataki, Voleadânk, Zberoi, în locul celor autentice și corecte Cu- 
coara, Crihana, Otaci, Valea Adâncă, Zbieroaia. S-a încercat şi pe această 
cale să se îndepărteze scrierea oficială de formele uzuale corecte ale nu- 
melor topice, toponimiei noastre impunându-i-se un aspect străin. 

A avut mult de suferit şi nomenclatura urbană locală. Prin denominaţii 
tendenţioase orașele noastre au fost, în fond, lipsite de tradiționalele 
lor nume topice. 


Urmarea adoptării legislaţiei lingvistice de după 1980, s-a făcut o anu- 
mită ordine în toponimie și antroponimie, deși în acest domeniu mai 
sunt încă acțiuni nerealizate. Multor localităţi li s-au restabilit denumi- 
rile tradiționale şi corecte, s-a precizat transcrierea în limba rusă a nu- 
melor topice, debarasându-ne astfel de monstruoasele forme în -ești şi 
-ani/-eant: Kriuleani, Faleşti, Florești, Glodeani, Râșkani, Vulkaneşti etc. 


Limba română, cum se ştie, a fost declarată pe teritoriul republicii ca 
limbă oficială de stat, dar, cu părere de rău, nu a fost şi promovată / 
respectată conform legii, chiar de către cei care au învestit-o în drep- 
turile sale legitime. Evenimentele ce s-au desfășurat în anii următori 
demonstrează cu prisosință această tristă realitate: definirea limbii de 
stat prin glotonimul aberant „limbă moldovenească”, fixat și în Con- 
stituția republicii; desființarea Departamentului de Stat al Limbilor, 
a cărui misiune consta în supravegherea funcționării limbii oficiale în 
toate domeniile și sferele de activitate umană, precum și promovarea și 
implementarea legislaţiei lingvistice în republică; amânările repetate, 
până la anularea definitivă a termenelor privind atestarea nivelului de 
cunoaştere a limbii de stat de către cadrele de conducere din republică 
şi de către specialiștii alofoni, care, în virtutea funcţiilor de serviciu, vin 
în contact direct cu populaţia. 


Ulterior, la acestea s-au mai adăugat și alte acțiuni instigatoare: declara- 
rea a trei limbi de stat în Găgăuzia (rusa, găgăuza, româna) şi în nere- 
cunoscuta Transnistrie (rusa, ucraineana, româna); introducerea în pro- 
gramele școlii a limbii ruse ca obiect de studiu obligatoriu; substituirea 
(ce e drept, nereușită) în instituţiile de învățământ a istoriei românilor 
prin inventata „istorie integrată”; propagarea ideii de „patriotism moldo- 
venesc” și tolerarea actelor fățișe de românofobie etc. 


Despre ce fel de patriotism poate fi vorba dacă unii politicieni de la noi 
insistă şi acum să fie acceptată ca limbă de stat și o limbă impusă forțat 
— rusa, tot ei susținând și promovând o istorie fărâmiţată a propriului 
neam, împovărată cu evenimente / fapte arbitrar selectate şi care țin de 
istoria altei țări. Știut este că Duma de Stat a Federaţiei Ruse a adoptat 

recent o lege prin care migranții stabiliți sau angajaţi la muncă tempo- 
rar în Rusia sunt obligaţi să cunoască și să vorbească peste tot limba 
rusă. La noi însă instituţiile abilitate se tem ca nu cumva să-i supere în 
acest plan pe etnicii ruși, aceştia fiind chiar cetățeni ai statului Republi- 
ca Moldova. 


Legea privind limba oficială a țării nu este respectată, cu toate că unul 
dintre articolele ei de bază stipulează: „Ca limbă de stat, limba moldo- 
venească (corect română, n. n. — A.E.) se foloseşte în toate sferele vieții 
politice, economice, sociale şi culturale și îndeplinește, în legătură cu 
aceasta, funcţiile limbii de comunicare interetnică pe teritoriul repu- 


blicii” [1, p. 6]. 


E bine cunoscută tendința statelor europene de a se integra într-o co- 
munitate internațională capabilă să asigure stabilitatea socială și pro- 
gresul economic în fiecare țară, pacea şi buna înțelegere între popoa- 
rele continentului. Comunitatea europeană, după cum e și firesc, pre- 
supune omogenitatea etnolingvistică și culturală internă, consolidarea 
spirituală a societății din fiecare stat. Iată de ce edificarea unei societăți 
trainice, sub toate aspectele, a devenit politica prioritară a parlamente- 
lor și guvernelor din țările europene. 


Drept exemplu în acest sens pot servi realizările din statele baltice, în 
care instituţiile și organizaţiile neguvernamentale activează de comun 
acord în vederea realizării programelor de stat privind integrarea în so- 
cietatea civilă. Oficial sunt definite strategiile edificării şi consolidării 
societăţii, sunt stabilite obiectivele, căile și metodele de soluţionare a 
problemelor în domeniu, acestea având drept scop afirmarea unei so- 
cietăţi deschise pentru toți cetăţenii țării, indiferent de apartenenţa lor 
națională sau confesională. Scopul suprem al activităţii în comun este 
consolidarea societății și integrarea ţărilor respective în comunitatea 
europeană [2]. Cert e că în aceste țări există un cadru legislativ şi ju- 
ridic adecvat în ceea ce priveşte edificarea unei societăți democratice 
deschise, de susținere a activităţilor organizaționale şi instituționale în 
vederea reformelor sociale, educaţionale și culturale. 


Factorii ce consolidează societăţile civile din ţările baltice sunt de or- 
din complex: politica consecventă promovată de autorităţile statale 
pentru prosperarea naţiunii și încadrarea grupurilor alolingve minori- 

tare în societatea unitară a statului; lipsa armatelor străine pe teritoriul 
statului; conștiința de neam și de țară suverană şi independentă îm- 
părtășită de întreaga populaţie; lipsa unor grupări vădit opoziţioniste, 
care creează mereu situaţii destabilizatoare, ce generează dezordinea și 
conflictele în societate; nivelul de cultură net superior, starea materială 
a populaţiei şi condiţiile de viață mult mai bune în comparaţie cu cele 
din Moldova. 


În Republica Moldova nu s-a făcut aproape nimic în vederea încadrării 
spirituale și culturale a cetăţenilor într-o comunitate unitară. Încercări- 
le de apropiere a reprezentanţilor minorităţilor naţionale prin însuşirea 
şi cunoaşterea limbii oficiale, a limbii române ca mijloc de comunicare 
interetnică pe teritoriul republicii, au fost zădărnicite prin decizii și dis- 
poziţii oficiale încă prin anii 1994-1996. Nu dispunem în prezent de o 
concepţie fundamentală în ceea ce privește procesele şi modalitățile de 
integrare a tuturor cetățenilor într-o societate civilă unitară, lipsind cu 
desăvârșire în acelaşi timp un cadru legislativ și juridic adecvat în acest 
sens. La noi lipseşte ca atare un dialog constructiv între organizațiile 
neguvernamentale şi instituţiile de stat. În plus, unele societăți cultu- 
rale ale minorităţilor, în contradicție cu principiile şi angajamentele 
statutare, se implică în politică şi promovează idei ce cauzează înstrăi- 
narea și izolarea alogenilor. Presa nu încurajează deocamdată discuţii 
publice în problemele de interes comun, excepție făcând unele reviste 
şi ziare de orientare democratică. 


În Franţa există un comitet naţional care informează în permanenţă 
preşedintele țării asupra stării şi funcţionării limbii oficiale în toate do- 
meniile şi sferele de activitate umană. În țările baltice misiunea aceasta 
o au comisiile respective (parlamentare și guvernamentale), care coor- 
donează activitatea comisiilor și subcomisiilor ramurale, din ministere, 
departamente, instituţii, organizaţii și întreprinderi. Ministerul justiți- 
ei din Letonia, de exemplu, dispune de subdiviziuni speciale în acest 
plan: de elaborare a proiectelor de legi și hotărâri în problemele limbii 
de stat, de supraveghere a stării și funcţionării limbii oficiale în socie- 
tate, de control și inspectare, precum și de sancţionare a cazurilor de 
nerespectare a legilor privind limba oficială. 


În Letonia programul învățământului de stat prevede trecerea treptată 
la limba letonă ca limbă de predare în toate instituţiile preuniversitare 

şi universitare [3]. La noi, şcolile cu predare în limba rusă, de altfel 
destul de numeroase, continuă să-și majoreze efectivul. În plus, după 
cum s-a menţionat deja, se mai deschid și universităţi de tot felul, slave, 
rusești. Se iscă întrebarea: pentru care ţară se pregătesc cadre calificate 
în instituţiile noastre și din bugetul statului nostru? 


În Moldova sunt necesare investigații științifice fundamentale, sub toa- 
te aspectele integrării conlocuitorilor într-o societate comună, unifi- 
cată, consolidată. Problemele integrării trebuie discutate și propagate 
în presă, la radio şi televiziune, în instituţiile de învățământ, în cadrul 
societăţilor etnoculturale. Nu avem nevoie de discuţii interminabile 
asupra denumirii limbii, după cum insistă unii politicieni; problema 
e demult soluţionată și astăzi este limpede pentru toți: vorbim limba 
română, o altă limbă romanică în spațiul dacoromân nu există. 


Să luăm aminte la cele spuse de reputatul lingvist Eugen Coșeriu: „A 
promova sub orice formă o limbă moldovenească deosebită de limba 
română este, din punct de vedere strict lingvistic, ori o greşeală naivă, 
ori o fraudă ştiinţifică; din punct de vedere istoric și practic, e o abs- 
tracţie şi o utopie; din punct de vedere politic, e o anulare a identității 
etnice și culturale a unui popor și deci un act de genocid etnico-cultu- 
ral” [4, p. 30-31]. 


E timpul ca în marea operă de instruire și luminare lingvistică să se 
încadreze activ elitele comunităţii noastre: savanții, scriitorii, oamenii 
de cultură şi artă. Lingviştilor le revin sarcini deosebite şi de mare răs- 
pundere: să realizeze opere de valoare sub raport teoretic și aplicativ; 
să abordeze în studiile lor probleme majore și de actualitate, care să 
contribuie la ameliorarea situaţiei lingvistice în republică; instituţiile 
de cercetări ştiinţifice şi catedrele universitare de limba română să-şi 
revadă în acest sens tematica investigaţiilor, evitând planificarea unor 
lucrări (monografii, teze de licenţă, de masterat și de doctorat) irele- 
vante științific şi fără randament practic. 


În condiţiile de astăzi este necesară crearea unui centru de cercetări 
şi implementări practice în domeniul integrării în societatea civilă. În 
această muncă de folos şi interes comun să fie antrenați specialiști de 
înaltă calificare, din diferite domenii: economie, sociologie, jurispru- 
denţă, istorie, lingvistică. Cu aceste drepturi și sarcini de mare respon- 

sabilitate poate fi învestită Casa Limbii Române „Nichita Stănescu” 
din Chişinău, care, pe parcursul a zeci de ani, a desfăşurat o amplă ac- 
tivitate de culturalizare și educaţie patriotică. Centrul ar avea următoa- 
rele obiective şi direcții principale de activitate: elaborarea strategiilor 
în problemele integrării; editarea unor lucrări cu caracter practic în 
domeniu; discutarea publică și propagarea ideilor şi principiilor poli- 
ticii integrării. Dat fiind faptul că instituţiile abilitate n-au ajuns încă la 
înțelegerea acestor necesităţi, susținerea organizatorică și financiară în 
acest plan va trebui obținută, probabil, tot prin realizarea unor proiecte 
şi programe internaționale. 


Limba este mijlocul principal de comunicare între oameni, dar ea mai 
este şi un factor de prim ordin în procesul de consolidare a societăţii 
umane. Pe teritoriul Republicii Moldova limba română trebuie să de- 
vină catalizatorul unificării şi consolidării societății civile, dar pentru 
aceasta e necesar ca ea să fie respectată de toată lumea şi, bineînţeles, să 
fie însuşită și vorbită de toți cetățenii țării, indiferent de apartenenţa lor 
etnică. Limba oficială a statului trebuie să intre pe deplin în drepturile 
sale legitime. 


Bibliografie | 1. Actele legislative ale R.S.S. Moldoveneşti cu privire la de- 
cretarea limbii moldoveneşti limbă de stat şi revenirea ei la 
grafia latină, Chişinău, 1990. 
2. Les politiques linguistiques des pays baltes. Terminogram- 
me, Quebec, 1998. 
3. The Integration of Society in Latvia. National Programe, 
Riga, 2001. 
4. Eugen Coşeriu. Latinitatea orientală, în Limba română 
este patria mea. Studii. Comunicări. Documente, Chişinău, 
1996, p. 30-31. 

Ana RAPCEA 
în dialog cu Tatiana ȚÎBULEAC 


Nu mă bazez pe succes, 
care este un lucru dacă nu efemer, 
atunci cel puțin schimbător 


Dragă Tatiana, te salu- 
tăm în paginile revistei 
„Limba Română” și te ru- 
găm să accepţi felicitările 
noastre. Eşti deținătoarea 
Premiului European pen- 
tru Literatură, decernat 
recent pentru romanul 
Grădina de sticlă (Edi- 
tura Cartier, 2018) - o 
recunoaștere foarte pre- 
stigioasă, de importanţă 
internaţională, prin care 
ai reuşit să fericești două ţări, aşa cum însăţi ai remarcat într-o 
postare pe reţelele de socializare. Ai participat la concurs din par- 
tea României și aș vrea să te întreb: este aceasta o dovadă că sun- 
tem, cultural, o naţiune mult mai puţin dispersată decât din punct 
de vedere politic? 


Vă mulțumesc pentru felicitări. Nu am participat la concurs, cartea a 
fost selectată de un juriu, apoi un alt juriu a ales titlul învingător. Mă 
bucură faptul că a fost anume așa. Nu am trimis niciodată lucrările 
mele la competiţii (cuvântul competiție îmi displace, mai ales în ceea 
ce ține de literatură). Nu cred că autorii pot fi comparaţi. Pentru mine, 
acest premiu este valoros pentru că vine din partea României, într-un 


PROFILURI LITERARE EUROPENE MO 


context simbolic. O 
carte scrisă de un au- 
tor din Basarabia ia o 
apreciere europeană. 


Romanele tale, și 
primul, și al doilea, 
au avut un succes 
cum mai rar; ai in- 
trat în forță, ai cuce- 
rit publicul, ai luat 
premii etc. Vreau 
să te întreb despre 
emoţiile și trăirile 
care au rezultat din 
toate aceste evenimente, cum te-ai simțit trecând prin aceste suc- 
cesive băi de succes, pardon de calambur? 


Nu mă bazez pe succes, care este un lucru dacă nu efemer, atunci cel 
puţin schimbător. Mă străduiesc să-mi scriu cărţile cât pot de bine. 
Dacă acestea plac, mă bucur, desigur. Dacă însă o lucrare semnată de 
mine nu ar prinde la public, aş şti, cel puţin, că am scris-o fără să trișez. 
Mă emoţionează mereu mesajele primite de la cititori. 


În romanul tău Grădina de sticlă, limba română este un personaj, 
unul cheie pentru descifrarea mesajelor profunde, mai e şi topica 
rusească, pe care ai spus în interviuri că ai adoptat-o voit. Aș vrea 
să te întreb dacă aceasta ar trebui să însemne și un cod de descifra- 
re pentru problemele sufletești ale personajului Lastocika? 


Limba română este un cifru în carte, aveți dreptate, și este cel mai di- 
ficil cod. Fiecare l-a decriptat cum a putut. Unii consideră Grădina o 
declarație de dragoste pentru limba română, alții, dimpotrivă, — o pal- 
mă dată României. 

În ce măsură votul conștient pentru limba română a făcut din ea 
ceea ce se numește „om”? Pe de altă parte, avusese un traseu cât 
se poate de norocos. Logic, nu ar fi trebuit ca această fată să fie şi 
fericită, până la urmă? 

Lastocika este fericită aşa cum poate. Cred că finalurile cu happy-end 
nu sunt pentru mine. Nu cred în fericirea absolută, de aceea niciun per- 
sonaj de-al meu nu este foarte fericit. Dar nici nefericit în totalitate. 


Ceea ce face scriitura ta foarte interesantă, pentru mulţi, inclusiv 
pentru mine, este poeticitatea limbajului, prin simbolismul com- 
plex pe care îl practici. Mizezi foarte mult pe acest aspect, fiind 
sigură, într-un mod aproape impertinent, în sens bun, de forţa de 
seducţie a scrisului tău, lăsând mai în umbră privocarile legate de 
arhitectura romanului, finitudinea unor linii de subiect. În acest 
context, aş vrea să te întreb dacă în viitorul roman vei ţine cont de 
malițiozităţile criticii, fie şi puţine, sau vei ridica mizele? 


Acum nu lucrez la nimic. Nu ştiu daca voi scrie un roman sau o carte 
de proză scurtă. Nu mă gândesc nici la formă, nici la teme. Am luat o 
pauză de la scris. 


Dragă Tatiana, în continuarea întrebării precedente, am o curiozi- 
tate personală, ai scris vreodată poezie? 


Poezie nu am scris niciodată. Nu cred ca mi se potriveşte. 


Te-ai impus fulgerător în mediul literar românesc, ai fost primită 
extraordinar și de critică, şi de public, ceea ce te-a făcut să declari 
că te-ai împăcat cu Bucureștiul. Întrebarea e ce-ai avut cu el? 


În acest sens sunt Lastocika din carte. Mi-a luat ceva timp ca să mă simt 
în largul meu în acest oraș. Nu din cauza oamenilor, ci din cauza mea. 


Îți mulțumim pentru bunăvoința de a ne fi acordat un interviu și 
vreau să știi că preţuim acest gest, cu atât mai mult că înţelegem 
cât de asaltată eşti de presă în proximitatea acestui mare succes. 
Noi îţi dorim, dragă Tatiana, să nu te părăsească muza și succesul 
să te însoţească mereu. 

Ana BANTOŞ 


Scriitorul și dreptatea sa. 
Tatiana Ţîbuleac, Grădina de sticlă 


Tărâm al schimbărilor cu începere din anii '90 ai secolului trecut, 
Basarabia, după cum era şi firesc, a intrat în vizorul mai multor pro- 
zatori de aici, care se afirmă în perioada respectivă: Vasile Gârneţ, 
Martorul (1988); Vitalie Ciobanu, Schimbarea din strajă (1991); 
Nicolae Popa, Cubul de zahăr (1991), Păsări mergând pe jos (2001), 
Avionul mirosea a peşte (2008); Iulian Ciocan, Tărâmul lui Saşa Kozak 
(2007), Înainte să moară Brejnev (2009); Emilian Galaicu-Păun, Țesut 
viu. 10x10 (2011); Dumitru Crudu, Oameni din Chişinău (2011), 
Moartea unei veveriţe (2017); Constantin Cheianu, Sex & Perestroika 
(2009); Liliana Corobca, Un an în Paradis (2005), Kinderland (2013), 
Imperiul fetelor bătrâne (2015), Caiet de censor (2017), Capătul drumu- 
lui (2018); Ştefan Baştovoi, Nebunul (2006), lepurii nu mor (2002), 
Fuga spre câmpul cu ciori — amintiri dintr-o copilărie ateistă (2012); 
Ghenadie Postolache, Sezonul cerșetorilor (1998), Ore particulare 
de fotosinteză (2012), Pastorala (2017); Claudia Partole, Viaţa unei 
nopți sau Totentanz — jurnalul unei menajere (2009); Mihaela Perciun, 
Băltoaca (2012), Cenușă rece (2017); Anatol Moraru, Nou tratat de 
igienă (2002), Turnătorul de medalii (2008), Nu mă tentează (2011); 
Doina Postolache, 601 sau Valiza cu busole (2011), Scrisul între vinde- 
care şi destin; Ambroise (2017); Nicolae Spătaru, Îngerașul cu fustă mini 
(2015); Lucreția Bârlădeanu, Tunica portocalie (2016); Lilia Calancea 
Sub constelația lirei (2017). 


Fondat pe developarea omului aflat în căutarea propriei identități, 
discursul narativ se bazează pe redefinirea raportului dintre individ şi 
societate, aşa cum acestea se profilează în ultima vreme, accederea la 
un statut autonom al individului, care ar putea să atingă astfel suvera- 
nitatea, marcând limitele socializării. Aici intrăm într-o zonă în care 
lucrurile se complică: este vorba despre fenomenul „marginalizării”. 

Că acest fenomen stă sub semnul relativităţii şi al relativizării nu în- 
cape îndoială, de vreme ce vorbim despre „marginalizare” în raport 
cu un grup instituționalizat, cu o epocă, un loc geografic anumit, o 
normă morală, socială sau intelectuală. Astfel că, din punct de vedere 
al conţinutului, definițiile pot fi foarte variabile. Transgresiunea care 
implică marginalizarea poate fi de ordin fizic, social, etnic, religios, 
intelectual etc. Locul, tipul de marginalitate și gradul de toleranță a 
societății față de aceasta s-au schimbat, în mod evident, marginalitatea 
fiind percepută ca o amenințare. Produs al unei societăţi, marginalita- 
tea este hârtia de turnesol a acesteia, caracterizând-o negativ. Anume 
din acest motiv, „marginalul” este un instrument cât se poate de potri- 
vit pentru scriitorii preocupaţi să demaște sau să developeze societatea 
şi timpurile în care trăim. 


Spre o astfel de marginalitate îşi îndreaptă privirea Tatiana Ţibuleac în 
romanul Grădina de sticlă (Editura Cartier, 2018). După ce anterior, în 
romanul Vara când mama avea ochii verzi (Editura Cartier, 2016), se re- 
ferea la un tip de marginalizare cauzată de o boală incurabilă (o mamă 
bolnavă de cancer și fiul ei, la vârsta adolescenţei, așteaptă împreună 
moartea), de astă dată tema o va conduce pe autoare spre întrebarea 
cu privire la maniera în care limba, cultura contribuie la formarea ter- 
menilor adecvaţi abordării realităţilor sociale relativ recente și actuale 
de la noi. Amintim că autoarea descinde din mediul jurnalistic, în care 
discursul e regizat prin mai multe coduri: deontologic, profesional etc. 
În comparaţie cu jurnalistul, scriitorul e dotat cu o putere lingvistică 
nelimitată. Şi Tatiana Ţibuleac ştie să beneficieze din plin de această 
libertate. 


Mai trebuie de adăugat că există obiective comune ale literaturii cu cele 
ale sociologiei, istoriei, dar multe lucruri nu pot fi spuse decât prin lite- 
ratură, scopul acestui gen de artă fiind expansiunea gândirii. Literatura 
are un raport superior cu realitatea, mai cu seamă dacă reflecția cri- 
tică nu se lasă antrenată în reflecția politică. Anume din aceste moti- 
ve mi-a atras atenţia romanul Tatianei 'Ţibuleac Grădina de sticlă, în 
care se mizează pe decomplexarea raportului cu realitățile specifice în 
partea estică a Europei, mai exact, pe teritoriul dintre Prut şi Nistru, 
desprins din albia românității și aflat, în perioada postbelică, în ex-Uni- 
unea Sovietică. Asociat cu „mărgioara”, un cuvânt alinător și alintător 

al lui Dumitru Matcovschi, cu „casa văduvă și tristă de pe margine de 
Prut”, a lui Grigore Vieru, sau cu „marginea vuindelor fruntarii”, în vi- 
ziunea lui Liviu Damian, acest tărâm n-a încetat să-i intereseze pe scri- 
itorii basarabeni de-a lungul timpului. Conceput în vremuri mai noi, 
discursul narativ al Tatianei Țîbuleac este orientat să devoaleze discur- 
sul labirintic al puterii, despre care Roland Barthes afirma că e peste 
tot: „Cineva așteaptă de la noi, intelectualii, ca noi să ne agităm contra 
puterii, însă noi luptăm contra puterilor. Puterea e un parazit al unui 
organism transsocial, legată de istoria întreagă a omului și nu doar de 
istoria sa politică sau istorică”. De menţionat că, potrivit aceluiași autor 
francez, „obiectul în care se înscrie puterea din toate timpurile este lim- 
bajul sau expresia sa obligată — limba”. „Limbajul e o legislaţie, limba 
e codul ei. Noi nu vedem puterea care există în limbă, deoarece noi 
uităm că orice limbă e un clasament și că orice clasament e opresiv”, 
mai spune Roland Barthes în Leçon inaugurale de la chaire de semiologie 
littéraire du College de France, prononcée le 7 janvier 1977. Este cât se 
poate de semnificativ faptul că Tatiana Ţibuleac va recurge în discursul 
său narativ la un cod special, al limbii şi că, după cum afirmă însăşi au- 
toarea, „limba română este un cod în carte (se are în vedere Grădina de 
sticlă — A.B.) ... şi este cel mai dificil cod” (din Interviul realizat de Ana 
Rapcea, publicat în acest număr al revistei „Limba Română”). Pornind 
de aici, „teatrul acţiunilor” din roman este concurat de „teatrul cuvin- 
telor”, ca să spunem așa, care e unul aparte, la un moment dat cuvintele 
devenind personaje lăsate să „acţioneze” în numele protagoniștilor. 


Limba în care e scris romanul, una cu specific „moldovenesc“, reflec- 
tă denaturările la care aceasta a fost supusă după al Doilea Război 
Mondial, când glotonimul „limbă română” era strict interzis în 
RSSM, denaturarea limbii răsfrângându-se, bineînţeles, și asupra 
modului de gândire al basarabeanului. Acest procedeu îi permite au- 
toarei să pătrundă în adâncurile labirintice greu de descifrat ale sufle- 
tului vorbitorului moldovean. În general, romanul Tatianei Ţibuleac 
ilustrează perioada în care limba vorbită în Republica Moldova e 
traversată de melanjul lingvistic român-rus, un fenomen propriu, cu 
precădere, oraşelor. Autoarea surprinde efortul psihologic al eman- 
cipării unui anumit nivel al limbii române, cel al comunicării de pe 
picior egal. Vom vedea că înscrierea Lastocikăi la școala cu predare 
în „limba moldovenească” înseamnă și trecerea într-o altă categorie a 

societății. Însă în momentul în care ea utilizează și cuvinte dintr-un 
registru lingvistic mai elevat în comunicarea cu copiii din curte, va 
fi privită cu ochi neprietenoși de aceștia din urmă, deoarece elite- 
le societăţii erau majoritar rusofone, astfel fiind pusă în joc valoarea 
politică a limbii. Pe acest fundal se profilează revolta disimulată a 
Lastocikăi, structurată într-un discurs narativ marcat de discontinu- 
itate. Este vorba, de fapt, și despre o revoltă inconștientă a protago- 
nistei contra marginalizării limbii. 


Această situaţie face parte din frustrările multiple care alcătuiesc o har- 
tă complicată a traumatismelor memoriei individuale, proiectată din 
când în când pe canavaua socialului, ale cărui ecouri se răsfrâng în su- 
fletul fragil al copilului. Suprapuse peste suferința sufletului stigmati- 
zat al Lastocikăi, ecourile mișcării de emancipare națională, bunăoară, 
sunt raportate la singurătatea și umilinţa prin care trece protagonista: 
„Mai plânge cineva în afară de mine, m-am gândit. Leonida — așa o 
chema” (Este vorba de scriitoarea Leonida Lari, unul dintre fruntașii 
mișcării de emancipare a românilor basarabeni. - A.B.). Percepția sub- 
versivă a celor ce se petrec developează starea de lucruri în Basarabia 
postbelică: limba neglijată, băştinașii, care îşi cunosc doar aproxi- 
mativ graiul: „Nu am înţeles toate cuvintele, însă unele mi-au plăcut. 
«Dulcele foc» am auzit într-un vers şi am încercat să traduc rusește. 
< CaaAKuiă oroHs> nu mi s-a părut la fel de frumos. Pentru prima dată, 
limba moldovenească a fost mai bogată decât rusa, iar asta mi-a adus o 
bucurie neașteptată. O ascultam pe Leonida mirată, cu un fel de teamă, 
de parcă un fluture enorm mi se așezase în palmă și începuse să-mi vor- 
bească!. Este o scenă memorabilă, în care cel marginalizat ia cunoștință 
de sinele său, ascultându-și propria limbă ca pe un miracol, reperându- 
şi prin limbaj zonele cele mai profunde. Astfel autoarea, trecând din- 
colo de sentimentele de suprafață, traduce adâncurile sufletului uman. 


Tot Roland Barthes susține că există recunoaşterea dreptului la cuvânt 
în situaţii de comunicare ce depășesc o simplă „codare sau decodare 
a mesajului format din punct de vedere gramatical” („codage et déco- 
dage de message grammaticalement formés”). Or, Lastocika, acționează 
intuitiv, pentru obţinerea acestei recunoașteri a drepturilor sale de afir- 
mare. Înţeleasă și susținută de Bella Isaakovna, ea va reuși să meargă la 
o şcoală cu predare în limba română, fapt despre care ulterior va afir- 

ma: „A fost cea mai mare dreptate pe care mi-am făcut-o”. (Spunea și 
Grigore Vieru că „limba este cea mai mare dreptate pe care poporul 
şi-a făcut-o sieși”). După mai mulţi ani Lastocika va reveni asupra aces- 
tui moment: „Îi voi fi recunoscătoare Bellei până la moarte pentru că a 
convins-o atunci să mă dea la școala moldovenească. Cred și acum că, 
dacă rămâneam la cea rusească, unde voia să merg Tamara Pavlovna, 
viața mea ar fi fost altfel. Spun asta fără a avea vreo explicație. Mai mult 
simt decât ştiu că, prin alegerea de atunci, mi-am făcut o mare dreptate. 
Poate singura dreptate de care am avut parte”. Şi protagonista îşi conti- 
nuă reflecţiile astfel: „Bună femeie a fost Bella, deşteaptă. Prima care a 
intuit, înaintea tuturor, dragostea mea ascunsă pentru cealaltă inimă a 
mea. Sau poate că simţise mai mult Bella? Ceva ce mie îmi este rușine 
să recunosc, iar evreii au purtat în ei mereu, din născare: dorul de tărâ- 
mul fermecat”. Dorul Lastocikăi „de tărâmul fermecat” se manifestă pe 
un traseu angoasat, al basarabeanului cu suflet extrem de complex, însă 
nu mai complicat decât este în general cel al omului de azi. Lastocika 
ia cunoștință de sinele său în internat, în acest spaţiu rezervat copii- 
lor orfani, marginalizaţi. leşind din internat, după ce este adoptată de 
Tamara Pavlovna, ea va cunoaște o lume total diferită, în care condiţiile 
de viață sunt incomparabile: baie, așternuturi, alimentaţie etc., mult 
mai bune decât avusese anterior. Din cauza necunoașterii limbii bine- 
făcătoarei sale, este maltratată moral și fizic. Zilnic va face, împreună 
cu Tamara Pavlovna, o muncă peste puterile unui copil, adunând sticle 
din cele mai mizerabile locuri, curățindu-le, pentru a le vinde şi a avea 
un câştig din asta (un câștig care, la fel ca şi toată agoniseala obținută 
de Tamara Pavlovna pe căi fie oneste, fie nu tocmai se vor duce, în final, 
pe apa sâmbetei, fără ca aceasta din urmă să-şi vadă împlinit visul de a 
o căsători pe Lastocika, de a-i face o nuntă ca în povești şi drept cadou 
de nuntă — o mașină). Statutul Lastocikăi în societate e multiplu frus- 
trant: orfană, este impusă să presteze o muncă murdară, pentru care 
cei din jur o dezaprobă: copiii o arată cu degetul, numind-o „sticlărea- 
să”. Violurile multiple o menţin în condiţia ei de marginalizată, de unde 
va căuta ieșire revoltându-se contra potenţialilor ei părinți. Lipsită de 
aceştia, Lastocica va găsi un suport moral, psihologic în faptul că îi va 
fi recunoscut dreptul la recuperarea limbii date prin naștere. „Odiseea” 
limbilor mai trece printr-un moment demn de reținut: hotărâtă să o 
vadă pe Lastocika medic și înțelegând că rezultatele ei la română sunt 

slabe, Tamara Pavlovna va angaja un profesor de română, pe Radu, 
care o va ajuta să depășească barierele acestei discipline. 


Treptat Lastocika învaţă să lupte contra stigmatelor şi, căutând soluţii, 
se refugiază în lecturi. Ahtiată de lectură (evident, în rusă, căci ma- 
joritatea bibliotecilor din orașele Basarabiei aveau fonduri de carte 
preponderent rusească), îşi găseşte un ascunziș în care „răul nu avea 
cheie”: „Într-un an am terminat toate cărțile pentru copii. Asta a fost 
răsplata mea și pentru sanie, şi pentru caleidoscopul pe care nu mi l-a 
cumpărat, pentru celelalte bucurii refuzate”. Aceasta o va face mai re- 
flexivă, îi va deschide, inclusiv prin posedarea altei limbi, o lume nouă. 
Însă protagonista nu va scăpa de sentimentul injustiţiei: „Începusem să 
cred că pe lume erau forme de viață mai drepte ca oamenii: Castanul. 
Mestecenii. Trandafirii Polcovnicului. Să mă usuc iarna și să renasc pri- 
măvara: curată, mirositoare, fără urme. Asta îmi doream”. 


O lume ruptă de rădăcini, dificilă ni se relevă prin intermediul imaginii 
femininului, care în universul romanesc al Tatianei 'Ţibuleac este rece, 
glacial, intelectual. Frustrată din cauza condiţiei sale fizice, Lastocika 
(după propriile ei cuvinte, „un țurțur îmbrăcat” sau „o piticanie”), par- 
curge un drum inițiatic complicat al căutării sinelui, printre lovituri ale 
destinului, printre agresiuni de tot felul, pentru a ajunge să-și cunoască 
sufletul, partea de omenie, căldura de care ea singură are nevoie și pe 
care găseşte forțe în sine să o dăruiască altora, dar își cunoaște și partea 
găunoasă, răutatea, veninul pe care, pentru a scăpa de el, îl proiectea- 
ză spre cei din jur. Şi totuşi, în pofida imaginii hidoase, lumea în care 
trăieşte Lastocika îi rezervă o doză de bucurie, pe care ea o trăieşte din 
plin: „Îmi era dor de duminicile din curte, de noi fete, de sucul de mes- 
teacăn, care dispăruse din magazine. Îmi era dor chiar și de băieţi, care 
se făcuseră toţi înalți şi urâţi, câinoși și fumători . Este atinsă, în fond, 
problema rezilierii femininului din perspectiva corelaţiei interiorita- 
te-exterioritate, bărbat-femeie, a străinului în sine însuși, chestiunea 
alterităţii şi modalitatea de a rezona a acestora. Se desprinde din univer- 
sul urban în decădere o pedagogie a epocii incapabilă să anihileze agre- 
sivitatea în mediul infantil, agresivitatea în general, victimele decăderii 
morale (personaje precum Oxanka, bunăoară) ilustrând incapacitatea 
marginalilor de a deveni stăpâni pe destinul lor. Dar, în același timp, 
pe acest fundal se proiectează soarta Basarabiei: Lastocika, înfruntând 

multiplele și cumplitele încercări, ajunge la București, și, aşa precum 
şi-a dorit, este medic. S-ar părea că, în final, sentimentul numit de 
ea „dragostea mea ascunsă pentru cealaltă inimă a mea” este implinit. 
Dar, de fapt, protagonista continuă să înfrunte un destin ingrat: băr- 
batul cu care are un copil stă separat de ea, deoarece nu poate suporta 
să vadă chipul copilului lor născut cu un grav handicap. Lastocika, de 
una singură, îşi va asuma responsabilitatea de a-și ocroti odrasla. Aflată 
într-o vizită la Chișinău, se va întâlni cu Radu, profesorul de română, 
de care era îndrăgostită încă de pe când era adolescentă. Venit de prin 
părţile Cernăuţilor, cu o impresionantă bibliotecă de cărți în română, 
stabilindu-se la Chișinău, unde moșştenise un mic apartament de la o 
mătușă, Radu rămâne și peste ani același simplu și modest profesor de 
liceu, fără să bănuiască sentimentele nutrite de Lastocika. 


Dinamica internă a ficţiunii romaneşti e dominată de construcţia la- 
birintică a destinului unui personaj, asemănător cu cel al Basarabiei. 
Vom observa că prin spiritul de revoltă ce o caracterizează, prota- 
gonista Tatianei 'Ţibuleac amintește de un alt mare revoltat, cel din 
proza lui Paul Goma. Menţionăm că Paul Goma, a cărui copilărie a 
fost traumatizată de refugiul familiei sale din Basarabia ocupată în 
România, de calvarul arestării tatălui său, de peregrinările familiei, as- 
cunzându-se pentru a nu fi „repatriată” în Basarabia, unde risca să fie 
deportată, este autorul unui roman intitulat Basarabia. Însă, după cum 
mărturisește însuși autorul, tot ce a scris de-a lungul vieții a scris în nu- 
mele Basarabiei nedreptăţite. Probabil așa se explică imaginea prota- 
gonistului revoltat („Moş Reproş”, se va autonumi scriitorul) din proza 
basarabeanului nostru. 


Revenind la naraţiunea din Grădina de sticlă, vom spune că spiritul 
contestatar, revolta mută, conjugate cu rezistenţa în fața traumelor 
și cu capacitatea de a găsi sâmburele din care se poate isca fericirea 
de a trăi, vin dintr-un al timp, Tatiana Ţibuleac reușind să confere 
„marginalității” dimensiuni potenţial universaliste, personajul nefiind 
orientat doar spre sine, ci spre o percepţie deschisă a lumii. 

Despre hipercorectitudine (II). 
Palatalizarea labiodentalelor 

1. Preliminarii. Dintre toate fenomenele fone- 
tice repudiate — în general, și de norma litera- 
ră, în special — cel al palatalizării labialelor este, 
poate, cel mai vizibil. Probabil că lucrurile stau 
astfel deoarece, deși fenomenul este general în 
dialectele dacoromân (cu excepția unor mici 
arii de pe teritoriul subdialectelor bănățean și 
maramureşean), aromân şi meglenoromân (mai 
puţin graiul din "Țărnareca), pe lîngă salienţa sa, 
el se manifestă destul de neuniform. 


Privind la teritoriul dacoromân în ansamblul 
său, se constată că formele palatalizate co- 
există cu cele nepalatalizate, iar cele palata- 
lizate sînt neunitare sub aspect formal și de 
inventar. Dincolo de faptul că nu toţi vorbi- 
torii tuturor ariilor lingvistice palatalizează, 
cei palatalizanți nu palatalizează în acelaşi 
fel şi nici aceleaşi cuvinte. De aici se formea- 
ză o reţea de diferenţe lesne de perceput și 
de natură să creeze deosebiri sesizabile între 
palatalizanţi, care se adaugă celor încă și mai 
pregnante dintre aceștia și nepalatalizanți. 
Chiar astfel, deși româna nu are prea multe căi 
de a produce palatale, se păstrează posibilita- 
tea ca vorbitorii să se înșele, căci însăși norma 

literară conţine forme rezultate în urma palatalizării labialelor (schijă), 
alături de forme care nu trebuiau să sufere „depalatalizarea” (viclean). 


Consoanele care interesează discuţia noastră sînt labiodentalele f, v. 
Atunci cînd în succesiunea uneia dintre aceste consoane se află un i vo- 
calic sau semivocalic este posibil ca, la un moment dat, rostirea acestuia 
să-şi piardă caracterul vocalic, sunetul apropiindu-se de o spirantă pala- 
tală. Nu este un sunet prea stabil, fiind aproape lipsit de corp. Constitu- 
ind rezultatul unei tendințe puternice a organelor articulatorii, sunetul 
astfel dezvoltat îşi va procura treptat vitalitatea necesară existenţei. Mai 
întîi, între labiodentală și spirantă, începe să se dezvolte o articulaţie în 
măsură să genereze un corp consonantic. De la consoana primă, acesta 
va lua modul de articulare (constrictiv) şi sonoritatea, iar de la iot-ul spi- 
rant va lua locul de articulare. Dezvoltarea acestei articulaţii va face ca 
în cele din urmă să apară un sunet consonantic avînd trăsăturile celor 
doi componenți (constricţie, surd / sonor și palatalitate), pe care îi poate 
absorbi parțial sau total (apărînd un sunet nou). 


În linii generale, etapele procesului sînt: fi > fy > h’; vi > vy > y (sau 
g’). În zonele în care procesul atinge apogeul, rezultatul este asimilarea 
completă a labiodentalei şi apariția unui sunet nou, muiat, care reflectă 
modul, locul și sonoritatea componentelor (h’, y); în alte zone apar 
rezultate intermediare (cele cu labiala încă nemistuită). 


2. Depalatalizări şi „depalatalizări”. Privind la acţiunile vorbitorilor, 
în relaţie cu temeiurile etimologice ale substituţiilor operate de aceştia, 
se constată că, uneori, depalatalizările operate sînt justificate din punct 
de vedere evolutiv. În aceste situaţii, substituirea palatalelor cu labiale 
a dus la refacerea unor forme care anterior existaseră în limba română, 
dar care suferiseră acțiunea palatalizării. 


Alteori, în temeiul aceleiași tendinţe de modificare conştientă a re- 
zultatelor palatalizării, vorbitorii au acționat asupra unor forme ce 
deţineau o consoană palatală, dar care nu era rezultat al manifestării 
fenomenului în discuţie. Identificind o palatală rezultată în urma unui 
alt fenomen sau prezentă în etimonul străin al unui cuvînt împrumu- 
tat, cu una decurgind din palatalizarea labiodentalelor, vorbitorii au 
operat o judecată analogică nejustificată sub aspect evolutiv şi, punînd 

temei doar pe coincidenţa celor două secvenţe de flux sonor — dar cu 
primitive diferite —, au operat substituția nediscriminînd între contex- 
te şi modalităţi de apariţie a fonetismului urmărit. În aceste situaţii, 
aşadar, palatalele substituite cu labiodentale nu erau produsele acţiunii 
fenomenului palatalizării, ci rezultate ale altor evoluţii fonetice, nere- 
pudiate de normele care operau acum „depalatalizarea”. Avînd în vede- 
re caracterul justificat al primei clase, ne vom interesa cu deosebire de 
cea de-a doua. 


fi < hi. Ca urmare a confuziei formelor ce conțineau hi cu cele rezultate 

din palatalizarea labiodentalei surde şi a încercării de a „reface” fone- 
tismul „corect”, apar forme precum ficlene (Densusianu 1961, II, p. 74) 
pentru hiclene! și firovimii (Densusianu 1961, II, p. 74) pentru herovi- 
mii — care nu constituie „grafii hipercorecte” ori greșeli de scriere. 


Prima dintre acestea, utilizată în româna literară din perioada începutu- 
rilor?, provine din magh. hütlen (Tamás sv viclean). Considerîndu-se în 
mod eronat că forma etimologică, hiclean, decurge din palatalizarea labi- 
odentalei surde, se operează o substituție, pe baza unei analogii de tipul: 
dacă hier < fier, h'ică < fiică etc., atunci hiclean < ficlean. În opinia lui V. 
Arvinte, forma actuală, viclean, indică faptul că „sunetul inițial trebuie 
să se fi rostit ca o spirantă palatală sonoră y”, în acest caz operîndu-se, 
așadar, o falsă regresiune pe baza unei analogii: dacă yin < vin, ori yițăl < 
vițel, atunci... Cu toate acestea, nu se poate exclude ipoteza unei sonori- 
zări ulterioare, a consoanei inițiale, poate sub influenţa vocalei. 


De origine ebraică, heruvim a fost de asemenea considerat ca rezultat 
al palatalizării labiodentalei surde, astfel încît firovimii este rezultatul 
aceluiași proces de mai sus. În acest caz, probabil că evoluţia ulterioară 
şi „reparaţia” operată apoi se datorează la aceea că respectivele cuvinte 
au cunoscut și cunosc sfere diferite de circulaţie şi se așază sub autori- 
tăți diferite. Primul termen nu a putut intra sub incidenţa presiunilor 
unui model unic și de autoritate întrucît s-a aflat la îndemîna masei 
de vorbitori şi a prefacerilor din graiuri — de unde, în plus, lipseşte re- 
perul grafic. Astfel stind lucrurile, în cele din urmă, vorbitorii culți nu 
au putut decît să-i aplice același tratament. Preponderent bisericesc şi 
devenit apoi poetic, ne-„necesar” vorbitorului de rînd, cel de-al doilea 
nu a suferit presiuni dinspre masa vorbitorilor, deci și-a putut păstra 
relaţia cu reperul grafic și circulația în mediul cult. 

Se observă iarăși că diferenţele de discernămiînt, ale vorbitorilor, se es- 
tompează sau se neutralizează în momentul în care termenii se gene- 
ralizează la toate categoriile de vorbitori. Lipsit de reperele prezente la 
nivelul contextului social, vorbitorul cult se poate pierde în masa uni- 
formizantă şi anonimă. Altminteri, oricît de cult ar fi, alternativele sînt 
fie de a se izola, fie de a se supune majorității. 


A. Scriban consideră că firav provine din vsl. hyravu, forma datorîndu- 
se reacției la evoluţii precum fir >h'ir (Scriban, p. 509a)*. Dacă lucrurile 
stau astfel, analogia cu un cuvînt moştenit — foarte expus fenomenului 
palatalizării labialelor — a întărit determinarea de a opera substituţia. 
Totodată, avînd în vedere afinitatea semantică dintre cuvîntul împru- 
mutat şi cel moştenit, întregul proces a putut fi amplificat de efectele 
unei etimologii populare. 


vi < ghi. Substantivul movilă are ca etimon sl. mogyla, formă care se 
rostea cu fonetismul -g'-, precum cuvintele românești rezultate din pa- 
latalizarea oclusivei bilabiale sonore ori a fricativei labiodentale sono- 


res. 


Explicaţia aceasta apare la O. Densusianu, care menţionează forme 
precum jin pentru vin, trecerile mojilă < moghilă > movilă, „în regiunea 
în care v, b precedaţi de i = j, g”) (Densusianu 1961 I, p. 182), DERE, în 
Arvinte 1991, p. 6, fiind acceptată și de alţi lingviști români (Mocanu 


1995, p. 186). 


S. Puşcariu exprimă anumite rezerve față de această înțelegere a lucru- 
rilor, arătînd că hărțile lui G. Weigand indică un teritoriu foarte restrîns 
pentru zonele în care v + i > g’ și că movilă apare şi acolo unde vin > yin. 
În consecință, acest savant consideră că, dacă am fi avut aici o formă 
hipercorectă, aceasta mai curînd ar fi trebuit să ia înfățișarea “mobilă 
(Puşcariu 1937, p. 84). 


La acestea sînt de făcut două observaţii. Aria în care v + i > g’ (exact ca 
b + i) este cu mult mai mare decît considera învățatul clujean, pe baza 
WLAD. Studiul culegerilor de texte dialectale confirmă aria de răspin- 
dire pe care o indică A. Philippide (OR II, p. 184 ş.urm.) pentru acest 
fenomen, pe alocuri chiar mărind-of. Apoi, forme precum g'in pentru 
vin, g'is pentru vis, g'iață pentru viață, g'ițăl pentru vițel, g'iorele pentru 
viorele?, g'ină pentru vină, şteg ie pentru ștevie, păstrăg” pentru păstrăvi!%, 

lyene, liyen" pentru pluralul lui lighean [ALR, II, h. 292, la ar. (010)] pot 
fi considerate suficiente pentru a ilustra comportamentul labiodentalei 
sonore la palatalizare. Repartiția reală a fenomenului contrazice a doua 
întimpinare a lui S. Puşcariu (v + i > g’ şi acolo unde se rostește yin pen- 
tru vin, adesea y alternînd cu g’, chiar la același vorbitor)”. 


Mai mult, întrucît în ariile palatalizante — alături de rezultatele identice 
ale evoluţiei a două sunete sau contexte — apar mai multe rezultate pen- 
tru aceeași evoluţie, iar fenomenul hipercorectitudinii în sine constitu- 
ie rodul unei erori, nu se pot căuta, la acei vorbitori, semne ale refacerii 
întocmai a unor forme pe care le confundă — atit în virtutea încurcătu- 
rii în care se află, cît şi a multiplelor posibilități de realizare fonetică. 


Despre o formă precum biţili pentru vițele şuviţe de lină mai lungă! 
(care cunoaşte atit realizarea yițili, cît şi g'ițli) nu se poate spune că 
n-ar decurge dintr-o astfel de substituție. Rezultatele identice de pe 
urma palatalizării ocluzivei bilabiale sonore și a labiodentalei sonore 
au făcut ca vorbitorii care nu cunoșteau decît propria formă să opereze 
cu analogii eronate. Nu se poate crede că refacerea ar duce o formă 
precum chiatră la *biatră, *viatră sau *miatră. Aceasta însă numai şi nu- 
mai întrucît vorbitorul palatalizant este lipsit de un astfel de model, 
căci nu cunoaște neapărat corespondenţa dintre piatră şi chiatră, adică 
nu are în repertoriul său un sistem de forme paralele din care ar alege 
să practice doar o serie (anumiţi vorbitori, pentru anumite forme, pot 
deţine o astfel de cunoaștere, însă cazurile acelea sînt cu totul particu- 
lare). Vorbitorul poate achiziționa treptat un sistem de corespondențe 
— destul de precar -— , însă abia în urma unor contacte care să-i procure 
posibilitatea de a observa relaţiile dintre formele sale și cele ale unui 
nepalatalizant. 


Pe fondul necunoaşterii etimologiilor (chiar în cazul existenţei în min- 
te a unui sistem aproximativ de corespondențe care să reflecte sumar 
direcţiile evolutive din fonetică), lucrurile nu diferă pentru vorbitorul 
normei literare. Un cuvînt străin, pătruns în limbă pe calea unei norme 
dialectale şi naturalizat cu mijloacele acesteia, poate fi adoptat de către 
norma literară sau de cea supradialectală, fără a suferi apoi modificări 
fonetice esenţiale de adaptare, dacă forma pe care a primit-o inițial nu 
contravine cadrului ulterior. Pe de altă parte, atunci cînd alege să adop- 
te un cuvînt aparținînd unei alte arii dialectale — sau a unuia în general 

necunoscut lui —, dacă socotește că un anumit fonetism se datorează 
acțiunii unui fenomen care nu are curs în norma sa, vorbitorul va opera 
substituţiile consecvente. 


Fireşte, dacă: a) intrarea în limbă și adaptarea lui s-au petrecut fără a 
leza principiile normei (literare, supradialectale), ajungînd la o formă 
adecvată, din punct de vedere fonetic; b) este vorba despre cuvinte pe 
care acea normă le-ar accepta și sub alte aspecte decit cel fonetic. 


Altfel spus, atita vreme cît componentele acelui flux sonor au curs în 
norma literară, iar vorbitorii acesteia nu simt incompatibilități între 
norma lor și starea fonetică a acelui cuvînt, ei tind în mod natural să nu 
opereze modificări. 


Prin urmare, chiar dacă lucrurile ar sta realmente așa cum le interpre- 
tează S. Puşcariu pe baza WLAD, mogyla devenit movilă (întrucît a pă- 
truns în limbă pe la cei ce palatalizau astfel) tot s-ar fi impus cu acest fo- 
netism, pentru că aceia care palatalizau exclusiv g’ < b + i nu cunoșteau 
fonetismul etimologic pentru a crea “mobilă dar și pentru că movilă 
(provenit de la cei culți din zona în care avusese loc împrumutul) nu 
contravenea normei literare (aici fiind indiferent dacă era -v- ori -b-). 


2.1. Comentariu. Cele ce preced arată că atunci cînd vorbitorii și uti- 
lizatorii unor norme îndeajuns de diferenţiate în anumite puncte sen- 
sibile ajung în situaţii de contact lingvistic pot apărea reacţii precum 
cele aici prezentate. Reacţiile lingvistice astfel apărute sînt rezultate ale 
activării anumitor mecanisme lingvistice, însă cauza profundă este de 
ordin social, ceea ce face ca astfel de reacţii să poată fi constatate la 
toate categoriile de vorbitori. Fie că tind spre norma literară, fie că au 
exercițiul acesteia, lipsa unei bune cunoașteri a normei, respectiv a fo- 
netismelor, formelor, paradigmelor şi etimologiilor are aceleași efecte. 
Tot din acest motiv, elementele împrumutate şi care trebuie adaptate 
la sistem - fapt care se petrece prin intermediul concret al unei norme 
—, devin cele mai susceptibile de a fi supuse tratamentelor nejustificate 
sub aspectul relaţiei dintre rezultate şi primitivele lor. 


În general, reacţiile la fenomenul palatalizării labiodentalelor sînt 
mai ferme în cazul în care se exercită asupra materialului lexical îm- 
prumutat — asupra căruia conştiinţa vorbitorilor acționează ca asupra 
unor elemente lexicale deja supuse palatalizării, eventual de către pri- 

mii împrumutători. Pe fondul necunoașterii etimonului şi a evoluţiei 
sale, adoptarea în norma literară a unor împrumuturi conținînd con- 
texte asimilabile palatalizării labiodentalelor face ca producerea unei 
substituţii în această direcţie, a unei „depalatalizări”, să fie aproape ga- 
rantată. 


Uneori însă, întrucît sunetele implicate sînt prezente în sistemul ling- 
vistic, singurul lucru nepotrivit fiind contextul în care se află — adică 
sunetele respective nu constituie în sine mărci care indică incompati- 
bilitatea cu vreo normă —, este posibil ca ele să scape observaţiei vorbi- 
torilor, iar formele care le conţin să pătrundă în norma literară. 


3. Orbita fricativelor. Cum am văzut, fenomenul palatalizării labi- 
odentalelor a avut ca rezultat apariţia palatalelor h’ (< f+ i) şi y (<v 
+ i), fier şi fiu ajungînd la h'ier, h'iu, iar viu şi vin ajungînd la yiu şi yin. 
În jumătatea sudică a Moldovei s-a stabilizat această stare. În jumă- 
tatea nordică, palatalizării labiodentalelor la kW’ şi y i-a urmat un alt 
fenomen, indus tot de un iot, astfel încît fier trecut la h'ier şi vin trecut 
la yin, devin ŝer şi ĉin (OR II, p. 184 ş.urm.; Ivănescu 1944-1945, p. 
158-216). 


Totodată însă, în această zonă, fricativele alveolo-palatale apar pe încă 
o cale, şi anume prin fricativarea africatelor ĉ şi é (cer şi ger devenind ŝer 
şi Zer). În felul acesta, în aria lingvistică respectivă, £ şi 2 devin arhifo- 
neme, care cuprind atit rezultatele evoluţiilor fonetice — de acolo — ale 
fostelor labiodentale (f şi v) palatalizate, cît şi pe cele ale africatelor ĉ 
şi ê. 

Ca urmare, în condiţiile contactelor și încercării acestor vorbitori de a 
se orienta către norma literară, starea de mai sus va crește posibilitatea 
de confuzie a vorbitorilor din zonă și va complica reacțiile acestora. 
Încercînd să rostească — în condiţiile normei literare — cuvinte care în 
norma lor conţin astfel de fricative, fluxurile sonore pe care le vor pro- 
duce vor prezenta particularități de natură să marcheze cu limpezime: 
a) unele caracteristici ale fenomenelor fonetice implicate, b) compor- 
tamentele lingvistice şi interacțiunile din acestea, rezultate de pe urma 
analogiilor operate. 

Primul set de situaţii cuprinde forme care în norma literară prezintă la- 
biodentale (care în graiuri fuseseră palatalizate şi apoi fricativate), dar 
pe care vorbitorii le tratează ca şi cum ar fi rezultat în urma fricatizării 
africatelor. 


fi > $< €. Rom. fin şi fină flleul(e) apar sub formele ĉin, fini, cină, cin e 

(ALR, I, vol. 2, în h. 218 și 219, în punctele 194, 401, 667), aşa cum și-a 
venit în fire se întilneşte sub forma ș-o vinit în iri (ALR, I, vol. 1, h. 144, 
punctele 401 şi 667). Tot astfel se înregistrează ĉerte pentru fierte, ĉilip 
pentru Filip (Istrate 1939), iar sulfină (CADE)? apare sub forma sulcină, 
frecventă în textele populare (Istrătescu 1927-1928, p. 165). 


Uneori, astfel de situaţii pot fi deosebit de complexe. Așa este cazul 
unei forme impuse în norma literară, deși rezultată în urma aceluiași 
fenomen: verbul a înfiripa. Despre acesta, S. Pușcariu spune că repre- 
zintă un „hiperurbanism al moldovenilor pentru înciripa [DR IV (1924- 
1926), p. 710-712]'5, care ar putea deriva din sl. cerep (rus. cerepu, rut., 
bg. cerep, cf. magh. cscrep) “hîrb, ţeastă, scăfirlie’ cu sens iniţial ironic a 
drege (de mîntuială) o oală spartă, adunînd la un loc hirburile e?’ (pa, 
IV, p. 712)". 


Vorbitorul de grai rostea această secvenţă cu fricativă, sunet inaccepta- 
bil pentru vorbitorul normei literare. Orientarea celui dintii, nu către 
africată (cea corectă), ci către labială ar putea fi rezultatul unui joc ana- 
logic mai complex, care a atras în sfera sa și un argument tentant, dar 
eronat. 


De regulă, comportamentul automat și inconştient al vorbitorului de- 
curge din acțiunea organelor articulatorii, rostirea sa determinată de 
acestea fiind supusă la ceea ce lingviștii numesc legi fonetice. Atunci 
cînd încearcă să acționeze conştient, lipsit fiind de cunoştinţele nece- 
sare — ceea ce este firesc pentru majoritatea vorbitorilor — și călăuzit 
doar de propria experienţă, el face analogii, dar în mod firesc înteme- 
iate pe experienţa sa, care este de vorbitor al propriei norme. De ace- 
ea, atunci cînd analogiile sale iau în seamă rezultatele unor experienţe 
sporadice, date de observarea altor norme, greșelile sînt inerente. Ra- 
reori, reuşeşte deoarece corespondenţele sînt univoce, dar de cele mai 
multe ori rătăcește întrucît nu cunoaște o realitate fundamentală: ca 
urmare a evoluţiilor fonetice, de la forme diferite se poate ajunge la o 

singură formă (sau la două identice), iar același flux sonor poate toto- 
dată dezvolta mai multe rezultate!S. 


În cazul de față este posibil ca, în plus, în mintea vorbitorului să fi apă- 
rut fir — mai ales întrucît sensul formei în discuţie putea îndemna către 
o astfel de sugestie — căci se înfiripă ceva din elemente puţine și firave. 
Ştiind că vorbitorul de grai rostește ŝir pentru fir, atunci este aproape 
limpede motivul pentru care - chiar cunoscînd posibilitatea ca în une- 
le graiuri populare fricativele să decurgă fie din africate, fie din labiale 
— direcţia către care s-a orientat a fost către labială'S. De data aceasta 
însă, fricativa nu rezulta din palatalizarea labialelor (fier > h'ier > ser), 
ci din fricativarea africatelor (cer > ŝer). 


vi > Ê< ĝ. Graiurile din Moldova de nord și din Ardealul vecin prezintă 
o formă vig (< magh. vég ‘capăt, sfârșit”) (Tamás sv vig; Gheţie & Mareş 
1974, p. 301). În Moldova, acest cuvint se rostește 2ig. Aflat în același 
tip de situaţie de comunicare precum mai sus, acel tip de vorbitor va 
produce o formă precum fig'*. 


La Neculce apare o formă precum logit. Ea rezultă pe aceeași cale ca for- 
ma din graiul popular nord-moldovenesc, loâit, fiind tratată ca și cum 
ar proveni dintr-una cu africată, care a fost „refăcută” în consecință (OR 
II, p. 189; Dumistrăcel 1978, p. 205)”. 


Acestui set i se alătură un altul, în care vorbitorul tratează formele care 
în norma literară prezintă africate ca și cum ar proveni din fricativarea 
rezultatelor palatalizării labialelor. 


Astfel — în cadrul aceluiași tip de situație de comunicare — de la forme 
precum ceară, cireşe, devenite în grai Seară, Sireşe, se ajunge la feară, fi 
reşe (Dumistrăcel 1978, p. 212), de la s-a răcit, cernută, devenite în grai 
s-a răŝit, Sernută (Istrate 1939), se ajunge la s-a răfit, fernută, iar ger, 
devenit Zer, ajunge la ver”. 


În cele două seturi de situaţii de mai sus se înșiruie forme care, în graiul 
vorbitorului nostru, conţin fricative alveolo-palatale (£, 2) provenite 
din: a) continuarea fenomenului palatalizării labialelor (sau mai exact 
din fricativarea palatalei rezultate în urma palatalizării labiodentalelor) 
şi b) fricativarea africatelor. Adică f, v + i (h’, y + i) şi ĉ, £ + i evoluează 
deopotrivă la £, 2 (fier > ŝer, vin > ĉin; cer > Ser, ger > ĉer). 

Primul lucru care trebuie spus este că, în contextele în care se află, fri- 
cativele sînt conforme cu norma vorbitorilor care le produc. Încerca- 
rea de adecvare la rostirile cu fonetisme caracteristice normei literare 
ar trebui să restabilească acolo, pentru primul set, labiodentalele f şi v, 
iar pentru al doilea, africatele € și £. 


La toate acestea se mai adaugă un fapt. În graiul aceluiași vorbitor, fri- 
cativele alveolo-palatale pot proveni din fricative palatalo-alveolare 
(şuierătoare). Plasat în același tip de situație de comunicare precum 
mai sus, vorbitorul va putea confunda cele două tipuri de fricative şi 
va putea opera substituiri în aceeași direcţie — către africate. Cauza 
principală stă în faptul că — după cum s-a văzut deja —, deși organele 
producătoare şi receptoare de sunete ale limbajului vocal-articulat sînt 
deosebit de sensibile şi de bine adaptate la actele vorbirii şi receptării, 
vorbitorul nu face distincţii care să-i depăşească nevoile reale ale co- 
municării concrete. 


În felul acesta apar: ĉapcă < șapcă, topîrlă < șopirlă, coric < şoric (Du- 
mistrăcel 1978, p. 212), ori fearteaf < cearșaf — tot mai des întîlnit 
în zilele noastre și care nu trebuie pus neapărat şi exclusiv pe seama 
asimilaţiei”!. Apoi, la I. Neculce se înregistrează: cerbet pentru șerbet, 
ori şfert cu varianta ĉifert (ĉivert) impozit trimestrial, a patra parte din 
impozit”. Toate acestea sînt rezultate ale orientării sale către africate, 
după ce a fost corectat, ca urmare a producerii labialelor în locul africa- 
telor, plecînd de la acelaşi element caracteristic lui: fricativa. 


Desigur, astfel de forme au pătruns și în norma literară: cimpanzeu (< 
fr. chimpanzé) trebuia să fie *șimpanzeu (CDDE), ciocolată (< fr. choco- 
late) ar fi trebuit să fie *șocolată, cepeleag (Hristea 1968, p. 304) (< rus. 
şepeliavi) “persoană care rosteşte defectuos, cu s și z în loc de ș şi j tre- 
buia să fie *șepeleag. 


3.1. Comentariu. Din perspectiva normei literare, situaţiile de mai 
sus se orînduiesc în două clase: forme cu labiodentale și forme cu afri- 
cate. Din perspectiva vorbitorului nostru de grai, toate aceste forme se 
subsumează unei singure clase: cea cu fricative. Ajuns într-o situație 
de comunicare pe care o socotește a fi de natură să-i solicite rostirea 
secvenţei prin renunţarea la forma curentă și familiară — cea a graiului 
său, pe care l-a învăţat de mic şi pe care îl stăpineşte —, un vorbitor 

impulsionat de anumite tendinţe de ordin social va tinde să opere- 
ze judecăţi analogice. El va pleca de la singura certitudine pe care o 
deţine: în respectivele situaţii, forma cu fricativă nu poate fi nicicum 
cea pe care ar trebui să o utilizeze. Îndemnat de anumite observaţii asu- 
pra normei către care tinde sau la care vrea să-şi acomodeze rostirea 
(conjunctural sau nu), el va trata formele unitare ale normei sale în 
chip diferențiat, substituind fricativele fie cu labiodentale, fie cu africa- 
te. Cu toate acestea, rezultatele pe care le va obţine nu vor fi conforme 
cu ceea ce apare în norma literară — cea ale cărei fonetisme vrea să le 
respecte. Vorbitorului nu i se poate tăgădui capacitatea de a observa 
că respectivele sunete din vorbirea sa (şi din norma regională căreia îi 
aparţine) au drept corespondente în norma-etalon diferite sunete, și 
nici dorința de a pătrunde în norma literară. Dar rezultatele operaţiilor 
pe care acesta le efectuează exprimă operațiuni analogice ce au la bază 
raționamente eronate, date de necunoaşterea normei către care tinde 
și a formelor particulare ale acesteia. 


Privind la certitudinile pe care le poate căpăta un astfel de vorbitor 
(fricativa nu are curs; soluţiile corecte nu pot fi decît labiodentale sau 
africate) se observă că problema sa este dublă. Pe de o parte, starea de 
la care pleacă şi care îi este proprie îl îndeamnă să trateze formele în 
mod unitar (aşa cum se află ele în graiul său, unde evoluţia convergentă 
a dus la un singur fonetism). De aceea, primul său act va fi să observe 
o corespondenţă, după care să se comporte în consecinţă. Pe de altă 
parte, el poate afla curînd că uneori va trebui să înlocuiască fricativa cu 
o labială, iar alteori cu o africată. Dar chiar deținînd această cunoștință 
— întrucît nu cunoaște etimologia cuvintelor implicate, ori căile urma- 
te de evoluţia fonetică a acestora (ştiinţă pe care nu o are nici vorbi- 
torul creditat ca instruit și utilizator al normei literare) și nici măcar 
starea, din norma literară, a cuvintelor pe care vrea să le actualizeze —, 
el nu va fi părăsit de incapacitatea de a discrimina între cazurile cînd se 
cere labială și cele în care se cere africată. Mai mult, el va asimila aici şi 
situaţiile în care în norma literară apar şuierătoare. 


Vorbitorul nu acționează pe baza cunoașterii legilor fonetice care, de 
altfel, sînt abstracții de duse de către lingvist, din comportamentele 
comunității. Aşa cum rostirile curente ale vorbitorului sînt purtate de 
relaţia dintre organele sale articulatorii şi contextele fonetice pe care le 

are de (re)produs, tot astfel reacțiile sale conştiente de substituire sînt 
orientate de relaţia dintre aspectul perceput al fluxului sonor pe care îl 
produce şi cel pe care l-ar vrea produs. Atunci cînd vorbitorul are com- 
portamente orientate conștient de anumite mize sociale și încearcă 
analogii, acele comportamente nu mai concordă cu cele naturale. Cu 
toate că și acestea tind către satisfacerea cerințelor impuse procesului 
de producere a fluxurilor sonore — în condiţiile concrete ale stării și di- 
namicii organelor articulatorii — de data aceasta este implicat factorul 
conştient. Din această cauză, contextele pe care vorbitorul le percepe 
şi tratează ca identice (limitele de identitate în care acționează astfel de 
organe ale unei comunități nu pot fi de rang „microscopic”) pot să nu 
fie astfel din punctul de vedere al evoluţiei naturale a limbii. 


În cele din urmă, direcţia procesului de substituție nu este dată de tra- 
seul evolutiv al contextului fonetic în cauză. Neștiind cum a evoluat 
contextul și nici cum a ajuns la acea rostire, vorbitorul doar tinde să 
înlocuiască un sunet cu un altul, refugiindu-se pe o poziţie pe care o 
consideră acceptabilă sau convenabilă — spre deosebire de cea de (pe) 
care se fereşte. Această poziţie este dată de relația sunetului evitat cu 
sunetul înlocuitor, conjuncția cu sunetul etimologic fiind slabă sau 
chiar inexistentă. 


Neputind ști dacă unii sau toți vorbitorii graiului cunoșteau - pentru 
toate formele sau doar pentru unele dintre ele — ambele posibilități (f, 
v, respectiv £, 6) sau doar una, nu putem ști dacă, la care vorbitor şi în 
care situaţie a avut loc o alegere reală sau nu. Limpede este că situaţile 
de mai sus: a) atestă că vorbitorii ştiu ce fonetism trebuie evitat; b) ara- 
tă că ei nu deţin experienţa necesară, care să-i orienteze către sunetul 
corect; c) reflectă orientări greșite. 


Cu toate că relaţiile dintre un fonetism de grai şi unul literar trebu- 
ie să aibă doar două capete, datorită evoluţiilor fonetice ale graiului și 
a nivelului de cunoștințe ale vorbitorului acesta nu se află în situaţia 
ca, după renunţarea la fricativă, să producă fie labiodentala corectă, fie 
africata corectă, ci în aceea de a alege între două posibilități de care a 
aflat: labiodentală sau africată? 


Cu alte cuvinte, cînd intră în contact cu norma literară, vorbitorul ca- 
pătă o certitudine, dar dimpreună cu o dilemă. Fl are cel puţin intuiţia 

existenţei anumitor relaţii între rostiri ale graiului său și ale normei lite- 
rare, precum și posibilitatea trecerilor în ambele sensuri (evident, unul 
conjunctural eronat), însă comportamentul său lingvistic (faptul că, în 
cele din urmă, optează pentru forma greșită) arată lipsa cunoaşterii re- 
feritoare la situaţia fiecărei forme. Dar lucrurile nu opresc aici. Pe cale 
empirică, el poate afla de greșeală, și totuşi rămîne cu neputința de a 
se orienta către aflarea unei soluţii particulare corecte — chiar dacă a 
aflat-o pe cea particulară greşită. Deopotrivă, el se poate manifesta ca 
unul ce preferă rămînerea pe fundamentul solid” al propriei norme, 
eventual ironizînd orice abatere de la aceasta”. 


În concluzie, examinarea atentă a primelor două seturi de forme arată 
că orientările vorbitorilor (către labiodentale sau către africate) s-au 
petrecut în urma unor contacte cu vorbitori ai altor norme și sub im- 
pulsul unor factori de natură sociolingvistică. Contactele l-au putut 
scoate pe vorbitor din certitudinile și comodităţile propriei norme. Pe 
fondul stării normei sale, în care s-au stabilizat rezultatele celor două 
evoluţii convergente, el a putut avea felurite experienţe — ca urmare 
a unor contacte mai degrabă sporadice şi fugitive (de la observarea 
ocazională a corespondenţelor din rostirile altora, la corecţiile pe care 
le-au suferit, în cazul unor rostiri). Iniţial, el a putut merge fie într-o 
direcție, fie în cealaltă, dar, după ce a aflat că greșeşte mergind într-o 
direcție (labiodentală sau africată), s-a orientat către cealaltă (africa- 
tă sau labiodentală). Chiar astfel însă, fără a cunoaşte în care situație 
anume trebuia să rostească labiodentala și în care africata, el ar fi putut 
- cel mult — să nimerească fonetismul corect (cînd este vorba despre 
același cuvînt), dar de cele mai multe ori nu (mai cu seamă cînd este 
vorba despre alt cuvînt decit cele pentru care a primit corecţii). Ne- 
cunoscînd proveniența sau calea apariţiei sunetului său şi avind doar 
aceste date, sensul reacției sale este cît se poate de logic. Cuplul care 
duce la confuzie este tocmai evoluţia fonetică convergentă și lipsa de 
cunoaștere a formelor celeilalte norme. De aceea, o corecție precum: 
nu ŝer, ci cer, îl poate duce la ceară în loc de seară, dar şi de la silip la cilip 
(în plus, tot astfel va putea ajunge şi de la șapcă la capcă). Corectat (fi- 
lip, nu ĉilip), va putea rosti apoi fier, iar nu ŝer, dar nimic nu-l va opri de 
la a continua astfel, căzind în capcana: firese, în loc de cireşe. Întocmai 
precum în cazurile din Appendix Probi. 

Fără a şti că unele dintre fricativele sale au fost (şi în cealalată normă 
sînt) labiodentale, iar altele africate, acest vorbitor — al cărui sistem fo- 
netic cunoaşte deopotrivă fricative, labiodentale și africate — este vul- 
nerabil ori de cîte ori, încercînd să-și abandoneze temporar norma sa, 
ajunge la asemenea „intersecţii”. Lipsit de memoria respectivelor for- 
me (deoarece nu le-a mai auzit şi nu deţine vreun exercițiu al lor), el va 
putea accepta lesne atît formele corecte, cît şi pe cele eronate, mai ales 
atita vreme cît fonetismele sale nu contravin deprinderilor și normei 
lui — fie populară, fie literară. 


Confuzia se vădeşte a fi totală — lucru cît se poate de firesc, de altfel, pe 
fondul, deja evidenţiat, al necunoașterii normei către care se tinde —, o 
dată cu apariţia unor situaţii precum cea a tratamentului aplicat cuvîn- 
tului de origine maghiară hition, înregistrat sub forma sa etimologică, 
dar şi sub formele vition, 2itiuon, gitiuană (Tamás, sv hition; OR II, 187 
ş.urm.; Ivănescu 1944-1945, p. 172-173). Examinarea acestui caz, care 
cuprinde toate posibilităţile şi care reflectă analizele, „raționamentele” 
şi soluţiile vorbitorilor, este deosebit de instructivă, sub aspectul aici 
discutat. 


Forma împrumutată și rostită la început a fost hition (precum în hitlen, 
hitlean, hiclean). Fie ca urmare a familiarizării cu cuvîntul, fie ca urmare 
a asimilării lui la clasa formelor palatalizate, rostirea sa a putut ajunge 
la pierderea caracterului vocalic al lui i din prima silabă şi la muierea 
consoanei iniţiale. Într-o zonă destul de întinsă, dar nu omogenă și 
continuă a Ardealului (cu deosebire în judeţele Alba, Mureș, Bihor și 
Bistriţa), precum în Moldova paralelă, astfel de palatale cunosc fricati- 
varea: îitiuon. Întrucît comportamentul vorbitorului nu se orientează 
în funcţie de faptul că acesta este sau nu un context rezultat în urma 
palatalizării labiodentalei, hition va ajunge la Zitiuon. 


Apoi, un astfel de vorbitor poate afla — de la alţii sau singur (prin 
observaţie) — că fricativează palatalele (ĉin pentru vin). Pus în situația 
de a renunța la rostirea locală, el va schimba pe Zitiuon în vition. În 
acelaşi timp sau apoi — cînd tocmai credea că a găsit un mecanism de 
înlocuire valid, eficient pentru a face față cerinţelor comunicării cu alții 
decît semenii săi —, el poate afla că fricativează şi africatele (ger > jer). 
Corectat în urma rostirii cu labială el se va putea orienta către africată: 
gitiuană. Astfel de orientări se pot produce la același vorbitor sau pot fi 

determinate de aria de care aparține vorbitorul, în unele zone existind 
predilecție către sau reținere față de anumite sunete. 


Ceea ce, în mod firesc, lipseşte în situaţiile discutate este cunoașterea 
formelor particulare. Simpla cunoaștere a claselor nu ajută. Învăţarea 
limbii se petrece ca urmare a unui exercițiu constant, într-un anumit 
mediu socio-lingvistic, copilul auzind numeroase forme particulare, 
înregistrindu-le ca fluxuri sonore și deprinzind treptat reproducerea 
lor. Ori de cîte ori crede că a aflat trăsăturile unei clase, realitatea for- 
melor particulare îl poate contrazice (de la cazul formelor neregulate 
la cel al extinderii domeniului de aplicare a regulii: eu sînteam, unuzeci 
şi cinci, el apăsează etc... 


Norma lingvistică însăși s-a constituit ponderînd evoluţia fonetică și 
uzul formelor, prin deprinderile majorităţii. Interacțiunile lingvistice 
multiple, intense şi repetate, din sînul comunităţilor au avut ca efect 
apariția unei norme lingvistice care a devenit călăuza cea mai sigură 
a vorbitorilor. Precum în cazul altor nivele ale planului social, norma 
lingvistică este rezultatul și deopotrivă factorul reciproc acomodant al 
participanţilor, în direcția utilizării eficiente a instrumentului de co- 
municare, în vederea obținerii unor comportamente lingvistice reci- 
proc compatibile şi previzibile, prin aceasta fiind naturală și implicită. 
În acest context, normele se dezvoltă ca ansamblu de modele aplicate, 
care se extrag treptat din experienţă, din observaţie şi se restructurează 
continuu, înțelegerea reciprocă a membrilor comunităţii care utilizea- 
ză aceleași reguli (percepute şi asumate) fiind o condiţie esențială a 
valabilităţii normei, a coeziunii lingvistice — și sociale în general'5— a 
acelei colectivități. 


Norma literară implică şi semnifică instaurarea altor reguli (Ivănescu 
1972, 1980, p. 13-15). Ea este culturală şi explicită. Oricum, indiferent 
de norma la care încearcă un vorbitor să aibă acces, dacă vine dintr-o 
alta și nu o stăpînește pe cea la care tentează racordarea, există riscuri 
reale ca modalităţile în care încearcă să o practice să fie improprii, ceea 
ce generează „greșeli'. Orientarea într-o direcţie sau într-alta nu se face 
neapărat în urma excluderii, consecinţă a unui raționament, a celor- 
lalte posibilităţi. De regulă, un astfel de vorbitor cunoaște un singur 
lucru: forma sa nu are curs în cealaltă normă. Indiferent de faptul că 
are cunoştinţă doar de una dintre posibilităţile teoretice (cea „greșită”, 

de pildă) sau de toate, pe fondul lipsei sale de cunoștințe, șansele de a 
greşi sint mai mari decît cele de a nimeri forma „corectă”. Dacă vorbi- 
torul este orientat de forța unei tendinţe impuse de organele sale arti- 
culatorii, pentru care respectivul context să reprezinte împlinirea unor 
tendinţe favorizate de deprinderile articulatorii, atunci șansele sale sînt 
minime. Totuşi, se poate considera că nu acest factor este cel aflat la 
baza unor asemenea operaţii. 


În principiu, apariţia, la același vorbitor, a ambelor opţiuni în cuvinte 
diferite, dar în contexte identice arată că orientarea nu ţine în principal 
de tendinţe și deprinderi, ci este conștientă şi ține de factori de natură 
sociolingvistică. Totodată, lipsit de procese care să ducă la închegarea 
în mintea acestuia a unor rețele paradigmatice complexe — care să cu- 
prindă toate cuvintele pe care acesta le are în inventar —, vorbitorul 
poate ajunge să-și orienteze opţiunile şi să se orienteze în funcție de 
interdicții, urmărind analogii operate pe baza unor observaţii nesiste- 
matice și care se referă la elemente puţine și disparate. 


4. Concluzii. 


4.1. Existenţa limbajului vocal-articulat este rezultatul natural și se- 
cundar al unui comportament biosocial, parțial inconştient, parțial 
semiconştient, cu posibilitatea de a deveni - pe alocuri şi uneori 
- conștient. Exercițiul, în cadru social, al acestui comportament ge- 
nerează un instrument de comunicare lingvistică, dotat cu capacități 
adaptativ-evolutive, în vederea existenţei și funcționării sale, limbajul 
avînd nevoie deopotrivă de stabilitate şi de variabilitate. Pe de o parte, 
spre a funcționa, limbajul are nevoie de a fi relativ uniform și omogen, 
previzibil şi comun, indivizii comunităţii trebuind să se acomodeze re- 
ciproc. Pe de altă parte, ca realitate care vehiculează și exprimă stări 
fizice, psihice, mentale, volitive, sociale etc., el trebuie să aibă atribu- 
tele ‘dinamism și 'supleţe, adaptativitate' şi “capacitate de adecvare la 
realităţile vehiculate. 


4.2. Ca produs preponderent biologic și abia apoi reglat social, struc- 
tura audio-articulatorie se supune, în grade consecvente, unor deter- 
minări biosociale — din care rezultă, de fapt. De aceea, fizica fluxurilor 
sonore şi a coarticulaţiilor din sînul unei comunităţi este determinată 

de factori de ordin general-uman, dar așa cum s-au particularizat ace- 
le coarticulaţii și fluxuri sonore în cadrul comunităţii date, ca urmare 
a interacțiunilor dintre felurile în care s-au singularizat acestea la ni- 
velul indivizilor componenți. În consecință, în sînul unei comunități, 
producţia de fluxuri sonore prezintă grade ridicate de compatibilita- 
te, de uniformitate, de coerenţă, adesea chiar de identitate. Totodată, 
evoluţiile adaptative care se produc la nivel fonetic urmează unor pro- 
cese care, de asemenea, caracterizează respectiva comunitate lingvisti- 
că şi socială. 


La nivelul planului fonetic aproape că se poate spune că limba se 
vorbeşte prin indivizi, producţia şi evoluţia petrecindu-se natural și de 
la sine, independent de conștiința vorbitorilor, fiind un proces ineluc- 
tabil, ireversibil, acționînd cu o legitate oarbă. 


4.3. Comunitatea lingvistică este esențialmente socială și se dezvol- 
tă într-un anumit mediu geografic și social, interacțional, favorabil 
stabilităţii structurii audio-articulatorii şi deprinderilor articulatorii, dar 
pregătit pentru schimbările adaptative, dintre care unele decurg din ne- 
voile structural-funcționale ale limbii, iar altele din funcţiile cognitive, 
expresive şi sociale ale limbii, toate activate de exercițiul lingvistic. 


Ca orice produs al unui exercițiu, limba şi vorbirea sînt nu doar instru- 
mente și activităţi, ci constituie deopotrivă obiecte supuse cunoașterii și 
evoluţiei. Caracterul de instrument social aparținind unei comunități, 
apoi cel de activitate deprinsă şi exercitată pe calea anumitor reflexe, şi 
cel de obiect a cărui funcționare și devenire pot fi înţelese nu implică 
nicidecum absenţa factorului conștient. 


De aceea, modificările lingvistice nu apar doar în consecința unor 
activităţi reflexe ale unor configurații anatomo-fiziologice, ele fiind 
expresia plenară a manifestării depline a întregului complex biosocial 
(avînd trăsăturilor unor comportamente anatomo-fiziologice, psiholo- 
gice, conștiente, volitive, sociale). Plasat în limitele acestei configurații 
şi observindu-și activitatea şi efectele ei, individul poate deveni un 
factor activ, care acționează la nivelul înțelegerii sale, în funcție de 
observaţiile pe care le-a făcut, de calculele și de țelurile sale. La acest 
nivel, individul nu mai este cel prin care limba se vorbește pe sine, ci 
începe să devină cel care vorbește limba. 

4.4. Comportamentul (limba), producătorul (organismul biologic) 
şi cadrul (organismul social) sint dominați de tendinţe centripete şi 
conservative, tinzind către păstrarea identităţii cu sine şi autoreprodu- 
cerea fidelă, apoi către imuabilitate. Totodată, fiecare dintre cele trei 
cunoaște solicitări interacționale, care le fac să adopte un anumit grad 
de supleţe, spre a putea funcționa în cadrul interacțional și a-şi per- 
petua existenţa. Ceea ce diferă în fiecare caz este măsura în care re- 
simt respectivele tendinţe și solicitări: comportamentul este dominat 
de tendinţele interne şi se supune doar la rigoare solicitărilor externe, 
producătorul este forțat prin natura sa la deschidere colaborativă, în 
vreme ce cadrul reprezintă prin sine un tip de paradigmă în care par- 
tea este aproape complet subsumată întregului, colaborarea devenind 
sinergie. 


4.5. Rezultă că, în procesul de utilizare a limbii, vorbitorul are posibili- 
tatea de a se orienta către aceasta, acționînd asupra instrumentului, în 
diferite feluri, nu doar la nivelele atribuirii de valori stilistice, alocării 
de sensuri şi nuanţe, învestirii cu anumite valori gramaticale sau utili- 
zării topicii şi recţiunii, dar și la nivelul fundamental, fonetico-fonolo- 
gic, modelind - în anumite chipuri și măsuri, în consecinţa anumitor 
calcule — sunetele limbajului vocal-articulat. 


Rezultatele unei astfel de activități nu mai sînt diacronice, precum în 
cazul acţiunii factorilor naturali și inconștienţi, ci sincronice. În general, 
vorbitorul nu ţine seama de evenimentele diacronice (cel obișnuit nu 
prea are cunoștință de ele), iar cînd are pretenţia de a o face (cîteodată, 
cel instruit) el acționează sub impulsul și în virtutea unor observaţii și 
calcule analogice, direcționate de anumite mize. Prin urmare, privind 
la stările de limbă contemporane lui și orientat de tendinţele lingvisti- 
ce contemporane lui, acest vorbitor va putea deveni un factor activ în 
modelarea limbii, însă nu neapărat în direcţiile în care se dezvoltă și 
evoluează aceasta în mod firesc. 


4.6. Fenomenul hipercorectitudinii — precum cel al etimologiei popu- 
lare, cu care deţine anumite relaţii şi elemente de comunitate — este o 
formă de manifestare a conștiinței lingvistice prin care limba este tul- 
burată la nivelul fonetismelor și formelor ei concrete, dar deopotrivă 
prin care mecanismele de funcţionare a limbii sînt exersate, puse la în- 
cercare, dinamizate. 

Fenomenul în discuţie constituie: a) o cale şi un proces deosebit de 
importante prin care limba, norma și vorbirea se exersează la nivelul 
producerii și receptării vorbirii; b) o modalitate esențială prin care 
limba, norma şi vorbirea se manifestă ca entităţi sau ipostaze supuse 
evoluţiei și c) un indice care dă seama de concretețea caracterului bio- 
social și cultural al limbii, normei și vorbirii. 


Ca rezultat evident al caracterului autoreglat al limbajului vocal-arti- 
culat, hipercorectitudinea reliefează relația coevolutivă dintre acțiunea 
de producere a fluxurilor sonore şi cea de receptare a lor, prin care, 
urmînd producerii, receptarea verifică starea de conformitate a fluxului 
sonor cu anumite cerinţe de normă, după care poate solicita restructu- 
rarea fluxului sonor în concordanţă cu orientările asumate deopotrivă 
de către individ şi comunitate. 


Note | Forma etimologică este bogat atestată: hitlen (Ev.Sib., 
94); hitlean (Ps.Cor, S p 75, 267 304); (Moxa, 
60%, 68', 116"); hitlenșugul (Moxa, 69, 120°); hitlenșug (Ps. 
Cor, 94); hicleşugul (po, 92/10); hiclenie (po, 8/12, 
257/25); hicleniră-se (po, 48/2) şi hitleniră (Ps.Cor., 60:,); 
hitlen şi hitleni (cB, 203/21; 432/6). 

? Aceasta apare, de exemplu, în pi XXXVI, p. 136: „poh- 
tele turcilor ceale ficleane”, dar și în alte cîteva texte vechi. 
3 Arvinte 1988, p. 55b; 1991, p. 6a; 1995, p. 3b; 1997, p. 
4b. În sprijinul explicației de acolo pot fi aduse şi forme 
precum iclean, iklyonă, icleni, din Tamás (sv viclean), apoi 
Moiliţa pentru Moviliţa (I. Gheţie, Introducere în studiul 
limbii române literare, Bucureşti, 1982, p. 87). Asemănă- 
tor este cazul relatat de Constantin Lacea, care descoperă 
într-un document de pe vremea lui Brincoveanu cum un 
j săsesc (în numele unui oarecare Georg Jeckel) este redat 
prin gh sau h’, de unde apar notații cu f. O asemenea defor- 
mare a numelui sas nu putea fi făcută decît de români, nu 
poate fi simplă grafie şi este limpede că aceștia erau con- 
ştienți de „inadvertenţă” şi încercau „să refacă” acel nume 
conform deformării pe care credeau că a suferit-o. 

+Pe urmele lui A. de Cihac, G. Baronzi consideră că aceasta 
derivă din fir (Limba română și tradițiunile ei, Brăila, 1872, 
p. 235). Dincolo de faptul că o astfel de etimologie intră 
într-o posibilă logică a bunului simţ, totuși, existenţa for- 
mei slave nu poate fi ignorată. În astfel de situații, lipsind 
modalităţile de control, ar fi hazardată susținerea doar a 
uneia dintre cele două posibilități și eliminarea categori- 

că a celeilalte. Oricum, acceptind etimologia lui A. Scriban, vom accepta și că, ulterior 
apariţiei sale, forma a putut intra în relaţie cu fir şi, eventual, să sufere influenţa acestuia. 
‘Ivănescu 1944-1945, p. 212-213, se raliază aici opiniei lui O. Densusianu și respinge înt- 
împinările lui S. Puşcariu. 

é Care, deși își începe paragraful etimologic cu „Origen dudosa”, totuși consideră că mo- 
vilă provine din moghilă, fiind „efecto bastante recento de un hiperurbanismo mold” (sv 
movilă). 

7O asemenea situație apare în Banat, exemplu care le întărește pe altele, care vădesc ne- 
putinţa vorbitorului de a se orienta spre o opțiune care să reflecte identitatea de rezultate 
şi corectitudinea criteriilor. 

3 Este suficientă raportarea la GN I, p. 186-190, unde apar texte din zona Ilfov, în care 
sînt semnalate forme precum să nu ghie pentru să nu vie, ghite pentru vite, ghiespar pentru 
viespar. 

° Pentru care se poate vedea GN I, p. 131,291; de asemenea Viciu 1914, p. 89. 

1 Pentru toate exemplele de pînă aici, mai puţin cele notate deja, a se vedea oR, II, p. 
188-189, de unde se poate constata și proveniența din arii lingvistice diferite a acestor 
exemple. 

1 De fapt, palatalizarea labiodentalei sonore ar putea fi redată schematic astfel: v + i > vy 
> (vg”) >y şi g” (dara se vedea şi OR, II, p. 187). 

2 Scriban trimite la lat. sulfur. În Însemnări și reacţii, as III (1927-1928), p. 429-430, L.-A. 
Candrea are în vedere etimonul *sulfinus, palatalizat şi apoi suferind evoluţia h'> £ > €. 

8 În Viciu 1906-1907, p. 110, se dau sensurile ‘a pierde putere după un morb’ şi a se preve- 
dea cu ceva în mare silă și cu mare greu. Pentru etimonul lat. “imperfilare, a se vedea textul 
lui G. Giuglea, din DR II (1921-1922), p. 825. 

14 Lexiconul lui Miklosich glosează, la p. 1125b, upmwne 'Sorpakov, ‘testa, epena ‘cranium’ 
1s În Puşcariu 1929-1930, p. 224, se observă că diferite „legi fonologice” pot genera (pot 
avea ca rezultat) aceeași formă, ceea ce conduce la confuzii. 

16 Pentru desfira, resfira a se vedea Graur 1963, p. 148-150; Arvinte 1988, p. S4b-SSa, unde 
se discută şi se oferă o soluţie pentru verbul a rășchira; Puşchilă 1913 p. 31. 

1 În Viciu 1914, p. 201, apare forma jig. 

18 Este întocmai cazul din ĝițăl < âiţăl < vițel (nordul Moldovei), după modelul geană > 
2anâ, genunchi > Zenunchi (pentru care a se vedea or II, p. 180, precum şi NALR Moldova, 
hărţile 28 și 55). 

1 Forma aceasta a mai fost discutată în Todoran 1965, unde este considerată hipercorec- 
tă. Tot la I. Neculce apare și lovit (p. 305), ceea ce arată că el cunoştea şi această formă, dar 
nu există indicii care să ateste că ştia sau nu știa care formă este corectă. Desigur, nu știm 
ce putea însemna „corect” şi pentru care „normă” a momentului. Din punctul de vedere 
al normei lingvistice locale — singura certitudine autentică — uzual era lozit. Dacă ambele 
forme aparţin cronicarului, atunci se poate presupune că aceea pe care o utiliza în mod 
curent — sau, cel puţin, care ocupa un spaţiu dominant în conștiința sa — era cea a graiului 
de care aparţinea. În acest context putea fi destul de nesigur în ceea ce priveşte cealaltă 
formă (lovit sau logit?), îndeajuns încît refacerile pe care le încerca să nu-i reușească me- 
reu. (Iar preocuparea sa pentru eliminarea moldovenismelor este vădită, fie şi numai de 
exemplele existente la acest cronicar.) Ar însemna că I. Neculce nu stăpînea pe deplin 
norma literară. Aceeaşi concluzie ar rezulta şi dacă se consideră că forma hipercorectă „i-a 

scăpat”. Acest fapt ar demonstra că el nu avea o bună deprindere a normei literare mol- 
doveneşti (atît cît se constituise aceasta), dar şi că aceasta era destul de slab închegată ca 
atare. Pe de altă parte, credem că, precum alte paliative, recursul la explicaţia prin copistul 
incult ar falsifica situaţia. Nu se pot expedia în pana copistului toate cazurile ce ies dintr-o 
presupusă coerenţă a textului, a „normei” autorului. Dacă se presupune că autorul elabora 
un text avînd o coerenţă ridicată — fapt nu doar neconfirmat, dar și puternic infirmat de 
vechile texte româneşti —, copistul de asemenea ar putea fi creditat cu conştiinţa respectă- 
rii textului ori, dimpotrivă, cu iniţiative comparabil de coerent urmate, mai ales dacă avea 
a face cu forme care îi lezau simţul normei sale. 

În cele din urmă, indiferent cui i-ar aparține forma în discuţie, ea există şi constituie pro- 
dusul fenomenului cercetat aici, mai ales că multe dintre acestea au prea multe ocurenţe 
în texte, pentru a fi simple soluţii grafice și consecvent aplicate la probleme inexistente, 
convieţuind cu aplicări inconsecvente ale altor soluţii şi cu probleme reale dar lipsite de 
soluţii. Pe de altă parte, astfel de forme sînt bogat atestate de cercetările și anchetele ling- 
vistice efectuate de-a lungul a mai mult de o sută de ani. 

* Informaţia o avem de la profesorul nostru, Vasile Arvinte, care ne-a vorbit pe larg des- 
pre situaţiile întilnite în anchetele sale dialectale, din nordul Moldovei. Forma apare şi în 
Dumistrăcel 1978, p. 176, unde se dă vier ‘ger’ 

2 Cf. ceaţă > Saţă ori încrucișat > încrusișăt, ulcior > ulsor, ciolan > $olan, atestate de NALR 
Moldova. Astfel de exemple apar și în Istrate 1939, p. 143. În Puşcariu 1931-1933 se con- 
sideră că forme de acest tip sînt „explicabile prin Moldova şi Ardealul de Nord”, autorul 
acordind conştiinţei un rol primordial în apariţia unor astfel de rostiri. Pentru substantivul 
ĉapcă, a se vedea și Zamfira Mihail, Despre regionalismul șapcă şi neologismul omonim, în 
ALIL, t. XVII, 1966, p. 143-150, unde se arată că situaţia cuvîntului discutat este deosebit 
de complexă, mai cu seamă din cauze de ordin semantic, şi că, probabil, forma rezultă din- 
tr-o „hiperregresiune”, curentă într-o zonă restrînsă din Moldova, fond pe care autoarea 
este reticentă cu privire la considerarea influenţei străine printre factorii de modificării. 
2 Tot aici este de amintit o formă precum gerebie, pentru jerebie, semnalată în Siret şi con- 
siderată „grafie hipercorectă” (Gheţie & Mareş 1974, p. 195-196). După cum am arătat 
mai sus nu există vreun indiciu relevant și nici un argument științific irefutabil care să de- 
monstreze că africata iniţială ar fi o simplă grafie, iar nu rezultatul unei înlocuiri deliberate 
a şuierătoarei. Jerebie 'delniţă, “bucată de pămînt (proprietate individuală) ieșită cuiva la 
sorţi” are ca etimon vsl. 2rebii, 2rebii (Scriban, 713b; de asemenea, Bolocan 1981, unde sv 
jirebie se dă sensul “bande de terre’). Cuvintul apare și astăzi — cu labiala palatalizată — sub 
forma antroponimului Jereghie, Jireghiu (1. Iordan, Dicţionar al numelor de familie românești, 
Bucureşti, 1983, p. 267b). În cB apare în textul slavon jreabiie-, tradus ‘sorți’ (10/16-17, 
13/6-7 etc.). În Paşca 1928, p. 42 apare, în județul Someș, jreabiie femeie tînără şi vioaie! 
23 „În rare cazuri pronunţă forma cu labiala nepalatalizată, și atunci pare a repeta un cuvînt 
după mine: piĉóre şi îndată se corijează: t'iĉóre” (ALR II Introducere, p. 77). 

* În Al. Cristureanu, în Raportul dintre dialectologie și antroponimie reflectat în domeniul 
poreclelor, în ALIL, t. XXX (1985), p. 333-340, se raportează un caz în care un localnic 
(Ibănești, Mureș) explică porecla Fizmucă purtată de un consătean: „cin o fost la școală, o 
vrut să zâcă domnește sizmă, da n-o zis cum trebe” (p. 338). 

25 Norma lingvistică este doar una dintre componentele normei sociale, care funcționează 
ca un comportament colectiv şi care se edifică istoric şi social (Wright 1982). 

Stelian DUMISTRĂCEL 
Hăţișuri de lilieci, 
dar și miresme. Și speranțe! 


MAI ÎNTÂI, o mărturisire: textul de față 
porneşte de la conferința Misterele florii de 
liliac, pe care am prezentat-o ca a XXVII-a 
prelecțiune din seria nouă a „Junimii”, la 
Casa-Muzeu „Mihail Sadoveanu” din Copou, 
pe data de 5 mai: prima duminică din florar a 


devenit ziua când este sărbătorită la Iași floa- 
S.D.- cercetător ştiinţific la rea de liliac. Iar liliecii de pe aleea de intrare 
institutul de Filologie Română Ja casa-muzeu erau în plină floare, răspândind 


A pee aa bana: iii puternic şi parfumat miros! (pe internet, 
Academiei Române, profesor la = 


Departamentul de Jurnalistică 
şi Ştiinţe ale Comunicării de venit și revenirea, cu amintiri, la clădirea și lo- 
la Universitatea, Alexandru cul unde am fost prezent, zilnic, timp de peste 
oan Cuza” Premiul,limotei zece ani, până în 1975, ca cercetător la (odini- 
Cipariu” al Academiei Române a : SE . : y 
p . oară) Centrul de Lingvistică, Istorie Literară 
978), doctor honoris causa NOE Si A 
al Universitătilor Dunărea de Și Folclor al Filialei Iași a Academiei Române, 
Jos” (Galaţi, 2011),„Alecu Russo” care-și avea sediul aici. 


(Bălţi, 2012) şi „Vasile Alecsandri” A ` E . 
(Bacău, 2017). Membru al CEEA CE AM VRUT (și vrem) să atragă atenția 


Uniunii Scriitorilor din România. este primul substantiv din titlul mai sus citat: 
Publicaţii recente: Cuvintele, de ce mistere? Și dacă vă îndoiţi de proprieta- 


s 7] invicțiră aa Dutt N A i E R 
încotro? Lingvistică pentru toate tea utilizării cuvântului respectiv, sperăm că 
televiziunile (Polirom, 2017), Spaţii 


pragmatico-discursive (Casa Cărţii | | d DA i şi f 
de Ştiinţă, Cluj-Napoca, 2017). în mai multă cunoștință de cauză, după ce veți 


Asociația Studenților Jurnalişti parcurge textul de față. Dar, în temă, se ivește 
din laşi i-a închinatvolumul și un mister evident: oare cum se explică fap- 
aniversar Impotriva derivei tul că, în limba română, prin același substantiv 

(Adenium, laşi, 2017). N . > $ A 
numim şi o plantă (Syringa vulgaris), dar şi un 


puteţi găsi afişul întâlnirii noastre). Dar a de- 


veţi avea ocazia să vă pronunţați, sigur măcar 

mic mamifer (zburător) din ordinul Chiroptera şi ce legătură ar putea 
avea această bipolaritate, referindu-ne la explicarea, în Dicţionarul lim- 
bii române al Academiei (DA), ca împrumuturi, printr-un etimon bul- 
gar, a ambelor cuvinte (o filiaţie oarecare între cele două nu s-a îndrăz- 
nit, nici sub semnul miracolelor aparţinând generaţiei spontanee!). Iar 
atunci, apelând iarăși la DA şi lăsând la o parte, deocamdată, chiropte- 
rele, cum de prin „liliac” (ca plantă) sunt numite nu doar arbustul acum 
bine-cunoscut, ci chiar arbori (salcâmul) sau erbacee, cum ar fi „bru- 
mărelele”? Anticipând, pe scurt, trebuie să ştim că termenul în discuţie 
este relativ nou în limba română, dar a căpătat un farmec și un prestigiu 
de pe urma cărora, în unele cazuri, au avut de pierdut nume vechi, con- 
sacrate, ale unor vegetale. Există însă și reversul medaliei: introdus în 
circuitul arbuștilor ornamentali din diferite zone ale României, liliacul 
Vechiului Regat a primit și nume zonale de plante; de exemplu, colegul 
Adrian Chircu, ardelean, profesor la „Babeş-Bolyai”, susține că arbus- 
tul nostru este numit, la el acasă, scumpkie altoită! 


BIOGRAFIA plantei, identificată științific, după caz, drept Syringa vulga- 
ris ori Syringa persica, devine o provocare prin însăși numirea acesteia, 
în alte limbi, prin cuvinte apropiate de acela din română: lilas în fran- 
ceză, lilo, lila și lilac în spaniolă (care a trecut această ultimă formă și 
în franceza veche), portughezul lilaz sau, în engleză, lilac. Măcar astfel 
de apropieri ne-ar da dreptul să ne îndoim de originea pur bulgăreas- 
că a numelui românesc al liliacului-arbust, acceptându-i respectivului 
idiom doar statutul de eventual intermediar, parțial, de trecere spre 
română, a unui cuvânt oriental, acela, îndepărtat, de la baza spaniolei 
ori a francezei. Oricum, pentru noi, vecinii bulgari au fost prea puţin 
cunoscuţi ca preocupându-se de horticultură peisagistică, ci mai ales 
ca vrednici grădinari, cultivatori şi negustori de legume, într-un aseme- 
nea grad de specializare încât, în română, bulgărie să însemne, până în 
sus, pe Siret, dar şi prin Basarabia (după cum aflăm de la colegul Anatol 
Eremia, profesor de la Chișinău), „grădină cultivată cu zarzavat”, rivali- 
zând doar cu sârbia de prin graiurile bănăţene. 


O COMPARAŢIE pentru a sugera soluţii ar fi raportarea la puncte de 
vedere asupra originii cuvântului (formelor) citat(e) pentru limba 
franceză, eventual la importanța acesteia pentru răspândirea bazei 
etimologice (ca intermediar pentru engleză). Evitând excesul etalării 

surselor, semnalăm 
doar faptul că lexi- 
coane  franțuzești 


de marcă explică fr. 
lilas, respectiv v.fr. 
lilac din sp. lilac, 
acesta provenind 
din arabul lilak, în 
arabă preluat din 
persană (lilag) ca 
intermediar pentru 
un punct de ple- 
care din sanscri- 
tă! La rândul său, 
ca sursă pentru 
rom. liliac „arbust”, 
August  Scriban, 
în Dicţionaru lim- 
bii romîneşti (aşi, 
1939), procedează 
metodic similar, 
trimițând la turcă 
(ce a preluat un cu- Aleea de lilieci de la intrarea la Casa Sadoveanu 
vânt din arabă, tri- 

butară persanei), dar face comparaţia şi cu forme, importante pentru 
limba română, din neogreacă și bulgară. În ambele cazuri avem de-a 
face, de fapt, nu doar cu imperativul etimologiei directe, ci și cu res- 
pectarea posibilităţii etimologiei multiple, ambele ca reflectare a marii 
cuceriri pe care, în lexicologie (şi lexicografie), o reprezintă principiul 
de cercetare „Wörter und Sachen” (= cuvinte şi lucruri). Iar arbustul 
numit liliac, respectiv lilac, lilas, este o plantă decorativă exotică, de 
provenienţă orientală (vezi, de altfel, și cunoştinţele naturaliștilor, care 
au numit o specie Syringa persica). 


ACELEAȘI CONSIDERENTE se impun și în evaluarea originii rom. lili- 
ac „mic mamifer zburător” (panromânesc, fără sinonimie propriu-zi- 
să, directă), explicat de același Scriban ca împrumut din vechea slavă, 
dar, rezumând discuţia, pentru ale cărui surse, paralele, în graiuri din 

diferite zone ale României, se trimite și la forme din sârbă sau bulga- 
ră. Iar chiroptera este o străveche realitate locală, al cărei vechi nume 
autohton va fi fost înlocuit în română cu un împrumut slav, eventual, 
la început, datorită limbajului funcţional referitor la credințe și prac- 
tici magice, „şoarecele cu aripi” fiind jivina (nume de la Scriban) care a 
mâncat nafură sau prescură, ale cărei aripi erau folosite în farmece „de 
dragoste”, după cum se credea că, îngropată sub prag, aducea noroc etc. 


DE COLORIBUS... Pe urmele florii, la care revenim, este de luat în 
seamă, apoi, târzia prezenţă a cuvântului liliac în scrisul românesc: 
după DA, prima atestare datează din 1818, ca includere în manuscri- 
sul „lexiconului românesc-nemţesc și nemţesc-românesc” al ardelea- 
nului Ion Budai-Deleanu, dar şi posibila (?) derivare de la acest sub- 
stantiv a adjectivului liliachiu „de culoarea violet-deschis a liliacului”, 
acesta notat şi el abia în documente comerciale din secolul al XVIII- 
lea, fără atestări convingătoare însă în vorbirea populară. Şi surprin- 


Primăvara 1969 la Casa Sadoveanu (au trecut 50 de ani!) 


Imagine dedicată colegelor; de la dreapta spre stânga: Lucia Cireş, Marcela Deutsch, 
Doina Hreapcă, Constanţa Buzatu, Stănuța Crețu, Carmen Pamfil (flancate de Dan 
Mănucă, din spatele căruia se ițeşte capul autorului articolului de faţă) 

zător de aducător aminte de nume de culori de origine turcească, 
cum ar fi ghiurghiuliu „roşu deschis”, conabiu „vişiniu”, stacojiu „roşu 
aprins”, tot rafinamente cromatice de import, dacă avem în vedere 
poporeni purtând, de obicei, straie albe vara, iar pe timpul iernii co- 
joace (iniţial doar albe) şi sumane, cenușiu-închis ori negre. Mai ales 
şi dacă nu pierdem din vedere, pe de altă parte, misterioasa existență 
a adjectivului lulachiu, explicat din neogrecescul lulâki „indigo”, din 
leilaki „liliac“. Dar, şi aici, o altă deschidere spre cunoaştere apropo 
de vorbirea populară: o prietenă basarabeancă, Cristina B., ne-a in- 
format, cu siguranța trăirilor, că pe acasă pe la ea se spune liliaciu (cu 
pronunția moldovenească a lui ci, aşadar, garanţie a autenticului!). 
Iar pentru formă, vezi piersiciu, de la piersică. Nu am înregistrat încă, 
tematic, vocabula stânjeniu (de la stânjenel), cum i se spunea movului 
ori violetului, pe vremuri, şi pe la Suceava. Dar, în sfârşit, încheiem, 
întrucât, după, savanții latini, De coloribus non disputandum! (nu nu- 
mai de gustibus). 


LUMEA BELETRISTICII vine şi ea să încarce un neobișnuit de complex 
mozaic de implicaţii ale trăirii cuvântului şi pe care le amintim, selec- 
tiv, pornind de la dicționare. Impresionează gravitatea evocării iubirii, 
într-o împletire cosmică la Macedonski, în Noapte de mai (dedica- 
tă Domnişoarei Zoe Vladoyanu): „Şi-n noaptea blondă ce se culcă pe 
câmpenești virginități / Este fioru-mpreunării dintre natura renăscu- 
tă / Ş-atotputerea Veciniciei de om abia întrevăzută. / Veniţi: privi- 
ghetoarea cântă şi liliacul e-nflorit!”; sau copleşitor, însoţind speranța 
pierdută, la Eminescu: „A noastre inimi îşi jurau / Credinţă pe toți 
vecii, / Când pe cărări se scuturau / De floare liliecii” (Când aminti- 
rile). Şi, apoi, numai aţâțare, pur și simplu, la Topîrceanu, în Balada 
chiriașului grăbit: „Pe-atunci înflorea liliacul / Și noaptea cădea parfu- 
mată, / Umplând de miresme cerdacul, / Şi-avea arhivarul o fată...”. 
Aceeași, nebanalizată însă la mahala, care îl sensibilizase şi pe Miron 
Radu Paraschivescu: „Se însera — și-n câte-o poartă / Pica domol o 
floare moartă / Ce risipea un stins parfum / De liliac sau de salcâm” 
(Romanţă, din Cântice ţigăneşti ). 


PERSPECTIVE EDITORIALE ne limitează apetitul de a prelua enunțuri 
alese spre a fi purtătoare de semne misterioase, cum ar fi cel de la 
Sadoveanu, din Nicoară Potcoavă, evocând „o vreme lină de toamnă”, 

„cum nu mai fusese niciodată în veac” (25 noiembrie! ), când „in mar- 
gine de crânguri înfloriseră alunii și îmbobociseră cornii”, iar „la curtea 
domnească slobozise floare o creangă de liliac, lângă fereastra unde 
dormea Ion Nicoară”. Dar nu putem rezista în a semnala prezenţa plan- 
tei, cu florile ei, în cântece populare-strigături de joc: „Frunză verde 
liliac, / La grădina cu cerdac, / Creşte-un trandafir şi-un mac”; „Frunză 
verde liliac, / Dulce-i gura de diac, / Dar nu-i dulce ori sălcie, / Numai 
cum îmi place mie”. Dar şi „Foaie verde liliac, / Mare-i ţara, eu nu- 
ncap!”, sau „Frunză verde liliac, / Așa mi-i bărbatul drag, / De-i aştern 
pe pat un sac / Şi-i pun un pietroi sub cap” (după DA). 


ȚINÂND SEAMA de neîndoielnicul exotism originar anterior evocat, 
„democratizarea” realității nu conduce spre familia... finețurilor (ce 
s-ar asocia numaidecât cu violetele, zambilele, crinul sau trandafirul), 
ci devine una uşor de acceptat chiar de bărbatul țăran — în ipostaza 
arbustului ce ține umbră pe lângă casă, dar, mai ales, la cimitir. Cu o 
impresionantă curgere, începând de la bucovineanul Simeon Florea 
Marian, care, în monografia consacrată înmormântării la români 
(1892), a semnalat obiceiul ca la căpătâiul unui mort să se răsădeas- 
că un trandafir, dacă e fată, ori un liliac, dacă e flăcău. Continuând cu 
Marin Sorescu, care-şi titrează prin La Lilieci — numele cimitirului din 
Bulzeștii Doljului — cronica satului său natal, cu savoarea evocării, toc- 
mai în acest loc, a farmecelor vieţuirii și a cărui selecție lexicală a fost 
cu fineţe proiectată cromatic de un comentator: „«La Lilieci», se ştie, 
este numele unui loc de veci, al unui cimitir din Bulzeștii Olteniei lui 
Marin Sorescu. Adică al unui spaţiu cu vieți şi nume îngropate printre 
tufele de flori cu acelaşi nume, asociind violetul ori albul funerare cu 
vitalul verde” (Ion Pop, Textul ca loc de veci). 


O SURPRINZĂTOARE carieră europeană şi intercontinentală a florii 
cândva exotică, astăzi comună (prin frecvență), pare a fi confirmată, 
în inscripționare, prin steme din spaţiul parizian („Porte de Lilas”) ori 
serbări, în cel nord-american; de exemplu, „Spokane Lilac Festival” 
(Spokane fiind „Lilac City”) sau „Rochester Lilac Festival”, dar mai ales 
prin picturi celebre ale lui Monet, Cezanne, Gauguin, Van Gogh sau 
Chagall („Lovers in the Lilacs”). Iar, de la noi, în special picturile lui 
Aman, Luchian sau Băncilă. Și să nu uităm nici de tulburătoarele Flori 
de liliac ale Anastasiei Lazariuc! 

SIMBOLURI FLORALE? Nici în România nu lipsesc locurile unde li- 
liacul este sărbătorit: sunt cunoscute întâlnirile primăvăratice de la 
Ponoarele Mehedinţiului sau din Valea Prislopului. Însă nouă ne-ar 
plăcea ca, pornind de la simbolicele zile care îi sunt consacrate la Casa- 
Muzeu „Mihail Sadoveanu” (care ne aminteşte și de Kogălnicenu sau 
de Enescu), liliacul să cuprindă alei de pe Copou și să îmbrace spaţii 
din jurul Universităţii „Alexandru loan Cuza”, al Teatrului Naţional 
„Vasile Alecsandri”, al Palatului Culturii şi al atâtor pieţe din cartiere- 
le Cantemir, Alexandru cel Bun și din Tătărași sau parcurile din jurul 
Ciricului. Și să însoţească pietonale de la intrările în oraş, din Bucium, 
din Păcurari sau dinspre Albiţa. Liliacul ar putea deveni un simbol flo- 
ral al Iașilor, dar ne-am putea gândi să-i atragem de partea speranțelor 
noastre pe chişinăuieni sau/şi pe bălțeni şi, poate chiar împreună, să 
completăm prin „floarea memoriei” simbolica tradițională a orașelor 
noastre, reprezentată doar de steme, steaguri și imnuri. 


CE-AȚI ZICE DE AŞA CEVA, prieteni și frați din Moldova dintre Prut şi 
Nistru? Pentru ca în luna mai, în fiecare primăvară, să ne înfrățească 
farmecul frumuseţii, măreţia cinstită a încrederii în viaţă şi în binele 
mamei-natură! 

prezent), profesor de istoria 
contemporană a românilor şi 

Decalarea datei alegerilor 


Conform normelor democratice în vigoare, 
alegerile parlamentare la termen urmau să 
aibă loc la sfârșitul lunii noiembrie-începutul 
lunii decembrie 2018, fiindcă cele precedente 
s-au desfășurat pe 30 noiembrie 2014. 


Spre surprinderea tuturor, Partidul Democrat 
(PDM), de guvernământ, a hotărât ca acestea să 
fie decalate cu trei luni. Ca urmare, majoritatea 
parlamentară a decis’, în ultima zi a sesiunii de 
vară, ca data viitoarelor alegeri parlamentare să fie 
24 februarie 2019. Amânarea datei alegerilor nu 
contravine prevederilor Constituţiei şi Codului 
Electoral, așa că guvernarea nu putea fi acuzată că 
ar fi încălcat vreo normă constituţională. 


Președintele Parlamentului, Andrian Candu, 
a motivat hotărârea respectivă prin faptul că 
cetățenii au nevoie de mai mult timp pentru a se 
familiariza cu noul sistem electoral mixt, precum 
şi pentru a se bucura de avantajele amnistiei fis- 
cale și a reformei impozitării, abia implementate”. 


Citiţi în numărul viitor o analiză completă a crizei po- 
litice, provocată de rezultatul alegerilor parlamentare 
şi relaţiile dintre principalele partide intrate în noul 
Parlament. 

Decalarea alegerilor cu trei luni a determinat diverse reacții și speculaţii, 
atât din partea adversarilor politici ai PDM, cât şi din partea unor ob- 
servatori şi analiști locali ai vieţii politice din Republica Moldova. 


Deputatul liberal-democrat Vladimir Pistrinciuc considera că puterea 
a amânat alegerile, deoarece se afla într-o situație foarte dificilă, în relaţii 
destul de reci, pe alocuri ostile, cu partenerii de dezvoltare, chiar într-o mare 
derivă politică’. 


Analistul politic Igor Boţan considera că măsura decalării alegerilor ur- 
mărea să dea posibilitatea electoratului să asimileze beneficiile reformei 
fiscale recente și să poată veni în fața urnelor de vot cu o opinie favorabilă 
Partidului Democrat, care suferise o înfrângere zdrobitoare la alegerile 
pentru primarul Chişinăului, din lunile mai-iunie 20184. 


Însuşi șeful statului, Igor Dodon, suspectat de un parteneriat tacit cu 
PDM, s-a arătat nemulțumit de schimbarea datei alegerilor, afirmând 
că Partidul Democrat își taie creanga singur de sub picioare. 


Contextul intern și extern al organizării alegerilor 


Organizarea alegerilor parlamentare a avut loc într-un context politic 
foarte nefavorabil, atât pe plan intern, cât și internațional. 


În interior, puterea a devenit foarte nepopulară, deoarece era asociată cu 
un grup oligarhic, condus de Vladimir Plahotniuc, preşedintele PDM, 
de guvernământ, care a capturat instituţiile statului de drept, inclusiv 
justiţia, şi pe care le folosea pentru protejarea intereselor proprii. La 
aceasta se mai adăugau: formarea unei noi majorităţi în mod nedemo- 
cratic, respectiv prin cumpărarea de deputaţi de la alte grupuri parla- 
mentare și prin folosirea altor procedee oculte; frauda bancară din 2014, 
tergiversarea procesului miliardului furat şi protejarea unor inculpaţi“ în 
această cauză, precum Ilan Şor, primarul Orheiului, apropiat al liderului 
democrat; privatizarea scandaloasă a unor obiective economice, cum ar 
fi Air Moldova şi altele. Pe plan extern, relaţiile Republicii Moldova cu 
organismele europene au cunoscut o deteriorare continuă, în ultimii doi 
ani, mergând de la creșterea neîncrederii Bruxelles-ului în puterea de la 
Chişinău şi până la suspendarea finanțărilor din partea acestora. Situaţia 
respectivă a fost determinată, pe de o parte, de degradarea standarde- 

lor democratice, știrbirea gravă a independenţei sistemului judiciar, in- 
validarea rezultatelor alegerilor locale din municipiul Chișinău din luna 
iunie 2018, precum şi de corupţia decidenţilor politici, iar, pe de altă 
parte, de încetinirea accentuată a ritmului procesului de integrare euro- 
peană a Republicii Moldova, după cum observa şi ambasadorul SUA la 
Chişinău, James Pettit”. 


Schimbarea sistemului electoral 


Prin Legea nr. 154, din 20 iulie 2017, a fost amendat Titlul III al Codului 
electoral, ceea ce a permis, pentru prima dată, introducerea sistemului 
electoral mixt pentru alegerile parlamentare. Ca urmare, din totalul de 
101 deputaţi, 50 trebuiau aleși într-o circumscripție electorală naţională, 
pe listele de partid, iar 51 în circumscripții uninominale, din rândul 
candidaţilor independenţi şi ai celor propuşi de formațiunile politice. 


Alte amendamente, aduse la Codul electoral, prin Legea nr. 238 din 
08.11.2018 și Legea nr. 268 din 23.11.2018, au făcut ca referendumul 
consultativ și alegerile parlamentare să poată fi desfășurate concomi- 
tent, iar campania electorală să fie prelungită până în ziua alegerilor*. 


Principalele schimbări produse în noul sistem electoral față de alegerile 
din 2014 sunt următoarele: 


e Sistemul electoral proporţional înlocuit cu cel mixt; 

e Referendum consultativ în aceeași zi cu alegerile; 

e Alegerea candidaţilor independenţi numai în circumscripţii unino- 
minale; 

e Absența pragului de validare a alegerilor; 

e Campania electorală până în ziua alegerilor; 

e Certificat de integritate obligatoriu; 

e Interzicerea votării cu acte de identitate expirate; 

e Minimum 40% femei pe listele partidelor; 

e Prezenţa personală la înregistrare a candidaţilor. 


De precizat că schimbarea sistemului electoral a fost aspru criticată 
atât de opoziția parlamentară, cât şi de cea extra-parlamentară, deoa- 
rece s-ar fi ignorat prevederile legislaţiei vizavi de transparenţa proce- 
sului decizional. 

Lipsa unui consens larg al forțelor politice și ignorarea recomandărilor 
Comisiei de la Veneţia şi GRECO au produs unele îngrijorări privind 
aplicarea noului sistem electoral, deoarece probleme importante, pre- 
cum reforma administrativ-teritorială, conflictul transnistrean şi emi- 
grarea a circa 1/3 din cetăţenii cu drept de vot au fost neglijate. 


Alte nemulțumiri au fost determinate de nerespectarea recomandărilor 
celor două organisme europene privind finanţarea partidelor politice 
şi a campaniilor electorale, cum ar fi reducerea plafoanelor pentru per- 
soane fizice și juridice la 20, respectiv 40, de salarii medii pe economie. 


În ciuda dezacordului a patru grupuri parlamentare, inclusiv a 
socialiștilor, al cărei lider de facto este, preşedintele Igor Dodon a pro- 
mulgat legile menţionate. 


Poziționarea partidelor pe eșichierul politic 


Conform criteriilor doctrinare și intereselor geopolitice, partidele din 
Republica Moldova pot fi încadrate în trei segmente politice: 


De stânga, pro-rus 


Pe acest segment, Partidul Socialiștilor din Republica Moldova (PSRM) 
a devenit forța politică cea mai importantă, după căderea liberă a 
Partidului Comuniștilor, din care își trage de fapt seva. Acesta promo- 
vează, ca şi predecesorul său, integrarea euro-asiatică, mai exact ruseas- 
că, a Republicii Moldova. 


PSMR a început pregătirile pentru alegerile parlamentare încă din 
luna septembrie 2018, organizând o serie de mitinguri și consultări 
cu simpatizanţii pentru identificarea unor potenţiali candidaţii în 
circumscripțiile uninominale, precum şi pentru acumularea sugestiilor 
venite de la aceștia. La un miting, organizat la 18 noiembrie 2018, 
PSRM a prezentat 10 proiecte prioritare pe care s-a angajat să le pro- 
moveze în viitorul Parlament, între care obţinerea statutului de mem- 
bru deplin al Uniunii Economice Eurasiatice (UEE) de către Republica 
Moldova şi trecerea la regimul prezidenţial de guvernământ, având 
model Federaţia Rusă. 

Pe acest segment se mai află: Partidul Comuniştilor, fost de guvernă- 
mânt, Partidul Nostru, Partidul Social Democrat. 


De centru-stânga, Pro-Moldova 


Partidul Democrat din Moldova (PDM), cu doctrină social-democra- 
tă, aflat la guvernare din anul 2009 în diverse formule, este principalul 
partid de pe acest segment al eșichierului politic. 


Deşi se prezintă ca promotor al integrării europene, în realitate este 
un partid oligarhic, care doar mimează procesele integraționiste, 
pronunţându-se pentru o Moldovă — punte între Est şi Vest. În acest sens, 
la 21 octombrie 2018, PDM a organizat o Adunare Naţională, sub sloga- 
nul Pro-Moldova, în cadrul căreia vorbitorii au pledat pentru păstrarea 
tradiţiilor, valorilor şi autenticității poporului şi au chemat la restabilirea 
demnităţii naţionale, teze cunoscute ale ideologiei moldovenismului. 


Între partidele de pe aceste două segmente există puternice afinități, 
îndeosebi în ceea ce priveşte promovarea mesajelor Pro-Moldova. 


Alte partide cu aceeași orientare sunt: Mișcarea Profesioniştilor 
Speranța-Nadejda, Partidul Şor, Partidul Regiunilor. 


De centru-dreapta, pro-european 


Segmentul de centru-dreapta este ocupat de partide liberale și soci- 
al-liberale, care se pronunţă în mod deschis și clar pentru integrarea 
Republicii Moldova în Uniunea Europeană, pentru implementarea re- 
formelor europene în diverse domenii, pentru dezoligarhizarea ţării, 
împotriva corupției și redarea instituţiilor statului poporului. 


Partidul Politic Platforma Demnitate şi Adevăr (PPPDA) şi Partidul 
Acţiune și Solidaritate (PAS) sunt cele mai importante partide din 
această parte a spectrului politic, care, deși au apărut recent, au obținut 
rezultate foarte bune la alegerile prezidenţiale din 2016 şi cele muni- 
cipale din 2018. Acestea au înființat, la 16 decembrie 2018, o alianță 
electorală, intitulată ACUM, care şi-a luat numele de la Mișcarea de 
Rezistență Naţională, constituită în iunie 2018, ca reacţie la invalida- 

rea rezultatelor alegerilor primarului de Chişinău, câștigate de Andrei 
Năstase, liderul PPDA. 


Segmentul de centru-dreapta, cu puternice atitudini unioniste, deși 
cele din Blocul ACUM nu le recunosc public, mai include următoare- 
le partide: Partidul Verde Ecologist, Partidul Liberal Democrat, Mişarea 
Populară Antimafie, Partidul Democraţia Acasă, Partidul Acţiune şi 
Solidaritate şi Partidul Voința Poporului. 


Unionist, implicit pro-european 


Partidul Liberal este cea mai importantă forță politică de pe acest 
segment al eșichierului. Acesta s-a aflat la guvernare, în perioada 2009- 
2016, în diverse coaliţii politice. Ulterior, în urma unor compromisuri 
făcute cu sistemul oligarhic a lui Vladimir Plahotniuc, s-a discreditat și 
a intrat într-un con de umbră. 


Segmentul unionist este cel mai fragmentat de pe eșichierul politic. 
Acesta include circa 12 formaţiuni politice dintre cele 46 înregistrate, 
precum și câteva zeci de organizaţii civice active, care au ca obiectiv 
fundamental Unirea Republici Moldova cu România. 


La 27 noiembrie 2018, unele dintre formațiunile menţionate au anunţat 
înființarea Convenţiei Euro-Unioniste (CEU), o alianță cu caracter 
electoral, în perspectiva apropiată a alegerilor parlamentare din 24 fe- 
bruarie 2019. La apelul Convenţiei, făcut celorlalte forțe unioniste de a 
adera la aceasta, au răspuns doar 2 partide politice şi 15 asociaţii, ceea ce 
a dus la eșecul încă din fașă al acestei iniţiative electorale. 


Platformele electorale ale principalelor partide 


Cu o lună înainte de data alegerilor parlamentare, principalele partide 
politice, cotate drept favorite în sondajele de opinie, și-au prezentat în 
mod public oferta lor electorală, în cadrul unor adunări cu membrii de 
partid şi simpatizanţii. 


În același timp, acestea au publicat documentele programatice, care au 
fost intitulate program electoral, platformă electorală sau manifest electo- 
ral, după cum au considerat fiecare că ar fi cea mai potrivită denumire. 

Documentele respective sunt mai mult sau mai puţin stufoase din 
punct de vedere al conţinutului, de aceea noi am spicuit cele mai sem- 
nificative promisiuni electorale pentru fiecare partid în parte, după 
cum urmează: 


Partidul Socialiştilor (PSRM) 


Şi-a lansat Platforma electorală? cu sloganul Votăm socialiștii. E logic!, 
fixându-şi următoarele obiective: locuri de muncă, salarii și pen- 
sii decente; medicină gratuită; învățământ de stat gratuit; statalitate, 
neutralitate, republică prezidenţială; punte între Est şi Vest; dezvolta- 
rea raioanelor, Nu reformei administrative!; mediu de trai confortabil; 
combaterea corupţiei; pace interetnică; apărarea ortodoxiei. 


Partidul Democrat (PDM) 


A prezentat Manifestul electoral," având ca slogan Fapte, nu vorbe!, cu 
accent pe un pachet de promisiuni electorale, care au avut mai mult 
un caracter social, precum: grija faţă de familii, copii, tineri şi pensio- 
nari; infrastructură modernă și dezvoltare regională; sănătate pentru 
toţi cetăţenii; o societate educată și performantă; economie puternică, 
mediu de afaceri atractiv, locuri de muncă bine plătite; o agricultură 
dezvoltată și înalt tehnologizată; justiție echitabilă şi stat de drept pu- 
ternic; reforma clasei politice; un loc bun pentru Republica Moldova 
în Europa şi în lume. 


Blocul electoral ACUM 


A intrat în campanie cu un Program electoral", cu sloganul Învingem 
ACUM! , bazat pe cinci angajamente-cheie: eliminarea din justiție a 
procurorilor şi judecătorilor corupți; lichidarea structurilor oligarhice 
şi combaterea corupţiei mari; recuperarea miliardelor furate, inclusiv 
prin confiscarea averilor ilicite; îndeplinirea până în 2023 a tuturor 
condiţiilor pentru solicitarea calității de membru al Uniunii Europene. 


Concurenții electorali 


În circumscripţia națională s-au înregistrat 15 partide și blocuri electorale, iar 
în circumscripțiile uninominale un număr de 324 candidaţi din partea a 10 
formaţiuni politice şi 56 candidați independenți, în următoarea ordine: 

ponei nu Cap listă | Candidaţi | Sloganul electoral 
electoral 


Partidul Democrat Vlad 
| 1 
1 o din Moldova Plahotniuc Sa Fapte, nu vorbe! 
PDM 
Blocul electoral Maia 
2 [A as „ACUM Platforma Sad 55 Învingem ACUM! 
DA şi PAS” tele 
3 = a i o Vladimir 54 Comuniştii la putere 
Cp ubica Voronin — ordine în ţară! 
Moldova 7 
4 X e Zinaida ss Votăm steaua. Votăm 
aj ela Greceanii socialişti. E logic. 
xex sii 
5 SOR Partidul „Şor” Ilan Şor Sl i yor- pentru 
Mişcarea Populară Sergiu E acri INT 
6 D a VERA 32 E timpul să spui NU! 
7 cor: Partidul Nostru Ilian Caşu 54 Moldova va fi liberă! 
& a Liberal a K Uraian mm Agoma 
PNL i 
9 pF TI | Partidul Voința Ştefan 30 Implică-te şi schimbă- 
VOINTA Poporului Urîtu ți viaţa! 
10 Partidul Regiunilor | Pavel 43 
din Moldova Kalinin 
Partidul Ion 
4 Rr Fosti 
11 &e „Democraţia Acasă” | Leaşcenco 36 Faraloşt 
Mişcarea : 
12 Profesioniştilor cil 34 STOP genocid! 
„| Donică 
„Speranţa-HaAexAa 
A să Sergiu 
13 PATRIA Partidul „Patria Biriucov 34 
14 Partidul Verde Anatolie 31 Om curat. Parlament 
Ecologist Prohnițchi curat. Țară curată! 
15 | (i: =) | Partidul Liberal e m Ie mi la aut 
Chirtoacă Unire! 

Rezultatele alegerilor 


La 3 martie 2019, CEC a comunicat rezultatele finale ale alegerilor parla- 
mentare” din 24 februarie 2019. Acestea, precum și mandatele deputaților 


aleși au fost validate!* de Curtea Constituţională, la 9 martie 2019. 


La vot au participat 1.457.220 alegători din cei 2.803.573 înscriși pe 
listele electorale, ceea ce a reprezentat un procentaj de 49.22%, fiind 


cel mai scăzut de până acum.'S 


Concurentul electoral 


Partidul Democrat din Moldova (PDM) 
Blocul electoral 

„ACUM Platforma DA şi PAS” (ACUM) 
Partidul Comuniştilor 

din Republica Moldova (PCRM) 
Partidul Socialiştilor 

din Republica Moldova (PSRM) 
Partidul „Șor” (PPŞ) 

Mişcarea Populară Antimafie (MPA) 
Partidul Nostru (PN) 

Partidul Naţional Liberal (PNL) 
Partidul Voința Poporului (PVP) 
Partidul Regiunilor din Moldova (PRM) 
Partidul „Democraţia Acasă” (PPDA) 
Mişcarea Profesioniştilor 
„Speranța-Hanexaa” (MPSN) 

Partidul „Patria” (PP) 

Partidul Verde Ecologist (PVE) 

Partidul Liberal (PL) 


Repartizarea mandatelor’ 


334.539 
380.181 


53.175 


441.191 


117.779 
8633 
41.769 
3430 
2705 
3645 
4463 


2826 


1033 
3249 
17.741 


23.62% 
26.84% 


3.75% 


31.15% 


8.32% 
0.61% 
2.95% 
0.24% 
0.19% 
0.26% 
0.32% 


0.20% 


0.07% 
0.23% 
1.25% 


14 


18 


Circ. Circ. 
Concurentul electoral Total 
naţională | uninominale 


Partidul Socialiştilor din Republica 
Moldova (PSRM) 

Partidul Democrat din Moldova 
(PDM) 

Blocul „Platforma DA şi 
PAS”(ACUM) 

Partidul „Șor” (PPŞ) 

Candidaţi independenţi (CI) 


13 


14 


17 


12 


30 


26 


REGISTRU ACTUAL 


Referendumul consultativ 


În aceeași zi cu alegerile parlamentare, a avut loc și referendumul consul- 
tativ privind reducerea numărului de deputaţi de la 101 la 61, precum și 
dreptul cetăţenilor de a-i revoca pe parlamentarii care nu-și îndeplinesc 
obligaţiunile, conform Hotărârii Parlamentului din 7 decembrie 2018". 


Pe buletinul de vot au fost înscrise două întrebări: 


Sunteţi pentru reducerea numărului deputaților din Parlament de la 101 
la 61? 


Sunteţi pentru ca poporul să poată revoca (demite) deputaţii din funcţie 
dacă nu îşi îndeplinesc corespunzător obligaţiile lor? 


Rezultatul referendumului a fost validat de Curtea Constituţională, la 
acesta înregistrându-se participarea a 1.144.261 de persoane, respectiv 
39,78% dintre alegătorii înscrişi pe listele electorale, mai mult de 1/3 
din necesarul cerut de lege’. 


Sondajele de opinie și alegerile 


În perioada pre-campaniei electorale și chiar în timpul acesteia, au fost 
efectuate mai multe sondaje de opinie de către diferite case speciali- 
zate din Republica Moldova, cu scopul de a sondare opinia publică în 
legătură cu intenţia de vot a alegătorilor în perspectiva alegerilor parla- 
mentare din 24 februarie 2019. 


Dintre acestea am ales două sondaje, efectuate de Asociaţia Sociologilor 
şi Demografilor (ASD) şi IMAS, ultimul la comanda Fundaţiei Pentru 
o Democraţie Modernă, primul la 26 noiembrie 2018, iar cel de-al doi- 
lea la 7 februarie 2019, ale căror rezultate ni s-au părut mai edificatoare. 


Dacă facem o simplă analiză a celor două sondaje, comparând rezul- 
tatele prognozate cu cele de la alegerile parlamentare, comunicate de 
CEC, vom avea surpriza să constatăm că există o discrepanţă majoră în 
defavoarea celor dintâi, care depăşeşte cu mult marja de eroare, fixată 
de casele respective la +/-3%. 


Spre edificare, luăm cazul PDM, de guvernământ, a cărui imagine era 
considerată de către analişti ca fiind cea mai erodată și decredibilizată. 

Acesta a fost cotat în sondajul ASD cu 15,5% din intenţia de vot, iar în 
cel al IMAS cu 18,4%, în timp ce rezultatele reale ale alegerilor arată că 
partidul a obținut 23,62% din voturi, contrar tuturor aşteptărilor, de- 
venind a doua forță politică din noul Parlament din punct de vedere al 
numărului de deputaţi. Situaţia este valabilă și pentru celelalte partide, 
care au depășit pragul electoral. 


Doar din acest exemplu putem constata cât de relative şi manipulato- 
rii pot fi aprecierile sondajelor, făcute de unele case de investigare a 
preferințelor opiniei publice, cu ocazia alegerilor, indiferent de tipul 
acestora. 


Sondaj ASD // PDM, la distanţă de 1%-2% de PAS și PPDA 


Dacă duminica viitoare ar avea loc alegeri parlamentare, socialiștii ar 
fi votaţi de 32,7% dintre alegători. Pe locurile 2, 3 și 4 ar fi PD, PAS şi 
PPDA, la o distanță de circa un procent, acestea fiind cele patru partide 
cotate cu șanse să ajungă în Parlament”. 


Sondaj IMAS // Cinci partide ar trece pragul electoral 


Dacă duminica viitoare ar avea loc alegeri parlamentare anticipate, 
cinci formaţiuni politice ar trece pragul electoral. Este vorba despre 
PSRM, cele două partide din Blocul ACUM, Partidul Democrat și 

Partidul Şor. Cel puţin asta arată datele sondajului IMAS, făcut la co- 
manda Fundaţiei Pentru o Democraţie Modernă (AFDM)%. 


În varianta în care duminica viitoare ar avea loc alegeri 
parlamentare anticipate, cu ce partid intenţionaţi să votaţi? 


% din total eşantion, 1475 respondenţi 


Psem IIS 
acum III 
Pom ÎI 
Partidul şor Jem 
PCRM Be 
PL B4 
Partidul Nostru [3.3 
Mişcarea Populară Antimafie 10.2 
Partidul Naţional Liberal |0.1 
Partidul Democraţia Acasă 10.1 
Alt partid 10.6 
Nu aș vota 3.4 
7 | 


NŞ/NR 


o 
> 
o 
NJ 
o 
w 
o 


Finanțarea campaniei electorale 


Campania electorală pentru alegerile parlamentare din 2019 a fost 
foarte costisitoare pentru unele partide, lucru care rezultă din tabelul 
de mai jos, întocmit de CEC. 


O simplă privire asupra acestuia relevă că cele mai mari sume cheltuite 
aparţin partidelor care au depășit pragul electoral și au intrat în noul 
Parlament, fiind făcute pe publicitate (TV, radio, site-uri etc.), materi- 
ale promoţionale (afișe, postere, fluturași etc. ), precum și pentru închi- 
rierea unor săli în care s-au organizat întruniri electorale”. 


Dar chiar și între acestea există o diferențiere semnificativă, care arată 
că nu întotdeauna partidul cu cele mai mari sume cheltuite pentru pro- 
paganda electorală a obținut și cel mai mare număr de voturi în scruti- 
nul electoral. 


Campion la capitolul cheltuieli, dar și la venituri, a fost de departe 
PDM, care a atras peste 29 de milioane de lei și a cheltuit cam tot pe 

atâtea. Acesta a fost urmat de Partidul Şor, cu circa 7,6 milioane lei, 
PSRM, cu 3,8 milioane lei şi Blocul ACUM, cu aproximativ 1,2 mili- 
oane lei. 


După cum se poate lesne observa, deși au cheltuit cu mult mai puţin 
decât PDM, PSRM şi Blocul ACUM au obţinut rezultate mai bune de- 
cât primul, clasându-se pe locul întâi, respectiv trei, din punct de vede- 
re al scorului electoral, ceea ce relevă că aceste două forțe politice au o 
inflență mult mai mare în rândul electoratului. 


O surpriză neașteptată a produs Partidul Şor, cunoscut mai mult da- 
torită scandalurilor financiar-bancare în care este amestecat liderul 
său, care a atras venituri de circa 7,6 miloane lei, mai mult chiar decât 
au acumulat PSRM şi Blocul ACUM împreună, reuşind să intre şi în 
Parlament, contrar tuturor aşteptărilor. 


Cheltuieli 


Veniturile şi cheltuielile în lei raportate de către toţi concurenții elec- 
torali în campania pentru alegerile parlamentare și referendumul con- 
sultativ”. 


Concurent electoral Cheltuieli 


Partidul Democrat din Moldova (PDM) 29,266,628.31 | 29,047,213.82 
Blocul electoral „ACUM Platforma DA și PAS” 1,254,713.95 1,117,447.78 
Partidul Comuniștilor din Republica Moldovan 


(PCRM) 900,000.00 734,409.42 
te aa din Republica Moldova 5,124,305.00 3,822,891.04 
Partidul „Șor” (PPŞ) 7,565,000.00 7,555,402.52 
Mişcarea Populară Antimafie (MPA) 10,000.00 3,732.60 
Partidul Nostru (PN) 714,291.90 676,666.47 
Partidul Național Liberal (PNL) 3,200.00 2,784.00 
Partidul Voința Poporului (PVP) - - 
Partidul Regiunilor din Moldova (PRM) 23,816.00 19,369.71 


Partidul „Democrația Acasă” (PPDA) - - 
Mişcarea Profesioniștilor „Speranța-HaaexAa” 


(MPSN) 
Partidul „Patria” (PP) 0.00 0.00 
Partidul Verde Ecologist (PVE) 17,000.00 15,565.00 


Partidul Liberal (PL) 500,000.00 161,570.50 

Reflectarea campaniei electorale în mass-media 


Centrul pentru Jurnalism Independent (CJI) și Asociaţia Presei 
Independente (API) au publicat mai multe rapoarte de monitorizare a 
modului în care presa a reflectat activitatea competitorilor politici în 
timpul campaniei electorale. Acestea au avut în obiectiv 28 de instituții 
media, între care 12 posturi TV și 16 portaluri și ziare”. 


O primă constatare a celor două organizații a fost că mass-media a re- 
flectat campania în funcție de preferințele și apartenența politică a pa- 
tronilor acestora. 


Astfel, Publika TV, Prime TV, Canal 2 şi Canal 3, care aparţin direct 
sau prin intermediari liderilor Partidului Democrat, Accent TV şi NTV, 
afiliate socialiştilor şi Televiziunea Centrală, care i-ar aparţine lui Ilan 
Şor, au favorizat partidele menţionate în detrimentul altor competitori 
electorali. 


Spre deosebire de acestea, Pro TV Chişinău, TV8, Jurnal TV, Moldova 
1 şi GRT din Găgăuzia au avut o poziţie neutră față de majoritatea 
celorlalți concurenți. 


PDM, de guvernământ, PSRM şi Blocul ACUM au fost partidele cele 
mai mediatizate în campanie, apărând cel mai frecvent în emisiunile 
celor 28 instituţii media monitorizate, cu menţiunea că, la televizi- 
uni, Blocul ACUM şi Partidul Liberal au fost prezentate îndeosebi în 
context negativ. 


În cazul portalurilor și ziarelor monitorizate a existat aceeași situație 
părtinitoare și dezechilibrată de reflectare a campaniei electorale, în 
opt dintre cele 16 media mai vizibil fiind PDM, în patru PSRM, iar în 
trei Blocul ACUM. 


Portalurile aif.md, kp.md, noi.md, sputnik.md şi timpul.md au selectat 
ştirile în funcţie de preferinţele lor politice, omițând intenţionat unele 
evenimente electorale, în timp ce deschide.md, realitatea.md şi Jurnal de 
Chişinău au favorizat anumiţi competitori în defavoarea altora. 


O reflectare mai echidistantă şi pe o tonalitate neutră a campaniei elec- 
torale au avut portalurile alegeri.md, agora.md, diez.md, moldova.org, 
newsmaker.md, unimedia.info şi zdg.md. 

Portalurile regionale, cum ar fi sp.md, din Bălţi, s-a limitat la reflecta- 
rea campaniei la nivel local, în mod echilibrat, iar gagauzinfo.md, din 
Comrat, i-a favorizat pe socialişti. 


După cum a sesizat și o delegaţie a Adunării Parlamentare a Consiliului 
Europei (APCE), care a vizitat Republica Moldova în preajma 
declanșării campaniei electorale, pluralismul media are o independență 
limitată, întrucât cele mai multe dintre mijloacele de informare în masă 
sunt afiliate unor partide politice, iar publicitatea electorală se află sub 
controlul acestora. 


Costurile publicității electorale 


Conform prevederilor legale, prețul publicităţii electorale nu trebuie 
să-l depăşească pe cel al celei comerciale, însă acestea nu au fost respec- 
tate de către media controlate de partidele politice. 


Astfel, posturile de televiziune afiliate direct sau indirect PDM au practi- 
cat cele mai mari prețuri, aproape prohibitive. De exemplu, un minut de 
publicitate la Prime TV, post cu cea mai mare audiență, a costat 4000 de 
euro, la Publika TV — 2000 de euro, iar la Canal 2 şi Canal 3 câte 1500 de 
euro pe minut. Televiziunea Centrală şi Orhei TV, controlate de Ilan Şor, 
a practicat preţurile de 1500, respectiv, 1000 de euro. În timp ce la pos- 
turile NTV, Exclusiv TV şi Accent TV, apropiate socialiștilor, publicitatea 
electorală a costat între 500 și 50 de euro pe minut”. 

Aceste practici nu sunt noi, ele întâlnindu-se și în campaniile electorale 
anterioare, scopul fiind de a împiedica oponenții politici să-şi facă pu- 
blicitate la posturile tv controlate de ei. 


La cei 76 de radiodifuzori monitorizaţi, care au transmis publicitate 
electorală, prețurile au fost mai acceptabile, aceștia percepând între 3 
şi 4000 de euro pe minut. 


Observatorii și alegerile parlamentare 


Campania electorală și alegerile parlamentare au stârnit un interes 
deosebit atât din partea opiniei publice interne, cât și a organismelor 

europene și a unor cancelarii occidentale, care monitorizează evoluţia 
instituţiilor democratice și a statului de drept din Republica Moldova. 


Drept consecinţă, acestea au trimis un număr apreciabil de observatori 
externi, la care s-a adăugat un corp mult mai numeros din partea ONG- 
urilor locale. 


Potrivit unor comunicate ale CEC, au fost acreditaţi 776 de observatori 
internaționali, trimişi de misiuni diplomatice, organizaţii internaționale 
guvernamentale, autorități electorale străine și organizaţii neguver- 
namentale, precum şi 3389 de observatori naţionali, desemnaţi de 
asociaţii obşteşti calificate”. 


Observatorii Misiunii OSCE/ODIHR au apreciat că alegerile s-au 
desfășurat fără incidente majore, au fost competitive, iar drepturile 
fundamentale ale alegătorilor au fost, în general, respectate. Aceştia 
au sesizat şi unele nereguli, cum ar fi, transportarea, pe scară largă, 
cu autobuze a alegătorilor din regiunea transnistreană la secţiile de 
votare, precum și confuzia produsă de introducerea votului electoral 
mixt și organizarea în aceeași zi a alegerilor și a referendumului con- 
sultativ?€. 


Şeful misiunii de observatori ai Institutului Republican Internaţional 
(IRI), James Kolbe, membru al Congresului american, a declarat, după 
vizitarea a 223 de secţii de votare, că alegerile au avut loc fără mari 
iregularităţi, deși există loc pentru mai bine”. 


La rândul lor, observatorii CSI au afirmat că au depistat mai multe în- 
călcări minore în timpul procesului de vot, însă acestea nu au influențat 
rezultatele scrutinului”. 


Observatorii Reţelei Europene a Organizațiilor de Monitorizare a 
Alegerilor (ENEMO) şi-a exprimat îngrijorarea față de cazurile de 
hărțuire a candidaţilor electorali și deteriorarea materialelor electora- 
le, condamnând, totodată, discursurile care incită de ură, încercările de 
mituire a alegătorilor, precum și acţiunile de distribuire a cadourilor 
electorale, cu implicarea unor fundaţii de caritate aservite unor partide 
politice. 


O poziţie asemănătoare a avut și delegaţia Adunării Parlamentare a 
Consiliului Europei (APCE)”. 

Interesul marilor puteri față de alegeri 


=" 


Departamentul de Stat al SUA i-a felicitat pe câștigători și a salutat 
aprecierile OSCE, potrivit cărora alegerile parlamentare din Moldova 
au fost competitive şi, în general, au respectat drepturile fundamentale 
ale omului. 


În același timp, a cerut autorităților Republicii Moldova să investighe- 
ze cazurile de mituire a alegătorilor și de utilizare a resurselor adminis- 
trative, sesizate de OSCE. 


Pe de altă parte, a îndemnat liderii politici să inițieze rapid formarea 
unui guvern care să respecte voinţa alegătorilor și să servească poporul 
prin combaterea corupţiei, promovarea reformelor și asigurarea pro- 
gresului democratic“. 


Kremlinul s-a arătat, de asemenea, interesat de alegerile parlamenta- 
re din Republica Moldova. Preşedintele rus, Vladimir Putin, a afir- 
mat, într-o întrevedere cu Igor Dodon, cu ocazia primirii acestuia la 
Kremlin, la 30 ianuarie 2019, că de rezultatele alegerilor depinde și 
relația Republicii Moldova cu Federaţia Rusă”. 


Concluzii 


Alegerile parlamentare din 2019 au avut loc într-un context politic 
intern foarte tensionat şi în condiţiile unor derapaje semnificative ale 
Republicii Moldova în raporturile cu organismele europene și cele fi- 
nanciar-bancare internaţionale. 

Scrutinul acesta a adus și unele noutăţi importante față de cele anteri- 
oare, cum ar fi: 


Modificarea sistemului electoral anterior, prin trecerea, pentru prima 
dată, la unul mixt, care a avantajat îndeosebi partidele politice mari, 
precum şi pe cele care au dispus de resurse financiare considerabile. 


Introducerea, pentru întâia oară, a certificatelor de integritate pentru 
candidaţii la funcţia de deputat, cu scopul de a preveni intrarea în 
Parlament a persoanelor corupte sau incompatibile”. 


Creşterea fără precedent, de peste două ori față de alegerile 
prezidenţiale din 2016, a numărului de alegători din regiunea transnis- 
treană, care au votat în favoarea rusofonilor, respectiv a PSRM şi a doi 
candidaţi independenți”. 


Absența oricărui partid unionist din noul Parlament, situaţie neîntâlni- 
tă până la actualele alegeri parlamentare. 


Folosirea pe scară largă în propaganda electorală a rețelelor de socializa- 
re şi a portalurilor electronice, care au obţinut câștiguri apreciabile din 
publicitatea plătită de partidele politice. 


Prestaţia foarte proastă a două partide politice, foste parlamentare, 
care nu au reușit să atingă pragul electorat, ratând astfel intrarea în noul 
Parlament: 


- PCRM, care, timp de peste 22 de ani, s-a aflat în Legislativ, iar pen- 
tru două legislaturi a avut întreaga putere în Republica Moldova, nu a 
reușit să obţină la recentele alegeri decât 3,75%, fiind într-un proces de 
destrămare și de dispariție de pe scena politică; 


- PL, aflat la guvernare, în diverse coaliții politice, în perioada 2009- 
2016, a realizat un scor electoral de numai 1,25%, fiind pasibil de 
aceeași soartă ca şi un alt partid unionist, FPCD, care şi-a încheiat mi- 
siunea istorică. 


Dezamăgirea PSRM, care, deşi era dat de departe învingătorul favorit 
în sondajele de opinie şi a câștigat alegerile, nu a reușit să obțină nici 
măcar majoritatea simplă pentru a prelua puterea, aşa cum se aştepta 
liderul său de facto, preşedintele Igor Dodon. 

Rezultatul notabil al PDM, un partid de circa 10-13% în alegerile 
precedente, cotat în sondaje cu un procent destul de modest, care a 
depăşit toate aşteptările, reuşind să devină a doua forță parlamentară 
după numărul de mandate obţinut. 


Prestaţia electorală foarte bună a Blocului ACUM, format din trei par- 
tide, dintre care două aflate pentru prima dată într-o campanie parla- 
mentară, care a reușit să se claseze pe locul al treilea după numărul de 
mandate, însă insuficient pentru a schimba radical situația actuală din 
Republica Moldova, aşa cum doresc liderii partidelor componente. 


Surpriza cea mai mare a produs-o Partidul Şor, denumit şi partidul-om, 
al primarului de Orhei, care a reuşit să intre în Parlament cu un procent 
mai mare decât al PCRM şi PL, luate la un loc, şi să formeze al patrulea 
grup parlamentar, aflat la remorca PDM. 


La o simplă privire asupra tabloului rezultatelor alegerilor parlamentare 
din acest an, lesne constatăm că acestea au avut o puternică conotație ge- 
opolitică, reflectată de împărţirea mandatelor aproape egală (circa 1/3) 
între cele trei forțe politice principale din noul Parlament, care reprezin- 
tă tot atâtea direcţii de orientare a Republicii Moldova: pro-rusă - PSRM, 
pro-moldovenească - PDM şi pro-europeană — Blocul ACUM. 


Orientările ideologice total diferite, precum și interesele politice dia- 
metral opuse au făcut ca, la două luni și jumătate de la data alegerilor, 
să nu fie constituită o majoritate parlamentară, care să aleagă organele 
de conducere ale Parlamentului și să învestească un guvern. 


Ca urmare, Republica Moldova a fost aruncată într-o gravă criză poli- 
tică. În lipsa unui compromis între partidele politice, realizat până la 
7 iunie 2019, data limită impusă de prevederile constituționale, s-ar 
putea prelungi pentru cel puţin încă trei luni, timp necesar organizării 
unor alegeri parlamentare anticipate, fără a avea garanţia că acestea ar 
putea schimba situaţia actuală. 


Note | 1 Hotărârea Parlamentului nr. 197, din 27 iulie 2018. 
*www.europalibera.org, din 30 iulie 2018. 
*www.europalibera.org, din 1 august 2018. 
*www.europalibera.org, din 30 iulie 2018. 
*www.europalibera.org, din 1 august 2018. 

Discutând recent despre „eternitatea canonu- 
lui” (v. „România literară”, nr. 20/10 mai 2019, 
p. 4), Mihai Zamfir ne reamintea că fiecare 
literatură își conservă „un nucleu esenţial”, 
aparent imobil, acel fond de bază (stabil, in- 
discutabil, de relativă fixitate, totuși supor- 
tând — cu lentoare — varii corijări), făcând din 
cultură „un pilon naţional rezistent”. Iată un 
nimerit prilej de a repune în discuţie această 
frecventată temă, asaltată de numeroși con- 
tribuitori, întocmind cu febrilitate „liste” con- 
juncturale, provocând -— vorba lui Ion Simuţ 
- „turbulenţe”. Canonul, oricum, nu este o 
fictiune intelectuală, sublinia Mihai Zamfir în 
pomenita intervenţie. 


Încercând a desluși, după „două luni de lec- 
tură cu creionul în mână”, catalogul canonic 
propus de Nicolae Manolescu (în Istoria sa), 
Theodor Codreanu îi consacra o carte în care, 
prioritar, discuta centralitatea eminesciană, 
uzurpată în „hibridul” manolescian. Înainte 
de a constata dacă Eminescu, învestit cu ro- 
lul simbolic de poet național, s-a degradat 
esteticeşte, dacă inerția canonică şi recepţia 
clişeizată abia îl țin în „viaţă” sau dacă asistăm 
la eroziunea mitului, ar fi util, bănuim, a afla, 
fie şi aproximativ, ce este canonul. Strămutat 
din teologie, nebeneficiind de un cadru con- 
ceptual adecvat, termenul a provocat largi 

dezbateri la noi, după valurile stârnite de „bătălia canonică” americană. 
Şi, pe bună dreptate, Theodor Codreanu se întreba: „înseamnă altceva 
canonul decât adevăr în cultură?” (Codreanu 2009: 32). 


Aşa fiind, credem în necesitatea canonului (într-o epocă, vai, confuză 
axiologic), dar nu și într-o istorie literară „canonică”, obsedată de liste, 
precum a noastră. Pentru simplu fapt că o istorie a literaturii — avertiza 
Marian Popa - „nu poate fi doar un panteon”; altfel zis, şi „literatura 
stupidă”, spunea același, poate fi „material muzeal”. S-ar cuveni, cred, 
întâi, să detaliem chestiunea şi, mai ales, să (ne) definim termenii. Să 
însemne canonicitatea intangibilitate, adică mortificare? Să fie canonul 
un „import fraudulos” (cum crede Cosmin Ciotloş) sau, mai degrabă, 
un transfer fraudulos, preluat din sfera religiosului? Oricum, canonul 
laic nu e închis, poate fi „penetrat” prin lărgirea listei canonice (fireşte, în 
aceleaşi condiţii de omologare); încât, inevitabil, asistăm la înmulţirea 
acestor liste, de uz didactic (presupus diferite). Totuși unde mai e sta- 
bilitatea canonică? „Dacă nu e canon, nimic nu e” — zic suporterii (şi 
nu se înşală). Canonul, negreșit, e în prefacere (acumulări, sedimen- 
tări, negocieri) şi suportă verificări succesive. El este doar reproducere 
sau o continuă reînnoire? El se îmbogățește (cum credem noi) sau e 
deconstruit, până la distrugerea „dispozitivului canonic”? În fine, în 
epoca globalizării, învolburată de cruciadele socio-politice (feminism, 
afrocentrism, neoistorism, deconstructivism etc.), purtate în numele 
unor „reparaţii istorice”, canonul naţional mai supravieţuieşte? Asistăm 
oare la generalizarea canonului occidental? Totuşi, constatase chiar 
Harold Bloom, „nimeni nu are autoritatea de a ne spune ce este cano- 
nul occidental” (Bloom 2007: 63). Și atunci? Încât cea mai „firească” 
replică e, din păcate, denaturarea conceptului, manevrat dezinvolt şi 
aproximativ, pe gustul ideologilor postmoderni și a epocii „haotice”; 
ceea ce chiar se întâmplă... 


Să nu uităm că autoritatea canonică, gestul canonizator - prin „fixare” 
- au totuşi un caracter resimţit ca opresiv şi stimulează avântul contes- 
tatar. Dar atacul anticanonic ce va să însemne? Distrugerea canonului 
(cum ar dori numita „Şcoală a resentimentului”, prin atitudine decano- 
nizatoare) sau doar înlocuirea lui (cu repetate „divorţuri canonice”, im- 
punerea canonului generaţionist, altă listă de „supraviețuitori”)? Adică 
un alt canon... Observăm că sub flamura revizuirilor (cerând, impera- 

tiv, reaşezarea valorilor), gestul canonizator se deschide ambivalent. 
Canonul, preciza H. Bloom, este un etalon de vitalitate (selecționând 
„oameni reprezentativi”, asigurându-şi „nemurirea”) şi, în același timp, 
poate fi mesagerul Morţii, expediind în neant scriitori consideraţi când- 
va reprezentativi. Cu atât mai riscante sunt profeţiile canonice. Mai 
ales că, avertiza H. Bloom, canonicitatea are nevoie de timp, ar trebui 
să treacă două generaţii pentru a spera că nu greșim optând și întoc- 
mind, cu hărnicie, liste. Graba unora de a se considera scriitori canonici, 
forțând intrarea în manuale, e cel puţin hazlie dacă nu deplin ridico- 
lă. Soarta unui scriitor (în pofida gloriei conjuncturale și a abilităţilor 
relaționale) nu se joacă în timpul vieţii; iar posteritatea e nemiloasă... 


Afirmația lui N. Manolescu („canonul nu se discută, el se face”) este 
doar o glumă. În realitate, canonul — ca operă colectivă — chiar se dis- 
cută; el se face, fiind în pre-facere. Spunea bine Nicoleta Sălcudeanu: 
„canonul este un copil cu mai multe moașe'. Vechiul canon se restrân- 
ge, unii, canonizaţi, ies din actualitate, noile achiziţii îşi fac loc (uneori 
cu coatele), circumstanţele / standardele de epocă intervin în „joc”, 
selecția poartă pecetea gustului, dar și a idiosincraziilor. Fiindcă accep- 
tăm realitatea canonului ca dat subiectiv, rod al interpretărilor într-un 
spațiu de certă varietate polifonică, supus în permanenţă interogaţiilor 
critice. Ce ne facem însă cu o concluzie „elegiacă” a aceluiași H. Bloom, 
potrivit căruia „criticii nu pot crea canonul” (Ibidem: 532). Cine 
atunci s-ar încumeta și ar avea şi autoritatea canonică să o facă? Şi, în 
fond, o sumă de subiectivități poate fi garantul obiectivității? Deci: 
1) Niciun critic nu face canonul, el fiind, spuneam, o operă colectivă; 
2) Canonul funcţionează în variante naţionale; 3) El are ca fundament 
esteticul, este un cumul de singularități și este o listă în prefacere, con- 
firmând lovinesciana mutație a valorilor. Testul operelor canonice ar fi 
recitirea (H. Bloom dixit): „dacă nu impune o recitire, opera nu poate 
dăinui”, scria el (Bloom 2008: 56), analizând „ciclul de viață al poetu- 
lui puternic” cum o va face și în Anxietatea influenţei (3). Dar în epoca 
„analfabetismului TV” (cum zic sociologii), a internauţilor, lectura e 
în recul. Recitirea, e limpede, vizează cercul îngust al inițiaţilor. 


Evident că scriitorul român trăieşte anxietatea consacrării canonice. 
Reamintim că istoria manolesciană a fost așteptată cu înfrigurare; in- 
discutabil o carte-eveniment, bucurându-se de o receptare zgomotoa- 

să, pasională, ea a provocat și mari deziluzii. De ecou bloomian (şi nu 
ne referim doar la „nostalgia esteticului”), impozantul tom aparține 
unui cronicar — „direcţionist”, deghizat în istoric literar, funcţionând 
— să recunoaştem — ca brand cultural (cf. Mihaela Ursa). Sub un sub- 
titlu inexact (5 secole de literatură), amestecând vârstele manolesciene 
(repere, mize, stil — cum observa Daniel Cristea-Enache), jurând în era 
postestetică pe „procustianismul estetic” (cercetat capricios), expedi- 
ind nume grele pe lista „dicționarizaţilor”, operând inexplicabile ex- 
cluderi, Istoria critică s-a vrut canonică. Ne întrebăm: este un „edificiu 
în lucru” (cf. Sanda Cordoş) sau un proiect încheiat? Este Manolescu 
un „mare canonizator”, alături de Maiorescu, Lovinescu și Călinescu 
(careul de ași, după S. Alexandrescu, instituind ordinea literară româ- 
nească) sau „doar” un contribuitor (zice Doris Mironescu), lucrând, ca 
„benedictin cartograf”, — prin acest opus magnum — la „lărgirea” cano- 
nului? În sensul (paradoxal) că numărul autorilor, implicit al operelor 
valide sporește, cantitatea de literatură devine copleșitoare, iar spaţiul 
locativ oferit nu poate fi la fel de generos! Lista canonică, găzduind 
autori „inoxidabili”, nicidecum cărți ridate este, se înţelege, restrictivă. 
Luptele (generaţii, grupări, direcții) s-ar vrea şi câştigătoare în institu- 
irea canonului (acele râvnite şi definitive „lovituri canonice”). Iluzorii, 
finalmente. Totuși, ce ne facem cu intervalul-tampon cerut de H. Bloom, 
un argument de bun-simţ la urma-urmei, acele „două generaţii” după 
moartea scriitorului? În cazanul vanităţilor (care e viaţa literară), re- 
negocierea canonului literar / reformarea lui se rezumă, de regulă, la 
un lobby generaţionist. Or, statutul canonic are în vedere opera, dar și 
influenţa ei (misterioasă), nicidecum traficul de influenţă. Iar bătăliile 
canonice au nevoie de două tabere (fireşte, în conflict). Altă întrebare 
priveşte putinţa sustragerii. Bloomiana „anxietate a influențelor”, inte- 
ranimarea lui Steiner sau interglosarea infinită a lui Manolescu numesc 
marele adevăr al influenţei literare, instituind „o anxietate irezistibilă”. 
Dar dacă H. Bloom se împărtășește „anxios” din Shakespeare (cel care 
a scris „textul vieții moderne”), lanţul de receptări invocat de un Jauss 
este „liber” oare de orice influență? Evită receptarea capcanele impre- 
sionismului? Sau, altfel spus, ne putem sustrage presiunii contextului, 
rămânând numai pe teren estetic? Greu de crezut şi imposibil de înfăp- 
tuit. lar dilemele canonice ne asediază. Şi dacă Fowler are dreptate 
(susţinând că fiecare epocă are genuri canonice), atunci reevaluarea 

e chiar presantă. Acel catalog de autori (supraviețuitori), construit pe 

. . Lope) . . » 
„retorica imortalităţii”, se vede confruntat cu „repertoriul activ” al epo- 
cii / epocilor, suportând răsturnări în „topul” genurilor literare. Ceea 
ce e vizibil cu ochiul liber. 


Canonul, credem, se instituie prin consens. E drept, la noi menta- 
litatea curentă cere ca un critic de oarecare autoritate să-și scrie pro- 
pria istorie literară ca un apoteotic „discurs de legitimare”. În afara 
obișnuitelor cârteli, a unor execuţii de cafenea și a prizei emoționale, 
lipsesc, regretabil, discuţiile aplicate. A propus cineva un canon al- 
ternativ (ca demonstraţie temeinică, nu fluturând liste încropite „de 
azi pe mâine”)? În deghizament postmodern, Istoria manolesciană 
se vrea, desigur, cartea vieţii, adăpostind — s-a observat — „mai mulți 
Manolescu”. Ea impresionează, dincolo de recepţia foiletonistică, prin 
forţa de absorbţie, dar, în mare, se pliază pe ierarhiile consacrate. Vom 
accepta apoi că orice canon (laic) este o creaţie a conștiinței ordonatoa- 
re a criticilor. Autorii canonici, ne prevenea Coleridge, sunt veșnic vii, 
exercită — prin „demnitate estetică” — o supra-influență, postfigurând 
(zicea H. Bloom) canonul. Reamintim (alte) câteva adevăruri: cano- 
nul e alcătuit din singularităţi (stânjenitor de puternice), iar intrarea în 
canon, prin individuaţie, înseamnă fixarea în memoria colectivă. Ceea 
ce nu presupune și o venerație somnolentă, pietrificată. Astăzi, publi- 
cultura, prin forță mediatică, penetrând zgomotos piaţa și falsificând 
relaţia valoare / succes, tulbură și listele canonice. Ce să mai vorbim 
despre culturile mici, închise în propriile granițe lingvistice, incapa- 
bile să gestioneze acel hulit management al vizibilității. Or, în absenţa 
lui, societatea mediatică te condamnă la inexistență. Să mai adăugăm, 
sub presiunea globalizării, şi soarta grea a canonului național, supus și 
din interior deconstrucției (prin vocile resentimentare). G. Călinescu 
a impus, descurajant, o viziune (ca narațiune identitară) și a împlinit 
dezideratul canonic, afirma tăios M. Mincu. Să înțelegem de aici că alte 
Istorii literare ar fi „inutile”? 


Întrebarea stă în picioare deoarece, curent, se zice că epoca istoriilor 
integrale, „de autor”, a apus. Generaliștii au cam dispărut, izvoriștii şi 
istoriștii pun în circulație, de regulă, banalităţi didactice, ies la rampă 
criticiștii condamnând vehement „efervescența mitologică” şi punând 
la zid teza evoluţiei organice. Iar ambiţioasele istorii, tratate ca obiect 

de cult, pot invoca alibiul subiectivității câtă vreme folosesc un opera- 
tor empiric: „gustul” (departe de a fi infailibil!). Deşi nu concepem o 
istorie literară în absența unei percepții contextuale (culturală, istori- 
că, politică), inventariind şcoli, curente, reviste, ideologii etc., deși nu 
credem că rostul ei ar fi canonizarea, până la urmă, să recunoaştem, o 
istorie literară instituie / poate institui canonul. Dar poate fi ea un la- 
borator aseptic, apărând purismul conservatorismului estetic? 


Evident, nu orice autor poate penetra canonul. Pentru Bloom, 
Shakespeare rămâne „cel mai original autor cunoscut vreodată”, cu acces 
la o universalitate fundamentală. El înseamnă canonul laic. El, spuneam, 
ar postfigura canonul, exercitând acea de neocolit influență (anxioasă). 
Dar valoarea, în sine, nu ajunge. Mari scriitori pot rămâne necunoscuți, 
ilustrând doar canonul naţional; sau stimulând asaltul contestatarilor, 
deranjaţi de centralitatea unui nume (să exemplificăm: Eminescu) câtă 
vreme, zice tot Bloom, opoziţia defineşte centralitatea. Și căutându-se, 
cu înfrigurare, alternative pentru canon (să exemplificăm: Cărtărescu). 
Iar recuperarea celor din exil, „intoarcerea proscrișilor”, imbogăţind — 
astfel — literatura noastră, cultura, în sens larg (şi nu doar anexionist, 
strict cumulativ, prin extensie geografică) e necesară. Șansele de a intra 
în canon sunt mici dacă ne cramponăm (cum altfel?) de conceptul de 
influență. S-ar putea însă ca, pe termen lung, acel „afară” al literaturii ro- 
mâne, adus acasă, în matca (corpusul) literaturii-mamă, metabolizat, să 
penetreze, prin anumite voci, canonul. Chiar dacă N. Manolescu, într- 
un recent interviu, mărturisea că „literatura exilului nu este interesantă” 
(v. „Scrisul românesc”, nr. 2/2009). Categoric, romstrăinii (vorba lui 
Sorin Alexandrescu) contează... 


O ultimă chestiune stârnește, şi ea, nedumeriri; canonul contabilizea- 
ză opere sau scriitori? În bună tradiţie postmodernistă, vom răspun- 
de și-și. Dilema însă rămâne. Dacă acceptăm că fundamentul estetic 
contează decisiv, canonul ar trebui să includă opere. Niciun scriitor nu 
produce doar capodopere. Dar aura canonului se răsfrânge asupra au- 
torului în cauză și, pe bună dreptate, vorbim de scriitori canonici. Iar în 
vremurile noastre, trăind în publicultură, ecuația se tulbură, conver- 
tind fraudulos succesul comercial în valoare (prestigiu). Se înțelege 
că astfel de „victorii” (mincinoase) au viață scurtă. Totuși, viermuiala 
literaţilor e întreţinută de o obsesie: „ajustarea” canonului... 

În numele ajustării lui, Eminescu e repus, periodic, în discuţie. Ceea 
ce, desigur, nu e stânjenitor. Doar că, propunându-şi „detronarea”, 
atacând centralitatea eminesciană ca maladivă, mortificantă etc., 
discuţiile cad în încrâncenare, provocând polarizări: fie exagerări pi- 
oase, fie furii demolatoare, ignorând tocmai esenţialul, aprofundarea 
analitică. Oricum, n-am putea discuta onest despre „povara ontologică 
a canonului” (Manolescu 2008: 102), despre tentativele de „transbor- 
dare a centrului canonic” (Ibidem: 98) ignorând necesara recontextu- 
alizare. Recent, dorind a nu menaja trecutul (Ibidem: 8), Eugen Negrici 
ne invita să examinăm realitatea psihologică a unei literaturi (a noastră, 
bineînţeles), scuturând iluziile ei. 


Lansată cu fast, suspectată de intenţii denigratoare, fiind o apariţie pro- 
vocatoare, „răsfăţată”, şocantă, fermecătoare și nedreaptă, incitantă şi 
iritantă, cartea a cules, previzibil, opinii împărţite. Cu certitudine, nu 
avem a face cu o istorie a literaturii, ci cu o tentativă de investigare a is- 
toriei mentalităților (miturile colective), de citit în complementaritate 
(fie şi „contradictorie”) cu alte apariţiuni. Așezată deci lângă „bomba 
Manolescu” (cf. Al. George), de un subiectivism estet și firav simț is- 
toric, ori alături de Istoria secretă a lui Cornel Ungureanu, scotocind 
subteranele (culisele) literaturii, interesată de contextele receptării. În 
fond, Negrici discută despre criza receptării, blamând amorţirea spiri- 
tului critic. Adică mitologizarea imaginarului literar, inventariind iluzi- 
ile criticii noastre, iscate de frustrări, complexe, impulsuri compensa- 
torii, inerție canonică etc. Încercând, aşadar, a descrie circumstanțele 
care au provocat / întreţinut astfel de discursuri de legitimare (idea- 
lizări, tabuizări) în procesul receptării şi cerând ca textul / textele să 
„funcţioneze” în starea de semioză deschisă. 


Faţă de fabuloasa Istorie călinesciană (un „roman deghizat”, cum s-a 
spus), cheltuind fără economie erudiție şi imaginaţie, E. Negrici vrea să 
zdruncine canonul („toxic”?). Trece de la eroizare la dezvrăjire, denunță 
falsa opulenţă şi mecanismele compensatorii, servituţile politice şi mi- 
turile istoriografice. Să reamintim că autorul, aliniat tendinței demiti- 
zante, făcuse un util antrenament în echipa lui L. Boia (1998), reac- 
tivând, sub lupă critică, mitul patriei primejduite în imaginarul politic 
comunizant, simbolistica națională atingând „faza monumentalității . 
Fie că discută despre marasmul proletcultist (bolșevizare, presiune to- 

talitară, bruiaj ideologic, voluntarism politic), fie că are în vedere „al 
doilea comunism românesc” (dinozaurii internaţionaliști făcând loc 
megalomaniei ceaușşiste, deriva naționalistă eşuând în cult delirant), 
cartea lui E. Negrici înțelege experimentul comunist (o ideologie „ma- 
terializată”) ca un viol național. Conducând, în plan literar, la multipli- 
carea formulelor defensive: „migrarea funcţiilor”, cultivarea „literaturii 
de nișe”, esopism etc. Cu observaţia, de neocolit, că prezenţa obstacolu- 
lui a trezit un sentiment energizant și că, îndeosebi, „răstimpul radios” 
(1965-1971), în pofida patologiei estetice, a vestit o sperată renaştere. 


Dar emisia mitologizantă (mitogeneza) funcţionează pretutindeni. Şi 
alţii sunt „bolnavi”. Să nu uităm că „miturile au făcut Franţa... Mutaţiile 
în zona politicului conduc la anexarea şi remodelarea trecutului (im- 
previzibil). Discursul politic are, inevitabil, o încărcătură mitologică, 
râvnind autolegitimarea. Scuzele istorice (invocate la nesfârșit) oferă 
explicaţii, nicidecum justificări. Citită pasional, „cu toate simțurile la 
pândă” (cum s-au lăudat unii), cartea lui Negrici re-pune în discuţie, 
de fapt, cu luciditate rea, atât forța noastră de auto-iluzionare (con- 
fuzia cultural / estetic), cât şi „îmbătrânirea” valorilor (declasare). 
Implicit, prin impunerea altor standarde de lectură, prilejuind perima- 
rea, dar și înnoirea valorilor, cu o dublă deschidere: artistică şi expresivă 
(potenţând puterea de semnificare). Altfel spus, provocând satisfacție 
estetică. 


Până la urmă, fără a fi o „revizuire capitală” (cf. Gelu Ionescu), demer- 
sul lui Negrici este un necesar exercițiu de salubrizare. O literatură 
„abia întremată” nu are voie să cadă în mistica definitivului; „minciuna 
pioasă a respectului” îmbie - zice Negrici — la „detonare”. Alungând 
(vorba vine!) atâtea dileme și frustrări, „curățând” imaginea trecutului, 
dânsul se bate cu opiniile de uz obştesc (automistificare, supraevalu- 
are, fixism, insinuarea în canon a unor autori), dorind a ne reaminti 
că operăm cu atributele tranzitoriului şi că revizuirile sunt inevitabile 
pentru un metabolism cultural normal. 


Apetitul eseistic, privirea sintetică, afirmaţiile generale — hrănite de un 
sarcasm amar — izvorăsc din iubire, reanalizând (revizitând) operele 
„curajoase” şi prizonierii canonului, modificând viziunea, discutând cu 
sinceritate despre paralizia spiritului critic, fracturile istorice, fragilita- 
tea ființei naționale etc. Doar că o întrebare ne dă târcoale. Îndepărtează, 

oare, expertiza lui E. Negrici „perdeaua de iluzii”, dinamitează șablonul 
perceptiv, este un gest cu consecinţe? Decretând „eliberarea” de mituri, 
diverşi analiști constată că ar fi prea multe statui în imaginarul româ- 
nesc. Ele, aşadar, ar trebui demolate, ne trag în jos. Miturile fondatoare 
sunt, însă, „țepene” (vorba lui Eugen Simion), revin în actualitate, de- 
mitizările merg braţ la braţ cu remitizările. Literatura română există 
(e drept, nu de cinci secole), vechimea poate fi probată (chiar dacă nu 
apelăm la tehnicile de iluzionare ale „divinului critic”), în fine, cohorta 
de complexe, angoase, frustrări e şi ea prezentă. Iar „spaimele” ființei 
naționale nu dispar peste noapte. Deci: care ar fi replicile seismului? 
Cartea lui Negrici destramă o vrajă? Ce va să însemne afirmaţia: „eu 
nu demitizez”? Că n-am avea valori îndreptăţite la propensiune mitică? 


Ca redutabil „vechist”, E. Negrici a pus umărul la cosmetizarea actua- 
lei imagini de sine a literaturii române. Îi putem citi cartea (şi) ca un 
discret autodenunț. Fiindcă, ne amintim, dacă istoria literaturii este 
mistificatoare (inventând stratageme pentru a ne convinge de lizibi- 
litate), chiar Negrici, lansând în circuit sintagma de expresivitate invo- 
luntară (cu mare ecou critic), se numără printre „melomanii limbii”, 
marșând pentru faimoasele „cumulări expresive”, „tescuind” literarita- 
tea. Repetăm, din interior, în rol de autorizat insider (cum bine observa 
Paul Cernat). Încât acest trafic de iluzii, vechi de când lumea, nu e doar 
al nostru. Culturile mici, se ştie, au nevoie de legitimare și compensare, 
iar iluziile, câte sunt, aparţin criticii, nu literaturii. Nu cred însă că i-am 
putea pune în cârcă lui E. Negrici acuza de „poftă distructivă”. Pledoaria 
sa (antropologică şi politică) e convingătoare, fragilă, totuşi, pe latura 
examenului comparatist. Doar așa, în acest registru, vom pricepe că de 
mituri consolatoare au nevoie toți, că și alții păcătuiesc. Curios, Eugen 
Negrici e vizitat de o altă himeră, nutrind iluzia că am putea scăpa de 
iluzii. Şi atunci, denunţând tăios toate iluziile și aruncându-le la coș, 
ne putem întreba, alături de Mircea Martin: Cu ce rămânem? Asistăm, 
astfel, la „o execuţie capitală fără rost, pregătită și dusă la bun sfârșit cu 
o plăcere sadică” (Dobrescu 2009: 9). 


Chiar Eugen Negrici face un pas înapoi; după ce a denunțat „germi- 
narea energică de mituri” (Negrici 2008: 9), modelând, neîndoielnic, 
mentalul românesc (Ibidem: 291), va recunoaște, spășit, că mitul emi- 
nescian n-ar trebui „rănit” (Ibidem: 76), enumerând, ca posibil suport 

motivaţional, statornicia în credinţă şi sentimente, tenacitatea zidirii, 
trăirea în ideal etc. Acest biet popor, mai zice criticul, are dreptul să afle 
un personaj în care să creadă (Ibidem: 76). lar chipul nimbat al tânăru- 
lui Eminescu satisface pe deplin „tiparul” mitului romantic al geniului 
tânăr, ieșind din „timpul profan” (Ibidem: 73). 


Referinte | 1. Bloom 2007 = Harold Bloom, Canonul Occidental 
bibliografice (Cărţile şi şcoala Epocilor), ediţia a II-a, într-o nouă ver- 
siune. Traducere: Delia Ungureanu; Prefață de Mircea 
Martin, Grupul editorial ART. 
2. Bloom 2008 = Harold Bloom, Anxietatea influenței: 
o teorie a poeziei, traducere şi note de Rareş Moldovan, 
Piteşti, Paralela 45. 
3. Codreanu 2009 = Theodor Codreanu, Istoria „canoni- 
că” a literaturii române, laşi, Princeps Edit. 
4. Dobrescu 2009 = Alexandru Dobrescu, Eugen Negrici 
şi iluziile sale asupra literaturii române, în „Însemnări 
ieşene”, an I, nr. 1 / septembrie. 
5. Manolescu 2008 = Nicolae Manolescu, Istoria critică a 
literaturii române. S secole de literatură, Piteşti, Paralela 45. 
6. Negrici 2008 = Eugen Negrici, Iluziile literaturii româ- 
ne, București, Cartea Românească. 

[| loan Es. POP 


când ţi-am văzut piciorul curbat, pe care dracul 
ți l-a-mplântat sub coastă, mai lung decât cel stâng, 
m-am lepădat de toate şi-atunci amoniacul 
s-a-mprăştiat prin mine şi-am început să plâng. 


mi s-a părut că totuși enorma ta pedală 
cu care faci ca lumea să se miște mai încet 
se despica în două, strălucitor de goală, 
ca o făptură albă ţinută în oțet. 


şi-atunci, zdrobit de spaime și cu amărăciunea 
mai grea decât tot trupul cu care am trăit, 
hulit-am carnea celei fără de care nu ne-a 
rămas decât spaima de a trăi şi-atât. 


acest sfârșit ce încă înfometat mănâncă 
din cele ale noastre mai de jos, 

tăind cu dantelate cuțite de palincă 

tot ce a fost odată mai frumos, 


acele mișcătoare organe fără pată, 

din care niciun viciu nu mușca, 

ei, bine, tocmai ele se vor munci deodată 
şi dându-se de-a dura vor trăda. 


mici ciuturi negre care se vor usca de sete 
chiar lângă marea sticlă fără dop 

îmi vor ajunge-n vene, bătând din aripi bete, 
şi-atunci or să își spună toate pop. 


POESIS E 


vreme de douăzeci de ani, n-am dormit pe spate, ca omul 
şi nici pe partea stângă, pentru că 
de îndată, inima începea s-o ia razna. 


atunci mi-am dat seama că inima nu face parte din corp, 
că aleargă după alte reguli, că poate decide și când, şi cum. 


acum dorm numai pe partea dreaptă, 
unde sunt alte organe, deocamdată mai blânde. 


căpitane, ne-am gândit ca-n cinstea ta 
să visăm un vis cu vin şi fete, 

cu o insulă pe undeva 

unde nu se-aude râul lethe. 


nici tu nu mai știi unde plecam 
când am ridicat în port ancora: 
mi se pare eram tineri și cântam, 
căutam vecia. azi, doar ora. 


taie-n jumătate leafa ce ne-o dai — 
firul alb de păr la săptămână. 

n-a mai fost de-un veac april și mai, 
pe catarg cresc frunze de rugină. 


ni se termină provizia de vise, 
căpitane, du-ne înapoi — 
nu vedeam că mările-s închise 
dincolo de ultima zi joi, 


căpitanul suferea de iarnă, 

de ziua lui visam un ultim vis. 

în clipa când l-am coborât în apă, 
oceanul s-a întors pe dos de râs. 

dintru-nceput, aceste mere crude 
prin care întunericul aude 

nu se mai coc, ci cad bolind în spini, 
părând că ţin în burţile lor ude 
nemuritoare şi trufaşe rude 

cu boturi înverzite de venin. 


într-o grădină de aproape, fraţii 

mai norocoși încă rămân pe ram, 
crezându-se urmaşii altei naţii, 

precum pe vremuri însumi mă credeam, 
muind în ură şi în imprecaţii 

făptura care mă pândea prin geam. 


asta e toată lecţia pe care 

am învăţat-o şi apoi am râs, 
văzând că-i doar atâta și că doare 
şi că în lumea asta tot mai mare, 
bolnavă de năluci şi de oroare, 
străine-mi sunt şi cele ce nu mi-s. 


am fost avertizat de la cinci ani: 
fereşte-te cât poţi de mult de apă 

şi martor îmi e cerul că ani și ani la rând 
nu m-am atins de apă nici în somn — 
deşi-ntr-o zi tot apa mă va pierde, 


căci, într-o zi, unul care nu știe 
va-nlocui paharul și în el 

va fi doar apă şi-nsetat voi bea. 
pe dată carnea se va face verde 
şi va sfârşi ca arsă de leșie, 

în cea mai tristă întrupare-a sa. 


dau un telefon după o săptămână. 
văd că sunt tot acasă. 
mă liniştesc. mă reașez la bar. 


am băut vinuri proaste în ultima vreme 
şi poate că de asta nu mai scriu. 

şi am băut mult mai puțină vodcă, 

ba am redus şi berea, da, s-a întâmplat ceva, 
ceva amarnic, adică lucrurile s-au 


înjumătățit, golul e tot mai plin, 
poate vârsta, poate întețirea 
lipsei de precizie, poate faptul că 
lucrez ca un apucat ca să nu mai 
beau ca odinioară — e clar că 


toate astea, dar mai ales vinurile proaste 
din ultima vreme şi tot mai marea mea 
lipsă de credință și tot mai mica mea 
înţelepciune, da, am trecut de la 

vodcă la vin ca de la 


creştinism la hinduism, însă uite că 
iluminarea tot nu s-a produs, sunt 

tot confuz și tot nepregătit, iar de vodcă 

nu m-aş mai apuca — oare să o dau pe cidru? 
am o singură certitudine: în câteva generaţii 


spaţiul va putea fi despărțit de timp 
şi-atunci pune-te pe trai, neneacă. 


refren: 

nu mai ești udă, ca pe vremuri, 
deși încă te simt cum tremuri, 
O, geaca mea! 


POESIS M 

după ce că sufăr atât de mult, 

aici, în strada avrig, în anul 2017, 

el mă mai şi ameninţă cu iadul! 

adică niciun moment de respiro? 

după pedepsele din timpul vieții 

vin de îndată cele de pe timpul morţii? 


dacă tu ai sta pe avrig doar o lună, 
iar eu în ceruri măcar zece minute, 
ai vedea ce lume grozavă aş face. 

şi m-aş ruga, m-aș ruga necontenit 
ca tu să nu suferi cum sufăr eu 
aici, în strada avrig, în anul 2017. 


viitorul se micșorează, dar cum am 
putea vedea noi asta într-o staţie 
uitată de dumnezeu, din care n-avem 
cum şti când va porni tramvaiul, 

dacă nu avem habar când va sosi. 


lasă că nici în aeroport nu-i mai bine, 
căci avioanele nu mai aterizează la timp, 
aşa că unii aşteaptă cu zilele ca să plece, 
mai ales acum, de sărbători. 


și în timp ce noi dârdâim în staţie, 
aşteptând nenorocitul de tramvai, 
auzim că la nici zece metri după colț 
tocmai a trecut autobuzul, 


dar dacă alergăm acolo și ne punem 

să îl aşteptăm pe următorul 

precis aici va sosi în sfârșit şi tramvaiul, 
blestematul nostru de tramvai. 


POESIS EM 
Breviar biografic 


loan Es. Pop 
(n. 27 martie 1958, Vărai, Maramureș) 


A debutat editorial în 1994, 
cu volumul leudul fără ieşire 
(Editura Cartea Româneas- 
că), pentru care a luat Premi- 
ile pentru debut ale Uniunii 
Scriitorilor din România şi din 
Republica Moldova. Au ur- 
mat: Porcec (Editura Cartea 
Românească, 1996); Panteli- 
mon 113 bis (Editura Cartea 
Românească, 1999; Premiul 
Academiei Române, Premiul 
USR, Premiul pentru Poezie al 
Orașului Bucureşti); Petrecere 
de pietoni (Editura Paralela 
45, 2003; Premiul USR); No 
Exit (Editura Corint, 2006); 
Unelte de dormit (Editura Cartea Românească, 2011; Premiul „Cartea 
de Poezie a Anului 2011”, oferit de Fundaţia Naţională pentru Știință şi 
Artă din Bucureşti; Premiul Radio România Cultural; Premiul Asociaţiei 
Scriitorilor din Bucureşti); 1983. Marş/2013. Xanax (Editura Charmi- 
des, 2013); Arta fricii (Editura Charmides, 2016; Premiul „Scriitorul 
lunii iulie 2016” al USR - filiala Iaşi). Poemele lui loan Es. Pop au fost 
traduse în suedeză, franceză, engleză, spaniolă, slovacă, polonă, italiană, 
bulgară. A fost laureatul primei ediţii (2009) a Premiilor Niram Art de 
la Madrid. Radiodifuziunea suedeză l-a desemnat Poetul Lunii August 
2010. Uniunea Scriitorilor din Republica Moldova i-a acordat, în anul 
2012, Premiul „Primăvara Europeană a Poeţilor”. În 2016, la Veneția, 
Italia, i s-a decernat Premio Ciampi „Valigie Rosse”, pentru volumul Un 
giorno ci svegliamo vivi. A fost nominalizat în 2019 la Premiul Naţional 
de Poezie „Mihai Eminescu — Opera Omnia”. 

Într-o cronică la volumul de debut, Ioana Pârvulescu atrăgea atenția asu- 
pra unicității poetului Ioan Es. Pop, subliniind dificultatea şi, de fapt, inuti- 
litatea încadrării generaționiste a acestuia: „Optzecist prin naştere (1958) 
şi nouăzecist prin adopțiune, poetul maramureșean [... ] se deosebește atât 
de unii, cât şi de ceilalți. De optzecişti se deosebeşte printr-un debut târziu, 
la o vârstă la care alții au avut timp să se lase de poezie, și prin opțiunea 
pentru ludicul grav [... ]. De nouăzeciștii din jurul revistei „Luceafărul” 
(unde poetul a lucrat după '89) nu îl apropie mai nimic sau, ca să îl pa- 
rafrazez, nimic(ul): loan Es. Pop face parte dintre talentele care nu au ce 
căuta în grup”. 


De la leudul fără ieșire, dominat, cum bine observă Șerban Axinte, de „ob- 
sesia neputinței de a evada din sistem” („noi doi ne-am născut amestecați, 
vârâți/ unul în altul, înghesuiți în sacul aceluiaşi trup,/ cu neputinţă de 
descâlcit din unul celălalt”) şi până la Arta fricii, un volum al angoasei 
existențiale, frica ni se relevă în toate ipostazele ei, de la neliniştile erotice 
exprimate cu uneltele ludicului la oroarea provocată de obsesia terifiantă a 
morții şi a ieșirii imposibile din cotidianul funebru. Ioan Es. Pop scrie, după 
cum constată, pe bună dreptate, Radu Vancu, „cea mai vie poezie a morții, 
cea mai bună poezie a răului din literatura noastră”, iar ludicul și ironia 
(uneori alegoricul) nu atenuează tragismul, ci, dimpotrivă, „îngheață, una 
peste alta, sângele şi mai tare în vene, ca «râsul în mormânt», cu vorba lui 
Eminescu”, precum se întâmplă în răvăşitorul poem pe corniţele mele de 
miel: „când m-a răpus măcelarul, aveam două luni, dar nu, deşi a durut 
așa cum trebuie să-i doară și pe ai/ lui, am tipat doar câteva secunde.// 
apoi însă, m-am simţit plin de importanță, pentru că la ei veneau pașştile, 
dar m-am simţit şi mai/ important când m-au pus pe cel mai înalt raft al 
frigiderului.// mai apoi însă, m-am gândit din nou: bine, dar oare eu nu 
merit mai mult? pe mine de ce nu mă pun/ în congelator, unde cărnurile 
stau cu lunile, de par aproape nemuritoare?// măi, să fie, înseamnă că eu 
sunt doar aşa, de-o singură mâncare. fraţii mei, așa se va întâmpla şi cu/ 
voi? cum ar fi ca de la anul cei ca noi să nu se mai nască, să rămână în oi?// 
nene păstorule, când oamenii or să învie, or să învie şi mieii? şi, dacă da, cu 
ce-i vei hrăni pe toţi cei/ ce nu vor mai muri?” 


Lucia ŢURCANU 


INSTANTANEU EJ 


Val BUTNARU 
| Sotia lui Faust 


V.B. — dramaturg, romancier, 
publicist, director Jurnal 
Trust Media. A publicat 
romanele Cartea nomazilor 
din B. (2010); Negru și 

Roșu (1930-2056) (2016); 
Misterioasa dispariție a lui 
Teo Neamţu (2017); Trilogia 
basarabeană (2018); Ultimul 
profet adevărat (2018). 

Este autorul a peste 20 de 
piese de teatru, montate 

la Chișinău, Bălţi, Botoșani, 
Bucureşti, Constanţa, 
Giurgiu, Cluj. Laureat al 
Premiului,|. L. Caragiale” 
al Academiei Române 
pentru Iosif și amanta sa şi 
al multor premii ale Uniunii 
Scriitorilor din Moldova.. 


Trecuse o jumătate de an şi, într-adevăr, 
două lucrări au fost vândute la o casă de 
licitaţii din Londra. La aflarea acestei ştiri 
senzaţionale, popularitatea lui Faust a cres- 
cut peste noapte, iar cea a lui Modest a atins 
culmi astrale, locuitorii oraşului conside- 
rând că proprietarul vilei din centrul urbei 
noastre este atotputernic. 


În afară de bani, nu foarte mulți, așa cum spe- 
rase, dar oricum, niște bani, Faust n-a obţinut 
aproape nimic în plus. Peste ceva timp, după 
ce euforia succesului s-a stins ca un ecou de 
romanță la ore matinale de grea mahmureală, 
Faust a constatat că nimic din cele prorocite 
de mecena nu s-a întâmplat în realitate. Co- 
menzile nu curgeau gârlă, iar popularitatea 
de odinioară se topea precum o bucată de 
slănină sfârâind pe o tigaie încinsă. S-a ajuns 
până acolo încât mulți locuitori ai orașului 
nostru se întrebau nedumeriţi ce-o fi fiind în 
capul englezilor care au cumpărat tablourile 
lui Faust. 


El nu devenise un pictor faimos, aşa cum vi- 
sase toată viața. Din punct de vedere moral, 
situația asta îl strivea completamente, dar 
continua să spere și să se agaţe de paiul salva- 
tor. Î vizita cu regularitate pe Modest, mani- 
festând o loialitate la limita divinizării. 


| Fragment din romanul cu același titlu, în curs de apariţie. 

În una din zile, a implorat-o pe Margo, cu o deosebită înflăcărare, să-l 
însoțească la o serată organizată de Modest în cinstea ei. 


— Ce să mai însemne nebunia asta — în cinstea mea? Sau e o metaforă 
idioată de-a lui? 


- Nu e nicio metaforă! El îți poate oferi totul! îi spuse cu convingere 
Faust. 


- Ce poate oferi el unei scriitoare? l-a întrebat cu amărăciune Margo. 


- Totul! Glorie! Traduceri în orice ţară a lumii! Accesul la edituri de 
prestigiu și vânzări în tiraje nemaipomenite! 


Margo l-a privit cu compasiune, l-a cuprins ușor și i-a mângâiat părul 
lui roșcat, zburlit, ca de arici, cu ghimpi de cupru. 


„Seamănă cu al Îmblânzitorului de cai sălbatici, de n-ar fi doar atât de 
roșu, ca drapelul comuniștilor”, și-a spus, zâmbind, cu gândul la scrii- 
torul teribilist. 


Așezându-l ca pe un copil pe genunchii ei şi luând în mână o linguriţă, 
l-a hrănit cu puțin terci din farfuria de pe masă. Fl a acceptat acest tra- 
tament, fiind pătruns, la rândul lui, până la lacrimi, de o amintire vie 
din copilărie. 


- Faust, eşti un prostuţ. Modea nu-mi poate oferi ceea ce îmi lipseşte 
cu adevărat. 


El a coborât de pe genunchii ei și, ștergându-și lacrimile involuntare, 
i-a spus cu convingere: 


- Omul acesta poate face minuni! El e în stare sa-ţi realizeze orice 
dorinţă! 


— Îţi dai seama ce îndrugi, naivule? Eu nu am stil și chestiunea asta 
nu ţi-o dă nimeni! Nici chiar Dumnezeu atotputernicul, dar tu îmi 
vorbeşti de un şmecher al tranziţiei est-europene. 


— Ba tu ești o naivă, Margo! Trezeşte-te, odată și odată! La ce bun îţi 
trebuie stil? Ce să faci cu stilul acesta? Te crezi Flaubert? Sau celălalt 
- Bodelaire? Cărţile tale vor fi citite fără ca cineva să-și pună proble- 
ma stilului. Exact asta s-a întâmplat în cazul tablourilor mele vându- 

te la Londra. Nu te consuma cu lucruri depășite de timp! Lasă naibii 
mofturile alea din secolul al nouăsprezecelea! Pe cine mai interesează 
fineţurile legate de stil și alte prostii de felul acesta! Tu scrii la fel de 
bine, ba chiar mult mai bine decât alte sute și mii de autori! Dar ştii de 
ce au devenit ei cunoscuţi? Fiindcă au apelat la argumentul coatelor! 
Puţini dintre ei se ridică la nivelului unor elementare compuneri rătă- 
cite pe vreun amărât de blog anonim. 


— Nu exagera! 


- Ba da, compuneri! Dar, repet, şi-au făcut loc cu coatele! Chiar crezi 
că astăzi cineva poate fi recunoscut şi admirat doar datorită stilului? 
Poveşti de adormit copiii! Nici cel mai rafinat stil nu este în stare să 
concureze și să se opună spiritului agresiv de gașcă! Nici cele mai sub- 
tile pagini nu vor valora absolut nimic în raport cu forța brută a diver- 
selor grupuri de interese! Dacă eşti pe cont propriu, uită de valori și de 
profunzimi. Vocea ta va rămâne întotdeauna singulară, dar neauzită de 
cei de dincolo de gard! Nimeni nu se va trudi să te remarce și să spună 
un cuvânt de bine dacă nu faci parte dintr-o conjurație literară încropi- 
tă la repezeală de vreo unul dintre ei. Numai în cazul în care cineva din 
gașcă va dori, din anumite motive, să vocifereze neobosit cum că ceea 
ce scrii este al naibii de cool şi de stilat, restul suitei va repeta același 
lucru fără să stea pe gânduri. Şi vei deveni mare scriitoare fără să fii ca 
atare! Anume astfel stau lucrurile! Și tu ştii asta! Ai testat-o pe propria 
piele când ai încercat să pătrunzi pe scena teatrului. Să ţii minte, Mar- 
go: piesa ta va fi montată doar în două cazuri — sau te culci cu Fabian 
Coruna sau te faci prietenă la cataramă cu o regizoare cel puţin femi- 
nistă, dacă nu lesbiană. Și în lumea artelor plastice e la fel! Ca să nu mai 
vorbim de muzică şi de estradă. Nici Oskarul, nici Nobelul nu se acordă 
pretinşilor genii care nu s-au învăţat cum să-și aplece corect grumazul. 
Nimeni nu va schița nici cel mai mic gest al mânii, nicio cută nu i se 
va adânci pe fruntea nimănui la foşnetul paginilor noului tău roman și 
vei rămâne etern anonimă. Deoarece te-ai ambiţionat să consideri că 
în literatură, ca şi în viață, poţi răzbate cu propriile puteri. Deoarece 
continui să crezi în himere. Deoarece nu faci parte din circuit. Anume 
această nedreptate îți macină sufletul! O, cât de bine te înțeleg! Această 
nedreptate ne macină nouă, tuturor, sufletele! În loc să accepţi o mână 
de ajutor, te consumi cu chestiuni savante. Numai rataţii îşi drapează 

obositoarele căutări artistice cu lipsa unui stil care abia urmează să fie 
găsit. Surpriză, însă! Nu-l dibui, fiindcă așa ceva nu există în realitate! 


Chiar dacă în adâncul inimii simţea că ar fi putut avea o fărâmă de 
dreptate, Margo l-a privit pe Faust cu o uimire de nedescris, încercând 
să înțeleagă ce furtuni i-au tulburat sufletul, dacă a ajuns să peroreze 
lucruri atât de cinice, și cât de sincer este atunci când îi vorbeşte toate 
grozăviile acestea. Ar părea că-și bate capul de viitorul meu, îşi spunea 
îngrijorată, dar de unde a dezgropat argumentele astea de-a dreptul 
perverse? Când, de la cine a învăţat să măsoare arta cu succesul efe- 
mer al vremelnicului prezent? Cu bucuriile ridicole consumate zgo- 
motos în sânul găștilor mercantile? Cu laudele stridente, dar false, ale 
neobosiţilor prieteni de ocazie? 


— Nu te înțeleg, Faust! Vorbești, de parcă n-ar exista scriitori care-și pun 
în mod firesc problema unui stil al său, propriu, inconfundabil! Ce poate 
fi mai fascinant pentru un autor decât să ştie că oricând îi stă în puteri 
să-i facă pe cititorii săi să plângă și să râdă? Iată vezi — cititorii săi să — nu 
e bine! A ieşit un sâsâit, nu ştiu cum! Trebuie să fiu mereu atentă la cu- 
vinte! Atentă și vigilentă ca soldatul de planton sau ca agentul secret în 
misiune. Mă aflu într-un nesfârșit război cu cuvintele, dar nu despre asta 
am vrut să discutăm! Ai ținut un discurs împotriva stilului fără să ai habar 
ce îndrugi. Dragul meu Faust, stilul nu înseamnă să scrii cu mai multe 
sau cu mai puţine cuvinte. Nici măcar să alegi cuvintele potrivite nu în- 
seamnă stil. Nici măcar alăturarea neașteptată a cuvintelor în frază nu 
este ceea ce îmi lipseşte. O compunere a unei femei nebune, asta îmi do- 
resc să se spună despre cartea mea! Nu vreau să scriu ca o simplă femeie 
talentată! Vreau să scriu ca o femeie nebună! Şi, terminând lectura cărții, 
toți să urle exasperaţi! Asta ar însemna recunoașterea unui stil propriu. 
Nu-mi place cum scriu femeile talentate, ţi-am mai spus. Sofia, Audrey, 
nici alea două care au compus povestea amantei lui Freud. Nu vreau să 
fiu ca ele. Poate doar pe Hanya aş accepta-o. Nu din corectitudine de gen 
ar trebui să fiu suportată în literatură. Doresc să-i îngenunchez pe toți 
bărbaţii, scriind ca o femeie nebună. Așa ceva nu poate face nici cel mai 
nebun bărbat, oricât de mare geniu recunoscut de toată lumea ar fi! Uite, 
asta ar însemna stil de invidiat, şi atunci chiar nu m-ar interesa tăcerea 
otrăvitoare a găştilor! Sau lauda lor ipocrită. Şi acum gândește-te, cum 
poate să-mi dea toate aceste pietre nestemate un simplu golan? 

— Nu e golan! a protestat Faust. E un nou Mecena! E un binefăcător! 
Un salvator al artiştilor! În lipsa lui, nu știu cum ne-am fi descurcat noi, 
ambii! Presupun că am fi rămas în continuare fără o leţcaie în buzunare 
şi fără niciun sprijin în viaţă. 

Margo i-a mai aruncat o privire plină de compasiune. Se întreba ce se 
regăsea mai mult în soțul ei: prostie cronică, naivitate infantilă sau ne- 
ajutorare senilă? Nu i-a spus nimic. A hotărât să pună capăt discuţiei şi 
s-a aşezat la masa de scris. 


- Lucrezi la roman? a întrebat-o Faust pe un ton conciliant. 


— Nu, texte pentru emisiunea de mâine. Mă gândesc la o revoluţie în 
materie de dedicaţii muzicale pentru cei răposaţi. Ce-ar fi să le propu- 
nem văduvelor să opteze pentru Mozart? Asta ar putea fi o alternativă, 
un contrapunct, ca să spun așa. Pentru nonconformiști, bineînţeles. 


Faust a zâmbit, gustând umorul negru al soţiei sale. 
— Da, un Requiem, pentru desert, ar fi potrivit. 
Margo a zâmbit și ea, încuviințând din cap. 


— Apropo, a spus Faust privind-o ţintă, ştiai că postul vostru de radio a 
fost cumpărat de Modest? 


Văzând-o încremenită la masa de scris, cu degetele înțepenite pe tasta- 
tura computerului, a înțeles că nu ştia nimic despre vânzarea-cumpă- 
rarea postului. 


Poate acest argument te va face mai înțelegătoare, şi-a spus în gând, ieşind 
pe ușă. 


"Pi RIOIMIÂINIĂ 


Telegramă omagială 


Distinse Domnule Profesor Victor A. VOICU, 


Echipa revistei „Limba Română” şi colegiul de redacție Vă adresează 
cele mai sincere felicitări şi urări de viaţă lungă cu prilejul împlinirii 
venerabilei vârste de 80 de ani. Vă dorim succes și inspiraţie în ampla 
Dumneavoastră activitate științifică, pedagogică și cetățenească, ex- 
primându-Vă, totodată, recunoştinţă pentru sprijinul acordat în 2017, 
când, în calitate de Secretar General al Academiei Române, ați avut 
un cuvânt decisiv de spus în favoarea revistei noastre. Nu vom uita 
entuziasmul exprimat la apariţia primului număr din 2017 şi dorința 
expresă de a împărtăși cu noi evenimentul multașteptat: reluarea 
activităţii. Într-un mesaj trimis redacţiei precizați: „Mă bucură mult 
apariţia «Limbii Române»! Sunt marcat de ataşamentul echipei față 
de frumoasa și prețioasa revistă pe care o redactaţi... Cred că aţi reușit 
să faceți un număr de referință, cu reală valoare științifică și literară. 
Calde felicitări și Dumnezeu să vă răsplătească. Pot să distribui pe in- 
ternet revista? În primul rând, pentru toți membrii Academiei Româ- 
ne?” Am avut atunci satisfacția să descoperim o admirabilă solidari- 
tate a comunităţii academice cu redactorii revistei, o atât de necesară 
susținere morală, fapt ce ne-a determinat să credem cu şi mai multă 
putere în viitorul „Limbii Române”. 


Apreciind deschiderea Dumneavoastră pentru comunicare şi coopera- 
re, sentimentele de fraternitate nutrite faţă de efortul basarabenilor de 
a-şi făuri, pe trainice temelii românești, un destin european şi preţuind 
implicarea în promovarea și sprijinirea instituţiilor de ştiinţă și cultură 
de pe ambele maluri ale Prutului, Vă rugăm să acceptaţi, Stimate Dom- 
nule Academician, sentimentele noastre de profundă gratitudine! 


Sa aveţi parte de noi împliniri, bucurii și sănătate din belşug! 
La mulți, mulți ani! 


Revista LIMBA ROMÂNĂ 

Acad. Victor Voicu este medic 
farmacolog. S-a născut la 29 iu- 
nie 1939, în comuna Bolovani, 
județul Dâmbovița. A efectuat 
studii medicale ca student militar 
la Facultatea de Medicină Ge- 
nerală din Bucureşti, obținând 
diploma de medic în 1962 și cea 
de doctor în medicină în 1971. A 
fost asistent la Catedra de farma- 
cologie (1963-1966), conferențiar 
(1972-1990), ulterior profesor la 
Facultatea de Medicină din Cra- 
iova (1990-1992) şi la Catedra 
de farmacologie, toxicologie şi psi- 
hofarmacologie clinică (pe care o 
fondează începând cu anul 1992) 
din cadrul Facultăţii de Medicină a Universităţii de Medicină „Carol Davila” din 
Bucureşti. A fost cercetător în cadrul Centrului de Radiologie și Biologie Molecula- 
ră din Bucureşti (1964-1968), şef al Laboratorului de farmacologie şi toxicologie 
al Centrului de Cercetări Ştiinţifice Medico-Militare București (1987-2001), iar 
din 2001 director al acestui Centru. În perioada 1990-1995 a fost şef al Direcţiei 
medicale din Ministerul Apărării Naţionale. A efectuat cercetări ştiinţifice în farma- 
cologia experimentală și clinică a antihipertensivelor şi antiaritmicelor, psihofarma- 
cologia psihotomimeticelor și drogurilor de abuz și antidotismului intoxicației cu 
anticolinesterazice organo-fosforice etc. Are contribuţii originale relevante în acest 
ultim domeniu, precum și în analgezia nesteroidiană și analgezo-antispastică. Este 
unul dintre cei patru editori ai lucrării „Hypetension and heart failure” publicată 
în acest an de celebra editură Springer Nature (Switzerland, 2019). Este deținător 
a peste 30 de brevete de invenţie, dintre care două brevete europene, care se referă, 
mai ales, la preparate medicamentoase noi. În 1991 Academia Română l-a ales 
membru corespondent, devenind titular în 2001. Este președinte al Secţiei de ştiinţe 
medicale din Academia Română şi a deținut, de două ori, funcţia de Secretar Ge- 
neral al Academiei Române. Din aprilie 2019 este vicepreşedinte al Academiei Ro- 
mâne. Este membru corespondent din străinătate al Academiei Naţionale Franceze 
de Medicină. În data de 1 decembrie 2017, de Ziua Naţională a României, acad. 
Victor Voicu a fost decorat de Preşedinţia României cu Ordinul Naţional „Steaua 
României” în grad de Comandor, în semn de „înaltă apreciere pentru prodigioasa 
carieră academică, reprezentând excelența ştiinţifică şi culturală românească, pen- 
tru promovarea imaginii țării noastre în mediile ştiinţifice internaționale”. 

Alexandru BANTOŞ 

în dialog cu Victor A. VOICU 
Bine școliți, tinerii români 
vor edifica viitorul nostru comun 


Mult stimate Domnule Academician Victor Voicu, sunt onorat să dia- 
loghez cu Dumneavoastră la ceas aniversar, când gândul se îndreaptă, 
volens nolens, spre drumul parcurs până astăzi. Așadar, de unde a por- 
nit în lume Victor Voicu și cum i-a rămas în memorie baștina? 


„Despre tine însuţi nu poți spune când ai început să fii: despre tine ştii 
că ai existat întotdeauna, că, dacă tu n-ai fi fost, nimic n-ar fi fost”, spunea 
Lev Tolstoy. M-am născut în iunie '39, secolul trecut, în comuna Bolo- 
vani din Dâmboviţa, la începutul unor frământări ale Europei și ale lumii 
întregi, care s-au sfârșit după circa S ani. Tata a fost concentrat. Eu, rămâ- 
nând doar cu mama și bunica, am fost crescut după reguli tradiționale, 
„cu frică de Dumnezeu”. La vârstă fragedă am învăţat de la bunica rugă- 
ciuni, poezii şi am frecventat împreună cu ea biserica. La școală am mers 
în toamna lui 1947, apucând să învăţ imnul regal, dar, din decembrie a 
aceluiași an, a început să fie edificată o altă lume, poate mai bună, cre- 
deam noi. Speranţe deșarte! Tatăl meu însă ne avertizase, după reveni- 
rea din război, despre posibila colectivizare: colhozurile erau viitorul 
întunecat al românilor. Or, ţăranul, mai mult decât alte categorii socia- 
le, este dependent de natură, stă cu ochii pe cer și-l citeşte bine, după o 
experienţă milenară. Omul învăţa natura, o poate înțelege și își gestionea- 
ză existenţa cu înțelepciune în raport cu ea, dar nu o stăpâneşte, afirmaţia 
potrivit căreia omul domină natura fiind falimentară şi periculoasă pen- 
tru educaţia societăţii. Ateismul nu este o alternativă pentru credinţă, 
pentru creștinism, este doar o rătăcire și o pierdere a referenţialului. Lu- 
mea satului românesc a fost și este, în măsura în care mai există, o lume 
morală, echilibrată, excesele şi încălcarea cutumelor fiind sancţionate de 
elitele satului, de preot, de învăţător. 

Destinul de astăzi al satului românesc, implicit al celui din Basara- 
bia, e abordat cu multă îngrijorare, deoarece spaţiul rural a deve- 
nit vulnerabil în faţa a numeroase provocări... 


Satul românesc a fost distrus în bună măsură de procesul colectivizării, 
care a constituit o dezmoștenire materială şi morală prin luarea pămân- 
tului, a animalelor de tracțiune, a uneltelor agricole ș.a. Efectul a fost 
dramatic, transformând o lume responsabilă, cu gospodării chibzuite, 
cu o ierarhie după criterii de hărnicie și spirit gospodăresc, în niște 
amărâţi și umiliți membri ai cooperativelor agricole. Proprietatea dă- 
dea ţăranului simţul responsabilităţii, al mândriei de a avea pământul 
lui, casa lui. Țara lui şi-o identifica adesea cu casa și propria familie. 
Cu astfel de simțământ pleca și la război pentru apărarea Țării sale, 
adesea fără să se mai întoarcă. Acesta era mediul, atmosfera și spiritul 
în anii juneţiei. Or, satul românesc a conservat esenţa patriotismului, 
fiind concomitent și cea mai stabilă, fundamentală instituţie identita- 
ră, realitate ce explică eforturile constante, perseverente ale regimu- 
lui comunist de a destrăma satul românesc. Țăranul român este fidel 
valorilor lui şi greu poate fi dezrădăcinat. S-a reuşit numai prin luarea 
proprietăţii, în special a pământului, ca să-i apropie de semnificația 
lozincii „Proletariatul nu are de pierdut decât lanţurile”. Adică, numai 
atât şi nimic altceva? Un umilitor enunţ pentru o ființă umană. În dic- 
taturi individul uman nu are valoare. Consecințele „socialismului” se 
resimt puternic în satul românesc de azi, din care lumea pleacă masiv, 
completând rândurile celor ce-şi caută o viață mai bună peste hotare. 


Statisticienii afirmă că de la 1990 încoace are loc un adevărat 
exod al populaţiei noastre și, de regulă, este accentuat un detaliu: 
ponderea cea mai mare în migraţia românilor aparţine medicilor. 
Cum explicaţi fenomenul? 


Părăsirea ţării după 1989 de către români şi emigrarea a atins astăzi 
cifre îngrijorătoare. România stă alături de Siria, statul cu cea mai alar- 
mantă statistică privind acest exod. Diferenţa dintre cele două țări este 
ilustrată de faptul că Siria se confruntă cu un război pe mai multe fron- 
turi. Emigraţia a atins în România valoarea de 7,3% pe an, cauzele fiind 
cele economice, respectiv pierderea locurilor de muncă drept rezultat 
al unui proces de dezindustrializare greu de explicat sau de înţeles. Ju- 
mătate din populaţia activă din România a plecat. Migraţia medicilor 

şi asistenţilor medicali pune în pericol asigurarea funcționării siste- 
mului public de sănătate din România. La conferinţa recentă „Better 
working conditions for better care”, organizată la Bruxelles de către 
Comitetul permanent al medicilor europeni, s-a precizat că deficitul 
de personal medical este imposibil de acoperit în Europa de Est. Multe 
țări din această zonă acordă sănătăţii procente mici din PIB, riscând să 
rămână fără medici în câţiva ani, a menţionat preşedintele Asociaţiei 
europene a medicilor de spital, Dr. Joao de Deus. Dar, cauzele emigră- 
rii medicilor sunt mai complexe și nu vizează numai proasta retribuţie 
(în prezent ameliorată, dar nediferențiată după performanţă), ci mai 
ales condiţiile de lucru precare, absenţa dotărilor spitaliceşti de nivel 
performant şi, mai frecvent, lipsa de respect pentru o profesie dedi- 
cată sănătății oamenilor. Pune în gardă și faptul că migrația medicilor 
şi a personalului medical este predominant manifestă la generaţia de 
mijloc, respectiv 25-45 de ani, ilustrând o perspectivă de grav deficit 
de medici și asistenți medicali în următorii ani. Acest aspect a devenit 
deja evident. 


Stimate Domnule Profesor, am constatat în mai multe rânduri că 
Dumneavoastră, participând la emisiuni radio și TV sau în calita- 
te de organizator sau moderator a numeroase întruniri științifice, 
inclusiv din cadrul Centenarului Unirii, desfăşurate la București, 
Suceava, Iași sau Chișinău, vorbiţi cu multă pasiune și neliniște 
despre trecutul și prezentul românilor, aveți o atitudine distinctă 
față de Basarabia. Memorabile mi se par, în acest context, două co- 
municări: Premise la geopolitica religiilor azi — Quo vadis, Europa? 
şi 27 martie 1918. Unirea Basarabiei cu România, strălucită izbân- 
dă identitară românească, publicate şi de revista noastră. 


Da, ori de câte ori am ocazia, subliniez că noi, românii, trebuie să ţinem 
pururi aminte că ruperea Basarabiei de la trupul Patriei, România, a 
fost şi rămâne o mare dramă. Vicisitudinile istoriei anilor '40 au zdro- 
bit temerarul act istoric al românilor basarabeni din 27 martie/9 aprilie 
1918, care reprezintă primul eveniment de mare semnificaţie istorică şi 
identitară al românilor de la Est de Prut, primul semnal al strălucitelor 
acte ce au făurit România Mare. Au urmat celelalte provincii românești: 
Bucovina, Transilvania, Banatul, Crișana şi Maramureșul, marele vis 
- România Mare -— devenind realitate! Situaţia ulterioară, moștenire 

a unor vremuri negre pentru întreaga Europă, a dezlipit Basarabia de 
Țara-mamă. Au urmat ani de drame, exoduri ale populaţiei, deportări, 
încercări de ştergere a conștiinței identitare etc. E un nesfârșit proces 
de dezmoştenire și de menţinere a frontierei între români, de inoculare 
a neîncrederii, a incertitudinii privind viitorul nostru comun. 


Într-adevăr, realitățile basarabene de azi sunt tulburi, iar şansele 
ca evenimentele de acum un secol să se repete sunt puţine... 


Prezentul Moldovei de Răsărit pare mai grav și chiar mai confuz decât 
în 1918, deşi atunci Basarabia se afla după o perioadă de peste 100 de 
ani de acerbă deznaționalizare, de diluare a identităţii românilor. Di- 
lemele identitare care mai persistă trebuie să ne dea de gândit, să ne 
determine să examinăm starea adevărată, reală a lucrurilor din toate 
punctele de vedere și să stabilim cu exactitate în ce domeniu clacăm, 
de ce integrarea noastră întârzie să aibă ritmul şi, mai ales, efectul scon- 
tat. Pentru că acum o sută de ani, contrar politicii de deznaționalizare 
a imperiului țarist, starea de spirit a românilor basarabeni era surprin- 
zător de trează și puternic identitară, lungul proces de modificare a 
elementului naţional nu dăduse roade, românii fiind în proporţie de 
peste 65% dornici de a-și edifica propriul destin. Patriotul român ba- 
sarabean Alexei Mateevici redă emoţionant acea vrere de început de 
secol: „Suntem moldoveni, fii ai vechii Moldove, însă facem parte din 
marele popor român, aşezat în România, Transilvania şi Bucovina. 
Fraţii noştri îşi zic români. Așa să ne zicem și noi”. Politica promovată 
de autorităţile rusești şi sovietice a încercat să adâncească diferenţa și 
despărțirea culturală a basarabenilor de vorbitorii graiului est-romanic, 
adică de limba română, „limba moldovenească” tulburând încă anumi- 
te minţi, deși argumentele teoriei celor două limbi și popoare diferite 
situate pe Prut sunt derizorii sau de-a dreptul hilare. Recentele eveni- 
mente de la Chişinău denotă în cel mai elocvent mod că relaţiile noas- 
tre cu Basarabia trebuie consolidate pe toate planurile. Cunoașterea 
reciprocă, stabilirea unor relaţii directe între personalităţi ale ştiinţei, 
culturii și politicii de pe cele două maluri ale Prutului vor reprezenta 
cheia stabilităţii, relevanței și perspectivei acestor legături. Apropo, am 
avut prilejul să particip nu demult la o întâlnire aici, la București, cu cei 
doi protagoniști ai evenimentelor actuale de la Chișinău: Maia Sandu 
şi Andrei Năstase. M-a impresionat cultura şi maturitatea lor politică, 

înțelegerea corectă a marilor și complicatelor probleme ale lumii mo- 
derne, inclusiv din perspectiva celor două state românești. Mesajele 
lor, argumentate, clare, vizând realităţi politice concrete denotă că la 
Chişinău în prim-plan pășeşte o tânără și bine școlită generație, capa- 
bilă să facă schimbarea în Republica Moldova şi să readucă încrederea 
că numai autentica democraţie poate asigura cursul nostru european. 
Avem motive suficiente și chiar obligaţia să extindem și să aprofundăm 
colaborarea româno-română, inclusiv a comunității academice, indife- 
rent de conjunctura politică de pe o parte sau alta a Prutului. 


Aţi vorbit mai înainte despre patriotismul de odinioară. Ce este 
şi cum trebuie înţeleasă iubirea de neam în această eră a demolă- 
rilor, când aproape totul e supus unor preconcepute și perverse 
interpretări/manipulări /falsificări? 


Da, am evocat sentimentul ţăranului român pentru Țara lui. Țăranul 
este cel care dă identitate Țării, adică Patriei, este legat intim de terra, 
de țarină, de pământ (de la latinescul pavimentum), pământean fiind 
un om al locului. Precum menţionam anterior, țăranul român identifi- 
că Ţara cu casa şi familia lui și nu a ezitat în decursul istoriei să se sacri- 
fice pentru a le apăra. Țăranul român își iubeşte Ţara, adică Patria, adi- 
că este patriot. A avut și are două repere pentru fiinţa lui, pământul pe 
care-l muncea pentru a-şi hrăni familia şi credința în Dumnezeu, care-l 
apăra și-i lumina calea. Lucian Blaga în Elogiu satului românesc (1937), 
discursul său de recepţie la Academia Română, scria în introducere că 
ar dori „să facă elogiul unei nemuritoare prezenţe care n-a ocupat ni- 
ciun scaun în această nobilă incintă (Aula Academiei Române)”. În alt 
discurs de recepţie, de asemenea emoţionant, Laudă ţăranului român, 
Liviu Rebreanu spunea: „Țăranul n-are nume pentru că nu este nici 
clasă, nici breaslă, nici funcţie, ci poporul însuşi, omul român”. Şi în 
continuare atinge adevăruri cutremurătoare: „Țăranul nu pleacă nici de 
voie, nici de nevoie. El n-are unde să-şi mute sărăcia, pentru că, smuls 
de pe ogorul lui, ar fi osândit să piară ca un arbore smuls din rădăcini. 
De aceia țăranul este pretutindeni! Păstrătorul efectiv al teritoriului 
național”. Se pare că aceste realităţi ale lumii românești le-au înţeles și 
duşmanii noștri, lovind eficient în „strămoșul tuturor: Țăranul român”. 
Tată de ce acum, în acest devastator proces de globalizare şi de creştere 
nepermis de mare a migrării românilor, suntem datori să ne întoarcem 

cu fața spre sat și să stabilim cu maximă responsabilitate ce şi cât mai 
putem salva din „veşnicia” românească. Patriotismul românilor este o 
caracteristică inerentă a acestei apartenenţe și a rădăcinilor ei. Şi revin 
la marele poet și filozof Lucian Blaga: „niciun popor nu e atât de decă- 
zut încât să nu merite să te jertfeşti pentru el, dacă îi aparţii”. 


La întrebarea Ce înseamnă azi, pentru omul modern, Patrie şi patrio- 
tism? am răspuns cu alt prilej, iată de ce, reiau formularea cu gândul la 
netrecătoarele motive care explică atitudinea fiecăruia față de Patrie: 
România este unică pentru mine, este Patria mea. Aici am văzut lumina 
soarelui, am citit la lumina lunii, am suferit, m-am bucurat, am plâns şi 
am fost fericit. Aici mi-am definit vocaţia, am obținut succese sau neîm- 
pliniri, am cunoscut oameni de anvergură morală şi profesională, generoși 
şi demni, care mi-au fost modele și cărora le rămân recunoscător pentru 
totdeauna. Aici am învăţat la şcoli bune, cu profesori dedicați misiunii lor 
şi am ascultat mari dascăli, personalităţi strălucite ale românilor. (... ) 
Aici i-am identificat pe marii fondatori ai culturii, civilizației şi ştiinţei 
românești. Aici am descoperit anvergura şi dedicația unor mari oameni 
de stat, uriaşe personalități ale politicii româneşti, stâlpi ai națiunii şi fon- 
datori ai statului român modern. Aici am cunoscut mari personalități de 
alte etnii, evrei, francezi, armeni, germani etc. care şi-au pus destinele în 
slujba românilor, unii cu sacrificiul vieţii. Aici, pe acest pământ, se află acei 
oameni minunaţi, anonimi, fideli şi credincioși României profunde, nealte- 
rată de vreme şi vremuri. Aici m-am născut şi aici voi rămâne, în veşnicia 
pământului românesc. 


Stimate Domnule Profesor, Vă mulțumesc pentru favoarea de 
a-mi acorda în prag aniversar acest interviu. Vă doresc sănătate și 
ani plini de rod întru perpetuarea veșniciei pământului românesc! 


Succese și mult bine tuturor celor care fac și citesc revista noastră! 


EET PT RO MIÂINIĂ 

CN. — doctor, profesor, Membru 

Într-o zi de la începutul anului 1964 s-a pre- 
zentat la Centrul de Radiobiologie și Biologie 
Moleculară al Ministerului Sănătăţii din 
Bucureşti un tânăr locotenent major medic, 
cerând să-l vadă pe Directorul Centrului, au- 
torul acestor rânduri. Locotenentul major în 
cauză îmi „raporta” că absolvise Facultatea de 
Medicină, că era pasionat de Farmacologie şi 
dorea să lucreze în cercetarea farmacologică. 
Centrul nostru depindea de două ministere: 
al Sănătăţii şi al Forţelor Armate. Acesta din 
urmă detașase un număr de specialiști militari: 
medici, chimişti, farmaciști, veterinari, spre 
a lucra aici, în proiecte care interesau armata. 
Funcţiona la Centru un Laborator de fiziopa- 
tologie, condus de un specialist civil, care avea 
mare nevoie de „sânge proaspăt” spre a aborda 
proiecte originale și cu aplicabilitate practică. 


Victor Voicu, deoarece era locotenentul ma- 
jor de mai sus, sosea la momentul potrivit, în 
contextul potrivit. Influențat de mintea com- 
plexă şi de cultura știintifică excepţională ale 
Profesorului Alfred Teitel, al carui discipol se 
consideră şi astăzi, nu putea fi decât un adaos 
preţios şi promițător în acest Laborator. 


Într-adevăr, la scurt timp după ce a început să 
lucreze efectiv în laborator, au apărut primele 
publicaţii prezentând rezultate ale cercetărilor 

pe care le întreprindea. Era anul 1964, an de cotitură în viaţa societății 
româneşti, ale carui efecte erau resimtite de fiecare cetățean în parte. 
Veneau la Centru spre a ţine conferinţe și seminare distinși specialiști 
de pretutindeni, Anglia, SUA, Germania Occidentală, Belgia, dar și RD 
Germană, URSS, Cehoslovacia etc. Contactele cu cercetători de peste 
hotare deveniseră lucru obișnuit şi Victor Voicu a beneficiat din plin de 
situaţie, devenind cunoscut unor valoroși specialiști în domeniul farma- 
cologiei (ex. Prof. Arriens, Olanda şi alții), care au recunoscut calitatea 
rezultatelor publicate de Voicu şi l-au invitat, i-au citat lucrările. Cariera 
lui ştiinţifică îşi urma făgașul, iar recunoașterea calităţilor sale de cercetă- 
tor devenea tot mai evidentă. 


În 1968, în urma evenimentelor din Cehoslovacia, Ministerul Forţelor 
Armate a preluat întreg Centrul de Radiobiologie și Biologie Moleculară, 
reorientându-l către probleme de interes militar, schimbându-i numele 
şi înlocuind direcţia civilă cu una militară. 


În ianuarie 1969 am plecat la Institutul Weizmann din Israel, de unde 
m-am întors via RFG, India și SUA în iulie1970. În toamna aceluiași an 
am fost numit profesor de biologie, titular provizoriu la noua Facultate 
de Medicină a Universităţii din Craiova. Am fost definitivat prin concurs 
în 1971 şi numit Şef al Catedrei-Laborator (prima astfel de creație în 
învățământul universitar din România) și ales în Senatul universitar. Una 
dintre primele probleme privitoare la Facultatea de Medicină, care au 
solicitat avizul Senatului, a fost înființarea disciplinei de Farmacologie și 
numirea unui titular al disciplinei. Recomandat cu căldură de specialiști, 
Victor Voicu a fost numit în 1972 conferenţiar şi şeful Catedrei de far- 
macologie la Facultatea de Medicină a Universităţii din Craiova. Vechile 
noastre legături au fost reluate, schițând proiecte de colaborare. Venirea 
lui Victor Voicu la Facultatea de Medicină din Craiova a întărit consi- 
derabil calitatea și activitatea corpului didactic din Facultate. Cu peci- 
zie şi meticulozitate, Victor a înfiinţat și dotat disciplina Farmacologia, 
a creat atmosfera necesară cercetării şi învățământului de calitate. Întâi 
conferenţiar și apoi profesor, Victor a stabilit la Craiova o catedră viabilă 
şi productivă, cu reală activitate de cercetare şi învățământ excelent. 


În 1992 Victor Voicu a fost numit profesor la Catedra de farmacologie, 
toxicologie şi psihofarmacologie clinică la Universitatea de Medicină 
şi Farmacie „Carol Davila” din Bucureşti, unde funcţionează și astăzi. 


= i 


Cu acad. Alexandru Balaban şi prof. dr. Claude Nicolau, 
Membru de Onoare din Strainatate al Academiei Romane 


Din 1987 Voicu este şi Comandant al Centrului de Cercetări Ştiinţifice 
Medico-Militare, fostul Centru de Radiobiologie și Biologie Moleculară. 
În condiţii profund neprielnice, el, cu concursul unor valoroşi colabo- 
ratori, a reușit să creeze primul antidot administrat în clinica umană în 
România. A fost principalul factor în înfiriparea unei adevarate școli în 
domenii de importanță majoră pentru protecția medicală a trupelor și a 
populaţiei civile în caz de agresiuni atipice. 


Părăsind România în 1973, legăturile mele cu Victor Voicu au fost între- 
rupte până la Revoluţia din 1989. În 1991, revenind în România pentru 
prima dată după mai bine de 16 ani, ne-am revăzut în Bucureşti. Între 
timp el ajunsese General, șeful Direcţiei Medicale a Armatei, continua 
să conducă Centrul de Cercetari Medico-Militare, pe care între 1963 şi 
1968 îl înființasem și îl condusesem! Bineînţeles, Victor îşi continua ca- 
riera de cercetător şi profesor la Universitatea de Medicină şi Farmacie 
„Carol Davila”. Eu eram profesor la Harvard Medical Scool în Boston, 
MA şi profesor invitat la Universitatea din Strasbourg. 


Victor Voicu a fost ales membru corespondent al Academiei Române în 
1991, iar câţiva ani mai târziu - membru titular. Ani de-a rândul a fost 
Secretar General al Academiei și acum este Vicepreşedinte al Academiei 
Române și Preşedinte al Secţiei de Ştiinţe Medicale a acesteia. Printr-un 
curios joc al hazardului, Victor a ocupat şi ocupă în Academie posturile 
pe care tatăl meu le-a ocupat acum mai bine de o jumătate de veac! 

L-am invitat în 1996 la Center for Blood Research, afiliat la Harvard 
Medical School, unde aveam laboratoarele mele. Vizita a fost rodni- 
că științific şi, uman, extrem de agreabilă. Cu această ocazie am putut 
atribui o bursă în laboratorul meu unuia dintre elevii lui Victor (Dorel 
Radu) care, prin contribuţia lui la cercetările noastre, a făcut cinste labo- 
ratorului de unde venea. 


Prietenia noastră şi-a reluat cursul: schimbul de idei, comunicarea. Ne- 
am revăzut la București și recent la Boston, unde l-am invitat spre a-l 
consulta în privința toxicologiei unor vectori de expresie construiți în la- 
boratorul meu, în vederea terapiei unor maladii neurodegenerative. Am 
avut marea plăcere să ne revedem și cu Luminiţa Voicu, soția şi colega 
lui. Acei 16 ani în care nu vorbiserăm deloc păreau să nu fi existat, atât 
de „normală” şi naturală a fost reluarea relaţiei noastre vechi și durabile, 
bazată pe respect, preţuire şi afecțiune. 


Cu talent și efort constant, Victor Voicu s-a dovedit capabil de success 
şi reuşită în afaceri. A întemeiat, împreună cu soția sa Luminiţa o între- 
pridere cu caracter medical — LaborMed -— pe care, după câţiva ani de 
dezvoltare, au vândut-o unui grup American, cu un castig remarcabil. 


A parcurs toate treptele acivităţii universitare, de la preparator la profe- 
sor titular, şi-a asumat responsabilități majore: şef de disciplină, şef de 
Catedră, Comandant al Centrului de Cercetări Medico-Militare, şef al 
Direcţiei Medicale a Armatei, apoi membru corespondent al Academiei 
Române, membru titular, Secretar General al Academiei, Președinte al 
Secţiei de Științe Medicale a Academiei, Vicepreşedinte al Academiei 
Române. A fost ales Membru străin al Academiei Naţionale de Medicină 
din Paris, precum şi al altor societăți savante. Decorat cu ordine și me- 
dalii, activitatea lui a fost şi este cunoscută şi apreciată. Omul Victor 
Voicu, modest şi optimist, prietenos şi creativ, face cinste instituţiilor 
cărora le aparține sau pe care le conduce. Parcursul său excepțional stă 
mărturie calităților sale intelectuale și umane. Ca vechi prieten şi unul 
dintre cei care au recunoscut foarte devreme marile calități ale lui Victor, 
la împlinirea celor 80 de ani îl felicit cu toată căldura pentru o carieră 
exemplară și o constantă omenie, care-l fac să fie unul din cei mai distinși 
reprezentanți ai generaţiei lui. 

„„„ Atunci când l-am văzut pentru prima dată, 
am remarcat că unele gesturi — felul de a-și duce 
mâna fină, de cărturar, din timp în timp, la tâm- 
plă, ezitarea cu care răspunde câteodată la o repli- 
ca dată de cineva ori la o constatare uimitoare, de 
parcă şi-ar dori să câștige timp ș.a. — și, în primul 
rând, ochii îmi aduc aminte în mod stupefiant de 
cineva foarte drag inimii mele în prima tinereţe. 
Îl priveam neostentativ. Se uita la mine surâzând 
din când în când. Am vorbit puţin, atunci, in- 
clusiv pentru că eram după o ceremonie mode- 
rată de mine. Mai târziu, urmărindu-l în câteva 
circumstanţe, unele dintre acestea la limită, când 
atmosfera părea că se încinge și era gata-gata să 
explodeze, i-am admirat calmul, detașarea și, 
nu ezit să afirm, înțelepciunea. E o calitate rară, 
iar firea-i de flegmatic sadea îl ajută nu puțin 
să-şi menţină în orice situaţii calmul, dreapta 
cumpănă. Are ceva abia sesizabil, de imperator 
roman. Ținuta îi este mereu fără reproş, dem- 
nitatea dându-i un aer de persoană descinsă 
dintr-o lume diferită: o lume în care demnita- 
tea, onoarea și cuvântul dat erau şi rămân a fi 
valori de prim rang, fără care e de neconceput 
o civilizație. E potrivit de înalt, are constituție 


Mulţumim şi pe această cale revistei „Contempora- 
nul” pentru amabilitatea şi generozitatea manifestate 
la realizarea grupajului aniversar dedicat acad. Victor 
A. VOICU. 

atletică, mersul e sprinten, de tânăr aflat la cea de-a doua juneţe. Spatele-i 
e pururi drept şi aş spune de îndată țeapăn, aproape, dacă nu l-aș fi văzut 
de câteva ori înclinându-se, pentru a săruta mâna vreunei doamne, ceea ce 
am remarcat că face extrem de rar, ca şi când s-ar afla în posesia unui cod 
lăuntric sacrosanct. Are ochi profunzi şi extrem de vii, deasupra cărora se 
arcuiesc sprâncene dese, artiste; față ovală, nas puternic, cu nări răsfrânte 
amplu și bărbie ascuţită la bază — calitate ce denotă o voinţă nativă puter- 
nică, exersată îndelung, Păr des, în care Cerul a lăsat argint din abundență. 
Frunte boltită, înaltă. 


După o carieră strălucită de medic militar, încununată cu o sumedenie de 
titluri și premii, aflat în vârful unui destin de savant, membru al Academiei 
Române, membru al Academiei Naţionale de Medicină a Franţei, m-aş 
mira dacă cineva ar fi capabil să constate ceva din morga academică a unui 
profesor învăluit în toga arogantă a unui individ inaccesibil sau incapabil 
de a glumi. De câteva ori l-am văzut râzând cu poftă. De sine însuși. De 
lume. Şi țin minte că m-am întrebat interior: de unde forța de a râde de 
totul? Şi forța de a râde de tine însuţi... de unde? Zeul râsului are aleşii lui, 
divulgați extrem de rar. Deși are caracter — o rara avis în faţa căreia îmi plec 
fruntea fără să clipesc —, e departe de a fi rigid. Are răbdarea de a asculta 
cu atenţie ore întregi pe cineva într-o lume în care arta de a asculta riscă să 
devină un vestigiu rar, aidoma pietrelor șlefuite de un maestru al cărui stil 
e recognoscibil din zeci, sute de meșteri. Erudit de modă veche, nu face 
niciodată paradă de această calitate rară, tot mai rară în lumea de astăzi. 


Vine dintr-o lume fascinantă, numită medicina farmacologică — o artă 
practicată din vremuri imemoriale, avându-și rădăcinile arborescente 
printre alchimișştii Antichității, aflaţi în posesia harului de a vindeca, în 
primul rând, sufletul, fiindcă atunci când dă semne de alarmă casa du- 
hului — trupul —, înțelept şi incomparabil mai practic, pentru a nu vorbi 
despre eficienţă stringentă, e să mergi direct la sursa afectată, corpul de 
carne funcționând aidoma unui seismograf ultrasensibil. Urmaş al lui 
Hippocrates, vorbește despre meseria urmată răstimp de mai bine de o 
jumătate de veac cu pasiune stăpânită — indice al unei vocaţii puternice. 
E profesorul atent, prevenitor, tobă de carte, viu, blând și când se cuvine 
aspru, Dascălul care a format generații de medici farmacologi, stârnind 
admiraţia a sute, mii de studenți, unii dintre aceștia, cei mai norocoşi în- 
tre norocoși, devenindu-i ucenici. 


EET ROMIÂINIĂ 


EI însuși fiind un model de prim rang, vorbește cu recunoștință despre ma- 
rii înaintaşi, omagiindu-i nu rareori și urmându-le exemplul. Minunându- 
se de forța exemplară a reperelor într-o lume ce pare, uneori-adeseori, că și 
le-a rătăcit iremediabil. „Ei, cei mari, au găsit forţa de a reconstrui România 
şi noi... ce facem? Se cuvine în regim de urgenţă să ne adunăm. Cine uită, 
nu merită!” L-am auzit nu o dată vorbind despre nevoia de a ne aduna, des- 
pre voinţa de a construi. Despre renașterea României. Când i s-a spus, la 
un moment dat, în timpul unei emisiuni TV, că e savant, domnul profesor 
a ridicat contrariat din umeri, afirmând în umbra luminoasă a unui surâs: 
„Am auzit că aşa se spune, uneori, despre mine” Tonul jucăuș și, aproape, 
poznatic, adoptat atunci cu aerul cu care ai comunica celui de alături toc- 
mai am băut o cafea m-a făcut, atunci, să râd cu poftă. E unul dintre puţinii 
oameni de pe fața pământului căruia pot să-mi permit luxul de a-i spune, 
aproape, orice, cu inima ușoară-uşoară, ca o ploaie abruptă de primăvară. 
Discreţia Domniei Sale e fără fisură. 


Invariabil, despre orice am vorbi, discuţia, nu rareori, ajunge la țara noastră, 
a cărei istorie o cunoaște în profunzime și de a cărei soartă se arată îngrijo- 
rat. A tras semnale de alarmă pe urmele proaspete ale altor semnale de alar- 
mă. A scris despre nevoia de industrializare a ţării. A ținut conferințe pu- 
blice despre starea naţiunii la ora actuală. A vorbit despre plecarea masivă a 
medicilor peste hotarele țării. Despre nevoia de vaccinare. Despre criza de- 
mografică. Despre oboseala Europei. Despre pământurile și zăcămintele 
românești. De fiecare dată, analizele de o luciditate și precizie casante sunt 
însoţite de cifre, realități așezate alături de alte realităţi. Tabloul rezultat de 
câteva ori imită desăvârşit, franc vorbind, o apocalipsă, din care el, medicul, 
farmacologul, savantul proiectează căile de ieșire prompte, eficiente. L-am 
văzut de câteva ori... exasperat că forul suprem al țării, Academia Română, 
precum și specialiștii ei de vârf sunt departe de a fi ascultați. L-am urmărit 
vorbind despre România fără a recurge la cuvinte mari, cu aerul firesc, res- 
pectuos, cald şi iubitor cu care te referi la părinţi. 


L-am urmărit radiind de bucurie. Calitatea unui om o simţi și din felul în 
care se bucură. Spune-mi când şi cum te bucuri și îţi voi spune ce ești. E 
un om fericit; şi cei fericiţi se recunosc între ei şi se adună. Un om care și-a 
făcut datoria și o face în continuare, zi de zi, ceas de ceas, bucurându-se de 
cei dragi inimii sale și de oamenii frumoși de alături. În capul listei se află 
doamna inimii sale: Luminiţa — o mare doamnă, fină, rasată, de o blândeţe 

și deschidere, care atrag exact ceea ce seamănă: iubire, blândețe, răbdare, 


deschidere. 


Acest spirit novator, ale cărui invenţii în domeniul toxicologiei au 
revoluționat medicina sfârşitului de secol trecut, are șansa de a avea carac- 
ter. E o realitate pentru care a şi plătit nu o dată, căci se plătesc, în primul 
rând, calitățile și te regăsești profund recunoscător și pentru aceasta, căci 
astfel se restabilește un echilibru subliminal. Experienţe consternante, care 
nu l-au schimbat în esenţă. Fibra a rămas aceeași, intactă în viscerele ființei. 
Spirit incomod, a deranjat nu o dată. În ciuda acestei realități, a continuat 
să fie el însuși și și-a urmat Vocaţia. Destinul. Mânat de un singur scop: să 
şi ducă misia până la capăt. Cred că e un om cu un noroc uriaș, căci i s-a 
arătat misia la începutul primei tinereţi, dându-i-se semnele care l-au întors 
definitiv, irevocabil, spre nevoia de a o urma până la capăt; cei puţini, care- 
şi descoperă misiunea și renunţă s-o onoreze, se rătăcesc pe ei înșiși, plă- 
tind alienarea. Este unul dintre puţinii oameni providenţiali, aflați la cârma 
forului ştiinţific şi cultural cel mai înalt al României, care în ultimii cinci 
ani — alături de alți câţiva distinși colegi precum, bunăoară, loan-Aurel 
Pop şi Gheorghe Păun — au adus Academia Română în centrul Cetăţii, fă- 
când vizibilă - inclusiv prin curajosul Apel al academicienilor, care a stâr- 
nit un tsunami în arena Cetăţii — activitatea acestei instituţii naționale și 
susținând că Academia Română slujeşte națiunea română, Nota Bene, nu 
statul român. Căci în istoria acestei ultraîncercate țări iubite de Dumnezeu 
s-au mai înregistrat cazuri în care instituţiile statului român deserveau inte- 
resele naţiunii lui Titu Maiorescu și Nicolae Titulescu, Dimitrie Cantemir 
şi I. C. Brătianu, Iuliu Maniu și Nicolae Iorga. 


E un om pentru care cultul prieteniei e o realitate care se respectă și se ono- 
rează. Numele purtat de d-sa începe cu un „V” prevestitor, cred eu, de vic- 
torie. Apărut în primele secole ale creștinismului și fiind de extracţie latină 
— vico, vingere în latină înseamnă „a învinge” — numele fiindu-i predestinat: 
Victor. 


Domnul Profesor Victor Voicu este protagonistul acestor însemnări, căru- 
ia îi mulțumesc că există. Gândindu-mă la Domnia Sa, îmi amintesc, ade- 
sea, de acea apoftegmă plutarhiană, care ar merita să fie gravată în bronz: 
„În oamenii frumoși e frumoasă şi toamna” Toamna destinală râvnită de 
majoritatea, onorată însă exclusiv de aleşii lumii acesteia. 

Andrei Valentin MEDVEDOVICI 
| O lecţie de umanism 


... L-am întâlnit pe Profesorul Victor Voicu 
în urmă cu trei decenii. La trei ani după absol- 
virea Facultăţii de Chimie, cu o specializare în 
chimie analitică, consideram la aceea vreme 
că Centrul de Cercetări Științifice Medico- 
Militare din Bucureşti ar putea să-mi ofere 
mediul propice pentru dezvoltarea mea pro- 


AY.M.— doctor, profesor,  fesională ulterioară. Am cunoscut în persoana 


decan al Facu 
a Universităţ 


tăţii de Chimie 
ii din Bucureşti; 


director științific la Labormed 
Pharma, România (2009-2013). 


Domenii de aplic 


aţie: bioanaliză, 


comandantului Centrului, pe durata întreve- 
derii acordate, o personalitate evident diferi- 
tă de ceea ce eu consideram prin definiție a 
fi „un militar”. O persoană elegantă, rafinată, 


controlul calităţii produselo 
farmaceutice, mediu, alimente. 
Autor a mai multor publicaţii, 


dotată cu excepţionala calitate de a-și ascul- 
ta cu atenţie interlocutorul (în mod evident 


inclusiv: indexate ISI — 130 (110 Pee SAN . : o 
în reviste internationale 56 Prea tânăr și lipsit de orice fel de experiență), 
ca autor principal); factor de manifestând o politețe caldă şi neprefăcută și 


impact cumulat — 259; lucrări 
neindexate ISI — 14 (10î 
reviste internaţionale); cursuri 
publicate (Editura Universităţii 
din București) — 5; capitole în 
cărţi (edituri internaţionale 
— 4; capitole în cărți (edituri 
naţionale) - 6; capitole în 
Enciclopedii internaţionale 

— 11. Membru în comitetu 
editorial al,„Bioanalysis”, edito 
asociat la „Journal of Liquid 
Chromatography & Related 
Technologies” Membru în 
colectivele de evaluare la mai 
multe reviste internaţionale. 
Premiul „C.D. Nenitescu” al 
Academiei Române (2009). 


un interes nesimulat. Demersul meu nu s-a 
materializat din varii şi nerelevante motive. 


jer 


Au urmat anii de după 1989, transferul meu 
la Facultatea de Chimie a Universității din 
Bucureşti ca asistent, doctoratul, stagiile mele 
la Universitatea din Gent și Research Institute 
for Chromatography, Kortrijk, Belgia, pe 
durata a aproape patru ani — şansă care m-a 
purtat în preajma unui mare și renumit das- 
căl în Ştiinţele Separării, Prof. Pat Sandra, şi 
debutul unei colaborări cu industria farmace- 


utică privată românească, în speţă Sindan şi 
LaborMed. Astfel, în anul 1998, l-am reîntâl- 

CICLUL 


Cu Emil Constantinescu 


nit pe cel care, în ciuda unei întrevederi prea scurte, produsese asupra 
mea o impresie puternică, Profesorul Victor Voicu. Din acest moment, 
a început și s-a dezvoltat, gradual, între noi, o colaborare roditoare în 
plan profesional. Am avut și am în continuare marea șansă de a putea 
învăţa (aș spune aproape pe nesimţite) de la un mare pedagog aspec- 
te ce țin de domenii profesionale exterioare domeniului meu strict 
de competenţă, câștigând în egală măsură, în persoana Domnului 
Profesor, un interlocutor deosebit de erudit în a aborda subiecte care 
nu ne aparțin niciunuia dintre noi (literatură, artă, filosofie, politică). 
Orice discuţie cu Profesorul Victor Voicu, chiar foarte scurtă, orienta- 
tă asupra oricărui subiect, îmbogățește. Domnia Sa are marea amabili- 
tate de a mă include în categoria prietenilor, fapt care, indubitabil, mă 
măguleşte. 


Profesorul Victor Voicu urmează tiparul multora dintre marii intelec- 
tuali români în ceea ce privește formarea sa. Plecat de la sat (Bolovani, 
județul Dâmboviţa), în absenţa spiritului călăuzitor al tatălui, în con- 
junctura dificilă a realității românești de după cel de-al Doilea Război, 
o formare de natură militară a putut reprezenta o soluţie, cel puţin în 
sensul rezolvării acutelor probleme de natură materială. Nu trebuie 
totuşi trecut cu vederea un detaliu cu totul specific: formarea ca mi- 

litar presupunea în egală măsură acceptarea îndoctrinării ideologi- 
ce caracteristice noului regim politic din România după 1948. Erau 
timpuri în care doctrina ideologică comunistă era impusă fără me- 
najamente, iar riscurile unei „ieşiri din rând” puteau genera nu doar 
o simplă excludere din sistem, ci chiar pierderea libertăţii personale. 
Este o performanţă rară de a te putea forma în aceste condiţii fără a-ţi 
silui sufletul. Mulţi nu au reușit să facă asta. Profesorul Victor Voicu 
a izbutit totuși, fără compromisuri majore. Preocupat să se constru- 
iască pe sine, se dedică studiului și reuşeşte o strălucită carieră medi- 
cală şi didactică, dublată de una de natură militară. Profesorul Victor 
Voicu arareori vorbește despre perioada formării sale (liceul militar, 
Institutul Medico-Militar). Nu o face din dorinţa de a ascunde ceva, 
ci pur şi simplu dintr-o covârșitoare modestie. Nu se va oferi nicio- 
dată ca exemplu explicit, preferă să-şi mobilizeze interlocutorul prin 
subiectele luate în discuţie şi prin modalitățile originale de aborda- 
re a acestora. Are capabilitatea de a fi explicit și convingător și cu cei 
care nu aparțin domeniului său. Are capacitatea de a înțelege și a oferi 
soluții în afara domeniului său strict de competenţe. Deschide ferestre, 
nu funcționează axiomatic. Potenţează, şi nu inhibă. „Spiritul cazon” îi 
este cu totul străin, deși a marcat perioada sa de formare. Cum a reuşit 
acest lucru? Am o ipoteză simplă: a avut întotdeauna o mare capacitate 
de discernământ. Cumva a acţionat conform unui vechi principiu de 
esență talmudică, atât de coerent exprimat însă de Reinhold Niebuhr: 
„Doamne, dă-mi seninătatea de a înţelege şi a accepta ceea ce nu se 
poate schimba, dă-mi curajul și puterea să schimb ceea ce pot şi dă-mi 
înţelepciunea de a deosebi ceea ce se poate schimba și stă în puterea 
mea, de ceea ce nu se poate schimba și nu e în puterea mea să intervin 
în vreun fel” Altfel spus, a fost preocupat de autoconstrucție, a reușit 
să dobândească cunoştinţe de bază robuste (ceea ce englezul defineşte 
sintetic ca „background”), s-a format omogen și armonios. Armonia 
sufletească este o caracteristică a Profesorului Victor Voicu. Reacţiile 
sale sunt consecințele acestei armonii, ale acestui echilibru funcțional. 


Am găsit cu totul întâmplător o mărturie care susține opiniile expri- 
mate anterior. Profesorul universitar Dr. Dumitru Constantin-Dulcan, 
un remarcabil neuropsihiatru aparținând aceleiaşi generaţii, notează 
în volumul său intitulat sugestiv În căutarea sensului pierdut: „Cea mai 
frumoasă ascensiune din generaţia mea a avut-o Acad. Prof. Dr. Victor 

Voicu. Era un coleg foarte serios, matur în gândire și cu o voinţă fer- 
mă de a evolua profesional”. Probabil că mulți ar fi tentaţi să asocie- 
ze termenilor „voinţă fermă”, din citatul mai sus menţionat, cuvântul 
„ambiţie”. Şi, cu toate acestea, aş spune că nu cuvântul „ambiţie” tre- 
buie asociat Profesorului Victor Voicu, ci mai degrabă cel de „determi- 
nare” Veţi spune că e doar o problemă de nuanţă lingvistică, și totuși 
nu cred că este așa. Determinarea nu provine doar din dorinţa internă 
de a evolua și de a performa profesional, ci şi din continua raportare la 
referenţiale solide, atât de natură strict profesională, dar și de natură 
culturală și psihologică. Revin astfel la echilibrul și armonia ce-l carac- 
terizează atât de bine pe Profesorul Victor Voicu. 


Mă voi folosi de un alt citat din aceeași sursă pentru a-mi continua gân- 
durile: „Sesizându-i posibilitățile certe de evoluţie profesională, seri- 
ozitatea cu care a lucrat în laboratorul lui ca intern preclinic, Prof. Dr. 
Alfred Teitel l-a ajutat (pe Profesorul Victor Voicu) să promoveze. Este 
un exemplu rar în care un om, străin de orice interes ajută un elev dotat 
să promoveze”. Prin această mărturie vom ajunge inevitabil la subiectul 
alegerii mentorului și a relației maestru-discipol. Am avut deseori ocazia 
să-l ascult pe Profesorul Victor Voicu vorbind despre maestrul său, Prof. 
Alfred Teitel-Bernard. Nici de această dată Profesorul Victor Voicu nu 
comite păcatul efuziunilor excesive. Dar este suficient să distingi căldura 
din vorbă şi să simţi modulaţiile duioase ale vocii Domniei Sale ca să poți 
înțelege conexiunea profundă stabilită între discipol și maestru. Să fi fost 
o alegere, ca de obicei, judicioasă a celui ce urma să devină Profesorul 
Victor Voicu? Să fi fost doar alegerea maestrului, în persoana marelui far- 
macolog Alfred Teitel, în baza intuiţiei sale îndelung instruite? Cred că e 
vorba de ambele procese, dezvoltate simultan. 


O componentă esenţială a oricărei mari personalități o reprezintă ge- 
nerozitatea. E vorba atât de generozitatea exprimată la nivel strict pro- 
fesional, cât și cea manifestată la nivel uman. Mărturiile despre gene- 
rozitatea Profesorului Victor Voicu sunt nenumărate. Este fondatorul 
Departamentului de Farmacologie și Toxicologie Clinică în cadrul 
Universităţii de Medicină și Farmacie „Carol Davila” din București și 

inițiatorul unui program de studiu denumit Psihofarmacologie. Altfel 
spus, Profesorul Victor Voicu este un creator de școală, lucrând neobo- 
sit nu numai pentru propria şi continua sa (re)afirmare, ci şi pentru vi- 
itor, devenind la rândul său mentor pentru multe generaţii de tineri. O 
altă expresie a generozităţii sale este lesne observabilă prin colaborările 
ştiinţifice pe care le realizează, aducând laolaltă specialiști din domenii 
inter- şi transdisciplinare, o dovadă a capacităţii Domniei Sale de a coa- 
gula, cataliza și organiza activități extrem de diverse şi de a interpreta în 
mod coerent fenomene extrem de complexe. Oferă subiecte de reflexie, 
transmite îndoieli care mobilizează (tocmai pentru că are capacitatea de 
a expune frumuseţea intrinsecă a marilor semne de întrebare), posedă 
limbajul structurat al varii domenii ştiinţifice pe care le intersectează și le 
adună în căutarea unor noi sensuri şi abordări. Ademenește învăţarea şi 
cunoașterea, întinzând mrejele îndoielii, asumând raţionalul în lăuntri- 
cele meandre ale continuei căutări. O superbă ilustrare a descartianului 
monolog „Dubito ergo cogito, cogito ergo sum’. 


L-am văzut pe Profesorul Victor Voicu ajutând persoane pe care abia 
le cunoştea. Îmi reamintesc că o dată chiar mi-am exprimat surpriza 
vizavi de o reacție de susținere a unei persoane pe care Profesorul o 
cunoștea într-o manieră vagă. Răspunsul a venit imediat și natural: „De 
ce n-aş face-o, dacă-mi stă în putință?” Superbă lecţie de umanism, aş 
zice! Şi mare devotament pentru jurământul făcut lui Hipocrate! 


XKX 


Am onoarea să cunosc familia Profesorului Victor Voicu. Afirm aceas- 
ta, conştientizând că sunt beneficiarul unei nemăsurate oportunități. 
Şi cred că familia este cea care îi asigură Profesorului rezerva inepui- 
zabilă de echilibru sufletesc şi creativitate. Pentru că sunt persoanele 
cu care Profesorul împarte, fără rezerve, afecțiune, încredere, respect şi 
susținere. În această familie am simțit întotdeauna un izvor de căldură 
firească, o naturaleţe a gesturilor, a privirilor și a şoaptelor, o nemăsu- 
rată dragoste pentru frumos, în cele mai discrete forme ale sale, o ar- 
monie în sensul cel mai cuprinzător cu putinţă. În sânul familiei Voicu 
am reușit să pătrund trăirile versurilor baudelairiene din L'invitation 
au Voyage: „Là, tout n'est qu'ordre et beaute,/ Luxe, calme et volupté”. 

Istoria aparține învingătorilor! Virgil Carianopol consemna în versurile 
sale „Sunt temerari care în frunte/ S-au răstignit pe stânci de dor, / Care-au 
urcat întregul munte,/ Lăsaţi-i pe-nălțimea lor”. Priviţi-l pe Profesorul 
Victor Voicu, la optzeci de ani de viaţă şi mai mult de cincizeci şi cinci de 
ani de carieră ştiinţifică medicală. Timpul pare să-l fi ocolit! 


Manifestă entuziasmul pe care greu reușești să-l regăsești chiar la cei 
tineri. Este într-o continuă căutare de noi provocări, are un interes 
constant nu numai pentru ştiinţă, ci şi pentru toate aspectele realității 
imediate. Munceşte enorm și e foarte departe de renunțare. E tonic, 
incitant, dezinvolt, nealterat fizic şi moral, viguros, comportându-se 
elegant și natural. Nu s-a plictisit niciodată în a-i asculta pe ceilalți. 
Reacționează întotdeauna cu măsură, chiar dacă uneori o face în mod 
tranșant și fără echivoc. Se situează în afara oricărei duplicități. 


Îmi amintesc, copil fiind, că, urmărind o ediţie a „Teleenciclopediei”, 
am privit un documentar legat de Profesorul Octav Onicescu. S-a pre- 
zentat în acest context o fotografie a magistrului după împlinirea a nouă 
decenii de viaţă, prezidând o „şedință” de lucru a colaboratorilor săi. 
Fotografia alb-negru comunica seninătate și liniște sufletească, dezvol- 
tând un mesaj aproape biblic: un apostol printre elevii săi. Așijderea, 
Profesorul Victor Voicu mai are încă multe de spus şi de făcut. Desigur, 
îi adresăm urările noastre sincere de viață lungă și sănătate. Şi sunt con- 
vins că vor mai fi decenii în care prezența Domniei Sale alături de noi 
ne va ajuta să ne orientăm și ne va face mai buni. 


Profesorul Victor Voicu are o trăinicie aproape minerală, este alcătuit 
dintr-o gemă dură și asiduu autoșlefuită. A rezultat o infinită claritate 
şi o nebănuită profunzime. Nouă, celor din jurul lui, nu ne rămâne de- 
cât să ne alăturăm acestor profunzimi şi să ne testăm, la rândul nostru, 
limitele. Limite care, pentru Profesorul Victor Voicu, par să nu existe. 


Să trăiţi întru mulți ani cu sănătate, alături de minunata dumneavoastră 
familie, Domnule Profesor! 

Andrei Adrian TICĂ 

Abia terminasem primii doi ani de Medicină, 
doi ani „de coşmar”, în care mă întrebasem 
de mii de ori de ce am dat la facultatea 
asta, unde îmi omor mintea cu toate oasele, 
muşchii, nervii, bacteriile şi organitele 
celulare. Intrasem, în sfârşit, în spital. Venea 
o boare de medicină aşa cum mi-o imaginam 
eu. Scăpasem de tot? Nu! În anul trei se 
preda atunci, ca şi acum, Farmacologia. La 
fel de aridă! M-am dus la primul curs de 
Farmacologie, obligat, forțat (atunci se făcea 
prezenţa şi la cursuri) , m-am aşezat resemnat 
în bancă, gândindu-mă că vor urma, iaraşi, 
două ore de scris şi de plictiseală. Peste 
cinci minute a intrat, pe atunci, Domnul 
conferenţiar universitar dr. Victor Voicu. 
Jovial! „Prea jovial”, m-am gândit eu, pentru 
disciplina pe care o preda. Prima surpriză care 
mi-a desfăcut un strop pleoapele: venise fără 
catalog! „Minunat, mi-am zis, poate o mai 
răresc cu prezenţa la cursul acesta”. A început 
cursul: treptat, treptat, ca într-o poveste 
frumoasă pentru copii, noi, cei prezenți în 
sală, am început să lăsăm somnul cu care 
venisem înzestrați de acasă, să nu mai jucăm 
„X şi zero”, să nu ne mai uităm la frumoasele 
noastre colege şi să ascultăm... Au trecut 
două ore ca o secundă! Eram toți uimiţi şi 

impresionați: „Ce curs!” Venisem la Facultatea de Medicină să învăţ 
să tratez oamenii şi eram fermecat de receptori şi mesageri celulari!... 
Asta după ce, repet, „îmi ajunseseră” primii doi ani... 

d 2» 


„.. Şi cursurile se succedau! De la un loc „vânat” de toţi, în ultimele rânduri, 
unde orele de curs treceau mult mai uşor, ajunsesem să mă îngrămădesc în 
primele rânduri, poate nu atât ca să nu pierd nimic din ce se prezenta, cât, 
mai ales, să studiez arta de a preda, o artă dusă către perfecțiune! Să predai 
ceva extrem de arid şi să faci un amfiteatru să vibreze este o calitate extrem 
de rară! Aceasta înseamnă un mare dascăl! Abia peste 5 ani, când am 
ajuns de cealaltă parte a catedrei, am realizat că fiecare frază era rodul unui 
mare talent, dar şi al unei imense strădanii să pară atât de „natural” şi de 
spontan. Totul părea simplu şi frumos!... Ceea ce s-a dovedit, atunci când 
m-am apucat realmente să învăţ (evident că în sesiune, ca orice student 
respectabil), cu totul fals! Era un munte de informaţie, majoritatea extrem 
de aridă, dar care sunase în prezentările profesorului Victor Voicu „extrem 
de simplu” şi, poate şi mai ciudat, extrem de atrăgător! Nu era deloc! 


A urmat sesiunea din iunie, în care Farmacologia era, atunci, examen de 
an. Mai mult, era de notorietate faptul că examenul cu Profesorul Victor 
Voicu era o mare piatră de încercare în facultate, inclusiv copii ai unor 
cadre didactice de marcă din instituţie realizaseră, pe pielea lor, acest 
fapt... Recunosc că, în acel an, pentru prima dată, am profitat de faptul că 
eram şef de serie şi puteam să am un „oarecare avantaj” în ceea ce privea 
programarea examenelor şi am pus Farmacologia primul examen. Îmi 
amintesc exact: 3 iunie 1987. Am învăţat 23 de zile. Niciodată nu am 
„pierdut” mai multe zile pentru un examen. Am tras cele trei subiecte 
şi am răspuns. Au urmat trei întrebări. Eu am fost foarte mulțumit! 
Învăţasem mult şi îi dovedisem profesorului Victor Voicu că sunt bun! 
Chiar începuse să-mi placă Farmacologia! Dar Domnia Sa a clătinat uşor 
din cap şi, zâmbind cu subînţeles, a conchis: „Azi e o zi frumoasă! Ai 
nota 10!'. Cerul mi-a căzut în cap! Am mers acasă şi mi-am promis că, 
dacă voi mai avea ocazia, voi încerca să-mi îmbunătăţesc imaginea în fața 
Profesorului! Pentru că, aşa cum am susținut mereu, fără să mă ascund, 
cu inconveniențe majore uneori: Profesorul Victor Voicu a fost ultimul 
meu mare profesor al Facultăţii noastre de Medicină. 


A venit Revoluţia din 1989 şi sistemul a început să se deschidă. În 1991 
terminam stagieratul. Nu ştiu cum, probabil că de Sus mi s-a dat curajul 

şi l-am întrebat pe dl conf. univ. dr. Victor Voicu dacă nu are nevoie de 
cineva la disciplina de Farmacologie. Aveam în față o personalitate uriaşă: 
un bărbat în jur de 50 de ani, impecabil ca atitudine şi ţinută, devenit 
între timp Profesor universitar la Facultatea de Medicină din Craiova, 
Profesor universitar la Universitatea de Medicină şi Farmacie „Carol 
Davila” din Bucureşti, general maior în Armata Română. Dar poate 
mult mai important era faptul că devenise şeful Centrului de Cercetări 
Ştiinţifice Medico-Militare al Forţelor Armate, adică şeful unei instituţii 
care avea o responsabilitate imensă pentru siguranța României! 


Emana putere şi autoritate, dar, paradoxal, în acelaşi timp, o amabilitate 
copleşitoare. M-a întrebat: „Sigur vrei să vii la Farmacologie? Vrei 
să faci cercetare în laborator?” Am răspuns afirmativ, iar concluzia 
Domniei Sale a fost: „Vorbim!”, ceea ce a însemnat că, în sesiunea 
imediat următoare, a scos la concurs un post de preparator la 
disciplina de Farmacologie, Facultatea de Medicină, atunci în cadrul 
Universităţii din Craiova. Odată intrat în colectivul disciplinei, am 
început să aflu din istoria acesteia. Totul a început în 1971, când un 
grup de tineri entuziaşti, extrem de valoroşi, au venit la Craiova să facă 
o şcoală de medicină. Mai toţi erau fie „prea valoroşi”, fie „elemente 
destabilizatoare” în viziunea Partidului (comunist), care nu executau 
întru totul ordinele mai marilor vremii, aşa că fuseseră „externalizaţi” 
din instituţiile de învățământ superior din Bucureşti şi nu numai. 


Profesorul Victor Voicu a „fabricat” laboratoarele de Farmacologie din 
Facultatea de Medicină de la „zero absolut” şi a început să facă cercetare 
şi la Craiova. Oricum făcea şi la Bucureşti, dar dorea „naşterea” unei şcoli 
de Farmacologie şi inițierea unei activităţi de cercetare în acest domeniu 
şi la Craiova! Voia să facă mult mai mult decât i-ar fi fost comod prin 
poziţia din cadrul Armatei Române. Mai mult, la început, fiind vânat de 
diferiți „oameni de bine”, a fost reclamat că activează doar două zile în 
cadrul facultății noastre (restul zilelor aflându-se în Bucureşti) şi este 
remunerat cu salariu întreg! Replica nu s-a lăsat așteptată: „Decât un 
salariu pentru cineva care nu face mai nimic, mai bine două salarii pen- 
tru cineva care face într-adevăr ceva, în două locuri!” 


Din cauza legislaţiei postdecembriste, pentru că devenise între timp 
profesor universitar la UME „Carol Davila” din Bucuresti şi, totodată, 
general maior în Armata Română, nu a mai putut fi remunerat în 

cadrul Facultăţii de Medicină din Craiova. Aceasta nu l-a împiedicat să 
continue, din 1990 până în anul 1995, să ţină cursurile de Farmacologie 
la toți studenţii de anul III! Aceasta înseamnă pasiune de dascăl! 
Aceasta înseamnă menire de creator de şcoală! 


De curând, la peste 25 de ani de la acea perioadă, a fost o discuţie legată 
de un proiect de colaborare între mine şi o instituţie de învățământ 
superior medical din ţară şi s-a luat în consideraţie o posibilă poziţie 
a mea de profesor asociat la respectiva instituţie, pentru a legifera 
colaborarea. Singura problemă a fost că trebuia să existe un contract 
de remunerare în ceea ce mă priveşte. Când am spus că nu doresc nici 
un ban, ci doar să facem „ceva constructiv”, atitudinea generală a fost: 
„Cine a mai văzut ca cineva să dorească să facă multe, foarte multe 
deplasări şi să muncească fără plată, aşa, din pasiune?” Probabil că s-au 
gândit şi la un posibil examen psihologic... 


Profesorul Victor Voicu a făcut toate acestea timp de peste 5 ani! 


În anii care au urmat, fiind conducător de doctorat la Craiova, am avut 
ocazia să văd câţiva doctoranzi ai Domniei Sale aduşi de la Bucuresti şi 
să le audiez tezele de doctorat. Nu de puţine ori am auzit, „prin spate”: 
„Dacă mi-o mai întorcea o dată (teza de doctorat...), îi dădeam foc şi 
renunțam!” 


Pe mine m-a acceptat la doctorat în anul 1995 şi am reuşit să susțin 
teza abia în 2002, după 7 ani! Am gustat şi eu din plin plăcerea de a 
scrie şi rescrie, şi rescrie, şi rescrie fiecare frază, fiecare cuvânt... Şi-a 
ales întotdeauna la doctorat oameni promițători (nu discut despre 
persoana mea), care au şi confirmat ulterior: unul a devenit Decanul 
Facultăţii de Farmacie din cadrul UMF „Carol Davila” din Bucureşti 
şi, ulterior, creatorul şi editorul şef al revistei „Farmacia”, unul -— 
decanul Facultăţii de Farmacie din cadrul Universităţii „Ovidius” din 
Constanţa, unul — directorul Spitalului Floreasca din Bucureşti, unul 
Directorul Institutului „Victor Babeş” din Bucureşti. Şi, cu toate astea, 
fiecare îşi rescrisese de un număr nedefinit de ori teza de doctorat. 
Profesorul Voicu a fost şi este un mare perfecționist! Problema este 
că nu a înţeles că ceea ce făcea în dimineţile de sâmbătă (rezervate 
întotdeauna pentru studiu şi scris, în rest având un program infernal), 
alții nu puteau să facă în mult mai mult timp. 

Vorbeam adesea cu Profesorul Voicu, încercând să ajung să discutăm 
câte o problemă la Bucureşti şi urma, invariabil: „Să încercăm, dar vezi 
că mâine dimineaţa mă duc la Centru, apoi la Academie, la prânz mă 
întâlnesc cu... (evident, o personalitate), apoi sunt aşteptat la Guvern, 
seara mă duc la o recepţie la Parlament etc. Poimâine dimineaţa... 
(şi urma iarăşi un şir interminabil de întâlniri, şedinţe, cursuri etc). 
Deci, când vii exact?”, Întotdeauna am fost uluit când mai are timp de 
cercetare, de scris şi de publicat. Eu aveam din plin, dar publicam la un 
nivel care nu suporta comparaţie. 


Poate cea mai elocventă dovadă a uriaşei personalităţi a profesorului 
Victor Voicu am avut-o în anul 1995, când a organizat Conferința 
Naţională de Farmacologie în Bucureşti. Nu mai intrasem niciodată 
în Cercul Militar Naţional! Deosebit de frumos! Era prima dată când 
participam la un astfel de eveniment, parcă desprins din poveştile 
copilăriei: sala, oamenii, mesele, toate (după mine) perfecte, 
strălucitoare! Cei de acolo se ştiau între ei şi discutau amical, îşi 
trimiteau zâmbete etc. La un moment dat, conversațiile s-au întrerupt, 
iar întreaga atenţie s-a întors către intrare, unde, jovial, ferm, zâmbitor 
şi cald, dar totodată emanând autoritate, sosise Profesorul Victor 
Voicu!... Şi toată seara aceea, parcă desprinsă dintr-un climat de 
poveste, s-a învârtit în juru-i! 


În 2004 am devenit Şeful disciplinei de Farmacologie, Facultatea de 
Medicină, UME din Craiova şi am încercat, împreună cu colegii mei, să 
organizăm al V-lea Congres Naţional de Farmacologie, Terapeutică şi 
Toxicologie Clinică, cuparticipare internațională, la Călimăneşti-Căciulata. 
A fost un real succes! Au fost circa 250 de participanţi, în condiţiile în care 
în România numărul farmacologilor era, atunci, în jur de 80! Cei prezenţi 
ne-au felicitat şi ne-au rugat să mai organizăm altul în curând. În cuvântul 
de încheiere, domnul acad. prof. dr. Victor Voicu a mulțumit participanților 
pentru efortul de a fi prezenţi şi ne-a felicitat în mod cu totul deosebit 
pe organizatori pentru acel Congres! Dar nu a suflat nici o vorbă despre 
faptul că, în absenţa sponsorilor, Domnia Sa a rezolvat, „din umbră”, cea 
mai dificilă şi, poate, cea mai importantă parte a Congresului: finanțarea! 
A fost copleşitor să-l ascult: o modestie exemplară alături de o fericire pură 
şi nestăpânită că cei „crescuţi” de Domnia Sa au realizat un lucru deosebit! 
Mult mai mult decât dacă l-ar fi realizat personal! 

... Cea mai puternică, gravă şi lungă campanie negativă la adresa Domniei 
Sale a fost declanșată de refuzul şi de lupta de a nu ceda ansamblul de clă- 
diri ce aparținuseră Centrului de Cercetări Ştiinţifice Medico-Militare ale 
Armatei din strada Rosetti! Clădirea, fiind extrem de valoroasă prin locaţie 
şi întindere, a reprezentat, în mod evident, o foarte importantă ţintă finan- 
ciară. Luptându-se cu morile de vânt, într-o societate a cărei valoare per- 
manentă și unică este banul, a pierdut procesul. A pierdut procesul pentru 
Domnia Sa, dar puţini ştiu că, prin desființarea Centrului, România a ră- 
mas complet lipsită de apărare împotriva oricărui atac biologic sau chimic! 
Domnul acad. prof. dr. Victor Voicu se lupta pentru România, iar politici- 
enii, strict pentru bani! Au câștigat cei din urmă! Să ne ferească Dumne- 
zeu de... Acum, în clădirea Centrului de Cercetări Științifice Medico-Mi- 
litare al Armatei, cu rol vital în apărarea țării, este scris: „Restaurant, Pub 
& Grill... Asta nu înseamnă că, după toată campania negativă respectivă, 
domnul acad. prof. dr. Victor Voicu „s-a potolit”! Acum luptă pentru resti- 
tuirea către Academia Română a altor clădiri și bunuri! Nu pentru Domnia 
Sa, ci pentru Academia Română, pentru identitatea noastră culturală! 


Pentru mine, domnul acad. prof. dr. Victor Voicu a fost, în mod con- 
stant, un simbol, o stea călăuzitoare. M-a sfătuit, m-a sprijinit, m-a 
crescut! Toată activitatea mea academică i-o datorez! Nu de puţine ori 
m-a dojenit în felul unic al Domniei Sale: fără prea multe vorbe, doar 
din priviri. Aş fi preferat să intru în pământ, să mă certe în cel mai sever 
mod, dar să nu mă privească așa... 


După ce tatăl meu a început să mă călăuzească de Sus, Victor Voicu a 
devenit singurul meu părinte spiritual! Marele regret este că, în ciuda 
imensului sprijin oferit, nu m-am putut ridica la nivelul la care și prof. 
Voicu şi eu l-am fi dorit, în special în ceea ce priveşte continuitatea de 
creator de școală şi de promovare a Farmacologiei, conform importan- 
tei pe care o are în medicină! 


În urmă cu câteva săptămâni, m-am întâlnit cu o colegă de breaslă, în 
vârstă de 51 de ani, de asemenea fostă studentă a domnului acad. prof. 
dr. Victor Voicu, dar care a ales o cu totul altă specializare decât Far- 
macologia. Plimba primul ei copil, de 4 luni, şi la întrebarea mea, din 
politeţe: „Cum îl cheamă?” mi-a răspuns: „Victor, după numele Profe- 
sorului Victor Voicu, și Andrei, după numele fiicei sale — Andreea!” În 
plus, nu mai este nimic de zis... 

Ceslav CIOBANU 


Cu Mihail Gorbaciov 
la răscruce de drumuri 


Stimate Domnule Profesor Ceslav Ciobanu, aveţi o experienţă de 
viaţă de invidiat, dar cel mai spectaculos segment la itinerarului 
biografic este, desigur, activitatea desfășurată în calitate de consi- 
lier al ultimului lider al Uniunii Sovietice. Cum, în ce împrejurări 
aţi ajuns la vârful piramidei nomenclaturii sovietice? 


„Ceoii cpedu uymux, uyMoii cpedu ceoux” 


Vă mulțumesc mult, stimate Domnule Alexandru Bantoş, pentru 
această posibilitate de a reveni la o temă foarte importantă pentru 
mine şi nu numai, la timpuri de incertitudini și de transformări tec- 
tonice, care au schimbat cardinal harta politică a Europei Centra- 
le şi de Răsărit, dar și destinul nostru, inclusiv al meu și al familiei 
mele. Aș face totuși o mică precizare: nu am fost în „vârful piramidei 
nomenclaturii sovietice”. Eram un profesionist în domeniul anali- 
zei economice, lector de economie politică la Universitatea de Stat 
din Moldova, angajat după absolvirea cu menţiune (diplomă roşie) 
a Universităţii „Mihail Lomonosov” din Moscova, la specialitatea 
economie politică (1974) şi după susținerea tezei de doctor în eco- 
nomie la facultatea de economie a aceleiaşi universități (1979). Am 
avut ocazia, de asemenea, să urmez şi o stagiune de aproape un an 
de zile la Universitatea din Cairo, Egipt. Spre deosebire de mulți alți 
colegi de la Comitetul Central, nu am fost recrutat din structurile 
de partid şi nici nu am absolvit „şcoala” sau altă instituție de partid, 
după cum era obișnuit pe atunci. 


Dar revin la întrebarea dumneavoastră. Într-o seară ploioasa de sfârșit 
de octombrie 1986, am ajuns pe Staraya Ploshchad la Moscova, cău- 

Ceslav Ciobanu a absolvit Universitatea 
„Mihail Lomonosov” din Moscova, Fa- 
cultatea de Economie, unde şi-a susținut 
şi doctoratul. A fost Ambasador Extraor- 
dinar şi Plenipotenţiar al Republicii Mol- 
dova în SUA și Canada (1999-2002); 
veceministru de externe (1998); mem- 
bru al Guvernului Republicii Moldova și 
Ministru al Privatizării şi Administrării 
Proprietății de Stat (1994-97); consilier 
în problemele economice și șef-adjunct al 
Cabinetului Preşedintelui Republicii Mol- 
dova Mircea Snegur (1992-94); consilier 
şi interpret al lui Mihail Gorbaciov, ex- 
Preşedintele Uniunii Sovietice (1987-91). 


După încheierea carierei diplomatice, 
domnul Ciobanu şi-a reluat activitatea 
academică şi profesională de economist. 
A câștigat câteva burse la instituții analitice importante din Washington D.C., Statele 
Unite ale Americii — Woodrow Wilson Center for International Scholars, National 
Endowment for Democracy, US Institute of Peace (2002-04) —, iar în 2004 i s-a 
propus funcția de profesor universitar la Departamentul de Matematică şi Economie 
al Universităţii de Stat din Virginia. 


Domnul Ceslav Ciobanu semnează mai multe cărți şi manuale de economie: Frozen 
and Forgotten Conflicts in the Post-Soviet States (2009); Economics, Life and 
You (2013); Economics, Society, Technology, and You (2017). 


Cele circa o suta de articole și interviuri au fost publicate în SUA, Franța, Federaţia 
Rusă, România şi Republica Moldova, la teme precum: Calea europeana a Moldovei: 
învățămintele trecutului și priorități pentru viitor; Economia cunoștințelor: genera- 
tor al creşterii economice în era globalizării; Inteligența artificială în era globalizării: 
opțiunea umană (To be or not to be); Mikhail Gorbachev: The Decay of Socialism 
and the Renaissance of the Eastern Europe; Political Economy of „Frozen” Conflicts 
in ex-Soviet States; The Global Financial Crisis: Emerging Markets’ Prospects for 
Economic Recovery and Democratic Transformations; Lessons of „Velvet Revoluti- 
ons”: From Romanian „December 89” to Moldovan „April 09”; Economics of Arti- 
ficial Intelligence in the Era of Globalization and Digital Revolution etc. 


Domnul C. Ciobanu a participat cu rapoarte şi prezentări la peste 20 de conferințe 
internaționale, inclusiv la masa rotundă de la Universitatea din Oxford (Marea 
Britanie), la Colocviul Internaţional de la Paris, la întruniri ştiinţifice organizate 
în cadrul Universităţii Harvard, „George Washington”, la Universitatea din Rich- 
mond (SUA), German Marshall Fund of the USA, la Centrul pentru Antrepriza 
Internațională Privată din Washington (SUA), la Universitatea Appolonia din laşi, 
Universitatea Liberă Internaţională din Moldova etc. 


Celsav Ciobanu este căsătorit, are trei copii. 

tând intrarea a 4-a în sediul Comitetului Central al Partidului Comu- 
nist al Uniunii Sovietice, unde am fost invitat pentru un interviu — o 
surpriză pentru mine, dar și pentru colegii mei din Secţia de propa- 
gandă şi agitaţie a CC-ului moldovenesc, unde lucram în calitate de 
lector de vreo patru ani. Eram specializat în politica externă, care mă 
pasiona mult mai mult decât cea internă. Nu trebuia să „slăvesc parti- 
dul” și „succesele socialismului dezvoltat”, „real”, „cu față umană” etc. 
Ce-i drept — criticam imperialismul american de-i mergea colbul. Nici 
prin vis nu-mi trecea gândul că peste trei decenii voi deveni profesor 
universitar... în SUA. Și, iată, au trecut 15 ani de când sunt la Universi- 
tatea de Stat din Virginia. 


Aveam la începutul anilor '80 „priză” la public, eram solicitat mai des 
decât alți colegi, experți în propaganda „modului de trai socialist” și a 
„centralismului democratic”. Mai târziu, după ce am trecut cu succes 
„interviul” (la toate instanțele, inclusiv la secretarul CC-ului pentru 
relaţiile externe, Vadim Medvedev), fostul conducător al grupului de 
lectori de la Chişinău mi-a mărturisit că unul dintre lectorii de la Mos- 
cova, aflându-se în vizită în republică, „m-a testat” la mai multe prelegeri 
şi evenimente. La „un pahar de vorbă”, cu prilejul plecării mele, fostul 
coleg a recunoscut: „Eu te-am recomandat pentru că, sincer vorbind, 
îţi simțeam suflarea în spate şi am hotărât să scap de tine, trimițându-te 
la Moscova”. „Avansarea” era un fel de „politică moldovenească” ce 
permitea să te debarasezi de cineva, promovându-l în altă funcție şi cât 
mai departe posibil. Multe personalități din Moldova sovietică, cu me- 
rite mari, dar incomozi pentru Ivan Ivanovici Bodiul (prim-secretar al 
CC-ului moldovenesc timp de 22 de ani) și acoliţii lui nu au putut să se 
realizeze pe plaiurile natale, plecând „benevol” sau fiind „promovaţi” la 
Moscova. Mă refer la Ion Druţă, Eugen Doga, Emil Loteanu, Ion Un- 
gureanu ş.a., care au reprezentat primul val al emigranților moldoveni 
în Rusia, devenind, cum spun rușii, „ceoŭ cpedu uyxcux, uyxcoŭ cpedu 
ceoux” (al său printre străini, străin printre ai săi). 


Exact peste două luni după interviuri, la 3 ianuarie 1987, când aproape 
uitasem de ele, am fost telefonat de la Moscova şi am fost invitat să 
mă prezint la noul meu loc de lucru. Am plecat la Moscova cu gea- 
mantanul plin de „suveniruri moldovenești” (sticle de vin), precum era 
tradiția, cu cele mai bune intenţii de a „face slujba” la Mihail Sergeevici 

Gorbaciov și a contribui la promovarea politicii și a gândirii sale. De 
altfel, ca şi marea majoritate a populaţiei, eram foarte entuziasmat și 
dornic de a susține tendinţele de renovare a societăţii. La etajul trei am 
bătut timid la o ușă de birou şi am cerut permisiunea să intru, desigur, 
în limba rusă. Spre marea mea mirare, responsabilul din acel birou a 
vorbit într-o română perfectă: „Intră, dom’ tovarăș!” Bătrânelul, înalt 
și uscățiv, dar cu o privire ageră și sfredelitoare, de parca îți citea toa- 
te gândurile, s-a dovedit a fi Nicolai Alexandrovici Rembievschi, un 
veritabil intelectual în cea mai puternică pe atunci instituţie - CC-ul 
Partidului Comunist al Uniunii Sovietice. Astfel, volens-nolens, m-am 
pomenit din nou la Moscova. 


Vă amintiţi primul contact, prima întâlnire cu Mihail Gorbaciov? 

Titanul de la „perestroika i glasnost” vs Titanul de pe Dâmbovița 


Cea dintâi întâlnire cu Mihail Gorbaciov am memorizat-o bine: 23 oc- 
tombrie 1988, în timpul primei vizite oficiale a lui Nicolae Ceaușescu, 
Secretarul General al Partidului Comunist și Preşedinte al României. 
A fost, de fapt, şi „botezul” meu în calitate de interpret şi consilier al 
lui M. Gorbaciov. Desigur, aveam emoții în privinţa calităţii traduce- 
rii din rusă în română, cunoscând bine că o greșeală mă putea costa 
scump, poate întreaga carieră. Dar, slavă Domnului, am reușit să-mi 
onorez obligațiunile și în următorii patru ani am participat la mai toate 
întâlnirile oficiale şi neoficiale ale celor doi lideri. 


Preşedintele M. Gorbaciov m-a impresionat prin dialogul deschis, 
direct cu omologul său, fără a ocoli problemele „delicate” în relaţiile 
URSS cu România, dar și fără a le dramatiza. Înţelegea bine situația 
din România, care devenea tot mai gravă din toate punctele de vede- 
re, provocând tensiuni în societate, dar și oprimarea brutală a oricăror 
proteste sau „devieri” de la „cursul strategic al partidului”. 


Înţelegea, de asemenea, și frustrările, ba chiar și opoziția lui Ceaușescu 
față de politica de „deschidere/ transparenţă” și „restructurare”, care-i 
asigurase lui Gorbaciov simpatia și susținerea internă și externă, cu 
excepţia aparatului de partid și a majorităţii liderilor din fostele țări so- 

cialiste din Europa Centrală și de Est, inclusiv a lui Nicolae Ceauşescu. 
Echipa lui Gorbaciov pregătea analiza detaliată a situaţiei din România 
și a relaţiilor bilaterale, punctele de reper și propuneri pentru întreve- 
derile la cel mai înalt nivel. 


Referitor la prima întâlnire a celor doi lideri, trebuie să menţionez că 
noi, colaboratorii Secţiei de relaţii externe, eram împotriva „ridicării” 
nivelului acestei întrevederi la rangul de „vizită oficială, înțelegând 
bine că ea va fi folosită de „marele conducător” (idolatrizat de „pre- 
sa de palat” şi supranumit drept „Geniul Carpaţilor“, „Litanul de pe 
Dâmboviţa” etc.) pentru a demonstra societății române „respectul” lui 
M. Gorbaciov față de N. Ceauşescu. Totodată, vizita urma să accentu- 
eze şi distanțarea lui N. Ceaușescu de noua politică a conducătorului 
sovietic, care, în opinia liderului român, reprezenta o etapă „depășită 
deja de România”. Noi însă nu eram unicii „sfetnici” ai lui M. Gorba- 
ciov. Mai erau și cei din structurile de forță, din vechea elita „ortodoxă” 
a partidului și a guvernului sovietic, pentru care N. Ceaușescu era unul 
dintre „ai lor”, deşi mereu provoca dureri de cap conducerii sovietice 
prin poziţia sa deosebită și prin iniţiativele sale separate. Și de această 
dată au prevalat „ortodocşii”: a fost prima vizită oficială a unui con- 
ducător al României în 23 de ani şi, de fapt, cea de debut a lui Nicolae 
Ceaușescu în această calitate. 


Vorbiţi-ne, vă rog, despre una dintre cele mai deosebite, neordi- 
nare misiuni la noul loc de muncă. 


„Bodouka nod ukopouky, Genove nod sanuenoe, kpacnoe — noð 
MOM AbIK, MaMnaHcKoe nod decepm u konvasok nod kope” (Vodka 
- cu icre roşii, vin alb — cu nisetru, roşu — cu frigărui, şampanie la 
desert, iar coniac — la cafea) 


Toate misiunile erau importante, dar cea mai neordinară, cred, a fost 
prezenţa mea la dineul neoficial al liderilor celor două ţări, însoțiți de 
Raisa Gorbaciova și Elena Ceauşescu, la Novo-Ogaryovo (vila de lân- 
gă Moscova a liderului sovietic). Dineul a avut loc seara târziu, pe 24 
octombrie, după o zi lungă de întrevederi și negocieri ale delegaţiilor, 
după un minunat spectacol la renumitul Teatru Bolșoy('Teatrul Mare) 

din Moscova. Mi-am făcut datoria de interpret și consilier şi eram puţin 
obosit spre sfârșit, dar și extrem de interesat să particip la acest dineu pri- 
vat, primul pentru mine la asemenea nivel. Urma să fiu unicul traducător 
pentru cele două cupluri, în sala unde se servea masa. De obicei, fiecare 
parte își aducea interpretul său, eu îl asistam pe M. Gorbaciov, iar colegii 
mei români — Gheorghe Stoica sau Vasile Buga — pe Nicolae Ceaușescu. 
De data aceasta însă protocolul a fost altfel conceput. 


Evenimentul avea loc în timpul campaniei antialcool și eram curios să 
ştiu cum va proceda semnatarul faimoaselor decrete, care, oficial, se 
respectau cu stricteţe la toate nivelurile ierarhiei de stat. Mărturisesc că 
am fost surprins chiar de la bun început de „introducerea” făcută de M. 
Gorbaciov: „Bodouka nod ukopouky, Genove nod 3anuenoe, Kpacnoe — nod 
MAMAbIK, MAMNAHCKOE nod decepm u KOHbau0k nod koge... Aşa era pro- 
tocolul, dar și tradiția: „Cea ce este permis lui Jupiter nu este permis 
şi vouă, muritorilor de rând”, după cum spune un vechi proverb. Dar 
ceea ce m-a impresionat mai mult a fost dialogul celor doi conducători, 
relaxaţi la o asemenea masă copioasă și „stimulaţi” de tot felul de bău- 
turi la discuţii aprinse şi teme foarte sensibile. 


Moscova. Întâlnirea de la 23 octombrie 1988 

„Toţi dictatorii, independent de circumstanțe şi fapte, își încheie vea- 
cul în acelaşi mod: la zidul istoriei”. 


„Eu nu sunt mare adept al lui Stalin, dar el a câștigat războiul cu 
Germania fascistă, a reconstruit în termene extrem de reduse Uni- 
unea Sovietică, creând o contra-balanţă pentru Statele Unite, în- 
cepuse Ceaușescu. Sunt convins că Uniunea Sovietică şi Partidul 
Comunist ar avea doar de câștigat dacă Secretarul său General s-ar 
preocupa mai mult de problemele interne, lăsându-le la o parte pe 
cele externe și istorice, cum ar fi defăimarea lui Stalin”. Aluzia era 
cât se poate de clară şi aşteptam ca Gorbaciov să „explodeze”, ştiind 
cât de dureros era acest subiect, inclusiv pentru el personal. (Soţia 
sa, Raisa, acţiona ca un calmant și i-a dat de înţeles lui Gorbaciov că 
nu trebuie să-și facă nervi în plus, cunoscându-și interlocutorul.) 
Răspunsul lui M. Gorbaciov a fost tăios şi, evident, nu prea plă- 
cut pentru Ceaușescu: „Ştie oare Secretarul General al Partidului 
Comunist Român că 95 la sută din timpul meu îl dedic probleme- 
lor interne, care s-au acumulat decenii în șir şi pentru care încă nu 
avem o soluţie? Situaţia economiei este dezastruoasă, agricultura 
- în declin continuu, resursele naturale sunt epuizate şi utilizate 
prost. Numai datorită prețurilor lor mondiale, noi mai putem face 
față crizei... Dar cea mai tristă problemă este propriul nostru trecut, 
care ne pune capcane la fiece pas. Conştiința populaţiei este domi- 
nată de această moștenire. Folosind doar metodele administrative, 
dictatura, precum sugerează unii, mentalitatea poporului și situația 
nu poate fi schimbată”, În acest context, Gorbaciov s-a referit la 
experiența bunicului său (Pantelei Gopkalo), care înainte de război 
era responsabil de colectarea produselor agricole. Fiind denunţat 
de un „binevoitor”, a fost arestat, acuzat de „deviere troţkista de 
dreapta”, torturat şi pus în pușcărie. Dar şi după ce fusese eliberat, 
peste aproape un an, el era absolut convins că tovarășul Stalin nu 
ştia nimic de represalii și că marele conducător va restabili ordinea. 
Milioane de oameni cu aceeași soartă credeau astfel. „De aceeași 
părere eram și noi, continua Gorbaciov. Bunăoară, tema compune- 
rilor de admitere la Universitatea „M. Lomonosov” din Moscova, 
pe care am ales-o (se referea la el personal și la soţia sa), a fost „Sta- 
lin - zbuciumul şi zborul visurilor tinereţii mele”. 

Întrevederea celor doi conducători cu participarea 
lui G. Șahnazarov, G. Stoica şi C. Ciobanu 


Întâlnirea delegațiilor sovieto-române 

„Uniunea Sovietică, în a doua jumătate a anilor '80, se afla la prima eta- 
pă, «naivă și romantică», a reînnoirii şi a noului curs, menţiona Gor- 
baciov, şi doar o mică parte a materialelor despre crimele oribile ale lui 
Stalin a fost extrasă din arhive. Este greu de prezis reacţia societății”. 
Profetică s-a dovedit a fi concluzia lui Gorbaciov: „Toți dictatorii, in- 
dependent de circumstanţe și fapte, îşi încheie veacul în același mod: 
la zidul istoriei” Peste un an și o lună - pe 25 decembrie 1989, Ni- 
colae și Elena Ceaușescu au fost puși la zid în Târgovişte și executaţi, 
fiind acuzaţi de „crime împotriva poporului român”. Peste exact doi ani 
după aceasta, pe 25 decembrie 1991, Mihail Gorbaciov , care a fost cel 
mai democratic conducator sovietic, a semnat decretul de desființare 
a URSS... 


Şi aş mai face o precizare. Preşedintele Gorbaciov a semnat acest ul- 
tim decret, fiind pus în faţa faptului: la 8 decembrie 1991, la întâlni- 
rea-fulger de la Belovezhskaya Pushcha, trei conducători de republici 
sovietice, Boris Elțîn (Rusia), Leonid Kravciuk (Ucraina) şi Stanis- 
lav Șușchievici (Belarus) au semnat Declaraţia de desființare a Uni- 
unii Sovietice şi creare a Comunităţii Statelor Independente (CSI). Al 
patrulea lider - Nursultan Nazarbaev, conducătorul Kazahstanului, 
de asemenea urma să semneze, dar, intenționat ori nu, a „întârziat” 
la eveniment. Din câte îmi amintesc, Boris Elțîn a sosit la întrunirea 
„celor trei” având deja decizia Sovietului Suprem al Rusiei, al cărui 
preşedinte fusese ales, prin care Federaţia Rusă a hotărât să iasă din 
componenţa URSS. Acordurile de la Belaveja au fost interpretate de 
mulți atunci drept „adevăratul puci”, care a determinat sfârşitul Uni- 
unii Sovietice, iar liderul Rusiei - B. Elțîn, și nu M. Gorbaciov, a fost 
adevăratul „terminator”. 


Nu îmi mai amintesc dacă după acel „dineu prietenesc” Ceauşescu a 
mai revenit vreodată la tema abordată. Am trecut astfel „botezul”, ră- 
mânând însă flămând, căci nu am avut timp pentru a gusta măcar ceva 
din bucate. Doar la cafea am băut un coniac și Raisa Gorbaciova mi-a 
dăruit o cutie cu bomboane „Kremliovskie”, spunând ca a observat că 
nu am reușit să mănânc nimic. 


Despre Gorbaciov politicianul, strategul, omul, familistul etc. 
s-au scris multe. Cum l-aţi cunoscut Dumneavoastră? 

Gorbaciov impresiona prin comportamentul lui natural, prin felul 
chiar cum îţi strângea mâna, indiferent de „rang” și poziţie în ierarhia 
de atunci. Dânsul privea interlocutorul în ochi și nu se ferea de întrebări 
grele, incomode. Avea o carismă de a convinge, de a explica lucrurile în 
detalii. Era, cred, cel mai „civilizat” şi elevat conducător al Uniunii So- 
vietice, care intenţiona să refacă țara pe baze noi, democratice, pe cât era 
posibil în condiţiile respective. Sunt sigur că Gorbaciov și oamenii fideli 
din anturajul lui credeau în succesul acestor începuturi, voiau sincer să 
soluţioneze problemele economice, sociale, politice adunate ani și dece- 
nii, să „salveze socialismul”. Gorbaciov era însă un produs al sistemului, 
poate cel mai bun, şi nu sunt convins că ar fi avut curajul să declanșeze 
noua politică dacă ar fi intuit consecinţele — distrugerea Uniunii Sovieti- 
ce, considerată de Vladimir Putin, actualul Preşedinte al Federaţiei Ruse, 
drept „cea mai mare catastrofă geopolitică a secolului XX”. În context, 
îmi vine în minte o maximă cunoscută care spune că „Revoluţiile sunt 
concepute de romantici, realizate de profesioniști, iar rezultatele sunt 
capturate de aventurieri”. Cert este că dispariţia Uniunii Sovietice a pro- 
vocat „cutremur” în societate și a afectat atunci întreaga lume. 


Aţi fost martorul unor împrejurări în care personalitatea liderului 
de la Kremlin s-a înfățișat dintr-o perspectivă mai puţin ştiută? 


„Am să te critic, căci dacă eu nu o să-ți spun adevărul despre ce se în- 
tâmplă în România, nimeni altul în această țară nu o s-o facă. Doar 
Elena, soţia ta...” 


Am exercitat funcția de consilier din ianuarie 1987 până în august 
1991, participând, de regulă, la întrevederile la nivel înalt ale lui Gorba- 
ciov cu Nicolae Ceauşescu, iar după Revoluţia Română din 1989 — cu 
Ion Iliescu și Petre Roman, întâlniri care mi s-au întipărit foarte bine în 
memorie, fiecare dintre ele având o semnificaţie deosebită. Anume la 
aceste evenimente oficiale și neoficiale, am avut posibilitatea să înțeleg 
mai bine personalitatea liderului sovietic. 


Nu voi uita niciodată zilele petrecute la București în luna iulie 1989. 
Atunci a avut loc ultima sesiune a Comitetului Politic Consultativ al 
Pactului de la Varşovia. Reuniunea liderilor țărilor socialiste decurgea 

într-o atmosferă destul de tensionată, când conducătorii acestor țări 
aşteptau cu disperare de la Mihail Gorbaciov „soluţia magică” pentru 
a salva „cauza comună - socialismul”, dar și propria lor soartă. Doar 
Ceaușescu pretindea că are „soluţia” și încerca să convingă conducăto- 
rii prezenţi la sesiune, în primul rând pe Mihail Gorbaciov, despre ne- 
cesitatea de a „restabili imaginea și gloria socialismului”, asumându-și 
rolul de „mentor” și „salvator” al ideilor și practicii socialismului. El se 
referea la „succesele” socialismului în România, care, sub „conducerea 
înţeleaptă a partidului”, a implementat cel mai „democratic”, după spu- 
sele lui, „model de autogestiune a muncitorilor”, a rezolvat problema 
„locuinţă pentru fiecare familie”, a „promovat cu succes reforma terito- 
rial-administrativă prin politica de sistematizare a teritoriului”, a „achi- 
tat înainte de termen datoriile externe”. Aceste „realizări” s-au produs 
fără niciun fel de „terapii de şoc”, „restructurări şi reorganizări pericu- 
loase”, „fără a pune sub semnul întrebării rolul conducător al partidu- 
lui”, susținea Ceaușescu. Toate aceste afirmaţii erau în disonanţă cu 
starea lucrurilor din România. Lumea stătea ore întregi la cozi după 
produse alimentare, strict limitate: 10 ouă, 100 grame de unt, 500 gra- 
me de făina, 500 gr de carne de pui, 1 kg carne de porc sau vită pe lună 
şi 300 grame de pâine pe zi de persoană... Orașele și satele erau în întu- 
neric deplin noaptea, iar locuinţele neîncălzite pe timp de iarnă, din ca- 
uza restricţiilor severe la consumul de energie — 43 de kW /oră pe lună. 


În seara aceleiași zile, Mihail Gorbaciov şi soţia sa au fost invitați la 
reşedinţa lui Ceaușescu Primăvara de lângă lacul Herestrău. Deşi era o 
noapte înăbuşitoare de la mijlocul lui iulie, geamurile erau închise cu 
draperii grele, brodate în auriu (Ceaușescu se temea de curenți şi de in- 
terceptări ale discuţiilor). Focul în cămin era aprins de parcă cina avea 
loc undeva în capitalele occidentale, în miezul iernii. Ceauşescu și soția 
sa adorau un stil de viață cu vile, cabane de vânătoare, şemineuri, pis- 
cine şi alte „mici plăceri”. Gazda continua tema „marilor realizări”, care 
tot mai mult îl irita pe Gorbaciov. „Nicolae..., tovarășe Secretar Gene- 
ral, încerca Gorbaciov să intre în discuţie. M-ai invitat la cina pentru 
o discuţie sau doar să asist la teatrul unui actor, fără drept de replică?” 
intervenea oaspetele. „Eu am să te critic, căci dacă eu nu o să-ţi spun 
adevărul despre ce se întâmplă în România, nimeni altul în această țară 
n-o s-o facă. Doar Elena, soţia ta, îşi poate permite luxul de a te criti- 
ca...” Replica i-a plăcut Elenei Ceaușescu, din câte am observat, dar nu 

şi soţului ei. „Oare Secretarul General într-adevăr crede că ceea ce am 
văzut, de exemplu, la uzina 23 August — unde muncitorii pretindeau că 
sunt satisfăcuţi cu ceea ce au — nu este decât o vitrină care nu corespun- 
de realităţii?” A fost prima dată când l-am văzut pe liderul sovietic atât 
de agitat şi emoționat. Pentru el Ceaușescu era într-un fel „piatra de în- 
cercare” pentru abordările problemelor din țările socialiste, în special 
din Uniunea Sovietică. 


Cu ce personalități marcante ale perestroikăi ați avut prilejul să 
colaboraţi? Vorbiţi-ne, vă rog, despre Nicolai Rembievschi, care 
v-a îndemnat să deprindeţi „limba autentică a Bucureștiului” și să 
terminați cât mai repede cu „,moldovenismele”. 


n 


„Fiecare în parte era împotrivă, dar când se adunau, votau toți pentru 


„De azi înainte uită de moldovenismele tale. O să vorbeşti o română 
curată de te vor invidia chiar și bucureştenii”, mi-a spus Nicolai Rem- 
bievschi în prima mea zi de lucru la CC-ul de la Moscova. Era veteran 
al celui de-al Doilea Război Mondial, un adevărat intelectual cu rădă- 
cini în Moldova. După cum am aflat mai târziu, şi Rembievchi a fost 
recrutat din Moldova. Provenea dintr-o familie de origine poloneză, 
stabilită în Văratic, Râșcani, unde tatăl său, director de şcoală, era sti- 
mat de toată lumea și unde feciorul, Nicolai, şi-a petrecut copilăria. 
Am aflat despre aceasta de la Ion Rugină, bunelul soţiei mele, băștinaș 
din acest sat. Nicolai Rembievschi era interpretul și consilierul Secre- 
tarului General încă de pe timpurile lui Hruşciov, apoi a continuat cu 
Brejnev şi şi-a încheiat cariera cu Gorbaciov. Mi-a fost dat să-l înlocu- 
iesc în aceasta funcţie, beneficiind de susţinerea, sfaturile și îndrumă- 
rile lui înțelepte. Am un respect deosebit față de el și față de colegii 
mei de atunci, marea majoritate tineri, reprezentând noua generaţie și 
noul mod de gândire: Valerii Musatov, Vladimir Dorohin, Andrei Gor- 
lenko. Ceva mai târziu, în echipa noastră a fost încorporat Dumitru 
Diacov, care pe atunci era consilierul secretarului CC al comsomolu- 
lui. Atmosfera din Sectorul Europa Centrală și de Est al Secţiei relaţii 
internaţionale, unde am lucrat, era mult mai deschisă, neortodoxă, sin- 
ceră şi binevoitoare. Mă voi referi doar la un caz concret. 

Pe data de 9 ianuarie 1988, la un an după ce am fost angajat în noua 
funcţie, mi s-a încredințat misiunea să pregătesc proiectul decretului 
prin care preşedintele României, N. Ceaușescu, la implinirea a 70 de 
ani, urma să fie decorat cu distincția supremă a Uniunii Sovietice — Or- 
dinul „V. I. Lenin”, „pentru merite deosebite în întărirea prieteniei între 
cele două popoare şi în promovarea idealurilor comuniste”. Decorările 
erau o tradiţie de care nici M. Gorbaciov nu s-a putut debarasa. Cunos- 
când deja situaţia din România, unde „epoca de aur” era la ultima ei 
suflare și unde toate produsele alimentare, electricitatea, benzina erau 
strict reglementate, nu consideram că este necesară elaborarea unui 
atare decret. De altfel, şi colegii mei erau contra propunerii/ indica- 
tiei venite „de sus” (de la biroul politic al CC-ului) de a-l decora pe 
Ceaușescu cu al doilea Ordin „V. I. Lenin” O atare împotrivire era de 
neînchipuit, de exemplu, în Moldova, unde părerea personală conta 
numai atât cât coincidea cu cea a şefului. Dar și la Moscova disciplina 
era strictă și democraţia „centralizată” funcționa după principiul „Fi- 
ecare personal era împotrivă, iar când se adunau, votau toţi pentru”. 
Ceaușescu a mai primit totuși un ordin sovietic pentru... „merite deo- 
sebite”: a adus ţara sa la sapă de lemn, iar populaţia ajunsese la dispe- 
rare şi foamete. Pentru a achita datoriile trebuie să vindem „epoca de 
aur”, glumeau românii. Decembrie 1989 a fost, așadar, inevitabil. 


„Anturajul” lui Gorbaciov credea sincer în noua strategie de dez- 
voltare a Uniunii Sovietice? Când a devenit vizibil că proiectele de 
redresare a societăţii sovietice nu au șanse de izbândă? 


„85 la sută din funcţionarii de partid erau în opoziţie față de peres- 
troika” 


Dintre personalităţile din anturajul lui Gorbaciov cu care, într-un fel 
sau altul, am colaborat, aş vrea să mă refer la câteva, de ale căror sfaturi 
se ținea cont — Alexandr Iakovlev, secretar al CC, un renumit politici- 
an, care, pentru părerile lui ce nu coincideau cu cele ale lui L. Brejnev 
sau M. Suslov („cardinalul din umbra” şi „dirijorul” ideologiei sovieti- 
ce), a fost trimis Ambasador al Uniunii Sovietice în Canada (un „exil” 
de onoare, practicat de liderii sovietici pentru cei care îşi permiteau 

„să aibă propria opinie”); Vadim Medvedev, secretar al CC pe proble- 
mele relaţiilor internaţionale, recrutat în echipa lui Gorbaciov din elita 
academică, economist redutabil, autor al unor manuale de economie 
politică; Gheorghi Şahnazarov, consilier-șef al lui Gorbaciov, membru 
corespondent al Academiei de Științe. Printre personalităţile din an- 
turajul lui Gorbaciov, care îl însoțeau în călătoriile sale peste hotare, 
se afla, de exemplu, şi pământeanul nostru Ion Druţă. Desigur, trebu- 
ie să remarc componenţa echipei noastre din Secţia de externe, care 
analiza evoluţiile din fostele țări socialiste și pregătea materiale des- 
pre consecințele posibile pentru Uniunea Sovietică. Colegii mei erau 
printre puţinii din aparatul central care îl simpatizau și îl susțineau 
pe Gorbaciov, care considera că 85% din funcţionarii de partid erau 
în opoziţie față de perestroika. Sigur, toți cei menționați mai sus nu 
puteau să nu vadă problemele și limitele noului curs al lui Gorbaciov, 
în special cele create de articolul 6 al Constituţiei URSS, care legiti- 
ma „rolul conducător al Partidului Comunist”. Aceste contradicții se 
acutizaseră îndeosebi în a doua jumătate a mandatului lui Gorbaciov 
- sfârşitul anilor '80, începutul anilor '90, culminând cu puciul din au- 
gust 1991. Cred că acest conflict inevitabil dintre „rolul conducător al 
partidului” şi obiectivele transformărilor radicale a condus la sfârșitul 
strategiei de restructurare și transparenţă și a pus punct carierei politi- 
ce a autorului acesteia. 


Vă rog în continuare să vă referiţi la relaţia centrului cu republicile 
unionale. Reușea Moscova „să gestioneze” procesele restructurării 
declanșate la periferia fostului imperiu sovietic? Cât adevăr există 
în afirmaţia celor care susţin că în fruntea „mișcărilor de emancipa- 
re naţională” din unele republici, inclusiv din fosta R.S.S. Moldo- 
venească, s-au aflat „oamenii Moscovei” care aveau misiunea de a 
asigura menţinerea periferiilor „sub control” sovietic/rusesc? 


„Hem, nem u emë pas nem!” 


Eu cred că la un moment dat procesele de restructurare derulate la pe- 
riferia imperiului au ieșit de sub controlul Moscovei. Ele se desfășurau 
după o logică și un model deosebit de cel conceput de Gorbaciov 

şi echipa sa, care dorea să refacă Uniunea pe baze noi, având drept 
subiecți nu doar 12 republici unionale rămase după scindarea celor 
trei țări baltice, dar 71, dacă nu greşesc, incluzând și regiunile Rusiei, 
Ucrainei, Kazahstanului, Georgiei, Bielorusiei etc. Oamenii Moscovei 
erau peste tot şi se crea impresia că periferiile erau „mai catolice decât 
papa de la Roma”. Cert însă era faptul că și ei nu mai controlau situația 
de pe loc. Îmi amintesc reacția CC-ului la revendicările legitime ale 
liderilor opoziţiei de la Chișinău (Frontului Popular) de a reveni la 
limba română și la alfabetul latin, de a readuce istoria și cultura noastră 
în instituţiile de învățământ, de a reconstitui „podurile” spre Româ- 
nia etc. Este emblematic în acest sens răspunsul formulat de secretarul 
CC din Moldova, responsabil de ideologie: „Hem, nem u em pas nem!” 
(Nu, nu şi încă o dată nu!) 


Îmi amintesc, de asemenea, comentariul lui Gorbaciov, adresat mie la 
lunch-ul de la Bucureşti pentru liderii țărilor membre ale Pactului de la 
Varşovia, în iulie 1989. Eram alături, traduceam discursul lui Ceauşescu. 
Gorbaciov asculta cam distrat şi poate chiar plictisit să audă din nou 
aceeași istorie despre „grandioasele succese ale socialismului în Româ- 
nia” El era o persoană deschisă, democratică și accesibilă, desigur în 
limitele caracteristice acelui timp. Intervenea cu comentarii adresate 
doar mie. Ţin minte că atunci când au fost servite tradiționalele sarma- 
le româneşti, el m-a întrebat dacă bucatele în Republica Moldova sunt 
la fel ca în România, care sunt asemănările și diferenţele culturale, ling- 
vistice, sociale, ce gândesc eu la această temă, menţionând: „Desigur, 
voi aveţi multe lucruri comune, dar totuși voi sunteți diferiți”. Am avut 
atunci curajul să-i răspund în stil „gorbaciovist”: „Diversitatea este un 
motiv pentru a ne cunoaște mai bine, pentru a deschide în sfârşit podu- 
rile peste Prut, a lichida barierele ridicate încă de Stalin între cele două 
maluri”. I-am sugerat să viziteze Chișinăul, să se documenteze din prima 
sursă despre stările de spirit din Republica Moldova, unde interesul şi 
sprijinul populaţiei față de politica promovată de Gorbaciov erau foar- 
te mari. Mi-a mărturisit că are intenţia de a vizita Republica Moldova, 
una din puţinele republici sovietice în care nu fusese. În același context, 
Gorbaciov a mai menționat: „Nu-mi place acest Grossu al vostru (prim- 
secretar al CC-ului moldovenesc pe atunci). Când vorbesc cu dânsul, 
este de acord şi parcă susține politica noastră. Dar în realitate nu face 
nimic sau face totul pe dos”. Peste câteva luni după această discuţie neo- 

ficială Semion Grossu a fost schimbat la postul de prim-secretar cu Petru 
Luchinschi, care, după puciul din august 1991, avea să devină „groparul” 
Partidului Comunist al Uniunii Sovietice, încredințându-i-se misiunea 


de lichidare. 


Care erau sursele de informare a lui Mihail Gorbaciov privind 
situaţia socială, politică și economică din R.S.S. Moldovenească, 
de exemplu, în ipostaza când organele puterii locale, de partid și 
sovietice, nu mai aveau curajul și capacitatea de a conștientiza că 
declinul, falimentul fostului regim este iminent? 


Moldova era pe atunci următoarea „țintă” pe harta strategiilor struc- 
turilor de forță sovietice, mai ales având şi Armata a 14-a în „coastă... 


Mihail Gorbaciov, după cum menţionase la dineul privat cu cuplul 
Ceauşescu de la Novo-Ogaryovo, avea toată puterea în stat și putea s-o 
aplice oricând. De fapt, a şi făcut-o în câteva cazuri, fiind convins de 
ortodocşii din structurile de forță: Riga, Bacu, Tbilisi... Dar când și-a 
dat seama de consecinţe, de multiplele victime umane, a hotărât ferm 
să nu mai repete „această greșeală”. „Sunt primul conducător sovietic 
care benevol a refuzat să folosească forța pentru a reprima mişcările de 
renaștere naţională”, a menţionat Gorbaciov la această întâlnire. Am ră- 
suflat ușurat, gândindu-mă că Moldova era pe atunci următoarea țintă 
pe harta strategiilor structurilor de forță sovietice, mai ales având și 
Armata a 14-a în „coastă”. Era important să se evite și crearea unui nou 
focar de instabilitate — separarea Transnistriei — o temă la care m-am 
referit cu lux de amănunte în cartea publicată în SUA și distribuită de 
Columbia University Press în 2009: Frozen and Forgotten Conflicts in 
the Post-Soviet States (Genesis, Political Economy and Prospects for Solu- 
tion) (Conflictele îngheţate și uitate din statele post-Sovietice (Geneza, eco- 
nomia politică şi perspectivele pentru soluții). Controlând puterea, Gor- 
baciov controla și informaţia, care venea din mai multe surse oficiale și 
neoficiale. Dar această informaţie era contradictorie, adesea prezenta 
evenimentele într-o „oglindă strâmbă”, chiar dacă venea de la cel mai 
înalt nivel al ierarhiei locale (cazul lui Semion Grossu, la care m-am 
referit mai sus). Anume din aceste considerente M. Gorbaciov avea 

nevoie de o viziune proaspătă, obiectivă, neafectată de factorul politic, 
despre evenimentele în Moldova. 


Aţi avut, din câte știu, o misiune specială pentru elaborarea 
informaţiei „veridice, autentice” despre starea lucrurilor în 
Chișinăul de acum trei decenii. Care a fost destinul investigaţiei” 
Dumneavoastră? 


Reformele lui Gorbaciov, inclusiv „noua gândire politica”, erau ac- 
ceptate cu entuziasm de marea majoritate a populaţiei, mai ales de 
intelectualitate, şi practic totalmente boicotate de elita şi aparatul de 
partid şi de stat 


Anume din considerentele invocate mai sus m-am pomenit, în oc- 
tombrie 1989, în Moldova, unde evenimentele legate de renașterea 
națională, în special în domeniul limbii, culturii, erau deja în plină 
desfășurare în spiritul „transparenţei şi deschiderii”, sub sloganele pe- 
restroikăi gorbacioviste. Nu era prea obișnuit ca cineva din Secţia de 
relaţii externe să fie trimis într-o misiune „internă. Am fost însoțit de 
un coleg de la ministerul de externe sovietic, care vorbea fluent româ- 
na după ce a activat mai mulți ani la Ambasada Sovietică în România. 
La toate întâlnirile oficiale și neoficiale pe care le-am avut în această 
călătorie am înţeles foarte clar: reformele lui Gorbaciov, inclusiv „noua 
gândire politică”, erau acceptate cu entuziasm de marea majoritate a 
populaţiei, mai ales de intelectualitate, și totalmente boicotate de 
elita și aparatul de partid şi de stat (de fapt, partidul era statul, după 
constituție, deși structurile acestea erau formal delimitate), care ope- 
rau cu același „limbaj de lemn” din timpurile lui Brejnev, pentru a „apă- 
ra cauza socialismului”, iar mai exact — propria existenţă și importanță 
prin funcţia deținută. Deja fusese lansat şi Interfrontul, o creatură a aşa- 
numiţilor „directori roşii”, trimişi de pretutindeni să „ajute Moldova”, 
care unea tot felul de forțe anti-Gorbaciov sub lozincile „solidarității şi 
internaţionalismului proletar” și care, tacit, era susținut de funcționarii 
de partid de toate nivelurile. Fiecare din părțile opozante — Frontul Po- 
pular și Interfrontul — organizau manifestații, demonstraţii și nici una 
nu manifesta disponibilitate pentru dialog sau compromis. 

La sfârşitul misiunii l-am informat pe primul secretar despre impresiile 
şi concluziile noastre după aceasta vizită. A urmat o ora şi jumătate de 
„monolog” al lui S. Grossu despre „realizările mari ale Moldovei sovie- 
tice pe calea magistrală a specializării și intensificării producției”, des- 
pre planurile de a construi două combinate de vinuri și şampanie, care 
vor putea fi văzute chiar din geamurile oficiului său de la etajul trei al 
CC-ului, despre centrala nucleară de pe Nistru (Grigoriopol), care va 
fi construită dacă „Gosplanul de la Moscova va da bani”. Niciun cuvânt 
despre problemele reale cu care se confruntă societatea sau despre fe- 
lul în care „comuniștii şi poporul” realizează în practică noua politică 
de „transparenţă şi deschidere”, „restructurare”. Mi-am amintit atunci 
cuvintele lui Gorbaciov spuse mie la București cu câteva luni înainte. 
A avut dreptate. 


Ce atitudine avea Mihail Gorbaciov față de mișcările de „elibera- 
re naţională” din fostele republici sovietice? Aproba tendinţa de 
emancipare a popoarelor încorporate cu forţa în fosta U.R.S.S? În 
ce mod s-a implicat Comitetul Central, inclusiv Mihail Gorbaciov, 
de exemplu, în elaborarea legislaţiilor lingvistice din fostele repu- 
blici sovietice? 


„Sfatul meu: nu mergeţi înapoi în trecut. Găsiţi calea voastră ce co- 
respunde experienţei, culturii şi mentalității propriului vostru popor. 
Nu pierdeţi şansa pe care v-o oferă istoria”. 


Întorcându-mă la Moscova din aceasta vizită, am pregătit un mic ra- 
port (cinci pagini), care, după cum mi-a spus mai apoi unul dintre 
consilierii lui Gorbaciov, Gheorghi Ostroumov, a ajuns direct și ne- 
redactat pe masa secretarului general, lucru care foarte rar se întâm- 
pla, deoarece între mine și secretarul general mai erau încă vreo șapte 
instanţe care redactau materialul original în așa fel că autorul nu-l mai 
recunoștea. După cum spune un proverb de-al nostru: „Până ajungi la 
Dumnezeu, te mănâncă sfinții”. Am numit şi persoana pe care ambele 
forţe aflate în opoziţie ar fi acceptat-o la un dialog civilizat, la o „masă 
rotundă comună”, şi care ar fi putut preveni apariţia creaturii separa- 
tiste Republica Moldovenească Transnistreană. Era vorba, desigur, de 

M. S. Gorbaciov. Decizia a fost pozitivă. Mihail Gorbaciov a hotărât 
să viziteze Moldova, după cum am aflat din aceeași sursă. Peste câteva 
săptămâni totul era pregătit. Automobilele şi echipamentul de securi- 
tate fusese transportate de un cargo aerian la Chişinău. Fete și băieți în 
costume naționale erau deja pregătiți să-l întâmpine „cu pâine și sare” 
pe Preşedintele URSS. Această vizită a întors Chișinăul „cu fundul în 
sus”. Dar, ca de obicei, ceva a intervenit în ultimul moment. După cum 
am aflat mai târziu, mareșalul S. Ahromeev, care era și deputat în Sovi- 
etul Suprem, circumscripţia Bălți, l-a prevenit pe Gorbaciov: „Mihail 
Segheevici, ei [moldovenii] sunt toţi naționaliști și abia așteaptă fron- 
tierele să se deschidă şi să se unească cu România. Nu aveţi ce căuta 
acolo”. Astfel Gorbaciov aşa și nu a ajuns în Moldova. Această situaţie, 
după părerea mea, a demonstrat clar frustrările şi indecizia lui Gorba- 
ciov, fapt care ne-a întristat mult, pe mine și pe colegii mei. În declaraţii 
susținea mișcările de renaştere națională din fostele republici sovietice, 
legislaţia lingvistică respectivă, deși nu sunt sigur că era nemijlocit, per- 
manent informat și cunoștea detalii, cum ar fi cele legate de legislația 
lingvistică moldovenească. În multe cazuri, „opinia lui Gorbaciov” era 
exprimată” de consilierii săi. 


După încheierea misiunii de consilier, aţi mai avut prilejul să vă 
întâlniți cu Mihail Gorbaciov? 


În ianuarie 1995, Fundaţia Gorbaciov m-a invitat la o conferință dedi- 
cată schimbărilor și reformelor în spaţiul ex-sovietic. Eram pe atunci 
ministru al privatizării şi administrării proprietăţii de stat și, desigur, 
voiam să cunosc mai bine „performanțţele”, dar mai ales greşelile co- 
mise în Rusia şi în alte țări ex-sovietice în acest proces, pentru a nu le 
repeta la noi. La Conferinţă au fost lansate memoriile lui Mihail Gor- 
baciov în doua volume: Kusno u pegopmui (Viaţa şi Reformele), pe care 
le-am primit cu autograful: „Pentru Ceslav Ciobanu de la autor cu cele 
mai alese urări de bine” (1.21.95). 


Ultima dată l-am întâlnit pe Gorbaciov în noiembrie 2002, la Woodraw 
Wilson Center for International Scholars, în Washington D.C., unde el 
era invitat să prezinte o prelegere, iar eu câștigasem un grant la acest 

important Centru Analitic Internaţional. La rugămintea mea, a sem- 
nat atunci și fotografia pe care am păstrat-o de la întrevederea sa cu 
N. Ceaușescu, la prima și ultima vizită oficială a conducătorului român 
în URSS. l-am adresat şi o întrebare: daca ar fi s-o ia de la început şi, 
ţinând cont de cea ce s-a întâmplat după „epoca Gorbaciov” în Rusia 
şi în alte foste republici sovietice, cum ar fi procedat? Răspunsul a fost 
surprinzător: „Sunt sigur că socialismul ar fi putut fi restructurat, dar 
numai prin reforme și transformări instituționale radicale, menite să 
creeze un sistem calitativ nou. Ceea ce vedem astăzi în Rusia şi nu nu- 
mai este un efort de a readuce trecutul înapoi. Sfatul meu: nu mergeţi 
înapoi, în trecut. Găsiţi calea voastră ce corespunde experienţei, cultu- 
rii şi mentalităţii propriului vostru popor. Nu pierdeţi şansa pe care v-o 
oferă istoria!” 


Stimate Domnule Profesor Ceslav Ciobanu, vă mulţumesc pentru 
amabilitatea de a realiza acest interviu. Sănătate, succes în tot ce 
faceți și... vă aşteptăm la Chișinău. 


Interviu de Alexandru BANTOȘ 

Mircea DRUC 
l Niste nostalgici (II) 


M.D. — om politic, adept al 
Reunificării României. Născut 

la 25 iulie 1941 în Pociumbăuţi, 
județul Bălţi. A absolvit Facultatea 
de Filologie a Universității din 
Leningrad (1964) și Facultatea 

de Psihologie a Universităţii din 
Moscova (1980). Studii doctorale 
la Institutul Americii Latine al 
Academiei de Științe a URSS 
(1970). A lucrat la Moscova, 
Chișinău, Cernăuţi, București în: 
învățământ superior, cercetare 
ştiinţifică, producţie, diplomaţie. 
Distins cu Ordinul Naţiona 
„Steaua României" în grad de 
Mare Ofiţer. Activist al mișcării de 
renaștere naţională a românilo 
din Basarabia și Nordul Bucovinei 
(1959-1991). Preşedinte a 
Consiliului de Miniștri al RSS 
(1990-1991). La alegerile 
prezidenţiale din România, în 
septembrie 1992, a fost primu 
candidat independent cu o 
platformă unionistă declarată. În 
prezent este pensionar, locuieşte 
cu familia la București. 


Nostalgie moldovenească 


Actuala pandemie de „gripă nostalgică” îmi 
aduce aminte de o întâmplare trăită prin anii 
'90. Regretatul Iacob Burghiu, consilier în 
probleme de cultură al preşedintelui Petru 
Lucinschi, convocase o întrunire de suflet 
— „Fiii Zăicanilor risipiţi prin lume”. Iacob 
m-a invitat şi pe mine, fiind născut în satul 
Pociumbăuţi, comuna Zăicani. Întâlnirea a 
avut loc în incinta Teatrului Naţional „Mihai 
Eminescu” din Chișinău. M-am bucurat de 
prezența colegilor de școală, stabiliți prin 
orașele Basarabiei și pe alte meleaguri. Eram 
curios să revăd și elita satului: foşti învăţători, 
secretari de partid, milițieni, preşedinţi de 
colhoz, brigadieri și fruntaşi ai muncii so- 
cialiste, care odinioară decideau destinele 
moldovenilor sovietici. Acum se felicitau 
între ei şi-mi părea că jubilează. La alegerile 
parlamentare din 28 februarie 1994 Partidul 
Democrat Agrar  ieșise învingător. Clanul 
agrarian revenise la putere in corpore: Mircea 
Snegur avea preşedinţia, Dumitru Moţpan 
domina parlamentul, Andrei Sangheli con- 
ducea guvernul. De fapt, aceşti trei lideri 
stataliști moldovenişti au pus bazele actualei 


Partea I, vezi „Limba Română”, nr. 1 (251), 2019, p. 
238-345. 

situaţii din „Casa noastră — Republica Moldova’. Trăiam pe atunci pre- 
ludiul victoriei lui Petru Lucinschi, succedat de Vladimir Voronin — un 
pseudosimbol al recidivei comuniste, propulsat de către mafia econo- 
mică transnaţională, dar deghizat iniţial în „omul Moscovei”. 


Intrigat, urmăream cum fiii Zăicanilor urcau câte unul la tribună, în ordi- 
nea stabilită de Iacob. Unii se complăceau în rolul de „veterani, făuritori ai 
vieţii noi”. Evocau euforic primii ani ai puterii sovietice. „Cum am învăţat 
rusește! Cum am intrat în comsomol, în partid! Cum am organizat colho- 
zul! Cum am făcut ferma, grădiniţa și școala nouă!” Niciun cuvânt despre 
„Kpacnoe koaeco” („Roata roșie”) — deportări, foamete, strămutări, ares- 
tări, condamnări la moarte și alte crime ale „eliberatorilor”. Mesajul lor era 
clar: tânăra generaţie n-are decât să revină urgent la gama de valori abando- 
nată odată cu perestroika lui Mihail Gorbaciov și dispariția URSS. 


În cei doi ani de şcoală la Zăicani am înţeles un lucru: comuna aceea basa- 
rabeană nu era una oarecare. Comparativ cu altele, avea foarte multe familii 
refugiate peste Prut. Și la fel de multe deportate în Siberia. Tot acolo era 
colhozul cel mai lăudat în presa raională şi cea mai numeroasă organizație 
de partid. În copilărie, oamenii îmi păreau orgolioși, se voiau „fruntea” în 
toate. Aveau şcoală medie. Adeseori, elevii din internat, veniți de prin sa- 
tele învecinate, erau porecliți sau chiar agresaţi de colegii lor din comună. 
În clasa a opta, am stat într-o bancă foarte veche. Era probabil de la celă- 
lalt rus, de când s-a făcut şcoala primară cu predare în limba rusă. Pe un 
colţ, se distingea o tăietură înnegrită de timp: T. TI. — două litere ruseşti. 
Am decis că-i banca lui Gherman Pântea, fost elev între anii 1901-1904. 
Aș fi vrut să fie banca lui, fiindcă în casa rudelor mele din Zăicani auzisem 
vorbă despre feciorul avocatului Vasile Pântea. Unchiul Jorj îşi amintea: 
„Ghermănaș, o ştiu de la tata, dacă nu citea, cânta la vioară. La școală a fost 
premiant. Se trăgea la carte, nu-i plăcea la coarnele plugului. De copil, par- 
că presimţea că o să ajungă om mare... . I-am întrebat pe cei cu numele de 
familie Pântea dacă sunt rude, dacă mai ştiu ceva despre omul acesta. Unul, 
cam rânzos, m-a repezit: „Vezi-ţi de treabă, băiețele! Uită de al lui Pântea, 
dacă nu vrei s-o păţeşti!”. Ulterior, la școala din Zăbriceni, am aflat despre 
Vasile Stroiescu din Trinca, un alt personaj enigmatic, și aveam să constat 
o tăcere similară la întrebările mele. Astăzi putem afla adevărul deplin des- 
pre aceste mari personalități basarabene din studiile istoricilor Ion Negrei, 
Iurie Colesnic și Ion Constantin. 

Iacob m-a invitat pe scenă; ținea neapărat ca „fostul prim-ministru din 
comuna Zăicani” să spună ceva. Primul impuls a fost să refuz. Dar m-a 
luminat un gând: „Cam tardivă, dar este o bună ocazie să le vorbesc 
despre Gherman Pântea'. Am evoluat laconic: „Nu sunt nostalgic. Nu 
văd nimic romantic în perioada ocupaţiei sovietice. Mă mândresc doar 
pentru faptul că am fost elev la şcoala din Zăicani, în care a învăţat 
Gherman Pântea. Poate că mulţi dintre domniile voastre nici n-aţi 
auzit de această mare personalitate din comuna noastră. Gherman 
Pântea! Deputat în Sfatul Țârii. Deputat în Parlamentul României din 
partea județului Bălți. Primar al Chişinăului în trei mandate, primar al 
oraşului Odessa 1941-1944... Regret că şcoala din Zăicani nu-i poartă 
numele, că nu există nicio stradă, niciun bust, nicio placă comemora- 
tivă”. Nu mai ştiu cum a fost receptată și interpretată intervenţia mea. 
N-am mai stat și la banchetul care urma după partea solemnă. Am aflat 
ulterior că Iacob Burghiu, la Chişinău, a reușit să pună o placă come- 
morativă pe casa în care a locuit un eminent edil al capitalei basara- 
bene... La Zăicani însă, gâştele colhoznice au deţinut în continuare 
puterea și Gherman Pântea rămânea tabu. 


La Bucureşti, la 11 noiembrie 2010, comemoram 165 de ani de 
la naşterea lui Vasile Stroescu, primul preşedinte al Parlamentului 
României după Marea Unire de la 1918. O prezenţă sobră, modestă 
şi niciun reporter TV. Părea o consemnare a unui simplu eveniment, 
într-un cadru de familie săracă. Iniţiativa comemorării venise din par- 
tea „Asociaţiei Vasile Stroescu” din Brânzeni (fostul judeţ Hotin). 
Regretata Maria Andronache, președinta Asociaţiei ne-a încurajat: 
„Atunci când oamenii vor tăcea, pietrele vor vorbi — zice un psalm. 
Intransigenţa basarabenilor reimprospătează memoria. La Chișinău, 
uitarea impusă de regimul sovietic şi de actualii nostalgici ai Imperiului 
nu se va aşterne la infinit peste marile personalităţi unioniste”... În 2019, 
constat că degeaba mă indignase nostalgia după comunism afișată de 
unii fii ai Zăicanilor. Dar n-avem de unde să ştiu că vor trece anii și 
între Nistru și Prut va mai exista partid comunist. Și că aripa sa tânără 
va declara că Ivan Bodiul reprezintă un simbol „al înfloririi Moldovei” 
şi un exemplu de urmat pentru actuala clasă politică. Iar Igor Dodon 
şi Zinaida Greceanii vor cere să i se pună un monument la Chișinău. 
Generaţia mea știe ce a însemnat epoca bodiulistă (1961-1980) pen- 
tru destinele intelectualilor basarabeni. 

Astăzi, o altă surpriză din aceeași operă: în campania electorală din 2019, 
Partidul Politic „Șor” avea în program „restabilirea colhozurilor”. Probabil, 
partidul cu ideologie personalizată se inspiră din epopeea chibuțurilor, 
o formă de colectivism mai performantă decât cea sovietică. Ştiu însă că 
puţini evrei, repatriați din fosta Uniune Sovietică și România, au rezistat 
în colhozurile din Israel. Pe unii i-am întâlnit tocmai în Brazilia. Poate 
că descendenţii arcașilor lui Ştefan cel Mare din ţinutul Orheiului se vor 
adapta mai ușor și nu vor abandona chibuţul lui Şor... Nostalgia pentru 
URSS arată că mulțimile, în loc de creier, au în cap televizor. Aspiraţiile 
unei bune părți a „molotovenilor” se reduc strict la bunuri materiale. 
Libertatea, identitatea națională, limba, credinţa par niște noțiuni demne 
pentru fraieri. 'Tot ce contează sunt promisiunile și pomenile electorale. 
O populaţie având memoria mai scurtă decât distanța de la mână până la 
gură, este incapabilă să facă niște conexiuni logice, legate de interesele stră- 
inilor în Basarabia. Scrutinul prezidenţial din Ucraina a demonstrat că „to- 
tul se poate” Probabil, cei din spatele deputatului din Republica Moldova 
Ilan Şor se vor gândi serios la selectarea și promovarea unei candidaturi 
pentru funcţia de preşedinte al țării... 


Descendenții „eliberatorilor” Basarabiei şi Nordului Bucovinei fabu- 
lează nonşalant. Majoritatea sunt nişte nostalgici ipocriţi (comunişti, 
socialişti, internaţionaliști, multiculturaliști, stataliști, moldoveniști). 
Se opun procesului ireversibil de reîntregire a României și dezorien- 
tează tineretul care nu a trăit în „paradisul” sovietic. Gândirea, vorba 
şi faptele acestor uzurpatori ai Moldovei medievale, alias „urmaşi ai lui 
Ştefan”, sunt împânzite de ideologeme și demersuri din perioada impe- 
riului ideocratic bolşevic. De exemplu: „BexoBaa MOAAaBcko-pyCccKo- 
yKpaunckaa Apyx6a', „Coaneunaa n mBerymaa Mosaasna”, „MCCP 
- caA Coserckoro Corosa”, „PyccKUĂ — A35IK MEXHaIIMOHaABHOTO 
oGnenua” etc. 


Eu am trăit din plin realitatea elogiată de homo sovieticus şi nu-mi mai 
este dor de trecut niciun pic. În vara lui 1957, după terminarea şcolii de 
zece ani, am văzut întâia oară capitala „însoritei și înfloritoarei Moldove”. 
Adică „Chișinăul lor”, propagat obsesiv de niște ruși de profesie de la 
www.kp.md („Komcomoasckaa rpaBAa”), precum şi de nostalgicul Mark 
Tkaciuk — un arheolog-antropolog în căutarea urmelor lăsate de marea 
migrațiune a popoarelor şi ideolog al recidivei comuniste. Iar capitala 

Bucovinei sovietice am cunoscut-o de mic, când bunicii și părinţii mă 
luau cu ei la piață. La începutul anilor '60, din Leningrad, recte „Veneţia 
nordică” şi oraşul nopţilor albe, veneam în vacanţă, la părinţi, în satul 
meu basarabean. În octombrie 1964, mi-am început cariera profesio- 
nală în capitala Imperiului. În anii '70, îmi petreceam luna de concediu 
în Basarabia sau Nordul Bucovinei. Veneam acasă cu familia, soția și 
două fiice. Veneam de la Moscova cea care niciodată „nu crede lacrimi- 
lor” În epoca „pasBuroro cormaAu3ma” („socialismului dezvoltat”) a lui 
Leonid Brejnev orașul fusese botezată oficial „MockBa — oGpasroBeriă 
KOMMyHUCTudecKuĂ ropoA” („Moscova — oraş comunist exemplar”). 


În perioada stagnării brejneviste, mii de oameni ai muncii de la sate și ora- 
şe cutreierau imensitatea patriei sovietice. Nişte „capanga MeEIMOYHHKOB” 
(„lăcuste cu traistă”). Aşa ne etichetau locuitorii capitalei imperiale, pri- 
vilegiați şi egoişti. Oamenii simpli sovietici aveau o preocupare de bază, 
mai ales în ajunul sărbătorilor: „ceva de mâncare”. Bunuri pentru con- 
sumul individual puteai cumpăra la Moscova şi în capitalele republici- 
lor unionale, aprovizionate ca centre de primă categorie. Și aceasta până 
la un timp. În multe magazine universale doar cei cu viză de reședință 
în orașul respectiv puteau cumpăra frigidere, mașini de spălat, aspira- 
toare, tehnică audio-video, covoare și multe alte articole din categoria 
epopeicului „Aeburmur” sovietic. În deceniul opt, călătoream frecvent pe 
ruta Cernăuţi-Chișinău cu trenul de noapte Ivano-Frankovsk-Odessa. 
Misiunea? Natalia Bodiu, o vară de-a mea din Cuconeştii Vechi, era an- 
gajată la Ministerul Agriculturii al RSSM şi putea face rost de unele pro- 
duse deficitare pentru ea şi neamurile de la Cernăuţi. 


În vara lui 1990 eram la Moscova. Participam la o întrunire tradițională 
şi obligatorie. Toţi președinții consiliilor de miniștri din „republicile so- 
vietice surori” eram convocați la Kremlin de două ori pe lună. Întrunirile 
de lucru erau prezidate de preşedintele URSS Mihail Gorbaciov şi 
preşedintele Consiliului de Miniștri al URSS Nicolai Rîjkov. După epui- 
zarea agendei, s-a luat în dezbatere și atitudinea populaţiei față de ucazul 
emis de administrația Moscovei în ziua aceea. Hotărârea stabilea: cum- 
părătorul produselor de larg consum este obligat să prezinte pașaportul 
(buletinul de identitate sovietic). Dacă erai moscovit cu acte în regulă, 
cumpărai, dacă nu, vânzătorii te trimiteau la plimbare. Marea majorita- 
te a moscoviților aclamau decizia autorităților. Însă locuitorii regiunilor 

centrale din Federaţia Rusă se arătau foarte indignaţi. Aceștia, pe parcur- 
sul anilor postbelici, s-au deprins să perceapă Moscova drept „magazin 
universal”, nicidecum ca un model de urbe comunistă. 


Nostalgicii agresivi, preferând anonimatul, mă întreabă indignați, în 
rusă: „Ei, tu, Druc, recunoaşte: a fost sau nu a fost şi ceva pozitiv în 
realitatea sovietică?” A fost, desigur. Pentru mine, de exemplu, „dez- 
gheţul hrușciovist” a însemnat ceva bun. Românii basarabeni şi nord- 
bucovineni, care locuiau la țară, au obţinut dreptul la libera circulație 
în interiorul Imperiului. Sovietul sătesc ne elibera până atunci doar o 
simplă adeverinţă provizorie. Cu ea te puteai deplasa până în centrul 
raional. Sau în cel mai apropiat oraș. După moartea „conducătorului 
iubit”, în locul adeverinței primeam pașaport (echivalentul buletinului 
de identitate românesc). Ne permiteau să corespondăm cu rudele re- 
fugiate peste Prut și cu cele deportate în Siberia. A fost anulat impozi- 
tul în natură. În cantinele studențești pâinea și ceaiul erau gratuite. Un 
suport pentru studenţii ca mine, veniți de la țară. 


Dar, în fond, pentru mine acel „trai norocos”, regretat astăzi de moldo- 
venii nostalgici, a însemnat: lozinci și promisiuni; „voluntariat obliga- 
toriu”; „ieftiniri staliniste” periodice la produsele alimentare și mărfu- 
rile de larg consum, care, în realitate, se găseau cu greu în comerț; mi- 
tul învățământului și al serviciilor medicale gratuite; ştiinţa și cultura 
sub controlul ideocraţiei; exploatarea nesăbuită a resurselor naturale; 
finanţarea „revoluţiei mondiale și a partidelor comuniste frățeşti” din 
țările lumii a treia; turnătoria generalizată, delațiunea; laboratoare și 
chiar orașe secrete cu savanți deținuți politici şi manopera gratuită din 
Gulag; cortina de fier, bruiajul, lupta cu radio-propaganda străină. 


O tânără jurnalistă de limbă rusă m-a convins să punem de un interviu. 
Îmi spunea că promovează pluralismul de opinii, că o interesează mai mult 
destinele umane decât politica partidelor. Şi, realizând sondaje de profun- 
zime (incursiuni psihanalitice), ea speră că va reuși să intervină obiectiv 
într-o dispută la TV - „Prezentul neoliberal versus nostalgia după URSS. 
Astfel, am început să dialogăm. Ea: „OK, Mircea Gheorghevici! Cum era 
în Moldova pe timpul românilor dumneavoastră? Şi ce amintiri păstraţi?” 
Eu: „Nu ştiu cum era viaţa în perioada interbelică. N-am trăit sub ro- 
mâni. Doar sub ruși. Și asta fără voia mea, după «eliberarea» Basarabiei 
şi Nordului Bucovinei, preconizată de pactul Molotov-Ribbentrop. Astăzi 

mă amuză faptul că foarte mulți alogeni, unii veniți pe lume după 1990, 
operează cu stereotipuri. Ei critică, fără drept de apel, România mea de ieri, 
de astăzi și de mâine. Uneori, reacționez senin, cu umor, la abordarea ches- 
tiunii «palma jandarmului român» și altor naivităţi de acest gen. Repet 
adeseori: adevărul adevărat este cel trăit, nu cel propagat, servit pe tavă 
de mercenarii ideocraţiei. Am încredere în ceea ce am văzut cu ochii mei. 
Întâmplările la care am fost martor în copilărie, în adolescenţă, în tinereţe 
mi-au format atitudinea față de istorie. Clișeele despre români, ruși, ger- 
mani, americani, evrei nu le asimilez”. 


Altădată, un analist politic neofit (se prea poate un nostalgic statalist mol- 
dovean) m-a întrebat pe un ton cam irascibil: „Domnule Druc, aţi rămas 
un antisovietic intransigent. Dar, în general, chiar n-a fost nimic pozitiv în 
URSS?” Instantaneu, mi-a venit în minte şi un banc de la „Radio Erevan” 
din seria „Culmea subiectivismului”: „Bunică, dar când a fost mai bine, 
pe timpul lui Hruşciov sau al lui Brejnev?” „Pe timpul lui Stalin, desigur”. 
„Cum, adică!?”. „Aveam șaptesprezece ani. Eram tânără, frumoasă şi toți 
flăcăii îmi făceau curte...” Acum, am ajuns şi eu în situația bunicii. Recent, 
Mircea Felix, nepotul cel mai mare, m-a testat: „Bunicule, ai avut zile ferici- 
te în viaţa ta? Din cele care nu se uită niciodată!” „Cam puţine, scumpule. 
Îmi amintesc de moartea lui Stalin. O clipă sfântă a copilăriei mele. Am 
fost în culmea fericirii în ziua când am devenit student la Universitatea din 
Leningrad. Pe urmă, puciul eșuat, din august 1991, şi ziua când a fost sem- 
nat actul de deces al mamei noastre vitrege — Uniunea Sovietică. Da, atunci 
am fost nespus de fericit”. Am observat pe fața nepotului o umbră de deza- 
măgire și am adăugat: „Fără îndoială, cel mai fericit am fost când fiica mea 
te-a născut pe tine, primul meu nepoţel. Mă rog lui Dumnezeu să mă lase 
să văd şi reîntregirea Patriei. Altă fericire nu-mi mai doresc!’ 


Regretatul Nicolae Lupan, președintele fondator al „Asociaţiei mon- 
diale Pro Basarabia şi Bucovina”, născut la Cepeleuţi, judeţul Hotin, a 
spus întotdeauna lucrurilor pe nume. Acest lider unionist din perioada 
postbelică ne-a semnalat în scrierile și demersurile sale nişte incredi- 
bile erori politice, diplomatice și administrative, fatale pentru cauza 
naţională. Împărtășesc majoritatea sentințelor sale axate pe adevăruri 
trăite. Există însă unele evaluări pentru care nu semnez. De exemplu: 
„Se poate spune, fără exagerare, că Basarabia, ţinut daco-roman dintot- 
deauna, în comparaţie cu Transilvania, nu a avut un Avram Iancu, un 

Aron Pumnul, un Simion Bărnuţiu, un Octavian Goga, despre care să 
se poată afirma, sus și tare, că a fost sută la sută român și punctum!” 


Prin prisma ochelarilor mei, rolul Basarabiei se conturează cu totul altfel. 
La ora actuală, NOI, unioniştii basarabeni și nord-bucovineni, evităm, 
pe cât posibil, contaminarea de „nostalgie moldovenească”. Pentru ca 
să-şi poată proiecta viitorul, Basarabia lui Dumitru Matcovschi, „trecu- 
tă prin foc şi prin sabie, furată, trădată mereu..." își valorifică neabătut 
Trecutul. Colecţiile de documente şi lucrări de investigaţie mă conving: 
numărul personalităților antologice ale Basarabiei este impresionant. 
În adolescenţă, mintea mea captase primele semnale despre trei mari 
mituri basarabene - fruntașii unioniști Constantin Stere, din județul 
Soroca, Vasile Stroescu din judeţul Hotin și Gherman Pântea din județul 
Bălți. Trei fii ai Basarabiei, răpite în 1812 de Imperiul țărilor. Poate cele 
mai autentice personalităţi din întreg peisajul istoric românesc. Faptele 
lor îmi sugerează existenţa unor modele comportamentale basarabene, 
care întregesc patrimoniul de omenie al românilor de pretutindeni. 


La diverse cotituri ale istoriei, regiunile spaţiului geto-dacic parcă ar 
aştepta momentul oportun pentru a-şi impune valorile, produsele lor 
culturale, spirituale şi materiale. Școala Munteană s-a fortificat „prin 
văi pe la Smârdan” şi la Plevna, când se năștea statul român indepen- 
dent. Elogiem sensibila Școală Moldoveană, care s-a impus definitiv, 
prin Eminescu, născut la Ipotești. Nu putem ignora Școală Ardeleană, 
care a scris un capitol fascinant în istoria luptei de supraviețuire a ro- 
mânilor ca naţiune. Publicistul şi scriitorul Ion Coja a lansat ideea 
Şcolii Basarabene, prin analogie cu Şcoala Ardeleană. Ce revelație! A 
venit rândul Basarabiei!?... Un mic detaliu: Ion Coja la mesajele mele 
semnate „Mircea Druc, un dac liber, unionist” îşi încheie mesajele 
sale de răspuns cu: „Ion Coja, civis romanus sum!”. Sper că apartenența 
noastră asumată și diferită — „un dac liber unionist” şi „un cetăţean al 
Romei imperiale” — nu ne va situa, până la urmă, pe baricade opuse. 
Totuși, va fi Școala Ardeleană egalată de Școala Basarabeană? Mă gân- 
desc la contribuţia substanţială a basarabenilor şi nord-bucovinenilor, 
la procesul de apropiere a unei viitoare ore astrale a românilor — fău- 
rirea unei noi Românii prin realizarea paradigmei Dacia Phoenix-Dacia 
Felix. Basarabia, în paradigma mea, urmează să ajungă o regiune-lider 
în procesul etno-resurecţiei. Când totul se schimbă, se schimbă totul. 

lon CONSTANTIN 


Rolul lui Gherman Pântea 
în Unirea Basarabiei cu România 

1980-1989 (2007); Polonia 
în secolul totalitarismelor 
1918-1989 (2007); Gherman 
Pântea între mit şi realitate 
(2010); Pantelimon Halippa. 
O viață dedicată luptei pentru 
unitatea naţională (2016); 
Problema Basarabiei în 
discuţiile româno-sovietice 
din timpul Războiului Rece 
1945-1989 (2015). Domenii 
de interes științific: istoria 
Basarabiei, Bucovinei și a 
relaţiilor româno-polone în 
perioada contemporană. 


Dintre fruntașii basarabeni ai luptei pentru 
unitatea naţională, Gherman Pântea (1894- 
1968) este o figură aparte, întreaga sa viaţă și 
activitate caracterizându-se printr-o îmbinare 
permanentă de mit şi realitate. Explicaţia re- 
zidă chiar din trăsăturile cu totul aparte ale 
acestui personaj, caracterul său aventuros în 
sensul pozitiv al cuvântului, curajos, deschis 
spre inițiative şi acțiuni neconvenţionale, 
cumva altfel decât ale celorlalți congeneri și 
companioni de luptă ai săi din Basarabia. Pe 
tot parcursul vieţii și chiar după moarte, per- 
sonalitatea sa a fost aureolată de un bizar sen- 
timent de duplicitate. Este şi motivul pentru 
care ne-am aplecat spre cunoașterea vieții şi 
activităţii acestui corifeu al Basarabiei, fiind 
animați de un real interes epistemic pentru 
descifrarea tainelor uneia dintre cele mai 
complexe personalităţi basarabene, cu dorin- 
ţa sinceră de a găsi o linie de demarcaţie cât 
mai apropiată de adevăr între legendă și rea- 
litatea istorică. 


Gherman Pântea s-a născut la 13 mai 1894, în 
comuna Zăicani, plasa Râșcani, județul Bălţi, 
într-o familie de gospodari mijlocași cu mai 
mulți copii. Era fiul lui Vasile, de profesie avo- 
cat, și al Ioanei. Încă din copilărie a manifestat 
dragoste şi aptitudine pentru învățătură. Ca 
mai toți copiii de români basarabeni, a întâm- 

pinat dificultăţi serioase, 
deoarece învățământul 
era numai în limba rusă, 


iar el ştia din familie doar 
limba maternă — moldo- 
venească/română. A re- 
ușit, totuși, să termine ca 
premiant studiile prima- 
re în comuna natală, pe 
care le-a frecventat între 
anii 1901-1904. A urmat 
şcoala medie din Glodeni 
(1904-1910). Încurajat 
de dascălii săi, şi cu spriji- 
nul părinţilor, băiatul por- 
nește mai departe, în cău- 
tarea luminii pentru ochii 
minţii. Intră, prin con- 
curs, la Şcoala Normală 
din Cetatea Albă, pe 
Gherman Pântea ținând un discurs care o termină în timpul 

în Parlamentul României Primului Război Mondial 

(1915). Pentru o perioadă a funcționat ca dascăl în învățământ, părând 
că tânărul Gherman este hărăzit unei cariere paşnice, liniștite, de edu- 


care a poporului său, care orbecăia în întuneric, fără şcoală în limba na- 
ţională, fără drepturi şi supus unei politici sistematice de deznaţiona- 
lizare din partea autorităţilor regimului țarist. Dar asemenea multora 
dintre confrații basarabeni din generaţia sa, soarta lui Pântea avea să fie 
alta, dovedind pentru a câta oară adevărul general valabil formulat la 
vremea sa de cronicarul moldovean Miron Costin: „Nu sunt vremurile 
sub om, ci bietul om sub vremuri” 


Evenimentele s-au precipitat, a venit Primul Război Mondial, iar Pântea 
a fost prins şi el în vâltoarea vremurilor, având parte de o viaţă plină de 
frământare, zbucium şi luptă. În iunie 1915 a fost recrutat în armata 
ţaristă şi trimis la şcoala militară de ofițeri de la Kiev, pe care a absol- 
vit-o, la 1 decembrie 1915, cu gradul de sublocotenent. Deși, într-un 
referat întocmit de organele de anchetă ale Securităţii la 19 aprilie 1961 

se afirmă că în perioada 1915-1918 ar fi lucrat ca instructor cu gradul 
de căpitan la o şcoală de ofițeri din Kiev, informaţia nu se confirmă. 
În realitate, devenind ofiţer și fiind bun cunăscător al limbii române, 
Gherman Pântea a fost repartizat ca translator oficial la comandantul 
Armatei a IV-a rusă pe Frontul Român, la Roman. Aici a avut ocazia 
să cunoască mai bine oficialitățile românești și să rămână cu frumoa- 
se amintiri. Încă de la începutul Primului Război Mondial, Gherman 
Pântea și-a arătat pe deplin caracterul ferm, curajos, luptând cu vitejie 
împotriva forțelor Puterilor Centrale. Graţie faptelor de arme i s-au 
decernat două Ordine „Sf. Gheorghe”. Revoluţia rusă care a izbucnit 
în februarie 1917 îl prinde pe Pântea la Roman, în tranșee. El nu putea 
rămâne nepăsător față de evenimente, angrenându-se în marile mișcări 
revoluționare şi naţionale care se declanșaseră în cuprinsul imperiului 
țarist. 


După cum relatează însuși Gherman Pântea într-o lucrare memoria- 
listică dedicată „soldaţilor şi ofițerilor moldoveni, care în anul 1917- 
1918 au contribuit cu tot entuziasmul la marea luptă națională”, 
marea revoluţie rusă din februarie 1917 a „redeşteptat conştiințele 
naționale ale tuturor popoarelor care locuiau marele Imperiu Rus. 
S-a trezit ca din somn 
şi poporul moldove- 
nesc din Basarabia”. 
În situaţia în care cir- 
ca 300.000 de romani 
basarabeni se aflau 
înrolați în armata ţa- 
ristă, iar luptătorii na- 
ționalişti începuseră 
lupta pentru dreptu- 
rile naţionale, ofițerii 
şi soldaţii moldoveni 
se organizau în comi- 
tete militare pentru 
apărarea drepturilor 
conaționalilor lor. În 
mare parte, deciziile 


şi acțiunile cu caracter 

național aparțineau militarilor din afara hotarelor Basarabiei”. Astfel, 
încă din primăvara anului 1917, comitete naţionale similare se for- 
maseră în rândul trupelor românești aflate la Odessa, în frunte cu 
căpitanul Emanoil Catelli, la Iaşi, în frunte cu It. Andrei Scobioală, 
la Roman, în frunte cu slt. Gherman Pântea, la Ekaterinoslav, în 
frunte cu Elefterie Sinicliu, la Novo-Gheorghievsk - cu colonelul 
Martânovschi, la Sevastopol — cu marinarul Grigore Turcuman, dar 
şi în oraşe mai importante de pe cuprinsul imperiului țarist, precum 
Petrograd sau Kiev. Hotărârile luate de aceste comitete erau, în li- 
nii mari, cam aceleași, fiind făcute parcă după un singur „calapod'. 
Explicaţia consta în faptul că „toţi luptau pentru aceleași idealuri, 
pentru aceleași revendicări: toți vroiau autonomie, pământ, şcoa- 
lă moldovenească, biserică moldovenească, armată moldovenească 
etc... Dorinţa tuturor organizaţiilor moldovenești de a se întrece în 
activitatea lor era un indiciu serios că mişcarea moldovenească luase 
un avânt puternic şi că succesul ei era asigurat”. 


În cadrul şedinţelor mai multor comitete s-a discutat problema centra- 
lizării mişcării naţionale a militarilor şi a formării unui Comitet Central 
Executiv Moldovenesc al Uniunii Soldaţilor. Iniţiativa constituirii unei 
asemenea organizaţii centrale a aparținut Comitetului Militarilor 
Basarabeni din orașul Roman. Și acest lucru nu era întâmplător, având 
în vedere că în această regiune din Moldova de dincoace de Prut erau 
concentrați foarte mulți militari basarabeni din armata ţaristă, pe care 
i-a surprins aici revoluţia rusă. Ei se aflau într-un contact nemijlocit cu 
realitatea românească. Organizaţia militară de la Roman, sub președin- 
ţia slt. Gherman Pântea, a desfășurat o muncă susținută pentru lumi- 
narea soldaţilor și ofițerilor din cadrul Armatei a IX-a rusă condusă de 
generalul Leciţki. 


Aşa cum era și firesc, inițiatorii mişcării naţionale de pe frontul românesc 
ajung tot mai mult la concluzia că este necesar să transfere la Chișinău 
centrul mișcării revoluționare şi naţionale a românilor basarabeni, să 
centralizeze mişcarea naţională a basarabenilor din imperiu şi să consti- 
tuie o structură militară unică, având centrul în Basarabia”. Lucrurile nu 
erau deloc simple, având în vedere faptul că în capitala Basarabiei se for- 
mase, de asemenea, un comitet executiv al muncitorilor și soldaţilor din 
Chișinău, cu o orientare revoluţionară rusă, vădit ostilă revendicărilor 

moldovenești. Instalat 
în localul fostului guver- 
nator al Basarabiei, cu- 
noscut sub denumirea 
de „Palatul Libertăţii”, 
acest comitet revoluţio- 
nar rus exercita o „ade- 
vărată dictatură, sub 


pretext că membrii lui |. AICI A LOCUIT PRIMARUL ORAȘULUI CHISINAU . 
GHERMAN PÂNTEA fi că 


sunt singurii care apără 18941967 


revoluția”. De altfel, în 
mai toate judeţele din 
Basarabia se formaseră 
comitete revoluţionare Chișinău, Placa memorială de pe str. Serghei Lazo 


similare care, în mod 

evident, nu aveau nimic comun cu această provincie, iar prezenţa unui 
moldovean sau doi în aceste organizaţii era pur formală, neputând avea 
vreo influență asupra hotărârilor ce se luau în sensul slujirii cauzei nați- 
onale. În timp ce comitetele militarilor moldoveni din afara Basarabiei 
devin tot mai active, încep să se organizeze și în capitala provinciei o 
serie de manifestări cu caracter naţional, de către diverse categorii so- 
cio-profesionale. Astfel, încă din luna aprilie 1917, congresul cooperaţiei 
basarabene cerea autonomie locală, școală, biserică moldovenească și 
armată teritorială. Aceleași revendicări le vor formula, mai târziu, preoții 
şi învățătorii, în forme mai moderate, întrucât mișcarea naţională avea 
„foarte mulți duşmani”, iar „poporul moldovenesc nu era pregătit deloc 
pentru aceste transformări şi reforme naţionale”. 


În aceste condiţii dificile, în luna mai 1917, Comitetul de la Roman a 
hotărât să-l delege pe Gherman Pântea la comitetele ostășeşti de la Iași 
şi Odessa, pentru a începe acțiunea de unificare a organizațiilor milita- 
rilor moldoveni. Mai întâi, el a fost la Iași, unde a obţinut sprijinul co- 
mitetului din localitate, apoi s-a deplasat la Odessa, unde fiinţa cea mai 
puternică organizaţie a militarilor moldoveni din toată Rusia, în frunte 
cu căpitanul de stat major (stabs-căpitan) Emanoil Catelli, avându-i ca 
factori de sprijin importanţi pe ofițerii moldoveni Anton Crihan, Ion 
Păscăluţă şi Constantin Osoian. Pântea îl cunoştea bine pe Catelli, tot 
de la Odessa, unde-i fusese profesor instructor la cursurile de limba 

română pentru ofițerii moldoveni destinaţi frontului român. ÎI aprecia 
pe acesta ca pe un „moldovean de mare valoare... punea multă inimă 
ca elevii săi să cunoască cât mai bine limba și literatura românească... 
era iubit şi respectat de toată lumea; autoritatea lui nu se discuta de 
nimeni. Orator înflăcărat, Catelli răscolea şi trezea conştiințele moldo- 
veneşti pentru luptă”. În cursul discuţiilor cu Emanoil Catelli, Pântea 
a convenit bazele de înființare a Comitetului Central al ofițerilor şi sol- 
daţilor moldoveni, la Chişinău. 


Asigurat de sprijinul comitetelor de la Iași și Odessa, Pântea s-a re- 
întors la Comitetul de la Roman, unde a raportat despre rezultatele 
obținute. Comitetul a hotărât formarea unei delegaţii din trei persoa- 
ne care urmau să plece la Chișinău și anume: slt. Gherman Pântea, It. 
Petre Vărzaru și soldatul Mitrean. Această delegaţie trebuia să fie nu- 
cleul de inițiativă pentru formarea Comitetului Central. 


În iunie 1917, cei trei pornesc la Chișinău, unde încep să acţioneze 
pentru unificarea organizatorică a mişcării naționale în rândul mili- 
tarilor moldoveni. Până atunci, aşa cum menţionează Petre Cazacu, 
la Chișinău „manifestații naționale pe stradă au fost foarte puţine”*. 
Impulsul pentru declanșarea mișcării naționale l-au dat aşadar militarii 
moldoveni de pe frontul românesc, de cei de la Odessa și din alte lo- 
calități de pe cuprinsul imperiului țarist. De menţionat că, la acțiunile 
organizate cu prilejul trecerii prin capitala basarabeană a prizonierilor 
ardeleni, alături de populaţia civilă au participat şi ostaşi moldoveni 
din garnizoana Chișinău. Refugiații ardeleni, bucovineni și regățeni 
vor avea un rol extrem de important în procesul educativ pentru popu- 
laţia din Basarabia, fiind organizate cursuri de limba română, în primul 
rând pentru învățătorii din provincie, astfel încât aceștia, la rândul lor, 
să fie în măsură să facă același lucru în şcolile unde își desfășurau ac- 
tivitatea. Pântea însuși a participat la Congresul învăţătorilor, unde a 
pledat cu înflăcărare despre necesitatea predării limbii române în şco- 
lile din Basarabia’. 


Crearea Comitetului nu a fost coordonată cu administrația militară 
rusă, făcându-se practic printr-o manevră abilă de „ocolire” a unora 
dintre şefii acesteia și de exploatare a atitudinii mai „flexibile şi înțe- 
legătoare” a altora dintre ei, la nivel superior. Comandantul Armatei a 
IX-a ruse, generalul Leciţki, având în subordine Divizia 8 Cavalerie, din 

care făceau parte mulți basarabeni, a refuzat să semneze cererea mol- 
dovenilor de a-și forma o organizaţie centrală, fapt ce i-a determinat 
pe aceştia să se adreseze direct locţiitorului Comandantului Suprem 
al Armatei Ruse de pe Frontul Român, Al. Șcerbaciov. Convins de 
necesitatea înființării comitetului, acesta a ordonat generalului maior 
Satin să întocmească decizia de aprobare a Comandamentului de pe 
Frontul Român, în care se arăta că „Din ordinul comandamentului su- 
prem se deleagă pe timp nelimitat la Comitetul Ostășesc Moldovenesc 
din Chişinău locotenentul Petre Vărzaru, praporşcicul Gherman 
Pântea și soldatul Ion Mitrean, toţi făcând parte din Armata a IV-a. 13 
iunie 1917. ss General maior Satin”™®. Cei trei delegați s-au întâlnit la 
Chişinău cu Comisarul Gubernial, Constantin Mimi, care a declarat: 
„Sunt bucuros că aţi început să vă mișcaţi şi dumneavoastră, basarabe- 
nii, că noi aici nu mai putem sufla din cauza comitetelor de străini care 
acţionează în Basarabia”!!. În aceeași zi, ca sediu al Comitetului, a fost 
distribuit un local în strada Gogol, vis-a-vis de Liceul „B. P. Haşdeu”. 
Înfiinţarea comitetului de iniţiativă din Chișinău a fost amplu reflecta- 
tă în presa din ținut, inclusiv cea de limba rusă. 


Ca urmare a demersurilor întreprinse pentru centralizarea mișcării na- 
tionale în rândul militarilor basarabeni, în ziua de 23 iunie 1917, s-a 
format Comitetul Central Executiv Moldovenesc al Uniunii Soldaţilor 
şi Ofiţerilor. Înființarea acestuia s-a făcut după consultări serioase cu 
alte personalități ale timpului, luându-se în calcul soarta Moldovei de 
Răsărit, în contextul situației generale din Rusia, dar și a celei constatate 
pe plan european. Mișcarea al cărei important promotor a fost Pântea se 
impunea cu atât mai mult cu cât, la 16 aprilie (3 aprilie — stil vechi) 1917, 
se înființase Partidul National Moldovenesc, care hotărâse ca Basarabia 
să se autoguverneze, ținând seama de drepturile tuturor naționalităților. 


La şedinţa de constituire a Comitetului Central, care a fost prezida- 
tă de Vasile Ţanţu, au participat şi reprezentanţi ai altor comitete ale 
basarabenilor: slt. Anton Crihan și slt. Nicolae Ciornei de la Odessa, 
soldatul Braga de la Novo-Gheorghievsk, soldatul Vasile Harea de la 
Chişinău”. S-a convenit de la început că toţi acești reprezentanţi ai al- 
tor comitete vor face parte din Comitetul Central. 


Acest Comitet Central a ales în unanimitate, ca preşedinte, pe subloco- 
tenentul Gherman Pântea — cel mai tânăr dintre toţi (23 ani), ca vice- 

preşedinţi pe: slt. C. Vărzaru şi soldatul Vasile Harea, iar ca secretari pe 
It. Petre Vărzaru și soldatul Ion Mitrean'5. Aspectul este confirmat şi de 
Serviciul Secret de Informaţii Român‘. 


Comitetul Central își propunea să lupte pentru organizarea unităţilor 
militare moldovenești, pentru introducerea limbii materne în școală 
şi biserică şi pentru apărarea drepturilor moldovenilor din Basarabia. 
Aşa cum vom vedea mai departe, scopul final al lui Pântea și al celor- 
lalți fruntași basarabeni era convocarea Congresului militar moldove- 
nesc și organizarea Sfatului Țării. 


Principalul pericol pentru activitatea Comitetului Central Executiv 
Moldovenesc al Uniunii Soldaţilor și Ofiţerilor îl constituia Comitetul 
Militar Rus, a cărui forță ajunsese la apogeu. Acesta era „atotputernic 
şi, de fapt, deţinea toată puterea militară și civilă în Basarabia: la oraşe 
prin delegaţii săi în toate instituţiile, la sate prin emisarii săi în toate 
volostele”!5. Practic, Comitetul Militar Rus intenţiona să susțină co- 
mitetul moldovenilor, dar în scopul de a-l folosi în atragerea popula- 
ţiei locale în mișcarea revoluţionară rusă. De fapt, Comitetul Militar 
Rus reprezenta o „uniune antimoldovenească, care lupta împotriva re- 
vendicărilor naţionale, contribuia la destabilizarea situaţiei din ţinut... 
efectivul unităților militare din Chişinău era format din străini, oame- 
nii simpli nu cunoşteau adevărul despre evenimentele ce se derulau 
în Rusia”!S. Într-o direcţie similară acţiona şi Congresul deputaţilor, 
soldaţilor și marinarilor din Eparhia Chișinău, un organism cu caracter 
antinațional, care a apărut la Chișinău, în august 1917. 


Între cele două comitete au avut loc tratatative, în cadrul cărora re- 
prezentanţii rușilor, Levenzon și Alexandrov, au propus fuzionarea. 
Propunerea a fost susținută de unii membri ai Comitetului moldove- 
nilor, dar până la urmă s-a convenit doar ca reprezentanţii ambelor co- 
mitete să se convoace în şedinţe comune. După acceptarea conlucrării, 
comitetul moldovenesc s-a transferat în „Palatul Libertăţii”, unde își 
avea sediul Comitetul Rusesc, ocupând în cele din urmă întregul spațiu 
al clădirii”. Acest pas a avut o mare importanţă. „Pacea - arăta Pântea 
în evocările sale — ne-a permis să ne ocupăm în linişte de revendicările 
noastre moldovenești; iar instalarea acolo (în «Palatul Libertăţii» — 
n.n.) a dat un avânt puternic mişcării noastre, deoarece moldovenii au 
simţit că de acum încolo au și ei Comitetul lor, unde se vorbește mol- 

dovenește şi unde în limba lor strămoşească își pot expune durerile şi 
nevoile lor””’. 


Pe fondul dezagregării Rusiei ţariste şi a mișcărilor de autodetermina- 
re din întregul imperiu apare un nou pericol pentru mișcarea naționa- 
lă din Basarabia: Ucraina. În mai 1917, Semion Petliura a fost ales şef al 
Comitetului Armatei Ucrainene, iar după proclamarea Radei Centrale 
Ucrainene (28 iunie 1917), a devenit primul secretar pentru probleme 
militare. În iulie 1917, noile autorităţi de la Kiev îşi manifestă intenția de 
a anexa Basarabia. În acest scop, comisarul gubernial din Basarabia este in- 
vitat la Kiev pentru a participa la o „consfătuire a comisarilor”. „Sub aceas- 
tă formă neobservată, Ucraina făcea prima tentativă pentru încorporarea 
Basarabiei și subjugarea moldovenilor”"?. Provocarea ucraineană a stârnit 
o reacție categorică de revoltă din partea organizaţiilor militare moldo- 
veneşti, care au protestat împotriva acestui act nedemocratic. Comitetul 
Central Executiv Moldovenesc al Uniunii Soldaţilor și Ofițerilor a remis 
Radei Centrale de la Kiev o telegramă, redactată de Ion Buzdugan, în care 
se exprima indignarea în privința tentativei de a ocupa Basarabia, reamin- 
tindu-se „surorii” Ucraine că „nu este demn din partea unui popor, care a 
fost şi el până acuma subjugat, să înăbușe alt popor, care n-are nimic co- 
mun nici cu Ucraina, nici cu ucrainenii %. Revolta basarabenilor a avut, 
cel puţin, pentru moment, succes, iar Ucraina a renunțat momentan la 
Basarabia, explicând faptul că s-a produs o „greșeală. 


Pentru contracararea propagandei ruseşti bolșevice, în ședința 
Comitetului Central din 20 iulie 1917 a fost luată decizia pentru în- 
ființarea unei secţii culturale, în fruntea căreia a fost desemnat colo- 
nelul Teodosie Cojocaru, devenit ulterior primul director general al 
Armatei Republicii Moldoveneşti. „Om blând, harnic, muncitor şi bun 
vorbitor, Cojocaru a pus toată priceperea şi energia sa în această ramu- 
ră de activitate”! — aprecia Pântea. Secţia culturală acționa, în princi- 
pal prin trimiterea de emisari în teritoriul Basarabiei, care să riposteze 
agitatorilor ruși şi să explice populaţiei inițiativele privind chestiunea 
autonomiei ținutului şi esența revendicărilor sociale, prevăzute de pro- 
gramul comitetului. Pentru îndeplinirea în bune condițiuni a acestei 
misiuni, au fost organizate cursuri speciale de pregătire a viitorilor 
„propagandiști și luminători ai satelor” moldovenești. În cea mai mare 
parte a lor, emisarii erau oameni tineri, cu carte, proveniţi din mediul 

rural, care cunoșteau bine obiceiurile şi tradiţiile țărănești. Ei erau pri- 
miti, în general, cu bucurie de cetățeni, dar se înțelege că nu peste tot 
şi întotdeauna. Uneori, aceşti „trimiși” erau întâmpinați cu ostilitate, 
fiind chiar izgoniți din sate, consideraţi „dușmani ai poporului şi vân- 
duţi moșierilor”. Îndoctrinaţi cu idei revoluționare, țăranii considerau 
declararea autonomiei drept o „vrere a boierilor”, care până atunci fu- 
seseră devotați țarului. Unii dintre propagandiștii Comitetului Militar 
Central Moldovenesc au fost bătuţi, linșaţi sau chiar asasinați”. 


În scopul întăririi propagandei naţionale în mediile militarilor moldo- 
veni, Comitetului Militar Central din Chişinău a decis, la 4 septembrie 
1917, editarea ziarului „Soldatul Moldovan”, având ca redactor pe scri- 
itorul Iorgu Tudor. Ziarul apărea de două ori pe săptămână, în câteva 
mii de exemplare și, ca şi „Cuvânt Moldovenesc”, avea drept principal 
obiectiv propagarea idealurilor naţionale. 


Una dintre cele mai complexe probleme pe care le avea de rezolvat miş- 
carea națională din Basarabia era introducerea în școlile din provincie 
a învățământului în limba română. La 7 septembrie 1917, Comitetul 
Central executiv moldovenesc a cerut Zemstvei guberniale ca, în con- 
tinuare, în școlile din satele cu populaţie preponderent moldovenească 
să se predea în limba română. Întrucât lipsea numărul necesar de cadre 
didactice, profesori, dar mai ales învățători, urma ca în acest scop să 
fie angrenaţi cei refugiați din România. Se propunea organizarea unor 
cursuri de două luni pentru analfabeți”. 


Fiind ofiţer al armatei ţariste, Gherman Pântea trimite ca emisari, în 
septembrie 1917, pe alți doi militari, Ion Păscăluţă și Ştefan Holban, 
spre a purta tratative cu Marele Cartier General al Armatei Ţariste de 
la Petrograd (care de fapt se retrăsese la Moghilev), în vederea obține- 
rii formale a acceptului pentru convocarea și funcționarea congresului 
militarilor moldoveni. 


Comandamentul rus, iniţial, se declara în principiu de acord (mai mult 
în încercarea de a câştiga timp)”, dar imediat emite ordine contrare 
către toate unităţile militare aflate pe front. Doar că şeful Comitetului 
Militar moldovenesc de la Iaşi, Vasile Ţanţu, intră în posesia unui astfel 
de ordin al comandamentului de la Moghilev și îl prezintă lui Pântea. 
Problema este discutată în Comitetul Central care, în ședința din 24 

septembrie 1917, decide ca o delegaţie formată din Gherman Pântea, 
colonelul Furtună şi plutonierul Terziman să meargă la Marele Cartier 
General Rus de la Moghilev, pentru a cere în numele moldovenilor din 
Basarabia formarea unităţilor militare naţionale și confirmarea numirii 
rotmistrului V. Cijevschi în funcţia de comisar superior pentru organi- 
zarea şi conducerea armatei naţionale”. 


În drumul plin de peripeții, membrii delegației moldovene s-au întâlnit 
întâmplător, în gara Kiev, cu Dinu Brătianu (fratele primului ministru 
român Ion I. C. Brătianu) și cu generalul Constantin Iancovescu, mi- 
nistrul de război din acea perioadă. Aceștia aveau aceeași destinaţie și 
i-au invitat pe moldoveni în vagonul lor special. Delegații guvernului ro- 
mân aflat în retragere la Iași se deplasau la Moghilev, pentru rezolvarea 
unor chestiuni privind aprovizionarea armatei române. Moldovenii au 
acceptat invitaţia, fără să prevadă neplăcerile care vor rezulta din aceas- 
tă situaţie. În cursul deplasării trenului, cei cinci conaționali au discutat 
despre multe lucruri, s-au împrietenit, dar cu o staţie înainte da a ajunge 
la Moghilev, pentru a evita orice suspiciuni, moldovenii s-au retras din 
vagonul special al delegaţiei guvernului român, ocupând locuri într-un 
vagon obișnuit. Dar era prea târziu pentru ceea ce urma să se întâmple 
moldovenilor, dat fiind că Ohrana ţaristă nu stătuse nici ea cu mâinile în 
sân și pe parcursul deplasării trenului, prin agenți aflaţi în vagoane (mij- 
loacele de tehnică operativă pentru ascultarea convorbirilor nu intraseră 
încă în uzul serviciilor speciale la vremea respectivă) reperase întâlnirea 
basarabenilor cu membrii delegației guvernamentale române și, posibil, 
câte ceva chiar despre conţinutul discuţiilor purtate. Pântea și-a dat sea- 
ma de acest lucru din felul distant, rece și chiar ostil în care reprezentanţii 
moldovenilor au fost primiţi la Marele Cartier General Rus („Stavca”) 
de la Moghilev. Când au solicitat să fie primiți de generalul Duhonin, 
şeful Marelui Stat Major Rus, moldovenii au fost dirijaţi spre un anume 
comisar politic Vârubov, care, sigur pe sine, i-a abordat direct cu întreba- 
rea: cu cine au călătorit în vagon spre Moghilev? La încercarea moldo- 
venilor de a o „da cotită” că „au venit cu ofiţeri ruși”, Vârubov le-a tăiat-o 
scurt că „nu este adevărat” și a precizat că „Dacă aţi uitat D-voastră, voi 
spune eu: aţi venit cu misiunea militară română; iar de aici noi putem 
trage concluziuni neplăcute pentru d-voastră”%. Continuând pe un ton 
ridicat, Vârubov îi întreabă pe basarabeni: „Ce legătură poate să fie în- 
tre d-voastră, ofițeri ruși, şi misiunea română; și de ce tocmai pe dum- 

neavoastră v-au invitat în vagonul lor? Erau doar mai mulți ofițeri ruși 
în vagonul d-voastră”. Plutonierul Terziman, rănit de cinci ori pe front, 
având şi toate decoraţiile de război care se acordau soldaţilor, a încer- 
cat să explice comisarului Vârubov că „reprezentantul soldaţilor moldo- 
veni, făcându-şi complet datoria, are drept la alt tratament decât acesta”. 
Vâburov se înfurie și le-o retează moldovenilor: „Eu nu primesc lecții de 
bună cuviință de la nimeni și cu atât mai puţin de la agenți ai statului 
românesc. În ce mă privește, vă declar că în ruptul capului nu voi da aviz 
pentru formarea armatei moldovenești, urmărind alte scopuri decât apă- 
rarea statului rus”. 


Ajunşi la concluzia că noaptea petrecută în vagonul ministrului român 
de război le-a fost „fatală”, delegaţii moldoveni nu se lasă descurajaţi și 
caută alte căi pentru a ajunge la generalul Duhonin și la prim-ministrul 
rus Aleksandr Kerenski. Norocul le-a ieșit în drum chiar în fața Marelui 
Cartier General Rus de la Moghilev, unde îi abordează un moldovean 
de-al lor, soldatul Dabija, originar din Purcari-Cetatea Albă, care își 
efectua serviciul militar la „Stavca”. Acesta fusese martor întâmplător 
la discuţia confraţilor săi cu Vârubov şi chiar vroia să-i lămurească asu- 
pra motivelor „pornirii” comisarului politic rus. Cu puţin timp înainte 
de sosirea delegaţiei basarabene la Moghilev, comandamentul general 
de aici primise o telegramă de la Comitetul rus din Chișinău, prin care 
se comunica faptul că armata pe care vor să o înființeze moldovenii ar 
urma „să o punem în slujba Românilor și în contra Rusiei; iar cu un 
ceas sau două înainte de prezentarea noastră a primit comunicarea, că 
noi am venit împreună cu ministrul de război român într-un vagon, 
ceea ce confirma prima ştire”. 


A doua zi, moldovenii cer audienţă atât la Kerenski, cât și la generalul 
Duhonin. l-a primit mai întâi acesta din urmă, care nici nu vroia să 
audă de armată moldovenească, spunând că „aceste mișcări dezorga- 
nizează puternica armată rusă!"*. A urmat apoi întâlnirea cu primul 
ministru Kerenski, care i-a primit pe moldoveni în biblioteca ţarului, 
în stare de maximă indispoziţie și surescitare, grăbindu-se să plece și la 
gară. Îi ascultă puţin pe moldoveni și îi întrerupe brusc, spunând că știe 
de cererea lor de la Vârubov (era normal), dar „nu poate face nimic”, in- 
vocând motivul că bolşevicii ameninţă unitatea imperiului cu anarhia. 
Enervaţi şi cu sentimentul că oricum nu mai au nimic de pierdut, mol- 

dovenii încep să amenințe că din cauza acestui tratament vor pleca toţi 
de pe fronturi, că „noi vrem prin bună voe, iar nu cu hapca, să formăm 
unități militare precum au făcut ucrainenii; dar față de această atitu- 
dine a cârmuirii noi nu ne mai luăm răspunderea pentru liniștea din 
Basarabia”*. Faţă de acest argument, Kerenski întreabă ce scop urmă- 
resc moldovenii prin formarea unităţilor armate. „Organizarea forței 
militare, cu care să apărăm părinții, copiii și revoluția (subl. în text)”*! 
— au replicat ei. După un asemenea răspuns, Kerenski l-a chemat pe ge- 
neralul Duhonin și, în prezența moldovenilor, i-a comunicat hotărârea 
sa de a se permite organizarea treptată a unităţilor moldovenești; iar 
pentru moment să ordone Comandamentului de la Odessa transfera- 
rea regimentului 40, compus în majoritatea lui din moldoveni, pentru 
a fi „naţionalizat””?. 


În urma acestei audiențe, moldovenii s-au reîntors „radioşi” la 
Chişinău, iar Kerenski a dispus ca generalul Duhonin să trimită o tele- 
gramă Comitetului Moldovenesc executiv al garnizoanei Odessa, prin 
care se comunica aprobarea formării treptate de unități moldovenești, 
însă, adăuga telegrama, „nu în Chișinău, ci în alte orășele mai mici”. 
„Cu toate acestea — arată Gherman Pântea — formarea a început şi con- 
tinuat întâi la Chișinău și pe urmă în celelalte orașe ale Basarabiei”. 


Simţind că situaţia politică generală din Rusia este instabilă și impre- 
vizibilă, la sugestia și a unuia dintre confrații basarabeni, Dumitru 
Topciu, în zilele imediat următoare audienței la Kerenski, Pântea se 
gândește că nu ar fi rău să poarte discuţii și cu tabăra adversă, chiar 
cu Vladimir Ilici Lenin, care se afla în capitală în acel moment (la în- 
ceputul lunii octombrie). În rândul căpeteniilor bolşevice de atunci 
domnea, în mod explicabil, o stare de nesiguranţă, cei mai mulți aflân- 
du-se în clandestinătate, aproape toți purtând pseudonime, în special 
în cazurile când se exprimau în calitate de publiciști, fiind deosebit de 
precauțţi în executarea fiecărei mişcări, mai ales în contactele realizate 
cu persoanele din afara mediului lor. 


Pe acest fundal de incertitudine şi aşteptare încordată, în jurul datei 
de 5 octombrie 1917, la Petrograd, are loc întâlnirea dintre Gherman 
Pântea și viitorul şef al Rusiei. De menţionat că, potrivit afirmații- 
lor lui Pantelimon Halippa, un alt lider marcant al mișcării naționale 
din Basarabia, şi acesta se întâlnise cu ceva timp în urmă cu Lenin, 

de această dată după o discuţie eşuată cu Al. Kerenski, în legătură 
cu rezolvarea situaţiei şcolilor din Basarabia și propunerea de a i se 
permite să aducă de la Iaşi manuale, învățători şi profesori, pentru ca 
anul şcolar să se desfășoare în limbile materne ale copiilor. La această 
propunere, Kerenski răspunsese negativ, adăugând că chestiunea în 
sine este una „de constituantă” În vara anului 1917, Halippa a avut, 
astfel, discuţii cu Leon Troțki, care era originar din Orhei şi pe care 
îl cunoştea de mai multă vreme“. Acesta l-a lămurit că „omul de mâi- 
ne” este V. I. Lenin, și s-a oferit să-i intermedieze o întâlnire cu lide- 
rul bolşevic, aflat în conspirativitate. În aceste condiţii, Pantelimon 
Halippa, împreună cu Grigore Sinicliu și un bulgar, Ciumacencu, 
s-au întâlnit cu V. I. Lenin într-o noapte, în locuinţa unui muncitor 
din Petrograd, care servea drept adăpost consiprativ pentru liderul 
bolşevic. În cadrul discuţiilor, Halippa i-a arătat lui Lenin că guver- 
nul Kerenski nu dă Basarabiei ajutoare pentru a se deschide anul de 
învățământ în limba naţională a populaţiei și nu le restituie datoriile 
împrumutate de Basarabia pentru nevoile din Rusia etc. Lenin, ascul- 
tând cu mare atenţie, le-a spus basarabenilor: „Nu vă pierdeţi vremea 
zadarnic pe aici, că nimeni nu vă dă nimic. Guvernul Kerenski este pe 
poziţia de a cădea, nu are bani nici pentru frontul de luptă, dar să vă 
şi mai dea ajutor, sau să vă și restituie datoriile, — este exclus. Mergeţi 
acasă şi procedaţi aşa cum vă dictează interesul şi momentul politic 
potrivit, dar faceţi totul prin Sfatul Țării al vostru. În ceea ce priveş- 
te deschiderea anului școlar de învățământ, adresaţi-vă României de 
acolo, care vă poate ajuta în toate problemele voastre — și cu cadre 
didactice, şi cu manuale şcolare etc.”’. 


Potrivit celor povestite de Gherman Pântea, întâlnirea sa cu Lenin s-a 
petrecut într-un un mod oarecum similar celei pe care o avusese mai 
înainte Halippa cu liderul bolşevic. După venirea sa din Elveţia, în apri- 
lie 1917, Lenin locuia la palatul fostei balerine Cșesinscoi. Contactul 
propriu-zis cu liderul bolşevic s-a făcut prin intermediul unui apropi- 
at, Bronci-Bruevici. După o primă întrevedere cu acesta, întâlnirea cu 
Lenin a avut loc a doua zi, la o casă conspirativă. „Lenin ne-a primit 
foarte prietenos, într-o cameră la intrare. Eu i-am explicat că dorim să 
facem un congres militar moldovenesc, unde să discutăm și să hotărâm 
soarta a trei milioane de moldoveni din Basarabia și că primul-minstru 
Kerenski ne-a refuzat aprobarea”*, relateaza Pântea în însemnările sale. 

Lenin le-ar fi explicat pe un ton categoric că partidul comunist susține 
cu toată tăria autodeterminarea tuturor națiunilor din fostul imperiu 
țarist. După ce-i atenționează că au greșit mergând la Kerenski, Lenin 
„i-ar fi mângâiat pe creştet”, spunându-le: „Sfatul meu este să vă con- 
vocaţi congresul în mod revoluţionar și să vă hotărâți soarta voastră 
după cum vor dori ostașii moldoveni veniți de pe fronturi, care, prin 
suferinţe groaznice, au căpătat acum mari experienţe și curaj. Voi tre- 
buie să vă smulgeţi drepturile voastre cu forţa și să nu le cerşiți de la un 
aventurier, pe care popoarele îl vor goni în curând de unde este, pentru 
totdeauna”. Rezulta deci, în mod evident, că Lenin a dat „undă verde” 
desprinderii basarabenilor din imperiul țarist. Ulterior, atât Gherman 
Pântea, cât şi Pantelimon Halippa, au precizat în mai multe rânduri că 
totuşi în acel început de toamnă a anului 1917 s-a comis o mare gre- 
şeală, în sensul că nu i s-a solicitat lui Lenin să-și depună semnătura 
pe un document care să-i ateste poziția exprimată atunci față de drep- 
tul la autodeterminare a Basarabiei. Nu trecuseră decât câteva luni de 
la evenimentele respective până la momentul în care Lenin va dovedi 
exact contrariul în ceea ce priveşte „dreptul la autodeterminare” a po- 
poarelor din fostul imperiu țarist, în urma căruia doar în primii trei ani 
au murit circa cinci milioane de oameni. Mai târziu, în perioada regi- 
mului comunist din România, odată cu noul curs de relativă indepen- 
denţă înregistrat în politica externă a țării după 1964, atât Pantelimon 
Halippa, cât şi Gherman Pântea, ca şi alți fruntași basarabeni, şi-au pus 
mari speranţe într-o schimbare de percepţie a autorităţilor în privința 
problemei basarabene, invocând principiul că însuși „marele Lenin” a 
formulat dreptul românilor din Basarabia de a se uni cu România, însă 
„numai dacă așa hotărăște Sfatul Țării” Legat de acest aspect există și 
ipoteza, împărtăşită de unii istoricii români, potrivit căreia, întâlnirile 
lui Halippa, Pântea și a altor fruntaşi basarabeni cu Lenin ar fi de fapt 
o chestiune „inventată” în perioada comunistă, tocmai pentru a invoca 
principiul autodeterminării popoarelor, susținut chiar de „marele în- 
vățător al popoarelor”, ca argument în chestiunea Basarabiei. Cert este 
faptul că despre întâlnirile cu Lenin, fruntașii basarabeni amintiţi fac 
mențiuni, uneori cu detalii despre felul cum au fost pregătite și s-au 
desfășurat acestea, în lucrările lor cu caracter memorialistic, în actualul 
stadiu al cercetărilor fiind hazardantă afirmaţia că asemenea întâlniri 
nu puteau avea loc. 

Evenimentele petrecute în toamna anului 1917 arată că Gherman 
Pântea a avut o contribuţie esenţială la acțiunile care pregăteau unirea 
Basarabiei cu România. Pântea a luptat cu hotărâre pentru consolida- 
rea forţelor naţionale, cât şi a contracarării forțelor ruse bolşevizante, 
care provocau anarhie și dezordine în Basarabia. El a dat semnalul pen- 
tru începerea Congresului Militarilor Moldoveni din 20-28 octom- 
brie 1917, congres care a hotărât alcătuirea Sfatului Ţării, a primului 
parlament basarabean, care avea să decidă autonomia acestei provincii, 
iar apoi Unirea ei cu patria-mamă. 


De comun acord cu alte comitete ostășești, Comitetul de la Odessa 
a decis convocarea congresului la 20 octombrie 1917, în capitala 
Basarabiei. Congresul avea rolul să unească toate forțele revoluționare 
și naționale ale moldovenilor din întreaga Rusie și să pună bazele insti- 
tuţiilor naționale de conducere a Basarabiei. 


În mod normal, pentru ca lucrările Congresului să poată avea loc, trebuia 
obţinută permisiunea Cartierului General Rus. În acest scop, Guvernului 
Kerenski i-a fost expediată o telegramă, prin care se cerea autorizarea 
acestui for”. Demersul a rămas fără vreun răspuns oficial, ceea ce însem- 
na practic un refuz. Oficialii ruși, influenţaţi de organizaţiile antimoldo- 
veneşti, care promovau o propagandă de defăimare a asociațiilor nați- 
onale și a populaţiei moldovenești, refuzau categoric să aprobe această 
cerere, aducând un șir de învinuiri neîntemeiate. Lucrurile încep să se 
complice odată cu răspândirea zvonului că „Stavca” nu a aprobat organi- 
zarea Congresului. Situaţia era de asemenea natură încât „un pas greșit al 
nostru sau lipsa de curaj ar fi putut să ne fie fatale””. 


În aceste împrejurări, după discuţii intense purtate la Chișinău cu ceilalți 
factori responsabili, Gherman Pântea, dându-și seama că nu va obține o 
aprobare în adevăratul sens al cuvântului din partea autorităților ţariste, 
propune şi obţine acceptul în cadrul unei ședințe secrete a Comitetului 
Central, din 7 octombrie 1917, să transmită o telegramă cu un conţinut 
fals către fiecare corp de armată sau divizie, prin care solicita ca din fieca- 
re companie să fie învoiţi, pentru data de 20 octombrie (stil vechi), câte 
doi soldaţi și un ofițer moldoveni, pentru a participa la congres. Telegrama 
avea următorul conţinut: „Comandanţilor de armată, de corp de armată și 
divizii. În baza autorizaţiei comandamentului suprem (generalissim) și a 
primului ministru Kerenski, nr. 378764, s-a aprobat Congresul Ostaşilor 

Moldoveni pentru data de 20 octombrie 1917, în orașul Chișinău. Rugăm 
dispozițiunea Dumneavoastră pentru delegarea a câte doi soldați și a 
unui ofițer de la fiecare companie de moldoveni, cărora să li se elibereze 
delegaţiile și diurna pentru 10 zile”*. Scrisă în limba rusă de secretarul 
Comitetului, Maleavin, telegrama purta semnătura lui Pântea. 


Aparent, totul era în regulă, fiindcă Pântea invoca în sprijinul cererii 
sale chiar aprobarea lui Kerenski și pe cea a comandantului suprem al 
armatei, dată pe o telegramă, având și ... număr de înregistrare și în care 
era indicată și cota de participare la Congres și necesitatea asigurării de- 
legaţiilor cu diurne. Că totul era un fals este o altă poveste. În realitate, 
aşa cum am arătat mai sus, Pântea fusese refuzat de Kerenski, iar presu- 
pusa aprobare și numărul de înregistrare al acesteia erau pure invenții. 
Cam la o săptămână diferenţă, o telegramă similară a fost expediată de 
Ştefan Holban şi Ion Păscăluţă, având un conţinut similar. Astăzi, încă 
mai au loc dezbateri aprinse în legătură cu inițiatorii acestei telegrame, 
iar fiul lui Ştefan Holban, Eugen, a editat chiar o carte referitoare la 
această problemă controversată, în care demonstrează că telegrama, 
de fapt, a fost una și aceeași, iar primatul ideii şi realizarea acesteia a 
aparţinut echipei Ştefan Holban-lon Păscăluţă*. De altfel, unele amă- 
nunte, descrise de Ștefan Holban în lucrările sale contrazic afirmaţiile 
lui Gherman Pântea din lucrarea Rolul organizațiilor militare moldove- 
nești în actul unirii şi studiul Evenimentele premergătoare congresului os- 
tășesc din 1917, în care susţinea că, deşi purta titulatura de Comitetul 
Revoluționar al Ostaşilor Moldoveni din Garnizoana Odessa, această 
grupare, fondată de el anterior, a jucat rolul de Comitet Central și a re- 
prezentat un vector pentru mișcarea de eliberare naţională”. Adevărul 
este că, indiferent care a fost realitatea în privinţa telegramei sau tele- 
gramelor respective, rolul ei/lor a fost imens în istoria noastră naţiona- 
lă, întrucât convocarea Congresului militarilor moldoveni a pus bazele 
primului parlament basarabean, Sfatul Ţării. 


Cert este că, luaţi prin surprindere, comandanții militari ruși, fiind 
marcați și de anarhia şi haosul care dominau atunci în Basarabia, nu au 
pus la îndoială conţinutul telegramei și au îndeplinit cerinţele formu- 
late în ea. De altfel, cu tehnica existentă la vremea respectivă în dome- 
niul comunicaţiilor şi a posibilităților de verificare, era mai dificil de 
stabilit autenticitatea unei atari telegrame decât în zilele noastre. 

Cu toate acestea, unele forțe naţionale ai căror reprezentanţi aflaseră 
că forul nu a fost autorizat, încercau să inducă în eroare participanţii 
în privinţa zilei începerii Congresului. Pe 19 octombrie 1917, a avut 
loc şedinţa extraordinară a Comitetului Central, la care au participat 
delegaţi din alte garnizoane. Deşi nu toți delegaţii au fost informaţi cu 
privire la data convocării Congresului, Comisia de Organizare a recon- 
firmat hotărârea inițială ca lucrările lui să înceapă la 20 octombrie, cu- 
vântările urmând să fie rostite în limba română și numai celor care nu 
cunosc româna să li se permită să vorbească în limba rusă. Deschiderea 
lucrărilor Congresului urma să fie făcută de un sobor de preoți, iar 
după slujba religioasă orchestra militară trebuia să susțină un concert 
festiv$. 


Ambianţa desfășurării Congresului nu era prea favorabilă din partea 
mass media noilor autorităţi ruse de la Petrograd. Potrivit oficiosului 
militar al lui Kerenski, Comitetul Ostaşilor Deputaţi de pe Frontul 
Român s-ar fi declarat împotriva Congresului, de pe data de 20 octom- 
brie, invocându-se faptul că la redacție au parvenit „telegrame care de- 
monstrează că militarii nu susţin această idee, fiind revoltați din cauza 
momentului inoportun şi considerându-l o acțiune contrarevoluţiona- 
ră”*. Încă din 18 octombrie 1917 au început să sosească la Chișinău 
delegaţii pentru Congres, astfel că, în ziua începerii acestuia, erau pre- 
zenţi în capitala Basarabiei 500 de invitați. 


Congresul și-a desfășurat lucrările în Sala Eparhială din Chişinău și au 
participat peste 600 de militari, sosiți din toate colțurile Rusiei, și 300 
de civili, reprezentanţi ai partidelor, organizaţiilor și mișcărilor nați- 
onale ale moldovenilor. Iată cum descrie atmosfera acestui Congres 
redactorul M. Minciună de la gazeta „Soldatul Moldovan”: „În ziua de 
20 octombrie în Chișinău s-a deschis întâia adunare a împuterniciților 
soldaţilor moldoveni... La 2 ceasuri și 20 minute după amiază, toată 
această mulțime de norod, cu steaguri naționale moldovenești și mu- 
zică a purces de la Curtea Slobozeniei („Palatul Libertăţii” — n.n.) la 
Casa Eparhială. În fruntea acestei manifestațiuni mergea Preşedintele 
Comitetului Central împreună cu tot Comitetul și delegaţii, fruntași 
de la fronturi; mâna dreaptă a preşedintelui era acoperită cu un frumos 
tricolor moldovenesc... Ceasul a sunat trei. Muzica a cântat Marseilleza 
şi Preşedintele Comitetului Central Moldovenesc podporucicul (sub- 

locotenentul - n.n.) Pântea în strigătele entuziaste de «ura» şi «vivat» 
a deschis cea dintâi adunare a moldovenilor din Basarabia și întreaga 
Rusie”*. 


Ca preşedinte al Prezidiului a fost ales, cu majoritate de voturi, rotmis- 
trul Vasile Cijevschi. Din prezidiu au mai făcut parte: Gherman Pântea, 
loan Păscăluță și Braga; secretariatul a fost alcătuit din Holban, Plătică, 
Rujină, Năstas, Lungu și Buga. Cel dintâi a luat cuvântul adjunctul co- 
misarului Basarabiei, Ion Inculeţ, care a încheiat cu urarea „Trăiască 
Basarabia autonomă!” În numele redacţiei „Cuvântul Moldovenesc” 
a vorbit marele luptător pentru Basarabia, Pantelimon Halippa, care a 
încheiat cu apelul : „Fraţi ostași, spre voi este toată nădejdea noastră. 
Țara se îneacă în lăcrimi și sânge. Vrăjmașii noștri stau la hotare, vrăj- 
maşi avem câtă frunză la spatele noastre, în lăuntrul țărei, dar cel mai 
mare dușman este în mijlocul nostru: acesta este neunirea. Fraţii mei, 
biruiţi pe acest dușman și apoi vom birui totul”* — cuvinte profetice 
rămase valabile până în zilele noastre. 


Trimisul Partidului Social-Democrat din Rusia, doctorul armean 
Arzumaneanţ, a prezentat adunării salutul din partea formaţiunii pe care 
o reprezenta și a spus că „nu e alt neam pe lume care mai mult s-ar bu- 
cura de bucuria neamului moldovenesc decât Armenii de la Caucaz”. 
În numele partidului social-democrat evreiesc, numit „Bund”, a salutat 
adunarea doctorul Lurie. A urmat la cuvânt Pantelimon Erhan, care a 
vorbit în numele tuturor țăranilor din Basarabia, iar dr. Elena Alistar a 
spus că „femeile în rândul întâi vor lupta pentru autonomie şi școală 
moldovenească”*. Au vorbit apoi reprezentanţi ai diverselor comitete 
militare din afara Basarabiei. 


Deosebit de impresionant pentru întreaga adunare a fost discur- 
sul soldatului Toma Jalbă de peste Nistru, care a spus următoarele: 
„Fraţilor, din cuvintele D-voastră, care le-am auzit eu, văd că toţi aici 
v-aţi hotărât să vă luaţi tot ce vi se cuvine — drepturi şi autonomie. Dar 
eu acuma vă întreb pe D-voastră, fraţilor: fraţii mei şi neamurile mele, 
care suntem moldoveni dintr-un sânge, — cui ne lăsaţi pe noi, moldo- 
venii, cei ce suntem rupți din coasta Basarabiei şi trăim pe celălalt mal 
al Nistrului? Noi rămânem ca şoarecii în gura motanului. Fraţii noştri, 
nu ne lăsaţi, nu ne lepădaţi, nu ne uitaţi! Iar dacă ne veţi uita, malul 
Nistrului îl vom săpa şi vom îndrepta apa pe dincolo de pământul nos- 

tru; căci mai bine să-și schimbe râul mersul, decât să rămânem, noi 
moldovenii, despărțiți unul de altul”. Cum era și firesc, cuvântarea 
lui 'Toma Jalbă a stârnit ropote de aplauze asurzitoare și strigăte: „Nu 
vă vom uita!” „Veniţi cu noi!” ş.a. Profund mişcat, basarabeanul Ion 
Buzdugan, viitorul secretar al Sfatului Ţării, s-a ridicat şi a spus: „Când 
i-am auzit jăluirea fratelui nostru moldovan de peste Nistru, mie mi s-a 
părut că aud bocetul mamei, care şi-a pierdut copiii, doinele de care 
plâng văile și munții în tot pământul românesc, toată desnădejdea și 
tânguirea neamului nostru. «Nu ne lăsaţi» - strigă fratele nostru, și eu 
socot că şi pietrele, dacă ar auzi, s-ar împle de jale. Nu vă lăsăm, frați- 
lor! Veniţi în braţele noastre. Nistrul hotarnic îl vom săpa împreună și 
vom îndrepta apa pe dincolo pentru ca nimică să nu ne mai despartă”*. 
Cum era de aşteptat, și aceste cuvinte demne de reflecţie şi astăzi, când 
se discută despre complicata problemă transnistreană, au fost atunci 
întâmpinate cu ropote de aplauze. 


Momentul de vârf al Congresului Ostaşilor Moldoveni l-a constituit 
proclamarea autonomiei Basarabiei și alegerea Biroului de Organizare 
a noului organ reprezentativ al ținutului, Sfatul Țării. Ca membri ai 
Biroului de Organizare au fost aleși: V. Țanțu - preşedinte, I. Păscăluță 
- comisar, Şt. Holban - secretar; D. Hârza, An. Moraru, L. Țurcanu, 
Gh. Pântea, C. Sberea, N. Cernăuţan, E. Sinicliu, I. Tudos, I. Ignatiuc, 
I. Buzdugan, G. Turcuman - membri simpli“! În cadrul Congresului, 
Gherman Pântea a fost ales în funcţia de vicepreședinte. Au fost adopta- 
te, de asemenea, mai multe rezoluţii și hotărâri importante referitoare la 
relaţiile cu Republica Federativă Rusă, naţionalizarea trupelor moldo- 
venești, cohortele moldovenești, alte acte de însemnătate majoră pen- 
tru soarta populaţiei din Basarabia. Dar cele mai importante hotărâri 
au fost cele referitoare la autonomia politică și teritorială a Basarabiei 
şi crearea organului legislativ suprem, Sfatul Țării. Ambele idei fuse- 
seră promovate încă de la formarea Partidului Naţional Moldovenesc. 
Practic, militarii constituiți în Congres au declanșat evenimentele care 
vor conduce, în final, la Unirea Basarabiei cu România. Iar între aceş- 
tia, rolul lui Gherman Pântea a fost unul de frunte, ceea ce nu exclude 
faptul că o contribuţie de seamă în desfăşurarea acestor evenimente au 
avut-o şi alte personalități basarabene ale vremii. Aflând de telegrama 
fictivă expediată unităţilor din armata rusă, pentru învoirea militarilor 
moldoveni, pe timpul desfăşurării Congresului ostășesc, Al. Kerenski 

a dat ordin pentru arestarea lui Gherman Pântea. Dar Congresul era 
în plină desfășurare, iar la 25 octombrie 1917, Kerenski însuși a fost 
înlăturat de la putere de către forțele bolșevice conduse de V. I. Lenin”. 


Sfatul Ţării, ca organ legislativ, a fost creat la 20 noiembrie 1917, ur- 
mând „...să ocârmuiască viața dinlăuntru a Basarabiei potrivit obiceiu- 
rilor şi nevoilor de acum ale Ţării. Congresul Ostăşesc Moldovenesc 
l-a ales pe Gherman Pântea ca deputat în Sfatul Țării, având mandat 
validat între 21 noiembrie 1917 şi 27 noiembrie 1918, ca reprezentant 
al județului Bălți. 


La deschiderea Sfatului Țării, în ziua de 21 noiembrie 1917, Gherman 
Pântea a vorbit în numele Congresului Ostaşilor Moldoveni, expri- 
mându-şi speranţa că noul organism legislativ creat în provincie va face 
din aceasta un „trandafir”s*. Pornind de la discursul rostit de Pântea 
atunci, publicistul George Tofan îl caracteriza sugestiv pe acesta: 
„Preşedintele Comitetului Central Ostășesc Moldovenesc, Pântea, om 
tânăr, vecinic în mişcare, fire de organizator şi agitator de idei, vorbeşte 
în rusește scurt, hotărât, cu voce puternică, cu multe și largi mișcări. 
Declaraţiile lui sunt repetate și viu aplaudate. Vede scăparea Basarabiei 
numai în Sfatul Țării şi crede că, dacă i se va da o organizare temeini- 
că, va putea sluji de model şi celorlalte 'Țări”s5. Un alt contemporan al 
lui Pântea, publicistul Vasile Harea, vorbind despre cei care au vizitat 
redacţia „Cuvântului Moldovenesc” în 1917, consemnează în memo- 
riile sale următoarele: „... Ceva mai târziu, prin luna mai, venise Gh. 
Pântea, tot locotenent, care adusese cu el un sac mare de literatură de 
propagandă în limba română, dar tipărite cu litere chirilice în tipo- 
grafia rusească înființată la Socola de către militarii ruşi de pe Frontul 
Românesc. Gh. Pântea era un tânăr cam afectat, cu privirile neliniștite, 
ambițios și cu fel de fel de combinaţii în minte”s*. Prin această ultimă 
formulare, trebuie să recunoaştem că profesorul universitar şi istoricul 
ieşean de mai târziu, Vasile Harea, intuise câte ceva încă de atunci, din 
firea neliniştită, ambițioasă, curajoasă, inventivă şi imprevizibilă a lui 
Gherman Pântea. 


În baza hotărârii Sfatului Țării, la 8 decembrie 1917 a fost creat 
Consiliul Directorilor Generali al Basarabiei, care a funcţionat ca un 
guvern al Republicii Moldovenești“. Preşedinte al executivului a fost 
ales Pantelimon Erhan. În Consiliu au mai intrat 8 persoane, titulari 

la diverse resorturi: Vladimir Cristi — la Interne, Ștefan Ciobanu — 
Instrucţiune Publică, Teofil Iancu - Finanţe, Nicolae Bosie-Codreanu 
— Căi Ferate, Poşte, Telegraf și Telefon, Mihail Savenco -— Justiţie 
şi Culte, Ioan Pelivan - Afaceri Externe, T. P. Cojocaru - Război şi 
Marină, locţiitor al şefului Directoratului General de Război și Marină. 
Principala sarcină a executivului era lichidarea anarhiei și instaurarea 
ordinii în Basarabia, organizarea administrativă în toate domeniile vie- 
ţii social-economice ale statului, reglementarea raporturilor cu guver- 
nul central al Republicii Federative Ruse. 


Din motive de sănătate, dar probabil şi din cauza divergenţelor dintre 
militarii din conducerea moldovenească, directorul militar T. Cojocaru 
nu şi-a putut ocupa funcţia de director general. Într-o scrisoare din 11 
decembrie 191755, el îi propunea lui Pântea să ocupe funcţia respecti- 
vă, informându-l totodată şi pe Ion Inculeţ, preşedintele Sfatului Ţării, 
despre decizia luată. Pântea trebuia să preia conducerea armatei până 
la o hotărâre definitivă a Sfatului "Ţării. Această decizie a fost luată câ- 
teva zile mai târziu, pe 16 decembrie 1917, când Pântea a fost numit, 
cu statut oficial, în funcţia de Director General, în condiţiile în care 
T. Cojocaru tot nu era în măsură sau dispus să preia demnitatea re- 
spectivă. Acesta va reveni în rândurile conducerii armatei moldove- 
neşti abia la începutul lunii martie 1918, dar nu în calitate de titular al 
Directoratului Militar, ci în funcţia de șef al Statului Major al Armatei. 


În componenţa Directoratului General pentru Problemele Militare 
intrau: Secţia personal-cadre; Secţia instruire; Secţia operativă; Secția 
de mobilizare; Secţia medico-sanitară; Secţia maritimă și construcţie 
a porturilor; Secţia de mobilizare“. Secţiile de recrutare din Basarabia 
se supuneau ordinelor Directoratului Militar, care era încadrat cu 176 
persoane, dintre care 35 se aflau în serviciul activ, iar celelalte în re- 
zerva directoratului“. Formațiunile militare moldovenești urmau să fie 
subordonate nemijlocit Directorului Militar, dar până la crearea aces- 
tuia ele se subordonau Comisariatului Militar. 


La şedinţa Consiliului Militar din 14 decembrie 1917, Pantelimon 
Erhan a propus spre aprobare lista locţiitorilor Directoratului General 
Militar: pentru afacerile de marină -— locotenentul Prahniţchi; pen- 
tru infanterie — plutonierii Secară și Osoian. S-a hotărât ca pe viitor, 

„cohortele moldoveneşti”“! să se supună comisariatelor de județ, fiind 

stabilită, totodată, şi componenţa acestora. A fost formată şi o comi- 
sie specială, compusă din lon Codreanu (director), Vladimir Cristi şi 
Gherman Pântea. Aceste măsuri erau impuse de ameninţarea fluxu- 
lui tot mai mare de unități militare rusești de pe teritoriul Basarabiei. 
Comisia a angajat discuţii și cu colonelul francez Dalbia, care venise 
special în Basarabia. Acesta a fost informat despre starea de lucruri 
existentă, subliniindu-se necesitatea unei înțelegeri bilaterale între cele 
două guverne privind problema militară, inclusiv invitarea unor atașați 
militari şi trimiterea viitorilor instructori în unităţile militare franceze. 
Obiectivul acestei acțiuni era instruirea efectivului pentru organizarea 
corectă a structurii organismului militar moldovenesc. În urma con- 
vorbirilor purtate, colonelul Dalbia a acceptat propunerea basarabe- 
nilor, sugerând fixarea ei într-un document care să specifice drepturile 
şi îndatoririle părţilor şi numele celor care urmau să plece în Franţa“?. 


Conform primului ordin al Directoratului, emis la 15 decembrie 1917, 
ostaşii Republicii Moldoveneşti erau chemaţi să execute toate ordinele 
superiorilor şi erau informaţi că anarhia s-a răspândit în toată Basarabia. 
Un paragraf aparte interzicea ca bunurile materiale, armamentul și teh- 
nica militară să fie scoase în afara teritoriului Basarabiei fără consimță- 
mântul Directorului Militar. Ordinul mai prevedea crearea la Bender a 
unei divizii moldovenești de artilerie în baza Unităţii Militare Herson, 
dislocată în oraș, formată doar din soldaţi basarabeni“. 


Tot prin ordinul Directoratului din 15 decembrie 1917, în fruntea 
garnizoanei Chișinău a fost numit soldatul Ilie Cătărău, având îm- 
puterniciri depline pentru menţinerea ordinii în capitală. Pentru a 
înţelege mai bine împrejurările şi motivele numirii lui Ilie Cătărău, 
simplu soldat, în funcția respectivă, trebuie făcute unele precizări pri- 
vind biografia şi traiectul socio-profesional al acestuia. Fire aventuri- 
eră, Ilie Cătărău, basarabean originar din Orhei, petrecuse ceva timp 
în Vechiul Regat al României, unde fusese student, intrând pentru 
activităţile sale dubioase sau/și „provocatoare”, în atenţia Siguranţei. 
Din perioada cât s-a aflat în România a rămas o legendă potrivit că- 
reia, în ziua de 27 septembrie 1913, studentul Ilie Cătărău, împre- 
ună cu un coleg, Timotei Kirilov, bulgar de origine, ar fi dinamitat 
un monument ridicat la sfârşitul secolului al XIX-lea, pe Tâmpa de 
lângă Brașov, constând dintr-o coloană ce avea așezat pe capitel un 

personaj înfățișând un arcaș din timpul dinastiei arpadiene, reuşind 
să-l deterioreze“. Ziarul „Gazeta Transilvaniei” îl descria pe Cătărău 
ca fiind „un aventurier politic. Bulgar de origine, a stat câtva timp în 


Rusia, unde nu se ştie din ce a trăit”. 


La puţin timp de la reîntoarcerea în Basarabia, Ilie Cătărău a intrat 
(dacă n-a fost de la început) în slujba serviciului de spionaj al Rusiei 
(Ohrana), apoi al noii structuri informative bolşevice (CEKA). „Acest 
tip elegant, deştept - va consemna Pântea în evocările sale — , sub o 
formă amabilă și modestă s-a prezentat personal comisarului general 
al Armatei Moldovenești de pe lângă comitetul central, rugând să fie 
numit în regimentul moldovenesc «ca să deştepte pe fraţii lui moldo- 
veni». Comisarului militar părându-i-se suspectă această dorință, i-a 
propus să lucreze în altă direcție, unde va fi de folos. Cătărău însă, cu 
lacrimi în ochi, a rugat şi pe ceilalți membri ai comitetului să intervi- 
nă pentru a fi primit ca soldat simplu în regimentul «fraților pentru 
a-i ajuta și lumina». A fost primit. Dar cine putea cunoaște ce gânduri 
nutrea acest om în mintea lui?!”"%. Evenimentele ulterioare vor demon- 
stra că acest aventurier se strecurase în armata moldovenească pentru a 
o dezorganiza și tulbura. 


Lansând lozinca „Totul aparţine norodului, boierii trebuie omorâţi”, 
Cătărău își crease un program cu un conţinut demagogic, populist şi 
„revoluţionar”, în baza căruia fusese ales unanim șef al garnizoanei 
Chişinău. Deşi Sfatul Țării propovăduia ordinea, disciplina şi realiza- 
rea tuturor revendicărilor moldovenești pe cale legală, Cătărău contes- 
ta orice formă de proprietate, adresându-se militarilor și populaţiei cu 
îndemnuri de genul: „totul este al vostru, puneţi mâna cât se mai poate, 
că pe urmă va fi prea târziu””. Înconjurat de o adevărată „gardă preto- 
riană', formată din indivizi aleși după chipul și asemănarea lui, Cătărău 
începuse o serie de acțiuni de gen haiducesc asemănătoare celor ale 
altui companion de-al lui, rusul Grigori Kotovski, membru al secțiu- 
nii bolşevicilor, cu care nu întâmplător stabilise raporturi de „conlu- 
crare”, Împreună cu acesta, Cătărău crease la Dubăsari un depozit de 
arme, făcând agitaţie pentru declanșarea unei răscoale în Basarabia“, 
începând cu armata unde se resimțea o puternică mișcare de contes- 
tare a ofițerilor și subofițerilor. El, chipurile, lua de la bogaţi pentru a 
da la săraci. Dar, în realitate, cum proceda? Pe baza ordinelor verbale 

date de Cătărău, „comisii speciale” alcătuite din oamenii săi „rechizi- 
ţionau” animale și alte bunuri luate cu japca din proprietățile oame- 
nilor înstăriți din judeţ. Acestea erau aduse la Chișinău și adăpostite 
în curtea Seminarului Teologic. Rechiziţiile se făceau „pentru binele 
norodului”. „Buna credinţă a nenorociţilor soldaţi era perfect înşelată 
— arăta Pântea. Cătărău, liniștit şi sigur, opera ca în codru. Lozincile lui 
au prins rădăcini: ele erau ademenitoare şi ușor realizabile. De la dema- 
gogie Cătărău trecu la escrocherie”*?. „Haiducul” bolșevic s-a gândit că 
nu e rău ca din această campanie „revoluţionară” să facă şi ceva avere. 
El a dispus că, dacă rechiziționarea vitelor se face potrivit ordinelor 
sale date verbal, în schimb eliberarea acestora să aibă loc numai pe bază 
de chitanță, adică în mod „legal”, chipurile. Dar eliberarea nu se făcea 
oricum, ci contra cost, fireşte, banii luaţi de la proprietari intrând în 
buzunarele lui Cătărău. Rostul chitanțelor era să se dea o fațadă de „le- 
galitate” şi ca haiducul să aibă un control exclusiv asupra sumelor înca- 
sate de la proprietari. Întrucât o asemenea măsură, în mod firesc, crea o 
oarecare nedumerire în rândul militarilor din regimentul său, Cătărău 
găsise şi argumentul „pertinent” pentru această măsură, explicându- 
le acestora că vitele respective sunt destinate pentru hrana soldaţilor 
de pe front şi în caz de reținere vor avea de suferit fraţii şi surorile lor 
de la ţară, fiindcă „li se va rechiziţiona și ultima văcuță de la copii ”. 
Cu această ultimă formulare „înduioşătoare”, ordinul dat de Cătărău 
avea „priză” în rândul soldaţilor din subordinea sa. El ameninţa, astfel, 
să compromită mișcarea revoluţionară şi de resurecţie naţională din 
Moldova de Răsărit. 


Între Directoratul Militar și Ilie Cătărău, ales șef al garnizoanei 
Chişinău, au apărut încă de la început o serie de divergențe, care s-au 
acutizat odată cu refuzul acestuia din urmă de a da curs ordinului şe- 
fului Directoratului privind organizarea primei parade militare în ziua 
de 25 decembrie 1917, când trupele moldovenești urmau să depună şi 
primul jurământ militar. Influenţaţi şi chiar timoraţi de ideologia bol- 
șevică, al cărei principal agitator era chiar șeful lor, Cătărău, majorita- 
tea soldaţilor din Regimentul I Moldovenesc din Chişinău nu a partici- 
pat la parada din 25 decembrie 1917. De altfel, Cătărău chiar ordonase 
să nu se participe la această manifestare, iar în ziua de 27 decembrie el 
a emis un ordin de organizare a unei alte parade la data de 1 ianuarie 
1918. Ordinul se încheia cu următoarele cuvinte: „armatele revoluţi- 

onare trebuie să arate Sfatului Țării, cu reacţionarii lui, că spiritul de 
libertate încă trăiește în inimile norodului””!. Era evident că, în timp ce 
parada din 25 decembrie avusese un caracter național, cea preconizată 
de Cătărău trebuia să aibă unul „internaţional”, de esenţă bolșevică şi 
cu un caracter explicit amenințător împotriva Sfatului Ţării. 


Pântea şi-a dat seama de pericolul pe care-l reprezenta Cătărău, prin 
faptul că ar fi fost „ales de întreaga oaste” și că în acest fel putea instiga 
masele de soldaţi împotriva puterii legale a Republicii Moldovenești. 
În consecinţă, trebuiau luate măsuri neîntârziate de neutralizare a aces- 
tuia. Mai întâi chestiunea a fost discutată în Consiliul Directorilor, în 
noaptea de 27-28 decembrie 1917, dar se pare că bolşevicii deja bănu- 
iau ceva sau poate chiar aveau agenţi acolo, pentru că după terminarea 
şedinţei, așa cum arată Pântea, „ne-am trezit de îndată cu Cătărău la 
ușă, înconjurat de câţiva soldaţi înarmaţi, complet turburaţi și furioși, 
care ne-au întrebat brusc: «Ați hotărât arestarea şefului nostru?>. Am 
răspuns calm: «Avem altă treabă decât a ne ocupa de șeful D-vs». 
Surprinşi de acest răspuns, ei se uitau unul la altul, iar noi ne-am conti- 
nuat drumul””. Intrigaţi de felul cum a putut să afle Cătărău de discu- 
ţia din Consiliul Directorilor, membrii acestuia au hotărât ca, pentru 
a-l „adormi” pe acesta şi a-i distrage atenţia, până la 31 decembrie să nu 
se mai discute despre „personajul” respectiv. 


În dimineaţa zilei de 31 decembrie 1917, Gherman Pântea a discutat cu 
preşedintele Sfatului Țării, Ion Inculeţ, convenindu-se ca Ilie Cătărău 
să fie arestat chiar în noaptea de revelion, pentru a nu-i permite aces- 
tuia să participe la parada militară programată pentru ziua următoare 
(1 ianuarie 1918) şi care ar fi put fi „fatală” pentru mișcarea națională 
din Basarabia. La solicitarea lui Pântea, problema nu mai trebuia să fie 
discutată în plenul Consiliului Directorilor, din considerentele „con- 
trainformative” rezultate din cele de mai sus. Inculeţ a fost de acord, a 
semnat ordinul de arestare, iar Pântea a fost însărcinat cu punerea lui în 
aplicare. Oficial, Cătărău a fost învinovăţit de spionaj şi abuz de putere 
în scopuri personale”. 


În aceeași zi de 31 decembrie 1917, Directoratul Militar condus de 
Gherman Pântea a luat hotărârea asupra modului în care să fie arestat 
Ilie Cătărău. Dificultatea consta în faptul că o parte din armata moldo- 
venească se afla deja sub influenţa lui Cătărău, iar cealaltă parte, deși 

„disciplinată şi credincioasă republicii”, nu aprecia oportună aresta- 
rea acestuia, ceea ce cam tot același lucru însemna. În aceste condiţii, 
Pântea a decis să se implice personal în acţiune și să se adreseze, pentru 
sprijin, comandantului Regimentului IV de cazaci „Zaamurski”, plu- 
tonierul major Ermolenko. În urma negocierilor cu acesta s-a stabilit 
ca, în schimbul unei sume de bani, cazacii să fie la dispoziţia lui Pântea 
în cursul nopţii de revelion ce urma și să intervină atunci când li se va 
cere acest lucru. La ora 1.00, Ermolenko și soldaţii săi trebuiau să fie la 
Pântea acasă. În acea seară, la ora 21.00, Pântea a mers la locuinţa po- 
etului și prietenului basarabean Iorgu Tudor, din strada Nikolaevskaia 
nr. 130, unde fusese invitat, împreună cu mai mulți apropiaţi, pentru 
petrecerea nopții Anului Nou. Aici era o atmosferă de destindere și 
voie bună specifică revelionului, cu participarea unor protagonişti 
importanţi ai mișcării naționale din spaţiul românesc, atât basarabeni 
ca Ion Pelivan, Pantelimon Halippa, dr. Elena Alistar, Anton Crihan, 
Grigore Cazacliu, Teofil Ioncu, Ion Văluță, Nina Bogos, Liviu Marian, 
V. Semaca ș.a. dar și transilvăneni ca Onisifor Ghibu. S-au rostit 
„cuvântări înfocate cu urări de a ne întâlni cu toții la Alba Iulia””*. În 
această ambianţă veselă s-au fredonat și cântece pe versuri improviza- 
te, având dedicaţii de genul: „Frunză verde de arțar, trăiască Doamna 
Alistar; Frunză verde leuştean, trăiască Domnul Pelivan; Frunză ver- 
de de şofran, trăiască Halippa Pan; Frunză verde de mohor, trăiască 
Ghibu Onisifor””5. 


Aflat sub presiunea celor stabilite în legătură cu arestarea lui Cătărău, 
Pântea nu a putut rămâne prea mult timp la petrecerea din locuința 
lui Iorgu Tudor și, la un moment dat, a trebuit să plece, scuzându-se 
sub un pretext oarecare față de gazdă și cei prezenţi. A mers imediat la 
Directorul General al Comunicaţiilor, N. N. Codreanu, la care a rămas 
până aproape de ora 24.00 şi căruia i-a destăinuit planul, argumentân- 
du-i că „arestarea este singura soluţie și că dându-mi seama de riscul la 
care mă expuneam, îl rog ca în cazul unei nenorociri pentru mine să fie 
dânsul tovarăș de mângâiere pe lângă părinţii mei””ć. Pentru acțiunea 
propriu-zisă de arestare, Pântea s-a îmbrăcat în uniformă de soldat, fi- 
ind înarmat cu două revolvere „Mauser”. De la N. N. Codreanu a ple- 
cat acasă la el, unde îl așteptau Ermolenko, împreună cu 25 de cazaci 
înarmaţi. De aici soldaţii s-au urcat într-un autocamion, Ermolenko 
împreună cu două ajutoare ale sale într-un automobil, iar Pântea l-a 

luat cu el pe comandantul pieței Chişinău, Levenzon, în autoturis- 
mul personal, toți îndreptându-se spre hotelul „Londra”, unde locu- 
ia Cătărău. lată cum descrie Pântea desfăşurarea acțiunii de arestare 
a acestuia: „La intrarea în hotel am fost întâmpinați de prima gardă, 
care nu ne-a opus rezistenţă, astfel că ne-am îndreptat spre camera lui 
Cătărău. Santinelele de la ușă, văzându-ne, ne-au somat să ne oprim, 
amenințându-ne cu arma, dar cazacii s-au repezit la acești păzitori, i-au 
dezarmat și i-au arestat. Comandantul pieţii - Levenzon - a bătut la 
ușa lui Cătărău, anunţându-l că are a-i face o comunicare urgentă în 
legătură cu parada de a doua zi. Cătărău l-a întrebat dacă e singur și, la 
răspunsul afirmativ al lui Levenzon, a deschis ușa. În momentul acesta 
am năvălit în odaie, cu toții, iar garda lui Cătărău din interiorul camerei 
a început să tragă în noi focuri de revolver, rănind pe un cazac, ceea 
ce a îndârjit pe ceilalți cazaci, care s-au repezit asupra oamenilor din 
garda lui Cătărău, lovindu-i şi dezarmându-i. Subsemnatul, în numele 
Republicii Moldoveneşti am declarat arestat pe Ilie Cătărău, după care 
numitul a fost ridicat, scos afară şi îmbarcat în camion”. Înainte de a 
urca în automobil, Cătărău s-a adresat celor prezenţi cu aceste cuvinte: 
„Pe acest pământ m-am născut, aici am crescut, dă-mi voie să-mi sărut 
pământul strămoșesc". Deloc impresionat de patetismele lui Cătărău, 
Pântea a ordonat ca acesta să fie imediat îmbarcat în automobilul care 
a pornit în direcţia Odessa, conform planului stabilit. Pentru supra- 
vegherea lui Cătărău pe timpul transportului au fost delegați deputa- 
ţii Sfatului Ţării Grigore Turcuman şi Tudose, care au fost ajutaţi de 
aghiotantul lui Pântea, lt. Harconiţă. La Odessa, Cătărău a fost predat 
comisarului ucrainean Poplavko. La întrebarea acestuia de ce este ares- 
tat, Cătărău a răspuns că „moldovenii basarabeni trag spre România; 
singurul eu lupt ca Basarabia să se unească cu Ucraina”? Faţă de un 
asemenea răspuns, comisarul Poplavko, animat şi el ca mulți ucraineni 
din acea vreme de dorința ocupării Basarabiei, l-a pus în libertate pe 
Ilie Cătărău, fapt ce a stârnit senzaţie și o vie neliniște în cercurile con- 
ducătoare ale tinerei Republici Moldovenești. 


Conștient că nu se mai poate întoarce în Basarabia, Cătărău și-a pro- 
curat un paşaport fals şi a ajuns în Franţa, unde nu şi-a schimbat sti- 
lul de viață aventurier, a comis diverse infracțiuni și a fost condamnat. 
Abia după război, în primii ani ai regimului totalitar de stânga de tip 
sovietic, el a revenit în România, încercând să profite de faptul că în 

anii 1917-1918 a acţionat conform cauzei „revoluționare” comuniste, 
făcând declaraţii publice adesea mincinoase împotriva unor „reacţi- 
onari burghezi” de genul lui Gherman Pântea. În decursul timpului, 
Ilie Cătărău a rămas un personaj extrem de controversat, îndeosebi în 
rândul basarabenilor, inclusiv în discuţiile acestora din perioada de re- 
lativă liberalizare a regimului comunist. 


Prin acţiunea de arestare a lui Ilie Cătărău, Gherman Pântea a riscat 
mult, fiind reținut, la rândul lui de către bolşevici, din fericire însă pen- 
tru scurtă vreme. Cătărău nu va pierde ocazia să se răzbune pe Pântea, 
acuzându-l în presă de fapte, în ceea mai mare parte inventate, pentru 
a determina condamnarea acestuia la închisoare de către autorităţile 
comuniste de la Bucureşti. 


Toate acestea se întâmplau într-un context în care, după desființarea 
organizaţiilor bolșevice de pe front, o parte activă a liderilor acestora 
au revenit la Chişinău, acționând intens împotriva Unirii Basarabiei cu 
România. Conform informaţiilor obținute la vremea respectivă, prin- 
tre agitatorii bolşevici mai cunoscuți se aflau: Melcum, preşedinte al 
unei organizaţii armenești cu o asemenea orientare, Perper și Pancratie 
Teodor, care organizaseră în incinta spitalului din Costiujeni un centru 
bolşevic“. 


La sfârşitul lunii decembrie 1917, începutul lunii ianuarie 1918, 
Republica Democratică Moldovenească, de facto, abia îşi căpătase li- 
bertatea, iar instituţiile create aveau încă o putere politică limitată. În 
cea mai mare parte a lor, localităţile dintre Prut şi Nistru se aflau sub 
influenţa altor forţe sau erau dominate de haos. Aflată în retragere prin 
Basarabia, armata rusă a început să jefuiască, să violeze şi să omoare 
populaţia civilă băștinașă, fruntașii basarabeni fiind asasinați de către 
organizaţiile comuniste. 


În iarna anului 1917, starea de anarhie din Basarabia s-a înrăutățit. 
Refugiații, prizonierii ruși întorși din Germania, prizonierii germani în 
drum spre țărilor lor, întreprindeau acte de vandalism, violenţe, crime, 
distrugeri, care au destabilizat complet ordinea în Basarabia. Consiliul 
Directorilor era incapabil să mai menţină ordinea în nou-proclamata 
Republică, cu atât mai mult cu cât avea de înfruntat rezistența violen- 
tă a bolșevicilor instigaţi de Moscova“. În decembrie, cete înarmate 

de bolșevici se adunaseră la Chișinău pentru a se deda la grave provo- 
cări la adresa Consiliului. Singurul sprijin al Republicii Democratice 
Moldovenești era parlamentul ales, Sfatul Țării, care trebuia să fie 
„zdrobit şi nimicit”. „În această privință cântau în unison cu toţii: re- 
voluționarii şi reacționarii, anarhiștii şi bolşevicii, precum şi toți aceia 
care vedeau în parlamentul Basarabiei pericolul pentru existenţa și stă- 
pânirea lor de odinioară”. 


La 1 ianuarie 1918 s-a instalat la Chişinău un cuib de anarhie și bolşe- 
vism cunoscut sub denumirea de „Front-otdel” (o parte din front), cu 
sediul în localul Liceului pentru Fete „Principesa N. Dadiani” Această 
forță armată devine un mare pericol pentru însăși existența Republicii 
Democratice Moldovenești. Atunci când, în ziua de 6 ianuarie 1918, 
în Basarabia sosea de la Kiev corpul ofițerilor prizonieri ardeleni, pre- 
gătit să lupte împotriva austro-ungarilor, aceștia au fost dezarmaţi de 
bolşevici. Câţiva deputaţi în Sfatul Țării au fost prinși de forțele milita- 
re bolşevice, iar alți deputaţi au părăsit Chişinăul sub ameninţarea cu 
moartea. Pe data de 9 ianuarie 1918, Gherman Pântea a fost „reţinut” 
într-o pivniţă de către „Front-otdel”, fiind eliberat în aceeași zi, odată 
cu soldaţii și ofițerii ardeleni arestaţi, grație implicării armatei moldo- 
venești. 


Despre fenomenul de haos din armată relata cu regret și dr. Elena 
Alistar, membru al Sfatului Țării, într-o lucrare memorialistică referi- 
toare în special la situaţia din intervalul de timp decembrie 1917 — în- 
ceputul anului 1918 : „Soldaţii moldoveni, pe care îi trimiteam contra 
devastatorilor, fiind şi ei, în mare parte, molipsiţi de ideile bolşeviste, 
deseori treceau de partea acestora”*?. 


Situaţia incertă şi pătrunderea ideologiei bolșevice printre militarii din 
unitățile din Basarabia au făcut ca, la începutul anului 1918, anarhia să 
devină incontrolabilă în acest teritoriu, fapt ce i-a determinat pe ba- 
sarabeni să apeleze la o forță militară organizată din afara republicii, 
pentru a stopa fărădelegile și acțiunile banditeşti, pentru a garanta pa- 
cea civilă și integritatea recoltelor din ţinut. Şi această forță militară 
organizată nu putea fi decât cea a României. Armata română rămăsese 
singură pe Frontul de Est după retragerea rușilor, fiind şi ea nevoită în 
cele din urmă să accepte armistițiul cu germanii la 9 decembrie 1917. 

La 22 decembrie 1917, prin intermediul Consiliului Directorilor, 
Sfatul Țării a cerut guvernului român aflat la Iași să trimită armata să 
restabilească ordinea. După mai multe apeluri primite cu prudenţă, 
guvernul român a decis să trimită peste Prut două divizii de infanterie 
şi două de cavalerie, pentru restabilirea ordinii, protejarea populaţiei, 
apărarea căilor de comunicaţie și a depozitelor, cu menţiunea că armata 
română fusese chemată prin comandamentul militar rus. La interven- 
ţia în Basarabia a participat și misiunea franceză, care se afla atunci în 
țara noastră, în baza înțelegerilor convenite în cadrul Antantei. Trupele 
române, conduse de generalul Ernest Broşteanu, însoţit de generalul 
Henri Berthelot, comandantul misiunii franceze, au trecut Prutul în 
ziua de 10 ianuarie 1918, fiind întâmpinate cu bucurie de populaţia 
autohtonă. Înaintarea spre capitala Basarabiei s-a făcut rapid. Înainte 
de sosirea trupelor române la Chişinău, a avut loc şedinţa comună a 
tuturor comitetelor militare moldovenești, prezidată de preşedintele 
Sfatului Țării, Ion Inculeţ. Pe 12 ianuarie, aceste comitete revoluţio- 
nare au trimis la Călărași o delegaţie în frunte cu Ion Inculeţ și Ion 
Pelivan, pentru a veni în întâmpinarea Diviziei a 11-a, care se îndrep- 
ta spre Chişinău, și a discuta cu generalul Broşteanu condiţiile intră- 
rii în capitală. Acesta a explicat faptul că nu sunt motive pentru a i se 
pune piedici la intrarea în Chişinău, căci Armata Română vine pentru 
„paza depozitelor de armament și a căilor ferate”. La 13 ianuarie, gene- 
ralul trebuia să primească un răspuns. După cum va arăta mai târziu 
Gherman Pântea, răspunsul a întârziat o oră și Broşteanu i-a ordonat 
colonelului Atanasiu să înainteze spre Chişinău. Atanasiu se afla deja 
în satul Cojuşna când Pântea i-a adus ordinul. După tratative, la ora 
18.30, Armata Română a intrat în Chișinău dinspre bariera Sculeni**. 
A fost întâmpinată și salutată de câteva escadroane moldoveneşti, cu 
steaguri naționale, iar în fruntea lor era Primul Director Pantelimon 
Erhan și directorul de Război, Gherman Pântea. În după-amiaza zilei 
de 13 ianuarie a avut loc ședința Sfatului Țării, prezidată de Ion Inculeţ, 
care a declarat, între altele, că „dacă a fost înlăturată izgonirea Sfatului 
Țării şi arestarea deputaţilor şi dacă nu s-au întâmplat linșări, apoi în 
acestea este meritul meu, al lui Erhan și al lui Pântea”*5. Similar a vorbit 
şi Primul Director, P. Erhan, care în finalul discursului şi-a exprimat 
speranţa că „şi Sfatul Ţării se va asocia cu mine pentru a exprima recu- 
noştință lui Pântea”s€. 

Pe 16ianuarie 1918 s-a reușit eliberarea Chișinăului de jefuitori. Unităţile 
bolșevice s-au retras la Tighina, fără a opune rezistenţă, fiind complet 
anihilate la 7 februarie. În același timp, Divizia a 13-a trecut Prutul în 
sudul Basarabiei, unde dezordinea era cu atât mai mare cu cât elementele 
bulgare, lipovene, tătare, găgăuze fuseseră incitate la dezordine de bolșe- 
vici şi pe care armata rusă le scăpase complet de sub control. Pacificarea 
regiunii a fost mai dificilă, dar până la 8 martie, în condiţii de iarnă grea, 
Armata Română a intrat în Cetatea Albă. Astfel, întreaga Basarabie era 
eliberată. Puterea sovietică, ignorând principiul autodeterminării pe care 
aparent îl susținuse până atunci, a considerat acțiunea drept un act de 
agresiune pe propriul teritoriu, a rupt relaţiile diplomatice cu România 
şi a confiscat tezaurul României aflat atunci la Moscova. 


În istoriografia de sorginte sovietică, rezistența militară împotriva uni- 
tăților militare românești, care înaintau spre Chișinău în scopul înlătu- 
rării anarhiei, a fost prezentată adesea tendenţios. Forţele bolşevice din 
teritoriu au format un detaşament militar pentru „apărarea” oraşului 
Chișinău. În acest scop, la 8 ianuarie 1918 a fost emis ordinul nr. 1 pen- 
tru detașamentul respectiv. Mai târziu, Gherman Pântea va arăta că el 
şi colegii lui din conducerea Directoratului de Război, luând cunoştin- 
tă de acest ordin, au trimis anume unitățile moldovenești bolşevizate 
în direcția Hâncești, pentru a nu opune rezistență trupelor române“. 


În şedinţa Guvernului din 22 ianuarie 1918 a fost citită telegrama mi- 
nistrului francez, aflat la Iași, în care se menţiona că trupele române au 
fost trimise în Basarabia în baza unei înţelegeri între aliați și au ca scop 
să apere spatele frontului, potrivit regulilor militare, și că această acți- 
une „nu poate schimba situaţia internă din Basarabia”. După venirea 
trupelor române, unităţile moldovenești nu au fost desființate, deși în 
rândurile acesteia existau și opinii favorabile autodesființării lor. 


La 24 ianuarie 1918 Sfatul Ţării proclamă independența Republicii 
Democratice Moldoveneşti. Se formează un nou guvern al Basarabiei, 
condus de dr. Daniel Ciugureanu. Directoratul General pentru 
Probleme Militare şi Maritime, care fusese condus până atunci de 
Gherman Pântea, a fost transformat în Minister de Război. În funcţia 
de titular al resortului a fost numit colonelul Brăescu, avansat mai târ- 
ziu la gradul de general. Noul Minister de Război a continuat activita- 
tea de formare a armatei naționale. 


RIOIMIÂINIĂ 


În perioada imediat următoare, pe lângă atacurile bolșevice venite din 
teritoriul de peste Nistru controlat de germani, apar și pretenţii terito- 
riale din partea Ucrainei, proclamată și ea independentă. Sfatul Țării 
începe atunci să manifeste intenții de unire cu România, care sunt ex- 
primate și prin „moţiuni de unire votate de diferite judeţe” (Soroca, 
Bălți). Unirea cu România a fost hotărâtă de Sfatul Ţării la 27 martie 
1918 prin 86 de voturi contra 36 (pentru menţinerea independenței) 
şi 3 abţineri. Gherman Pântea a votat pentru Unirea Basarabiei cu pa- 
tria-mamă. 


În cadrul Sfatului Ţării, Gherman Pântea a activat în Comisia Şcolară, 
ca pedagog de profesie, și în Comisia de Lichidare. A conlucrat cu 
Pantelimon Halippa, Vlad Herţa și Ion Pelivan. Așa cum am arătat 
mai sus, în primul guvern al Basarabiei autonome îi revine postul de 
adjunct al titularului Directoratului General de Război şi Marină, dar 
în realitate a exercitat funcţia de șef al acestui resort. În mod nefunda- 
mentat, mai târziu, i s-a reproșat faptul că s-a manifestat ca un adversar 
înverșunat al revenirii Basarabiei la România. În ziarul „Epoca” din 12 
martie 1935, istoricul şi genealogistul Emanoil Hagi Moscu îl acuza 
vehement că era autorul masacrului voluntarilor ardeleni săvârşit în 
noaptea de 6 ianuarie 1918 în gara Chișinău. I se contesata calitatea de 
Ministru de Război al Republicii Moldovenești — cum semnase Pântea 
în Buletinul Ofiţerilor de rezervă —, arătându-se, pe bună dreptate, că 
el fusese doar locţiitor al directorului general de război*?. În acest sens, 
se citau şi pasaje din corespondenţa ce o purtase în ianuarie 1918 cu 
căpitanul Anatol Popa, din Bălți, împușcat ulterior de trupele româ- 
ne. Pântea îi scria acestuia următoarele: „Eu, ca muncitor cinstit din 
partida republicii care ţine cu Rusia politiceşte, convins că Basarabia 
republicană este pe cale numai cu Rusia, găsesc că este o crimă să ră- 
mân în serviciu. Vă promit că pe Basarabia am s-o apăr ca republică 
alături de Rusia, chiar dacă m-ar costa și viaţa ... eu am dat ordin să iasă 
la front toată armata moldovenească; când am aflat că românii vin cu 
prea mari forţe, am schimbat ordinul. Românii se ţin tare... Tare mă 
tem că românii să ne ia nouă Basarabia. Mai la urmă e greu, dar ieftin 
nu ne vom da. Dacă voi vedea că cineva se uită peste Prut, imediat vă 
voi da de ştire”. Intervenţia lui Hagi Moscu nu era prima de acest gen, 
iar Gherman Pântea îl dăduse și în judecată pentru calomnie. În 1935, 
acelaşi Hagi Moscu îl acuza și pe marele istoric Nicolae Iorga, „care 

deține monopolul patriotismului în această țară”, că i-a luat apărarea lui 
Gherman Pântea”!. Referitor la atitudinea adoptată de Pântea în ianua- 
rie 1918, revista „Patrimoniu” o caracteriza drept cel puțin stranie (...) 
ambiguă, greu de definit. Se arată în continuare — fără a se aduce dovezi 
documentare, ci doar pe baza unor speculaţii — că era posibil ca acea 
ambiguitate să îi fi fost impusă de condiţiile extrem de dificile în care a 
fost obligat să acționeze. Există însă o serie de argumente care arată că, 
la momentul respectiv, Gherman Pântea s-ar fi putut manifesta public 
împotriva unirii numai din calcul politic. 


În ziua de 7 martie 1919, Gherman Pântea a participat ca delegat al gu- 
vernului român la marea adunare de la Tarutino, judeţul Cetatea Albă, 
unde comunitatea coloniștilor germani din Basarabia a votat, prin acla- 
maţii, o moţiune de aderare la hotărârea Sfatului Ţării, din 27 martie 
1918, privind Unirea acestei provincii cu România. De menţionat că 
deputaţii germani din Sfatul Ţării se abţinuseră de la vot, întrucât nu 
avuseseră împuternicirea întregii comunități germane de a vota în nu- 
mele ei. După cum consemnează Pântea, „sărbătoarea aceasta de loia- 
litate față de statul român a durat două zile. Şcolile, în cinstea marelui 
eveniment, erau închise; bisericile, prin sunetele clopotelor, vesteau 
populaţia despre fericita înfrățire a poporului german cu cel român — 
pentru totdeauna”. La aceste manifestări, care s-au transformat într-o 
sărbătoare românească, întrucât s-au încheiat cu o Horă a Unirii, au 
luat parte toți ofițerii regimentului de cavalerie în frunte cu colonelul 
Râureanu, precum şi soțiile lor, autorităţile civile şi Gherman Pântea. 


La solicitarea coloniştilor germani din Basarabia, Pântea a însoțit apoi 
o delegaţie a acestora, la București, unde a avut loc o întâlnire cu re- 
gele Ferdinand I şi reprezentanți ai guvernului român. Audienţa la 
regele Ferdinand a fost deosebit de emoţionantă, acesta subliniind că 
„simte o îndoită bucurie: întâi ca Rege al tuturor Românilor și apoi ca 
german, față de hotărârea înțeleaptă luată de populaţia germană din 
Basarabia”. 


Într-un „Rescriptum” care i-a fost remis de către Preşedintele Republicii 
Moldoveneşti, Ion Inculeţ, cu puţin timp înainte de hotărârea luată 
de unire a Basarabiei cu patria mamă, acesta aprecia destoinicia pe 
care Gherman Pântea a dovedit-o în conducerea departamentului 
Ministerului de Război, în „timpurile cele mai grele, în perioada de la 

7 decembrie 1917 până la 26 ianuarie 1918, când țărișoara noastră 
se afla în mare primejdie și când prin toate unghiurile țării și pe tot 
cuprinsul ei cutreerau dușmanii neamului nostru” Ca recunoștință 
pentru toate aceste merite, căpitanului Gherman Pântea i se exprimau 
mulțumiri, iar ca „recunoştinţă pentru adevăratul luptător”, era înain- 
tat la gradul de maior și i se acorda Ordinul «Sf. Vladimir» în grad 4 de 
cavaler cu spade”. Dar cel mai puternic argument este votul categoric 
dat de Gherman Pântea pentru Unirea Basarabiei cu România și îm- 
proprietărirea ţăranilor, la adunarea Sfatului Țării, la 27 martie 1918. 


Nu mai puţin importante sunt aprecierile altor congeneri basarabeni ai 
lui Pântea, protagoniști la rândul lor ai Unirii Moldovei de Răsărit cu 
România, după ce Pântea a publicat în ziarul „Dreptatea” din primele 
luni ale anului 1931 fragmente din viitoarea sa carte în care evoca amin- 
tirile sale cu privire la rolul jucat de organizaţiile moldovenești militare 
în actul Unirii. În acest sens, în martie-aprilie 1931, Pântea a primit o 
serie de scrisori de apreciere din partea lui Vasile Cijevschi, fost depu- 
tat în Sfatul Ţării şi preşedinte al Congresului Militar Moldovenesc, 
col. Simeon Gurschi, fost comandant al Regimentului 1 Moldovenesc 
de Infanterie, col. Mihai Popa, fost comandant al Brigăzii de Cavalerie 
Moldoveneşti și, nu în ultimul rând, maiorul Emanoil Catelli, ofițerul 
de stat major care jucase un rol esenţial în constituirea celei mai puter- 
nice organizaţii a militarilor moldoveni din toată Rusia, la Odessa, în 
vara anului 1917. Într-o scrisoare olografă din 22 martie 1931, Catelli 
îi reproşa lui Pântea tocmai „modestia” dovedită în amintirile publicate 
în ziarul „Dreptatea” şi în care nu evidenţiase în măsură suficientă rolul 
său personal în cursul evenimentelor din 1917-1918. Din descrierea 
făcută de Pântea — scria Catelli în epistola sa — nu reiese „rezultatul ac- 
tivității D-voastră. Eu, care v-am urmărit de aproape începând cu înfi- 
ințarea primei organizaţii militare în Odessa şi cu încoronarea mișcărei 
«Comitetul Central Militar» în Chișinău şi Sf. Ţerei, sunt îndreptăţit 
să afirm că energia și inteligența D-tale au făcut mult mai mult decât 
reiese din amintirile D-voastră tipărite în «Dreptatea»"*. Concluzia 
lui Catelli era că personalitatea lui Gherman Pântea „a avut o influ- 
ență mult mai mare în mersul progresului ideii pe care am servit-o. 
Viitorul istoric cred că va lămuri şi va da în adevărata lumină activitatea 
D-voastră din timpurile mari”*. 

Un alt argument îl constituie încrederea de care s-a bucurat Pântea 
din partea autorităților și a unor personalități de cultură românești, 
precum şi cariera strălucită pe care a făcut-o în cadrul României reîn- 
tregite. De menţionat că, pentru cea de-a doua ediţie a lucrării Rolul 
organizațiilor militare în actul unirii Basarabiei, apărută în anul 1932, 
Gherman Pântea a beneficiat de o prefață redactată de Nicolae Iorga, 
care apreciază în mod deosebit însemnătatea lucrării şi rolul pe care l-a 
jucat autorul ei în evenimentele epocale din 1917-1918, ce au dus la 
formarea României Mari. 


Note | ! Gherman Pântea, Rolul organizaţiilor militare moldove- 
neşti în actul unirii, Tipografia „Dreptatea“ (Pasaj), Chi- 
şinău, 1931, p. 5. 

“Vitalie N. Ciobanu, op. cit., p. 48. 

N.F. — prof. univ. dr, lati 

Romane din Franța. Decan 

(1996-2004), prorector al 
Universităţii de Nord Baia 
Mare (1993-1996, 2004- 
2008). Volume: Limba latină 
(1986), Paronimia în limba 
română (1993), Ghid practic 
pentru predarea şi învățarea 
limbii latine (1994), Dicţionar 
de paronime (1996), Sintaxa 
limbii române (2002), 
Vocabularul limbii române 
(2004), Terminologia 
corpului uman în limba 
română (2005), Între 
lingvistică şi filologie (2011) 
ş.a. 


În galeria urmașilor Şcolii Ardelene se înscrie 
cu demnitate şi năsăudeanul, de confesiune 
greco-catolică, Nicolae Drăgan, profesor al 
Universității „Regele Ferdinand” din Cluj, 
membru al Academiei Române, al treilea din 
galeria celor 23 de academicieni pe care i-a 
dat până în prezent Ţara Năsăudului, după 
Florian Porcius și George Coșbuc. Născut în 
Zagra, la 18 februarie 1884, şi-a început studi- 
ile în localitatea natală, avându-l ca învățător 
pe propriul tată, Teodor Drăgan. Le-a conti- 
nuat la Liceul grăniceresc „George Coşbuc” 
din Năsăud şi apoi la Universitatea din Buda- 
pesta, unde şi-a luat şi doctoratul. 


În total a petrecut la Năsăud, după propria-i 
mărturisire, „22 de ani din viaţă, fără îndoială 
cei mai frumoși . „Am fost, spune într-o scrisoa- 
re savantul, 8 ani elev alliceului, 13 ani profesor 
al lui (un an și jumătate „director substitut”), 
iar 4 ani bursier al Fondurilor la Universitate 
(ca membru al Colegiului „Baron Eötvös” din 
Budapesta). Astfel pot spune că Năsăudului 
îmi datoresc, direct ori indirect, toată pregăti- 
rea pentru viață” (AS, 28: 102). 


În continuarea acestei scrisori, datată Cluj, 4 
iunie 1939 şi trimisă directorului liceului din 
Năsăud, cu scopul de a-i mulțumi acestuia 

pentru felicitarea prilejuită de alegerea sa ca membru activ al Acade- 
miei Române, se menționează și atmosfera de lucru care se instalase 
la această instituţie de cultură românească. „Am avut câţiva excelenți 
profesori. Dintre ei unii mi-au fost mai târziu colegi buni, care m-au în- 
curajat în străduinţele mele de muncă științifică. DIV. Şotropa m-a luat 
chiar colaborator la o lucrare (Istoria Școalelor Năsăudene)!, care nu 
intra în preocupările mele, dar care era necesară pentru şcoala pe care 
o serveam. Interesele mele ştiinţifice n-au lăsat indiferenți pe ceilalți 
colegi ai mei. Se formaseră două curente: al bătrânilor conservatori, ... 
şi a noastră, a tinerilor, care ne orientam după vederile lui H. Paul”, W. 
Wundt’ etc. În sala de ședințe erau zilnic discuţii de limbă şi literatură, 
deosebit de interesante, care au prins în vârtejul lor şi pe matematici- 
eni” (AS, 28: 102). 


La un asemenea climat de lucru, de emulaţie și bună înţelegere, ar tre- 
bui să revină şi actualul învățământ românesc! Pregătirea profesională, 
propensiunea spre colaborare și cercetarea izvoarelor locale vor duce 
întotdeauna la rezultatele dorite. Exemplul cel mai elocvent ni-l oferă 
tot Nicolae Drăgan, care mărturisește, în aceeași scrisoare, o situație 
cu care s-a confruntat la începutul carierei de dascăl. „Când am mers 
ca profesor suplinitor în septembrie 1906 în Năsăud, îmi dădusem cu 
distincție examenul special din limba latină și elină (fireşte îl dădusem 
şi din limba și literatura română). Aveam trei teze de examen special, 
toate primite și ca teze de doctorat. Pe cea din limba elină n-am putut-o 
tipări, fiindcă m-ar fi costat tiparul 1400 coroane, sumă enormă pe acel 
timp, şi rămăsesem orfan. Cea din limba latină era în strânsă legătură 
cu cea din limba elină și credeam că nu e bine să apară fără cea dintâi. 
Astfel am fost nevoit să mă îndrept spre limba română” (AS, 28: 103). 


Demn de reţinut este modul judecății sale în condiţiile date de oferta 
locului, de posibilitățile de informare ştiinţifică, de starea socială pro- 
prie. Cităm: „Făcând o privire în frumoasa bibliotecă a liceului, mi-am 
dat seama numaidecât că în Năsăud, fiind sărac, nu voi putea cultiva, 
cum aș fi dorit, în mod științific filologia clasică, pentru care se cerea o 
mare bibliotecă, cu ediţiile cele mai bune și mai nouă ale autorilor, cu 
studii şi reviste apărute în străinătate, fiind vorba de o ştiinţă universa- 
lă. În schimb puteam cultiva filologia română, care era bine reprezen- 
tată atât prin cărțile cumpărate, cât și prin biblioteca regretatului Gr. 


FĂURITORI Al UNIRII 


Silași. Așa am început să scriu: Limbă și istorie, Asperități sintactice, dări 
de seamă și etimologii în „Iransilvania” și în revista „Nyelvtudomâny”, 
publicată de Academia maghiară din Budapesta și redactată de fostul 
meu profesor O. Asbóth, care mi le cerea. 


O serie de manuscrise și cărți vechi găsite în biblioteca regretatului I. 
Marțian m-au ademenit spre literatura românească veche. Am făcut, 
încă fiind în Năsăud, câteva studii bine primite în acest domeniu” (AS, 
28: 103-104). 


Modul de a gândi și de a acţiona al profesorului poate servi ca exemplu 
oricărui tânăr, din orice generaţie, cum însuși autorul scrisorii afirma: 
„Ceea ce s-a întâmplat cu mine poate servi ca dovadă că se poate lucra 
ştiinţific şi într-un centru mic şi cu mijloace puţine, dacă cel ce doreşte 
să lucreze își dă seama de situaţie și încearcă să exploateze tot ce se 
poate din ea” (AS, 1928: 104). 


Într-adevăr, Nicolae Drăgan a excelat în câteva domenii; în onomasti- 
că, prin lucrările Toponimie şi istorie, 1928, şi Românii în veacurile IX- 
XIV pe baza toponimiei și onomasticei, 1933. Despre prima carte, o ade- 
vărată monografie toponimică a Ţării Năsăudului, prefațatorul cărții, 
istoricul I. Lupaș, spunea: „Din felul cum se succedează, geografic și 
istoric, numirile de diferite proveniențe: române, slave, maghiare și 
germane, păstrându-și cele dintâi dominaţiunea în regiunile muntoase 
şi lăsând pe cele din urmă să alterneze la câmp, se vede clar vechimea 
respectabilă a elementului românesc, împins necontenit spre munte și 
spre pădure atât de către elementele numeroase de invazie slavă, cât şi 
de către cele disparate de târzie penetrațiune maghiară sau germano- 
maghiară. Intelectualii din partea locului [şi nu numai], citind studiul 
acesta, vor putea fi îndemnați a spori numărul monografiilor de sate și 
oraşe, pentru care autorul le dă așa de preţioase indicaţiuni istorice” 
(Drăgan 1928: Prefaţă). A doua, Românii în veacurile IX-XIV pe baza 
toponimiei și onomasticei, 1933, este o lucrare „în faţa căreia cei mai 
aprigi duşmani ai vechimii și drepturilor noastre pe pământul Ardea- 
lului au trebuit să amuţească şi să se închine. Reiese din această lucrare 
că noi, românii, suntem cei mai vechi și cei mai îndreptățiți stăpâni ai 
pământului acestuia. Ungurii ar vrea prin învățații lor să dărâme acest 
monument de ştiinţă temeinică și serioasă. Truda lor nu va face însă 
decât să-l ridice mai sus, să-l scoată mai bine la iveală, întocmai cum 

apele care vin vijelioase, în trecere, spală stâncile de care se izbesc, iar 
când s-au potolit, rămase locului, pietrele apar mai clare și reînnoite” 
(AS, 28: 108-109). 


Nicolae Drăgan are contribuţii importante privitoare la limba româ- 
nă, dar mai ales la sintaxa limbii românes, prin articolele publicate în 
„Iransilvania”, revistă a „Asociaţiunii transilvane pentru literatura ro- 
mână și cultura poporului român”, apărută, mai întâi la Braşov, 1868- 
1878, sub redacţia lui G. Barițiu, şi apoi la Sibiu, cu intermitențe, 1881- 
1945, şi în revista „Nyelvtudomâny” de la Budapesta. 


În 1906, a publicat la Bistriţa teza de doctorat A român szóösszetétel, 
tradusă în limba română de Maria Király şi Gabriela Ekes-Griinn şi 
publicată la Timişoara cu titlul Compunerea cuvintelor în limba româ- 
nă, ediţie îngrijită de Sergiu Drincu și Maria Kirâly, Editura Amphora, 
1998. Despre autorul lucrării, Sergiu Drincu afirma că „Nicolae Drăga- 
nu este întemeietorul cercetării științifice a formării cuvintelor în lim- 
ba română” (Drăganu 1998: 5). 


Postum, au apărut la București, în 1943 studiul Morfemele româneşti ale 
complementului în acuzativ şi vechimea lor, iar în 1945 Elemente de sintaxă a 
limbii române şi Istoria sintaxei. Modul în care a conceput studiul gramaticii 
l-au făcut pe Iorgu Iordan să afirme că „Nicolae Drăganu a fost unul dintre 
cei mai valoroși specialiști în limba română” (Iordan 1942: 16), iar pe D. 
D. Draşoveanu să arate că „în ce priveşte sintaxa, el ocupă în lingvistica 
românească locul întâi, ca primul care — întrerupând șirul unor gramatici 
şcolare, fie ele prestigioase, cum sunt a lui T. Cipariu sau H. Tiktin — în- 
treprinde şi dezvoltă, în domeniul sintaxei, o activitate de cercetare pro- 
priu-zisă, ştiinţifică, desfășurată cu erudiție și pasiune” (Draşoveanu 1984: 
108). Însuşi Drăganu își motivează atât motivul cercetării: „așa cum se face 
şi acum în școală, (sintaxa) este o clădire învechită, cuprinzând foarte mul- 
te reguli, fără a fi nevoie totdeauna de ele, și o terminologie care în multe 
privinţe nu mai corespunde. Nu este de mirare deci dacă se cere să fie pri- 
menită” (Drăganu 1945b: 8). Cât priveşte modul de investigare, Drăganu 
porneşte de la faptul că „puritatea expresiunii nu se câștigă atât din limba 
celor trecute vremi ..., ci din studiul inteligent al limbii actuale, în manifes- 
tările ei cele mai vii, cele mai apropiate de gândirea și rostirea spontană. lar 
această spontaneitate nicăieri nu se găsește mai bine ca în limba poporu- 
lui” (Apud Draşoveanu 1984: 108). 


FĂURITORI Al UNIRII EEE 


Nicolae Drăgan are și studii apreciate de literatură română veche: Co- 
dicele Teodorescu şi Codicele Marțian, 1914; Histoire de la littérature de 
Transylvanie des origines ă la fin du XVIIe siècle, 1938. 


Nu putem trece cu vederea faptul că savantul a fost ales și în funcţii 
administrative. Ca participant la Marea Unire din 1 decembrie 1918, a 
fost ales deputat în Marea Adunare de la Alba Iulia, organismul legis- 
lativ reprezentativ al tuturor românilor din Transilvania, Banat şi Țara 
Ungurească, care a adoptat hotărârea privind Unirea Transilvaniei cu 
România. A fost nu numai rector, prorector al Universităţii clujene, 
şi decan, în mai multe rânduri, al Facultăţii de Litere şi Filozofie, ci şi 
„primar al Clujului românesc în 1923 (al doilea primar român), a doua 
oară a fost numit primar în 1934-1937” (AS 28: 112). În această ca- 
litate a desfășurat aceeași „rodnică activitate și aici, ridicând 17 şcoli 
primare, modernizând abatorul, pavând piaţa, înfrumuseţând orașul și 
aducându-i o mulţime de îmbunătăţiri” (Morariu, în AS 1928: 111). 


Pentru activitatea sa, Nicolae Drăganu a fost decorat, de-a lungul tim- 
pului, cu „Coroana României în gradul de Mare Ofiţer și Comandor”, 
„Steaua României în gradul de Comandor”, este Ofiţer al Ordinului 
„Ferdinand, al „Legiunii de Onoare”, deţine Ordinul „Leul Alb” în gra- 
dul de Comandor (cehoslovac), „Crucea de aur pentru merit” (polo- 


neză), „Răsplata muncii pentru învățământ clasa I”, „Răsplata muncii 

pentru 25 ani în serviciul Statului”, „Răsplata muncii pentru construcții 
şcolare clasa I” etc. (AS 1928: 116). 


Aşadar, prin munca obştească şi științifică, prin eforturile, rigoarea și 
perseverența cercetării, prin impactul informațiilor asupra cititorilor, 
Nicolae Drăganu devine un demn urmaș al Școlii Ardelene. Ca majo- 
ritatea corifeilor acestui curent de geniu al românismului, s-a născut 
într-un sat de munte, cu puţine resurse materiale, dar, în dorința de a-și 
sluji neamul, a ajuns până la cele mai înalte funcții şi onoruri. 


Note | ! Istoria Școalelor Năsăudene, publicată în 1913, cu ocazia 
jubileului de 50 de ani al liceului din Năsăud. „Această 
operă rămâne un monument de monografie școlară, 
în care se oglindește pe larg întreaga istorie a tuturor 
şcoalelor năsăudene” (Iosif E. Naghiu, Nicolae Drăgan 
istoric al Țării Năsăudului, în AS, 28: 127). 

? Hermann Paul (1846-1921), lingvist german, teoretician al curentului neogramatic. 
3W. Wundt (1832-1920), psiholog, fiziolog şi filozof german, unul dintre iniţiatorii psi- 
hologiei sociale ca disciplină aparte. Monumentală este lucrarea Vâlkerpsychologie. Eine 
Untersuchung der Entwichlungsgesetze von Sprache, Mythus und Site (Psihologia popoarelor. 
O cercetare asupra istoriei limbilor, miturilor şi obiceiurilor), în 10 volume, Leipzig, 1900- 
1920. 

“Iuliu Morariu, Cuvântare rostită la sărbătoarea din comuna Zagra prilejuită de intrarea lui 
Nicolae Drăgan în Academia Română, cf. AS, 28: 107-112. 

$ Asupra preocupărilor lingvistice ale lui N. Drăgan s-au exprimat Iorgu Iordan, Nicolae 
Drăganu, Bucureşti, 1942; D. Macrea, Contribuţii la istoria lingvisticii și filologiei românești, 
Bucureşti, 1978; D. D. Drașoveanu, Nicolae Drăganu - sintactician, în CL, XXIX, 1984, 
nr. 2,p. 108-111. 

INEDIT EJE 


Mircea COLOŞENCO 


Camil Petrescu, 
poetul substanţei filosofice 


Scriitor complex (poet-prozator-dramaturg)), publicist incisiv și filosof 
de concept singular, întemeietor al disciplinei numită de el Ortologie, 
Camil Petrescu — membru titular al Academiei Române (1948) — 
susține, cu alte cuvinte, că arta/tehnica/ ştiinţa sunt expresivităţi ale in- 
stinctului de obiectivare, ale gândirii concrete, teme cu care inteligența 
artificială se leagă de filosofia conştiinţei: „Conştiinţa este o parte din 
cunoașterea noosică istorică și anume este întoarsă asupra imaginilor. 
[...] Presupunând, prin absurd, că ar exista gândire fără obiect, noi 
nu am putea s-o cunoaștem, fiindcă actele de cunoaștere nu se aplică 
decât la imagini” (Camil Petrescu, Doctrina substanţei, vol. I, Bucureşti, 
Editura Ştiinţifică şi Enciclopedică, 1981, p. 246). 

Aceste consideraţii le-a scris spre sfârşitul vieții, în lucrarea apărută 
postum, bazându-se pe clipele de meditaţie din anii tinereţii. 


La peste 125 de ani de la naștere, dăm publicităţii două creaţii lirice 
inedite, de la mijlocul deceniilor interbelice, scrise în clipe de reverie, 
pe malul Lacului Snagov, la 9 septembrie 1931. Lucrările se află în 
Colecţia de Manuscrise a Bibliotecii Academiei Române din București, 
precedate de o consemnare plină de melancolie: „Atâta poezie mă 
copleşeşte. Vorbesc de cea din album (Jurnal de bord), căci poezia la- 
cului e ceva mai discretă. Să scriem noi deci câteva versuri fără poezie”. 


Probabil, pentru că sunt „versuri fără poezie”, Camil Petrescu — poetul care 
a văzut idei (!) — nu le va introduce în volumul Versuri (Bucureşti, Editura 
de Stat pentru Literatură și Artă, 1957, 180 p.), alcătuit sub redacția lui 
Romulus Vulpescu, cu postfaţa autorului datând din 15 septembrie 1956 şi 
cuprinzând creaţii din cărţile de lirică editate cu ani în urmă: Versuri. Ideea. 
Ciclul morţii (1923), Un luminiş pentru Kicsikem (1925), Transcendentalia 
(1931), Din versurile lui Ladima (1932) — lucrări pe care G. Călinescu le-a 

caracterizat scurt: „poezii de idei, cu interesante sugestii” (Istoria literaturii 
române. Compendiu, 1946-1968, p. 293), iar Dumitru Micu, ceva mai con- 
sistent: „Versurile sale filosofice transmit realmente, nu rareori, înfiorările 
unei minţi antrenate în vârtejul ameţitor al marilor revelații” (Istoria litera- 
turii române, Editura Saeculum, 2000, p. 287). 


Nici că se putea concepe ceva mai frumos despre opera unui clasic! 


MONORIME PE BORD, ÎN „ARCĂ” 


Lin lunecă pe ape grațioasa barcă, 

O lebădă... lar amintirea prinde să se toarcă... 
Şi țărmuri vechi de vis apar, de parcă 

Un coş vrăjit de basme se descarcă... 


Dar azi Sirenele nu mai încearcă 

Pe căpitan, din calea vieţii, să-l întoarcă, 
Căci el e-asemeni lor, o fată, doar că, 
Poartă jersey, fular cochet și bască 

(E-o gravă asonanţă, dar las'că, 

Pe viitor vom împăca o poezie „Parcă”). 


O, căpitanul „Lyei” e-atât de temerar, că 
Îngrijorarea pe oricine îl încearcă 

(ar înmuia şi-un suflet aspru de tătarcă) 
... dar și atât de blond, încât să stoarcă 
Un strigăt de mirare: ah, însorită barcă! 


CE LEGE NE-NȚELEASĂ! 


Într-un pahar cu sare de potasă, 
Într-o soluție murdară și opacă, 
Azvârli un mic cristal 

Şi totul e pe cale 

Treptat şi lin să se prefacă 

Într-un pahar cu floare de cristale. 


... Și până dimineaţa, mi-a înflorit, 
În sufletu-mi trudit de îndoială, 
O rece feerie siderală. 


CĂRŢI ŞI ATITUDINI EH 


Sanda-Maria ARDELEANU 


Lupta pentru limba romănească 
de N. Iorga. Comentarii 
pe marginea unei cărți 


S-M. A. — dr. prof. univ, 
coordonator al Masteratului 
internaţional francofon cu 
dublă diplomă Teoria şi 
practica traducerii, USV-USM. 
Semnează importante lucrări 
de lingvistică, între care: 
Apprendre à communiquer 

en français — niveau moyen, 
Bucureşti, 1999; Analyse du 
discours — éléments de théorie 
et pratique sur la discursivité 
Suceava, 2002; Perspectives 
discursives: concepts et corpus, 
laşi, 2007; Discours et images, 
laşi, 2009; La Francophilophonie 
roumaine — une réalité à vivre 
(repères et essais), laşi, 2015; 

De l'imaginaire linguistique 

à la dynamique des discours. 
Fragments d'une réflexion sur la 
langue, Düsseldorf, 2015. 
Organizator al Colocviul 
Internațional de Ştiinţe ale 
Limbajului Eugeniu Coșeriu” 
(timp de peste 25 de ani). 


Am apreciat că avem cu toții ceva de învățat 
din cartea Lupta pentru limba românească de 
N. lorga!, pe care s-a îngrijit să o publice foarte 
repede, imediat după desfăşurarea evenimen- 
telor asupra cărora vom zăbovi puţin”. O carte 
care se adresează fiecărui vorbitor în parte, lo- 
cuitor al spațiului numit „limba română". 


Considerăm, din altă perspectivă, că experiența 
reeditării la Casa Editorială Demiurg a nu mai 
puţin de 14 titluri din opera savantului, în 18 
volume, ne-a creat posibilitatea unei apropieri 
spirituale și unei mai bune înțelegeri a intențiilor 
lui Iorga chiar și față de această lucrare, genera- 
toare de nesfârșite discuţii. Avem în faţă trei 
variante: ediția princeps, din 1906, ediţia lui 
Lucian Pricop, din 2016 (şi am regretat mult 
faptul că nu am găsit ediția din 2017, despre 
care s-a anunțat că este revizuită şi adăugită) şi 
ediția noastră, 2019, pe care v-o prezint astăzi în 
premieră. În afara ediţiei Lucian Pricop, a cărei 
prefaţă oferă o doctă perspectivă, absolut nece- 
sară mai ales prin excursul referitor la cadrul ce 
ţine de istoria lingvisticii românești, se mai cu- 
vine menţionat articolul lui Teodor Colesnic, 
publicat în „Philologia” din 2018; al cărui merit 
este de a comenta aspectele de istoria limbii ro- 
mâne după ediția originală. 

Reamintim faptul că, în martie 1906, la Bucureşti s-au desfășurat 
mișcări studențești de mică amploare, ce protestau împotriva prezen- 
tării pieselor de teatru în limba franceză la Teatrul Naţional și față de 
promovarea unei limbi străine, franceza, în dauna limbii naționale, ter- 
men pe care Iorga îl va folosi în mod prioritar. Evenimentele care au ge- 
nerat scrierea și publicarea cărții la care facem referire au fost următoa- 
rele: ziarele locale anunţă, la început de martie 1906, prezentarea unor 
piese de teatru în limba franceză și a unor conferinţe în aceeași limbă, 
ziare care folosesc ortografia franceză. N. Iorga ia atitudine: cere publi- 
cului, prin ziarul „Epoca”, să nu participe la prezentarea unei piese în 
limba franceză, promovată de însăși sora lui Alexandru Marghiloman, 
fost ministru de externe între 1900 şi 1901. 


La 12 şi 13 martie, N. Iorga va conferenţia, pe holurile Universităţii din 
Bucureşti, unde era profesor, la sala „Eintracht”, mai târziu la „Dacia', 
pe tema Despre drepturile limbii naţionale în statul modern, cu referire 
specială la limba română și pe tema rolului limbii în păstrarea ființei 
naţionale, susținând renunţarea la folosirea francezei în mod exage- 
rat. Trezind entuziasmul studenţilor, aceștia au împiedicat susținerea 
conferinţei în limba franceză. Intervenţia poliției și a armatei a degene- 
rat în violențe, iar unii studenţi au fost bătuţi. În O viață de om aşa cum 
a fost (ediţia 1934, vol. II: Lupta, p. 31-32), savantul avea să noteze: 
„+. la 1906, ideile mele m-au scos și în stradă contra păpușeriei străine, 
de modă superficială, care era periculoasă pentru cultura noastră, încă 
așa de gingaş tânără, dar care-mi părea nu mai puţin periculoasă și pen- 
tru prestigiul civilisaţiei francese, celei adevărate... 


Pe acest subiect devenit incendiar și pe fondul unei susțineri extraor- 
dinare a intelectualității românești, Iorga va conferenţia la Craiova, 
la Iași, unde va avea loc o „grandioasă manifestare”, după mărturia lui 
Barbu Theodorescu (p. 44), din nou Craiova, Galaţi, Botoşani, Giurgiu, 
Câmpulung, Alexandria, Roman, Bacău, Fălticeni, Tulcea, Sibiu. Această 
primă perioadă a anului este marcată de conferințe pe tema statutului 
limbii române și mai puţin pe publicare și interpretare de document is- 
toric, așa cum ne obișnuise savantul. Întrucât entuziasmul public pentru 
reaşezarea limbii române pe locul ei firesc în viața românimii era atât de 
mare, iar autoritățile se gândeau chiar la arestarea „instigatorului', despre 
care se spunea că ar fi putut da jos guvernul dacă ar fi dorit, a intervenit o 


CĂRŢI ȘI ATITUDINI ETER 


stare se efervesenţă împotriva folosirii abuzive a limbii franceze în dauna 
limbii române, pe care autorul a numit-o „luptă”. După părerea lui Lucian 
Pricop, faptele au fost exagerate, iar pentru Iorga evenimentele au consti- 
tuit „trambuline în lumea politicii”, În lucrarea de faţă, ne rezumăm doar 
la aceste câteva sublinieri factuale. 


Şi acum, poate, vă veţi pune întrebarea: dacă încă există pe piață ediția 
Lucian Pricop şi de ce Demiurg a procedat la reeditarea cărții lui Iorga? 
Răspunsul nu poate fi singular, iar auditoriul deja cunoaște o parte dintre 
posibilele răspunsuri. Mai întâi, cartea lui Iorga este, ca toate cărţile sale, 
cu plusuri şi minusuri, o carte încă valabilă, modernă, ce conţine nenu- 
mărate achiziţii culturale, mai mult, necesară cititorului contemporan. 
Apoi, autorul oferă, în orice limbă şi pe orice temă abordată, adevăra- 
te modele de artă discursivă. În fine, fiecare îngrijitor de ediție imprimă 
operei originale propria amprentă, reuşind sau nu, după cum va stabili 
însuși cititorul, să ofere o reeditare mai mult sau mai puţin bine realizată. 


Vorbim, în consecinţă, despre o carte a cărei valabilitate e indubitabilă și pe 
care o considerăm cu convingere, mult prea puţin cunoscută pentru meri- 
tele sale. Nici argumentarea iorghiană, nici logica autorului nu pot fi puse 
la îndoială. Ceea ce vrem să subliniem însă este faptul că, în ciuda trecerii 
vremii, Lupta pentru limba romănească a lui N. lorga este o carte extraordi- 
nar de frumos scrisă şi bine ierarhizată, așa cum menţiona Lucian Pricop, 
este un corp de hipertexte, din care vom da numai două citate elocvente. 


„Dar în nicio alcătuire nu se poate întrupa mai deplin şi mai frumos su- 
fletul unui neam decât în limbă. Limba cuprinde într-o formă înțeleasă 
veşnic de toţi, întrebuințată necontenit de toți, întreaga viață, timp de 
secole întregi, timp de mii de ani uneori, a poporului aceluia. Limba 
pe care o vorbim acuma nu este numai limba românească de astăzi, nu 
este ceva fixat acuma de gramatici, pe care oamenii să-l întrebuințeze 
după normele ce se află în aceste gramatici; ea este ființa vie care ni 
vine din timpurile cele mai depărtate ale trecutului nostru, ea este cea 
mai scumpă moștenire a strămoșilor cari au lucrat, generaţie de gene- 
raţie, la elaborarea acestui suprem product sufletesc care este limba” 


sau: 


„D-lor, din împrejurări pe care nu le judec, dar pe care le constat cu 
regret, o parte din poporul românesc nu întrebuințează limba romă- 

nească , nu o întrebuinţează niciodată în conversaţiunile dintre ei, nu 
o întrebuinţează nu numai în aceste conversații dintre ei, dar nici când 
vin în contact cu alți cetățeni, cari au alte sentimente decât dânșii. Nu 
o întrebuințează în presa pe care o scriu şi pe care o cetesc mai mult, 
căci în România există două foi francese: «Independența» şi «La 
Roumanie», care nu sunt pentru străinii ce ar vrea să afle rostul nos- 
tru, ci mai ales pentru acei români cari nu pot să-şi spurce ochii cetind 
romănește.” 


Nu putem cumpăni cât a exagerat N. Iorga cu „franțuzirea” epocii și 
cât a contat mişcarea iorghiană ca „trambulină politică” pentru autor. 
Pentru primul aspect încă nu avem o cercetare temeinică sub aspectul 
„franţuzirii” presei timpului (raportul articolelor în franceză și română, 
ponderea ortografiei etc.), a conferinţelor epocii, a onomasticii vre- 
mii, dar credem că nu puţini români se numeau atunci Jean sau chiar 
Napoleon, ori Helene, în socializare etc. Literatura vremii indică doar 
aspecte palide. Că limba franceză era încă limba diplomatică a Europei 
o recunoaște autorul. Că snobii vremii vorbeau franceza nu poate fi 
negat, dar nici generalizat. 


Dacă studiem puţin indicele general al ediţiei noastre (2019), vom 
constata că nume sonore ale literaturii și istoriografiei, ale cultu- 
rii româneşti din momentul 1906, inclusiv politicieni din spaţiile 
românești şi din străinătate, cum ar fi (enumerăm aleatoriu): Al. 
Vaida-Voevod, Artur Gorovei, Mihail Sadoveanu, Ioan Slavici, Sextil 
Puşcariu, docent la Universitatea din Viena, Constantin Kirițescu, 
Elena Farago, I. A. Bassarabescu, A. C. Cuza), dar și nume mai puțin 
sonore (elevi, studenţi, profesori secundari ş.a.), grupuri și instituţii in 
corpore, cu toţii au susținut sub semnătură mişcarea iorghiană împotriva 
folosirii excesive a limbii franceze în dauna limbii române. Susținerea 
social-intelectuală a fenomenului fiind extrem de amplă, este greu de 
crezut că „franțuzirea” nu a avut amploare. Ea rămâne a fi studiată înce- 
pând, desigur, cu teza de doctorat a lui Pompiliu Eliade și, poate, chiar 
mai dinainte. 


Revenons à nos moutons, cum ar spune însuși N. Iorga, de altfel un fran- 
cofilofon recunoscut atunci pe plan internaţional: nu ar trebui să ne 
amintim oare că, în zilele noastre, nevorbind franceza în viaţa de zi cu 
zi, vorbim din ce în ce mai mult cool? Francezii protestau de prin anii 

"60 şi '80 împotriva invaziei de anglicisme și împotriva alterării limbii 
naţionale, — căci „limba este o comoară”, ne-o spuneau lingviştii ro- 
mâni ai momentului 1906, ne-o spunea Iorga, ne-o spun mai recent 
René Etiemble, în Parlez vous franglais?, şi Henriette Walter, în admira- 
bila carte premiată de Academia Nemuritorilor, Limba franceză în timp 
şi spațiu, — aşa cum studenţimea protestase în Piaţa Teatrului Naţional, 
în 1906. 


Analiza celui mai mic text din orice emisiune TV conduce inexorabil 
către constatarea că astăzi nu franceza, ci romgleza devine acaparatoa- 
re şi sufocantă, şi ne întoarcem de unde am pornit: fiecare dintre noi 
decide, după propria-i convingere, asemeni lui N. Iorga și studențimii 
din 1906, dacă, în fiecare aserțiune emisă şi în mod public, luptă sau nu 
pentru „limba romănească”. 


Note | N. Iorga, Lupta pentru limba românească. Acte și lămu- 
riri privitoare la faptele din martie 1906, ediţie în grijă de 
Sanda-Maria Ardeleanu și Alexandrina Ioniță, Iaşi, Casa 
Editorială „Demiurg”, indice general de Alexandrina Io- 
niță, 2019. 

"N. Iorga, Lupta pentru limba romănească. Acte și lămuriri 
privitoare la faptele din martie 1906, Bucureşti, Minerva, 
1906, 155 p. 

è? Teodor Colesnic, Unele reflecții ale lui Nicolae Iorga des- 
pre limba națională, în „Philologia”, LX (3-4), Secțiunea 
„Probleme de limbă în interpretarea clasicilor”, p. 3-8. 
Disponibil: www.diacronia.ro/ro/A28160. 

+N. Iorga, Lupta pentru limba română, ediția L. Pricop, p. 30. 

Baladele de la Grand Vanjou, 
O sută şi una de poezii, Scurt 
tratat de istorie contemporană; 
proză — Mai jos de rai; 

Scriitorilo 


r din România, 


Membru al Uniunii Ziariştilor 
Profesionişti din România. 


Atunci când prietenul meu vechi, sociologul 
şi istoricul Ioan C. Popa, m-a rugat să scriu 
câteva rânduri despre cartea lui pentru o pre- 
stigioasă revistă din Basarabia, revistă care se 
cheamă, frumos și curat, „Limba Română”, 
mi-am amintit ca într-o străfulgerare de po- 
emele marelui poet român, frate de suflet şi 
de credinţă al meu, Grigore Vieru. Poemele 
lui despre un Iisus care se întoarce acasă la el, 
în Basarabia românească, din „siberii fără de 
sfârşit”. 


Cartea pe care ne-a dăruit-o loan C. Popa este 
cronica unui secol tulburat, al XX-lea, cronica 
vânzării şi sfâşierii unei țări de către imperii 
hulpave venite în tinda noastră din ceața isto- 
riei. O cronică şi o mare carte de învățătură 
în același timp. Ea se numește Faţa nevăzută 
a agresorului, tipărită la „Semne” de un editor 
patriot, Ştefan Dulu, cu gândul la oamenii ti- 
neri din această ţară. Și la politicienii care o 
conduc astăzi, când are, vorba lui Mircea Eli- 
ade, destinul unei corăbii bete, cârmuite de 
piloţi orbi. 


M-am gândit la ei, la cei care nu ştiu aproape 
nimic din istoria României în veacul al XX- 
lea, la pagina falsificată și plină de omisiuni a 
manualelor școlare, la groaza de lectură a po- 
liticienilor obtuzi care nu vor să înveţe nimic, 

au doar preocupările lor meschine de a se lupta pentru putere într-o 
țară vlăguită și transformată, cu fiece zi, într-o colonie umilă. 


Cartea lui loan C. Popa este un studiu amplu, de sociolog, de istoric, 
de om cu un acut simţ geopolitic, despre secolul al XX-lea al României 
şi al lumii. 


Unii dintre noi, născuţi în burta acestui veac nebun, ne-am petrecut 
tinerețea, şcoala, viața până aproape de capăt în acest timp și am văzut 
multe, am trăit multe, am citit cu disperare din cărțile scrise până azi. 
Ioan C. Popa strânge toate aceste cărți, le completează cu documen- 
te şi analize contemporane, realizând o adevărată arhitectură tragică a 
existenţei unei țări răstignite între marii tâlhari ai lumii. 


Această ţară este România. O țară de grăniceri între imperii lacome. Po- 
vestea pleacă din veacul al XIX-lea, de la războiul pentru independenţă, 
de la alianţa de nevoie cu imperiul țarist pentru a desface jugul turcesc, 
trece în secolul următor, când Europa se pregătea de primul măcel 
mondial, merge apoi spre apoteoza crucificării poporului român pe cea 
mai cumplită Golgotă a istoriei noastre — pactul Ribbentrop-Molotov. 


Autorul aduce în prim-plan nişte argumente zguduitoare ale prezenţei 
tuturor marilor puteri ale lumii la această pomană cinică, la care mieii 
de jertfă au fost naţiunile mici, sacrificaţii la zaruri: Polonia, România 
și alții. 


Şi acum, să numim „agresorii”: Rusia și Germania. Rusia țaristă la înce- 
put, cu pofta ei de Basarabia, de Bucovina, de ieșire totală la Marea Nea- 
gră, URSS apoi, preluând aceleași pofte. Germania, braţ la braţ cu marea 
putere răsăriteană, sprijinind victoria bolşevicilor, drumul lui Lenin în 
trenul blindat german, memoriile lui Von Ludendorf, șeful Marelui Stat 
Major German, despre „marea responsabilitate pe care şi-a asumat-o 
Germania sprijinind bolșevismul', ideile lui Titulescu al nostru și aver- 
tismentele lui cu privire la „frăţia agresorilor”, Germania și Rusia. 


Un capitol al cărţii se cheamă Rusia țaristă sprijină unificarea Germani- 
ei. Unde şi când am mai auzit noi propoziţia asta? 


Una dintre mizele politice ale acestei regiuni în care trăim și am trăit 
este Basarabia. 

Noi, românii, ne-am supus arbitrajelor europene pentru că eram mici și 
singuri, „legaţi de Germania prin dinastia adusă la București, copleșiți 
de interesele celor mari din Răsărit, din Apus, din Imperiul Otoman 
care asfinţea”. 


Multe pagini şi multe argumente vom găsi în cartea lui I. C. Popa 
despre participarea României la lupta împotriva bolșevismului. 
Rațiunea acestei lupte era una a încercării de salvare națională. Când 
detașamentele unei armate în disoluţie provocau revolte pe terito- 
riul României, când la Odessa, Internaționala a treia, Cominternul, îl 
pregătea pe marele comunist „român” Cristian Rakovski, de origine 
incertă, să declanșeze o revoluţie bolşevică în România, ce puteai să 
faci ca stat român? 


România a fost salvată de bolșevizare de o Europă care avea nevoie 
de statul-tampon, nu de iubirea pentru valorile româneşti. A fost şi o 
reacţie naţională şi naționalistă chiar, a românilor, a unor mari poli- 
ticieni, scriitori, oameni de știință (D. Gusti, Duiliu Zamfirescu, Al. 
Averescu ș.a.). Ion C. Brătianu a spus: „Nu poate nimeni, nici cu istoria 
în mână, nici cu harta în mână, nici cu tratatele în mână să spună că 
Basarabia nu este românească”. 


Ei, şi?! 


Cinismul celor mari de la Bismarck la Gorceakov, de la Brest-Litovsk, 
marele compromis între Germania şi noua putere bolșevică a fost ho- 
tărâtor. Premiul Rusiei, ţariste ori bolșevice, a inclus Basarabia şi Bu- 
covina. 


Istoria acestui veac tulbure vorbeşte despre „coincidențe de interese”. 
Le-a teoretizat Lenin, le-au preluat germanii. Le-au suportat românii, 
basarabenii mai cu seamă, hăituiți, deportaţi, umiliți. 


Lumea se pregătea de al Doilea Război Mondial. Hitler spunea: „Ire- 
buie să recunoaștem în bolşevismul rus genul de tentativă făcută de 
evrei pentru preluarea dominaţiei asupra lumii”. Îl acompania Chur- 
chill: „A duce un război împreună cu Rusia împotriva Occidentului ar 
fi un act criminal, pentru că țelul Sovietelor este triumful iudaismului 
internaţional”. 


Judecaţi dumneavoastră consecvenţa și principialitatea marilor puteri. 

În tot acest timp, împotriva României se derulau provocări grosolane, 
cu morţi nevinovaţi, cu sfidări ale oricăror convenții internaționale. Ta- 
tar-Bunar, Fântâna Albă, numai două repere ale agresiunii fără limite. 


Stalin, gruzinul care l-a egalat pe Hitler, înotând în sângele popoarelor 
URSS şi ale Europei, spunea: „În vremea noastră, nu este obiceiul să se 
ţină seama de cei slabi”. 


La 23 august 1939, se semnează între Germania și Rusia tratatul de ne- 
agresiune. Era un compromis odios, pactul între cei doi mari prădători. 


Iată care era percepţia României în acest context politic abominabil: 


Stalin: „România e un fel de Polonie. Cine se leagă de România cu un 
ajutor reciproc, acela trebuie să țină sabia pregătită”. 


Hitler: „Orice încercare de a evita pericolele care amenință țara dv. (...) 
trebuie să fie și va fi sortită eșecului. Mai devreme sau mai târziu — și 
probabil într-un timp foarte scurt — rezultatul ar putea fi chiar distru- 
gerea României”. 


Aceste sentinţe se dădeau într-un timp în care atașatul militar german 
la Bucureşti afirma: „... Germania, fără cerealele şi petrolul României, 
nu poate purta niciun război care ar depăși durata câtorva săptămâni!” 


Capitolul din cartea lui Ioan C. Popa care are titlul Ora răfuielilor cu 
România este asemănător cu scenariul unei tragedii antice. 


Este ora pactului Ribbentrop-Molotov. „România va deveni partea 
sovietică din pradă”, În acest timp, marile puteri occidentale dansau 
un cadril politic absurd. „Garanţiile” Angliei şi Franţei erau niște glu- 
me diplomatice fără niciun suport! Se făceau că nu aud dictonul lui 
Molotov: „Irebuie să înțelegeți că, în viitor, națiunile mici trebuie să 
dispară”. Tot el, „şobolanul istoric Molotov”, era cel care spunea: „Cu 
românii nu puteți discuta decât despre vreme”. 


Dincolo, în Vest, alți cavaleri ai Apocalipsei, Ribbentrop şi Ciano, dă- 
deau drumul câinilor în Transilvania de Nord. Pentru „rezolvarea defi- 
nitivă a chestiunii Transilvaniei” (30 august, 1940). 


Dacă nu este înțeleasă politica lui Ion Antonescu în acest timp ca o 
politică a disperării, ca o politică a unei naţiuni răstignite între două 

imperii, dacă sunt unii care îl mai judecă pe Mareșal după principiile 
politically correct, este treaba lor. 


Noi, românii mai vârstnici, mai pățiți, mai citiţi, zic eu, îl judecăm ca pe 
un preot martir al Doctrinei salvării. 


Cartea lui loan C. Popa ne aduce toate argumentele. Faceţi un efort 
patriotic şi citiți-o şi acceptaţi că, de la Tucidide, „Naţiunile mari fac 
ceea ce doresc, pe când naţiunile mici acceptă ceea ce trebuie” și până 
la sentința gentlemanului Churchill într-o adresare spre Stalin: „În ne- 
gocierile cu privire la România, în cadrul cărora considerăm că aveţi 
cel mai greu cuvânt”, istoria noastră a trăit într-un secol de un tragism 
absolut. 


Abia în perioada lui Ceaușescu, România a încercat să-și impună ade- 
vărul şi drepturile. La Helsinki, în dialogurile pe care dictatorul român 
le-a purtat cu mai marii lumii contemporane, s-a putut auzi o parte din 
acest trecut românesc. 


Despre România, Saint Aulaire, fost ministru plenipotenţiar al Franței 
la Bucureşti, spunea, după Primul Război Mondial: „Nicio altă ţară 
nu a cunoscut în același timp, ca România, foamea, frigul, tifosul, 
ocupaţia — dubla ocupaţie, aceea a dușmanului, neamțţul, și aceea, mai 
înfricoşătoare, a falsului aliat, rusul. Pentru a nu cădea sub povara aces- 
tei împătrite sau încincite cruci, României îi trebuia un curaj care spo- 
rea odată cu nenorocirea ei. Ea însăși se înălța odată cu nenorocirea ei”. 


Aceasta este concluzia cărții lui loan C. Popa. Şi miezul ei, și strigătul 
unei națiuni care a traversat un infern şi-l traversează încă, încercând 
să mai fie. 


Citiţi această carte, prieteni, cu creionul în mână, cu sufletul în palmă! 


Dacă mai credeţi, dacă vă mai credeţi români! 


INTERFERENȚŢE ME 


Cristinel MUNTEANU 
Comunicare și leadership. 
De la Adam Smith la R.G. Collingwood 


1. În ultimii ani, sub diverse forme, se vorbeş- 
te tot mai mult (și pe la noi) despre leadership 
sau, altfel spus, despre „arta conducerii”. Se 
scriu şi se distribuie cărți de profil, se orga- 
nizează workshop-uri (motivaţionale), mese 
rotunde, cursuri de perfecționare etc. despre 


cum să ajungi un leader de succes, indiferent 
CrM. = conf.univ. doctor de domeniul în care îţi desfăşori activitatea. 
în filologie şi în filosofe Esenţa leadership-ului ar consta în influenţa pe 
al Universităţii, Alexandru care o persoană (nu neapărat aflată într-o po- 
loan Cuza” din laşi; predă la Ea Hee o. 
Universitatea ,Danubius'din Ziţie „oficială” de conducere) o exercită asupra 
Galați discipline din sfera semenilor (ori „colegilor”) săi: „Adevărata mă- 
ştiinţelor limbajului șiale sură a leadership-ului este influența — nici mai 
comunicării. A publicat ca lt. nici , in”! declară d ialist 4 
autor: Sinonimia frazeologică în Mult, nici mai puţin , declară un specialist în 
limba română (2007); Lingvista leadership, foarte en vogue, John C. Maxwell. 
integrală coşeriană (2012); Deci, cu alte cuvinte, un lider este cel care îi in- 
Frazeologie românească. Formare IS idini l N bili E 
și funcționare (2013); Tradition  SPiră pe cei din jur, cel care își mobilizează co- 
andinnovation in Languageand legii (sau muncitorii din subordine) să depu- 


Linguistics (2017), iar ca editor: nă toate eforturile pentru atingerea unui scop 
Tobias Peucer, Despre relatările fäcându-i, totodată, să tienti 
jurnalistice (2008): B.P Hasdeu COMUN, făcându-i, totodată, să conştientizeze 


Studii de știința limbii (2013), importanța acelui scop. 
E. Coşeriu, H. Geckeler, Orientări în 
semantica structurală (2016;trad. Desigur că nu toate lucrurile pe care ni le pre- 
de CM) etc. Este, deasemenea, dau astăzi promotorii leadership-ului sunt 


aona DET OE or. Când, la același John C. Maxwell, desco- 
ŞI COMUNICATI. Domenii de ? 


. . . » 
interes: filosofia limbajului, teoria peri printre „legile supreme” — recomandate 
limbii, semantică, frazeologie, liderului în devenire - și „legea navigaţiei” 
hermeneutică, lingvistica textului. m ags A pa că 
i (the law of navigation), gândul te duce fără să 

vrei la Platon, la metafora antică a conducerii corăbiei, adică la „cârmu- 
irea” statului. Este, de altfel, bine cunoscută etimologia verbului a gu- 
verna: provine, în ultimă instanţă (trecând prin latină și franceză), din 
vechiul grecesc kybernao (care îl explică şi pe cibernetică), însemnând 
chiar a conduce (ca pilot) o navă/corabie! 


La fel, când se aduce în discuţie necesitatea ca grupul sau echipa să 
conştientizeze scopul comun, memoria te poartă, de pildă, spre reflec- 
tiile (din 1916) ale unui filosof ca John Dewey: „Părţile unei mașini 
lucrează cu un maximum de cooperativitate pentru un rezultat comun, 
dar ele nu formează o comunitate. Însă, dacă ele toate ar cunoaște sco- 
pul comun și ar fi interesate de el, astfel încât să-și regleze activitatea 
specifică avându-l în vedere, atunci ele ar forma o comunitate. Dar 
aceasta ar presupune comunicarea. [...] Consensul cere comunicare. 
[...] Un mare număr de relaţii umane din orice grup social se găsesc 
încă la nivelul similar maşinii. Indivizii se folosesc unii de alții ca să 
obţină rezultatele dorite, fără să apeleze la dispoziția emoţională şi in- 
telectuală și la consimțământul celor folosiţi ?. 


După cum lesne se observă, John Dewey punea mare preț pe rolul 
comunicării într-o atare situaţie. Acest aspect nu este întotdeauna 
evidențiat suficient (după părerea mea) în lucrările recente dedicate 
leadership-ului, însă gânditorii de seamă din trecut plasau la loc de 
cinste limbajul când venea vorba despre felul în care un „lider” ar tre- 
bui să-i conducă pe ceilalți. Fiindcă termenul leadership (derivat din 
leader, întrebuințat în românește și sub forma adaptată lider)? este de 
origine englezească, voi căuta să aduc în atenţie, în continuare, cele 
spuse în această direcţie de doi filosofi britanici: Adam Smith și R. G. 
Collingwood. Ideile lor mi se par importante, întrucât ei raportează ca- 
pacitatea sau știința de a conduce la competenţa vorbirii, considerată 
esențială într-o asemenea zonă a relaţiilor omenești. 


2. Scoţianul Adam Smith (1723-1790), supranumit şi „părintele 
Economiei”, a publicat în 1759 un tratat intitulat Teoria sentimentelor 
morale. În cea de-a şasea ediţie a acestuia (apărută în 1790), A. Smith 
a adăugat, în cadrul ultimului capitol, o serie de paragrafe, printre care 
figurează și cele care ne interesează aici. 

Pornind de la dispoziţia instinctivă a copiilor de a crede tot ce li se 
spune, el apreciază că această „credulitate” reprezintă, de fapt, o ten- 
dință a oamenilor în general. După unele reflecţii „pregătitoare”, Adam 
Smith ajunge şi la problema liderilor, pe care o relaționează cu facul- 
tatea limbajului: „Dorinţa de a fi crezut — dorinţa de a convinge, de a 
conduce [lead] și de a îndruma alți oameni — pare să fie una dintre cele 
mai puternice dorinţe naturale ale noastre. Este posibil să fie instinctul 
pe care se bazează facultatea vorbirii... Niciun alt animal nu are această 
facultate, și nu putem găsi în niciun alt animal vreo dorinţă de a con- 
duce şi de a orienta judecata și comportarea semenilor săi. Ambiţia cea 
mare - dorința de superioritate adevărată, dorința de a conduce și de a 
îndruma — pare să fie în exclusivitate a omului; iar vorbirea este marele 
instrument al ambiţiei — al adevăratei superiorităţi, al conducerii şi al 
orientării judecăților şi comportării celorlalți oameni”*. 


Adam Smith crede că abilitatea de a conduce se poate propaga prin 
puterea exemplului, adică poate fi învățată: „Omul pe care îl credem 
este în mod necesar — în privinţa lucrurilor pentru care îi acordăm cre- 
zare — conducătorul şi directorul nostru [our leader and director], şi ne 
uităm la el cu un soi de stimă şi de respect. Dar, de la admiraţia pentru 
alți oameni, ajungem să dorim să fim noi înşine admiraţi; așa că din 
faptul de a fi conduși [led] și direcționaţi de către alți oameni învăţăm 
să devenim noi înşine conducători [leaders] şi directori”. 


Deşi savantul scoţian nu dezvoltă subiectul, el merită reținut totuşi ca 
un ilustru precursor — datorită constatărilor sale valoroase -— în istoria 
preocupărilor de acest gen. 


3. Încă și mai multe elemente captivante vom descoperi mai târziu, pe 
această linie, la originalul gânditor englez R.G. Collingwood (1889- 
1943). Într-un tratat de filosofie politică, The New Leviathan [„Noul 
Leviatan” ], publicat în 1942, profesorul de metafizică de la Oxford îm- 
prumută „un cuvânt din teoria magnetismului și a electricităţii” pentru 
a caracteriza, la un moment dat, un aspect social. Referindu-se la felul 
în care un conducător (un „leader”) reuşeşte să le insufle subordona- 
ţilor (sau celorlalți membri ai societăţii) energia de a-l urma pentru 
atingerea unui anumit ţel, Collingwood apelează la termenul inducție 

(engl. induction)€, punând în paralel definiţia originară a conceptului şi 
accepţia socială pe care i-o dă el în acel context: 


(1) „Inducţia are loc acolo unde un corp neîncărcat cu electricitate sau 
magnetism se comportă de parcă ar fi încărcat graţie apropierii de un 
corp încărcat”; 


(2) „«Inducţia» de care vorbesc eu [= R.G.C.] se petrece acolo unde o 
ființă umană incapabilă de voință (sau capabilă doar într-un grad foarte 
scăzut) se comportă de parcă ar fi capabilă (sau capabilă într-un grad 
mai ridicat) grație vecinătăţii cu o ființă capabilă de aşa ceva”*. 


În consecinţă, atunci când o voinţă slabă este inspirată de una mai pu- 
ternică, avem de-a face cu o „inducție”, care nu are nimic coercitiv în 
sine — este vorba, pur și simplu, de puterea exemplului. 


Dând impresia că este în consonanţă cu cele afirmate de Adam Smith 
cândva (vezi supra), Collingwood leagă leadership-ul de educaţie: 
„Această «inducție» nu este radical diferită de educaţie. Procesul 
inductiv repetat frecvent este o parte importantă a întregii educaţii. 
Răspunsul la leadership-ul bun face parte din devenirea unui lider bun. 
Şi, invers, un lider bun îi învaţă întotdeauna pe cei care îl urmează să 
devină lideri la rândul lor”. 


Înainte de a examina modul în care R. G. Collingwood tratează lea- 
dership-ul în raport cu comunicarea, să-mi fie îngăduit să fac o mică di- 
gresiune. La sfârșitul unei Introduceri în logică, scrisă de Petre Botezatu, 
cititorul va găsi, în locul încheierii firești, un Fals tratat de logică (de 
doar 3 pagini), alcătuit din fraze percutante, din categoria aforismelor 
(cel mai adesea). Două dintre ele, alăturate, sună astfel: „M-ai convins, 
deci eram de acord. Te-am convins, deci te-am înfrânt”. Nu suntem în 
faţa unui paradox sau a unei contradicții. Cele două fraze-replici scot 
în evidență două puncte de vedere diferite, două moduri diferite de 
a purta o discuţie. Ca să înțelegem mai bine ce avea în minte Petre 
Botezatu, se cuvine să revenim la Collingwood. 


În capitolul al XXIV-lea al aceleiași cărți, The New Leviathan, R. G. 
Collingwood recurge la o veche distincție, pe care o va relua frecvent, 
cu numeroase nuanțări, pe parcursul lucrării: „Toată logica se ocupă 
de discuţii; dar Platon a deosebit două tipuri de discuţii, «eristice» 

şi «dialectice» (Menon, 75c-d)!'2. Ceea ce Platon numeşte o discuţie 
eristică este una în care fiecare parte [implicată] încearcă să demon- 
streze că ea are dreptate, iar cealaltă greșeşte. Într-o discuţie dialectică 
urmărești să arăţi că propria-ţi concepţie este una cu care oponentul 
tău chiar este de acord, deşi la un moment dat el a negat-o; sau, invers, 
că tu, şi nu oponentul a fost cel care a început prin a nega o concepție 
cu care ești, într-adevăr, de acord”". 


Să mai remarcăm și faptul că filosoful englez nu are în vedere rostirea 
discursurilor (mai lungi), caz în care ar fi putut apela la o altă distincţie 
prezentă la Platon, cea dintre retorica rea (criticată în dialogul Gorgias) 
şi retorica bună (lăudată în dialogul Phaidros). Collingwood consideră, 
pesemne, că nu se poate ajunge la consens decât prin dialog, prin dez- 
batere autentică, prin discuţii în care interlocutorii își argumentează, 
cu bună credinţă, ideile și convingerile!*. 


Plecând de la opoziţia discuţie eristică vs discuție dialectică, Collingwood 
derivă alte două concepte antagonice: mod de viață eristic vs mod de via- 
tă dialectic. Numai modul de viaţă dialectic este dezirabil în cadrul unei 
comunități, fiindcă doar așa se poate realiza adevărata comuniune (cf. 
şi Dewey, supra )'"5. În aceiași termeni este deosebit omul civilizat de cel 
necivilizat: „Să fii civilizat înseamnă să trăieşti, cât de mult se poate, în 
mod dialectic, adică într-un efort constant de a converti fiecare prilej 


de dezacord într-un prilej de acord”*6. 


Mai mult decât atât, o viață politică sănătoasă este posibilă numai 
atunci când partidele (importante) dintr-un stat se găsesc într-o (rela- 
ţie de) opoziţie dialectică, și nu eristică!”; altfel spus, doar atunci când 
liderii sau reprezentanţii grupărilor politice discută dialectic, în pofi- 
da eventualelor diferențe doctrinare. Altminteri, când liderii politici 
ajunşi la putere (în engleză: rulers) nu-și înțeleg sau nu-și îndeplinesc 
misiunea, rezultatul poate fi catastrofal. În acest sens, Collingwood 
formulează un avertisment, pe care mi se pare nimerit să îl reproduc 
aici în locul oricărei alte concluzii: „O comunitate ai cărei conducători 
[rulers] se ceartă, mai ales dacă sunt atât de infantili încât să permită 
certurilor lor să ducă la violență, este o comunitate prost guvernată, 
incapabilă să procure membrilor săi o viață tihnită și îmbelşugată acasă 
şi incapabilă să se facă respectată peste hotare”"?. 

Note | 


"În original: „Ihe true measure of leadership is influen- 
ce — nothing more, nothing less” (John C. Maxwell, The 
21 Irrefutable Laws of Leadership, Revised & updated 10% 
anniversary edition, Thomas Nelson, Nashville, 2007, p. 
11; există şi o versiune românească a acestei cărți: John 
C. Maxwell, Cele 21 de legi supreme ale liderului, Editura 
Amaltea, Bucureşti, 2017). 

* John Dewey, Democracy and Education [1916], Dover 
Publications, Mineola, New York, 2004, p. S. Precizez 
aici că traducerea din engleză a tuturor citatelor inserate 
în acest articol îmi aparţine. 

3 Interesant este că dicționarele limbii engleze nu atestă 
cuvântul leadership mai devreme de secolul al XIX-lea. 

* Adam Smith, The Theory of Moral Sentiments, Edited by 
D.D. Raphael and A.L. Macfie, Liberty Fund, Indianapo- 
lis, 1984, p. 336. 

s Ibidem. 

é Pentru unele comentarii vizând această analogie, vezi 
Cristinel Munteanu, Metafora științifică în concepția lui 
Aristotel, în „Studii şi cercetări ştiinţifice. Seria filologie”, 
nr. 35, 2016, p. 31-32. 

"R.G. Collingwood, The New Leviathan. Or Man, Society, 
Civilization and Barbarism, New York, Thomas Y. Crowell 
Company, 1971, p. 187. 

3 Ibidem. 

* Ibidem, p. 188. 

10 Ibidem, p. 188-189. 

1 Petre Botezatu, Introducere în logică, Ediţia a II-a, Ediţie 
îngrijită, prefaţă şi note de Teodor Dima, Polirom, Iași, 
1997, p. 275. 

2 Fragmentul la care face Collingwood referire este 
următorul: „SOCRATE: Eu cred că [definiția figurii 
geometrice — n.m., Cr.M.] e adevărată. Iar dacă m-ar în- 
treba unul din acei oameni iscusiți cărora le plac discu- 
ţiile în contradictoriu [kai ei pév ye TõV vopâv 7ig ein kai 
¿piotikõv te Ka àywviotikõv ó Ep6uevoş], i-aş răspunde 
aşa: «Eu ţi-am dat răspunsul; dacă ceea ce spun nu e co- 
rect, n-ai decât să-mi ceri socoteală şi să dovedești tu că 
e fals». Însă cei care vor să discute ca niște prieteni [ei 8è 
wonep żyw te Kai ob vuvi pidor övteç Bovhowro Moş 
SadtyeoBau|, aşa cum facem noi acum, trebuie să răs- 
pundă cu mai multă blândeţe și într-un fel mai propriu 
unei discuţii. Şi cred că este propriu unei discuţii [£oru 
St lows Tò GuadekrikTepov] nu numai să dai răspunsuri 
adevărate, dar și să recurgi numai la lucrurile pe care cel 

întrebat recunoaşte că le ştie. Voi încerca dar și eu să vorbesc la fel” (Platon, Menon, 75 
c-d; trad. de Liana Lupaș și Petru Creţia; în Platon, Opere, II, Ediţie îngrijită de Petru 
Creţia, Editura Ştiinţifică şi Enciclopedică, Bucureşti, 1976). 

B RG. Collingwood, op. cit., p. 181. După cum se ştie, opoziţia între eristica sofistică şi 
dialectica socratică este reliefată și ilustrată de Platon îndeosebi în dialogul Euthydemos. 
"1 Ştim de la H. P. Grice cât de important (şi de necesar) este principiul cooperării în 
comunicare. Fără îndoială, efectele cooperării se simt în conversațiile noastre zilnice. Și 
totuși, după cum o arată George Lakoff și Mark Johnson în deja clasica lor lucrare din 
1980, Metaphors We Live By, una dintre „metaforele conceptuale” specifice (şi) culturii 
noastre este argument is war (dezbaterea / discuţia este război”), şi nu “argument is co- 
operation... (vezi George Lakoff and Mark Johnson, Metaphors We Live By [1980], With 
a new Afterword, The University of Chicago Press, Chicago and London, 2003, p. 4). 
'SR.G. Collingwood, The New Leviathan..., p. 306. 

16 Ibidem, p. 326. 

1 Ibidem, p. 210-211. 

18 Ibidem, p. 337. 

Eugen MUNTEANU 


| Două scrisori către Eugenio Coseriu 


E.M. — profesor la Facultatea de 
Litere a Universităţii, Alexandru loan 
Cuza" din lași, director-fondator al 
Școlii Doctorale de Studii Filologice 
(2005-2009), profesor invitat la 
Universitățile din Jena și Viena, 
director al Institutului de Filologie 
Română, Al. Philippide" din lași 
(2009-2013). Principalele lucrări: 
Aeterna Latinitas (1997); Introducere 
în lingvistică (2015); Lexicologie 
biblică (2008). A coordonat 


proie 


ctul,, 


Dacoromanori 


volum 
versiunii, 


Vechiului Tes 

A tradus și 
Augustin, 
Sweden 
Roussea 


Hum 


boldt, 
Renan 


onumenta linguae 
um” (2009-2015, 15 


e tipărite) și editia critică a 
icolae Spătarul Milescu” a 
ament (2016, 2060 p). 
comentat texte de Sf. 
Thomas de Aquino, 


borg, Jean-Jacques 


u, Rivarol, Wilhelm von 


acob Grimm, Ernst 
, Eugenio Coseriu și 


Ha 


ns-Georg Gadamer. 


Am scris de mai multe ori despre ilustrul 
învățat Eugeniu Coșeriu, care mi-a făcut cin- 
stea de a mă socoti printre discipolii săi. Am 
organizat la laşi două colocvii importante, 
unul în onoarea și în prezenţa sa, în aprilie 
1992, altul în memoria sa, în 2011. Am editat 
trei volume de studii care i-au fost dedicate 
(în 1992, 1994, 2012). Am tradus şi editat în 
română o serie de articole și studii importan- 
te, precum și două din cărțile sale importante 
(Istoria filosofiei limbajului, 2011, împreună 
cu Mădălina Ungureanu și Lingvistica textului. 
O hermeneutică a sensului, 2013, împreună cu 
Ana-Maria Prisăcaru). l-am asimilat teoriile 
şi le-am predat timp de peste treizeci de ani 
studenţilor de la catedră. Regret totuși că nu 
am putut face mai mult pentru asimilarea 
operelor sale de către cultura română. 


De câţiva ani, mă ocup de studierea şi edi- 
tarea schimbului de scrisori dintre Eugeniu 
Coșeriu și celălalt scump magistru al meu, 
Gh. Ivănescu, marele său prieten, emul și 
magistru de la Iași. O parte dintre aceste 
scrisori le-am publicat în diferite reviste, in- 
clusiv în revista de faţă. Succesor lui Coșeriu 
la Tübingen și responsabil al Arhivei Coseriu 
de la această universitate, actualmente profe- 
sor de romanistică la Universitatea din Züri- 
ch, Johannes Kabatek a inițiat, de o bucată 

de vreme, sortarea celor câtorva zeci de mii de scrisori din Arhivă. 
D-ra Cristina Bleorțu, doctorandă și asistentă a prof. Kabatek, mi-a 
făcut o surpriză plăcută, trimițându-mi, sub formă scanată, peste 
zece scrisori absolut inedite, expediate de Ivănescu lui Coșeriu între 
anii 1940-1980. Ele sunt de un interes major, dar transcrierea și edi- 
tarea necesită un timp oarecare. I-am promis dlui Alexandru Bantoș, 
redactorul-șef al revistei, că voi pregăti pentru „Limba română” acest 
material cât de curând posibil. Treaba dovedindu-se mai complicată 
decât apreciasem iniţial, îl rog pe dl Bantoş să accepte scuzele mele 
şi, ca o palidă consolare, îi ofer spre publicare două modeste scrisori 
trimise de subsemnatul magistrului nostru, la începutul anilor '90. O 
corespondenţă mai consistentă între noi nu s-a putut închega, fiind- 
că, pe de o parte, ne-am văzut destul de des în ultimul său deceniu 
de viaţă, la Iaşi, Suceava, Chişinău sau Cluj, ori în străinătate şi, pe 
de altă parte, plecat eu însumi într-un lung periplu european (Paris, 
Jena, Viena), mi-a fost mai la îndemână să folosesc, destul de rar, de 
altfel, mijlocul mai comod al telefonului. 


În transcriere am păstrat ortografia oficială a epocii. Explicaţiile con- 
textuale din notele finale au un caracter sumar și strict informativ. 


XKX 


1. 


Domnului profesor Eugen Coșeriu, cu nețărmurită admirație și afecți- 
une, această culegere de studii ale colegilor mei, la a cărei apariție am 
avut şi eu o neînsemnată contribuţie!. 


Iași, 19 aprilie 1992 Eugen Munteanu 


2, 
Iași, 18 martie 1993 
Stimate Domnule Profesor, 


Din însărcinarea Domnului Rector al Universităţii noastre, îndrăznesc 
să vă adresez următoarea rugăminte. Rectoratul nostru intenționează 

să editeze un volum care să includă toate „materialele” legate de acor- 
darea titlurilor de „doctor honoris causa”. Din nefericire, nu a fost înre- 
gistrat răspunsul Domniei Voastre, în care făceați o prezentare clară a 
destinului și devenirii Domniei Voastre, de la elevul de liceu din Bălți şi 
până la statura actuală. Prin mine, DI. Rector Gheorghe Popa vă adre- 
sează rugămintea să redactaţi acest răspuns și să acceptați publicarea 
lui în volumul indicat mai sus?. 


DI. St. Dumistrăcel, cercetător la Institutul „A. Philippide”, vine la 
sfîrşitul acestei luni la München, unde spune că vă va întâlni. În caz 
că veţi socoti oportun, d-sa este dispus să aducă la Iași textul Dom- 
niei Voastre. 


În altă ordine de idei, vreau să vă aduc la cunoștință că lucrările de la 
Colocviul de anul trecut se află în lucrul de editare şi tipărire”. 


Primiţi, Domnule Profesor, expresia sentimentelor mele celor mai sincere. 


Cu afecțiune, Eugen Munteanu 


Dragomirna, aprilie 1992 

Pe verso: 


Destinatar: Hern Prof. Dr. Eugenio Coseriu, Romanisches Seminar, 
Wilhelmstraße 50, D-7400, Tübingen, Germania 


Expeditor: Eugen Munteanu, Aleea Vitejilor, Nr. 11, Bl. 0/10, Et. II, 
Ap. 7, 6600, Iași, Rumänien 


3. 
Herrn Prof. Dr. Eugenio Coseriu 


72138 - Kirchentallisnfurt, Sonnenhalde 277, D-72074 Tübingen 


Iaşi, 27 octombrie 1996 
Stimate Domnule Profesor, 


Îmi cer iertare pentru această scrisoare neașteptată și pentru îngăduința 
pe care mi-o iau pentru a vă spune că îmi este dor de Dumneavoastră. 
Sper să ne vedem cât de repede, cel mai târziu la Colocviul de la Sucea- 
va, din toamna viitoare“. Ne gândim să organizăm, în primăvara anului 
1998, împreună cu DI. Dahmen de la Jena, care ne-a vizitat la Iași, un 
Colocviu româno-german de studii românești, la care am dori să vă 
avem drept invitat de onoares. 


Scopul principal pentru care vă scriu este însă dorinţa de a vă cere un 
sfat şi o părere. Intenţionez să editez la Iaşi, la una dintre editurile de 
aici, o serie intitulată, eventual, „Semeion', în care să cuprind texte 
fundamentale din sfera largă a ştiinţelor limbajului, din toate epocile și 
de pretutindeni; între primele titluri, alături de Augustin, Thomas de 
Aquino, Humboldt, Whitney, Saussure, Peirce, Bloomfield, Hjemslev, 
aş dori să introduc, pentru început, şi două dintre cărțile Dumnea- 
voastră. Ce părere aveți de Systema, norma y habla” şi de Synchronie, 
Diachronie und Geschichte? Aţi fi de acord cu această iniţiativă a mea? 
Aveţi ştiinţă dacă se află în intențiile altui traducător român? În cazul în 
care ați încuviința, m-aş pune pe treabă alături de doi tineri specialiști, 
care cunosc bine spaniola și, respectiv, germana, și până în doi ani am 
putea edita aceste două cărţi, de care e atâta nevoie, în româneşte. V-aş 


EEE PT ROMIÂINIĂ 


ruga să mă înștiințaţi dacă sunt cumva probleme cu drepturile de copy- 
right ale editurilor, căci editorul meu mă întreabă de acestea. 


În speranţa că veţi primi cu bunăvoință această inițiativă a mea, rămân 


al Dumneavoastră, 


Cu afecţiune și respect, 


Aleea Vitejilor 11 


Bl. 0/10, Et. II, Ap. 7 


Dacia B II-Vest 
6600 lași 
Tel.: 032-260583 


Note și 
comentarii 


Eugen Munteanu 


! Dedicaţia a fost scrisă pe un exemplar din „Anuar de 
lingvistică şi istorie literară” (XXXI, 1986-1987), exem- 
plar pe care i l-am dăruit în aprilie 1992, când, cu ocazia 
primei lui veniri la Iaşi, pentru a primi titlul de doctor ho- 
noris causa al Universităţii din Iaşi şi a participa la Coloc- 
viul care îi era dedicat, Coșeriu mi-a făcut onoarea unei 
vizite private. 

? Cererea s-a dovedit irealistă. Este evident că profeso- 
rul Coşeriu nu avea timp să recompună din memorie o 
alocuţiune ocazională şi spontană. În schimb, amplul său 
expozeu cu titlul Principiile lingvisticii ca știință a culturii, 
ţinut în deschiderea colocviului internaţional care i-a 
fost dedicat în aceeași perioadă, a fost cu grijă înregistrat, 
transcris, revizuit de Coşeriu însuşi și tipărit în volumul 
omagial citat mai jos, la p. 11-19. 

3 Este vorba despre volumul Omul și limbajul său. Studia 
linguistica in honorem Eugenio Coseriu, (= Analele ştiinţifi- 
ce ale Universitaţii „Alexandru Ioan Cuza” din Iaşi, Serie 
nouă, Secţiunea III, e, Lingvistică, tomurile XXXVII- 
XXXVIII, 1991-1992), Editura Universităţii din Iaşi, 
1992, 360 p., pe care l-am editat alături de Dumitru Iri- 
mia şi unde am publicat lucrările prezentate în cadrul 
Colocviului Internaţional „Eugen Coșeriu - un mare 
lingvist contemporan”, ași, 15-19 aprilie, 1992. Transcri- 
se de pe bandă magnetică au fost și conferințele ţinute 
de Coșeriu la Universitatea „Alexandru loan Cuza”, la 
Muzeul Literaturii Române din Iaşi şi la „Şcoala Norma- 
lă Vasile Lupu”, care au fost publicate în volumul: Eugen 

Coşeriu, Prelegeri și conferințe. Coeditori: Eugen Munteanu, Carmen-Gabriela Pamfil, 
Ioan Oprea şi Adrian Turculeţ, în „Anuar de lingvistică şi Istorie literară” (1992-1993), 
Iași, 1994 (separatum, 190 p.) 

“Ediţia I a Colocviului Internaţional de Ştiinţe ale Limbajului s-a desfășurat, în prezenţa 
lui Eugeniu Coșeriu, la Suceava, între 16-18 octombrie 1992. 

sProiectul nu s-a materializat. 

é Deşi a fost început, nici acest proiect nu s-a finalizat. Câteva texte importante din isto- 
ria reflecțiilor despre limbaj (Sf. Augustin, Thomas de Aquino, Jean-Jacques Rousseau, 
Wilhelm von Humboldt, Rivarol, Jacob Grimm, Ernest Renan, Hans-Georg Gadamer 
ş.a.) au fost traduse şi comentate de mine în limba română. 

” Ediţia I, Montevideo, 1952. Fundamental pentru teoria lingvistică coşeriană, studiul a 
fost reluat de autor în volumul: Eugenio Coseriu, Teoria del lenguaje y lingiiistica general. 
Cinco estedios, Editorial Gredos, Madrid, 1962, p. 11-113. Pentru versiunea româneas- 
că vezi şi: Eugeniu Coșeriu, Teoria limbajului și lingvistica generală. Cinci studii. Ediţie 
în limba română de Nicolae Saramandu, Editura Enciclopedică, București, 2004, p. 11- 
114. 

3 Ediţia I, în spaniolă, Montevideo 1958; ediţia germană, München, 1974. Vezi şi: Eu- 
geniu Coșeriu, Sincronie, diacronie şi istorie. Problema schimbării lingvistice. Versiune în 
limba română de Nicolae Saramandu, Bucureşti, Editura Enciclopedică, 1997. 

Mircea COLOȘENCO 


Eugen Ionescu - secretar de presă 
și cultural în Franţa (II) 


M.C. — istoric literar şi editor. 
Absolvent al Facultăţii de 


Filologie a Universităţii 
„Alexandru loan Cuza” din 
laşi. În 1969 a absolvit ş 
cursurile de biblioteconomie 
blioteca Centrală de 

n Bucureşti. A lucra 
muncitor, profesor, bibliograf, 
redactor de ziar. A colabora 
ele „Manuscriptum 
istorie şi teorie 

literară” „Luceafărul“ „Ateneu”, 


„Steaua, 


„Jurna 


ş.a. Edi 


laborare) ope 


ează 


„Convorbiri | 
| literar”, „Literatoru 
inclusiv în co- 


rele scr 


|. Creangă, |. 
L. Rebrean 


G. Ba 


cova, 


iterare” 


lg 


iitorilor 
Barbu, 


u, N. Stănescu, 


„Labiş, 


Al. Macedonski, 
G. Topârceanu ş.a. 


În urmă cu un sfert de secol, la 28 martie 
1994, Eugen Ionescu/Eugène Ionesco, scri- 
itor bivalent în limbile română şi franceză, 
protagonist al „teatrului absurdului”, membru 
al Academiei Franceze (1970) şi al Academiei 
Române (2009), trecea Apele Styxului, la 
Paris, în vârstă de 84 de ani (n. 26 nov. 1909, 
Slatina, jud. Olt), cu funeralii la Biserica 
Ortodoxă Română şi înmormântat în cimiti- 
rul Montparnasse. 


Caporal al Armatei Române, licenţiat în lite- 
re-filozofie al Universităţii din Bucureşti, pro- 
fesor de limba franceză la liceele „Sf. Sava” și 
Gh. Lazăr” (nov. 1940 - 30 mai 1942) din ca- 
pitală, şi-a petrecut anii de viață din timpul ce- 
lui de-al Doilea Război Mondial ca reprezen- 
tant al țării natale în Franța ocupată de trupele 
naziste germane (iulie 1940 - august 1944), 
departe de tarele marelui măcel, pe un post 
proteguitor ca secretar de presă şi cultural în 
serviciul Legaţiei Regale Române în Franţa 
(Legation Royale de Roumanie en France de 
la Vichy) pe lângă Guvernul colaboraţionist al 
Mareşalului Ph. Pétain (21 iunie 1942 - 1 oct. 
1945). 


| Partea (1) vezi „Limba Română”, nr. 1, 2017, p.233-242 

De la Vichy sau de la Marseille, unde funcționa Legația Română, a 
trimis în țară cu poşta diplomatică rapoarte oficiale contrasemna- 
te de șeful Serviciului. Ultimele trei expediate, păstrate în Arhiva 
Ministerului Afacerilor Externe din București (Dosar I. 106, mapa 
150, nr. inv. 77), datând din octombrie-decembrie 1943 — ianuarie 
1944, le publicăm în continuare. 


Facem precizarea că, având în vedere poziţia de renegare a tatălui său, 
avocat, dr. în drept la Sorbona, de etnie și naționalitate română și a 
Țării acestuia, a fost cât se poate de atent să nu menţioneze, în tex- 
tele/declaraţiile/interviurile în limba franceză, niciodată despre sine, 
funcţia oficială şi perioada cât a fost trimisul României să o reprezinte 
în Franța, ferit de furiile naziste antisemite, datorită identităţii iudee 
după mamă, dându-se fiu al hexagonului francez! 


Este edificatoare, în acest sens, consemnarea lui E. Lovinescu, în jur- 
nalul său, referitoare la viitorul Oficial al Guvernului României: „1941, 
iulie 19, sâmbătă: 5:30, Eugen Ionescu, pleutre, bolşevizant, nu e român, 
vrea să meargă la Paris etc., dezrădăcinat lamentabil” (E. Lovinescu, 
Sburătorul. Agende literare, Academia Română, 2002, vol. VI, p. 211). 


Nu e o apreciere pripită. 


Eugen Ionescu a început să frecventeze ședințele Cenaclului 
„Sburătorul” din ziua de duminică 2 iunie 1929, pe când era student, 
iar imperturbabilul E. Lovinescu putuse să-l cunoască bine în acest 
deceniu interbelic contradictoriu. Mărturie stau și alte aprecieri din 
Agende. 


Paragraful cu care Eugen Ionescu încheie peste ani cartea Present passé, 
passé present (Paris, Gallimard, 1968; trad. rom. Simona Cioculescu, 
Bucureşti, 1993) este cât se poate de explicit şi reflectă plecarea lui de- 
finitivă din România natală pentru o reprezentare în Franţa adoptivă 
(sic!): „Miracolul s-a produs. Pentru mine cel puţin. Prietenii mei de 
la diferite ministere mi-au aranjat un paşaport bun, cu vize în regulă. 
Mâine iau trenul. Împreună cu soția mea. Sunt ca un evadat care fuge 
în uniforma gardianului. Miercuri voi fi în Franţa, la Lyon’. 


Prietenii din ministere au fost verii lui din partea tatălui indezirabil, 
respectiv, Victor I. Rădulescu-Pogoneanu (zis Piki), licenţiat în drept, 

cu atribuţii de Secretar de Stat în Ministerul Afacerilor Străine, con- 
damnat de orânduirea comunistă, ulterior, pentru crime de stat, la 25 
de ani muncă silnică, și Mircea Vulcănescu, mort în închisoarea de la 
Aiud, pentru aceleaşi motive bolşevice. A evitat să-i numească! 


... Gardianul evadat va lua chipul Rinocerului într-o altă ipostază absur- 
dă, de sorginte narcisistă, cum i-a fost întreaga-i existenţă. 


Fie-i amintirea nepieritoare! 


1. 


FIŞĂ DE ACTIVITATE PERSONALĂ 
(pe luna octombrie 1943) 


A. NUMELE ŞI PRENUMELE: Ionescu Eugen. Funcțiunea: Secretar 
principal cultural. Localitatea: Vichy — Marseille. 


B. ACTIVITATE DE COLABORARE: 1. Partea de contribuţie la ra- 
poartele şefului (misiunii, serviciului): Ne scriem singuri rapoartele; 2. 
Însărcinări speciale: Cele prezentate în raportul 1158 din iulie 1942 în- 
aintat de D-1 Consilier Dragu. 


C. ACTIVITATEA PERSONALĂ: 3. Rapoarte, referate alte lucrări: Mai 
multe rapoarte şi referate; 4. Conferinţe ascultate, ținute: |... ]; 5. Articole 
proprii şi primite publicate: a) Material publicat în diferite ziare şi revis- 
te privitor la România; b) Redactarea părții culturale din „Buletinul 
săptămânal” al Serviciului nostru de presă; 6. Legături cu personalități, 
cercuri științifice, culturale, artistice, sportive, politice etc. din țara respectivă 
şi cu membri ai misiunilor străine: În afară de personalităţile şi cercurile 
numite anterior am mai intrat în contact cu fruntașul politic Paul Rives 
- Deputat, Directorul ziarului „L Effort”, Laurent C'Ly din Ministerul 
Informaţiilor, Fabre Regisos la Radio Marseille; 7. Participări la reuni- 
uni oficiale, sociale: Recepţii aranjate de şeful Serviciului la Vichy, de 
subsemnatul la Marseille în conversațiile avute cu persoanele indica- 
te în fişele noastre de activitate; 8. Acţiunea de lămurire asupra proble- 
melor vitale româneşti (cu indicarea persoanelor): [...]; 9. Organizări 
de expoziţii, conferințe asupra problemelor românești, controlul acțiunii 

cinematografice: Trei emisiuni literare radiofonice aranjate la Radio 
Marseille. Pregătirea editării a 2 volume din Blaga și Arghezi, a unui 
volum din nuvelele lui Paul Dan. Traduceri diferite. Participarea la 
Conferința Ricord la Marseille; 10. Alte manifestări: |... ] 


SEMNĂTURA, VIZA ŞEFULUI SERVICIULUI, 


(ss) Eugen Ionescu (ss) I. Dragu 


2. 


FIŞĂ DE ACTIVITATE PERSONALĂ 
(noiembrie 1943) 


A. NUMELE ȘI PRENUMELE: Ionescu Eugen. Funcțiunea: secretar 
principal cultural. Localitatea: Vichy — Marseille. 


B. ACTIVITĂŢI DE COLABORARE: 1. Partea de contribuție la ra- 
poartele șefului (misiunii, serviciului): Ne scriem singuri rapoartele; 2. 
Însărcinări speciale: Cele prezentate în raportul 1158 privitor la organi- 
zarea serviciului de presă la Vichy. 


C. ACTIVITATE PERSONALĂ: 3. Rapoarte, referate, alte lucrări: 
Mai multe referate şi rapoarte; 4. Conferințe ascultate, ținute: O pre- 
zentare a poeziei lui Tudor Arghezi la postul de Radio din Marseille; 
S. Articole proprii şi primite publicate: Am publicat o serie de poeme 
ale lui Arghezi și Blaga, alese și traduse sub îngrijirea mea, în revista 
„Chaiers du Sud”; 6. Legături cu personalităţi, cercuri ştiinţifice, cultu- 
rale, artistice, sportive, politice etc. din țara respectivă şi cu membrii mi- 
siunilor străine: în afară de personalitățile numite în celelalte fişe de 
activitate, am mai cunoscut pe DI Andre Salmon, (Edvard) Munch, 
(Paul) Rives, Pitaudiere - profesor universitar la Montpellier, 
(Athur) Richardson -— președintele Camerei de Comerţ Franco- 
Spaniole şi Franco-Portugheze din Marseille; 7. Participări la reuni- 
uni oficiale, sociale: Mai multe reuniuni organizate de şeful Serviciului 
și dineuri organizate de subsemnatul; 8. Acţiune de lămurire asupra 

problemelor vitale româneşti (cu indicarea persoanelor): Cu persoa- 
nele indicate la punctul 6 în conversații; 9. Organizări de expoziţii, 
conferințe asupra problemelor româneşti, controlul secțiunii cinemato- 
grafice: Organizări de emisiuni literare radiofonice despre literatura 
românească şi România; 10. Alte manifestări: a) Pregătirea editării 
unor volume de traduceri din Arghezi, Blaga și Pavel Dan, ce urmea- 
ză să apară la Editura Vipreau din Marseille; b) Pregătirea unei serii 
de conferințe la Universitatea din Montpellier; c) Traduceri apăru- 
te în reviste franceze; d) Luare de contact cu industriașul marseillez 
Richardson pentru o eventuală organizare a unei Camere de Comerţ 
Franco-Române la Marseille; e) Urmărirea activităţii Lectoratului 
de L(imbă) Română din Montpellier şi a propagandei culturale în 
cadrul Lectoratului. 


SEMNĂTURA, VIZA ŞEFULUI SERVICIULUI, 
(ss) Eugen lonescu (ss) I. Dragu 
3. 
FIŞĂ DE ACTIVITATE 


(decembrie 1943 — ianuarie 1944) 


A. NUMELE ȘI PRENUMELE: Ionescu Eugen. Funcțiunea: secretar 
principal cultural. Localitatea: Vichy. 


B. ACTIVITATEA DE COLABORARE: 1. Partea de contribuţie la 
rapoartele șefului serviciului (misiunii, serviciului). Ne scriem singuri 
rapoartele; 2. Însărcinări speciale: a) A întocmi împreună cu câte un 
ziarist francez în oraşele Marseille, Vichy, Montpellier, Toulouse, 
lista gazetarilor şi publiciștilor cărora urmează să li se distribuie ali- 
mentele ce vor fi oferite de ziariștii români; b) A urma întrevede- 
rile, la Marsilia, pentru constituirea Comitetului pentru Strângerea 
Relaţiilor Economice şi Comerciale în vederea creării Camerei de 
Comerţ Franco-Române, lucru asupra căruia am referit din timp; c) 
Îngrijirea redactării rubricii culturale a „Buletinului de Informaţii” 

al Serviciului nostru de presă din Vichy și distribuirea de broşuri şi 
cărți de propagandă în sectorul propriu de activitate; d) Urmărirea şi 
raportarea situaţiei Lectoratului de Limba Română din Montpellier; 
e) Precum şi însărcinările prevăzute în Raportul nr. 1158 al șefului 
Serviciului nostru de presă. 


C. ACTIVITATEA PERSONALĂ: 3. Rapoarte, referate, alte lucrări: 
Mai multe referate și rapoarte privitoare la: a) organizarea de noi a 
unor emisiuni literare radiofonice; b) la publicarea unor traduceri 
din literatura română; c) la acţiunea de propagandă prin cinema- 
tograf; d) la înaintarea unor traduceri publicate de noi în „Chaiers 
du Sud” şi în „Demain”; e) privitor la constituirea unui Comitet, la 
Marsilia, de Strângere a Relaţiilor Economice Franco-Române și 
a publicării unui „Buletin” al Comitetului; 4. Conferințe ascultate, 
ținute [...]; S. Articole proprii şi primite publicate: a) Publicarea de 
traduceri din poezia românească în „Chaiers du Sud” (dec. 43); b) 
Publicarea traducerii noastre (Zborul de la cuib — L'abandon du nid) 
din Pavel Dan în hebdomadarul francez „Demain” (19. II. 44 şi 03. 
II. 44); c) întocmirea materialului documentar despre Carmen Sylva 
publicat cu ocazia comemorării EI de publicistul Maurice Ricard în 
ziarul „Journal des Débuts” (3.XI1.1943); e) Note diferite apărute în 
„Buletinul cultural” și reproduse în publicaţii franceze; f) Îngrijirea 
publicării de dări de seamă asupra poemelor românești apărute; 6. 
Legături cu personalități, cercuri științifice, culturale, artistice, sportive, 
politice etc, din țara respectivă şi membrii misiunilor străine: În afară 
de personalităţile, cercurile etc. asupra cărora am raportat în fişele 
noastre anterioare de activitate, mai suntem în contact cu: Cercul 
„Pour que l'Esprit Vive” din Marseille, cu Cercul revistei „Cahiers de 
L'Unite Française” condus de Jean Rivain, întemeietorul Academiei 
de Humanism, conducătorii hebdomadarelor „Combats”, „D.I, 
„Actu”, cu Dnii Firmin Roz - membru al Institutului, profesorul V. 
Tughem, precum și cu R. Tavernier — directorul revistei „Confluence”, 
P. Seghers — directorul revistei „Poésie. 44”, arh. Catele, scriitorii Joë 
Bousquet, H. Rode, Loisy, prof. Taladovie; 7. Participări la reuniuni 
oficiale, sociale: a) Am fost invitat, la Legația Germană de la Vichy, la 
reprezentările de filme germane; b) la recepţia Legaţiei Române din 
Ianuarie 1944; c) la diferite reuniuni, la Marsilia, în Cercurile literare 
locale; 8. Acţiunea de lămurire asupra problemelor vitale româneşti (cu 

indicarea persoanelor): În conversațiile avute cu persoanele indicate 
la punctul 6; 9. Organizări de expoziţii, conferințe asupra probleme- 
lor româneşti, controlul secțiunii cinematografice: a) Asupra contro- 
lului acțiunii cinematografice, a se vedea raportul nostru din ianu- 
arie '44 privitor la prezentarea unor filme documentare românești 
la Vichy; b) O nouă „causerie” despre poezia românească la Cercul 
Literar „Pour que l'Esprit Vive”; 10. Alte manifestări: Pregătirea edi- 
tării la Editura Vigneau a unei culegeri de poeme traduse din Tudor 
Arghezi; b) Pregătirea unui volum de nuvele din Pavel Dan, în tra- 
ducerea lui S. Cabrini şi a noastră, la Vigneau. Volumul în manuscris 
este gata; așteptăm doar aprobarea din țară pentru hârtie şi autorizația 
familiei autorului; c) Pregătirea de emisiuni literare; d) Alte traduceri 
în lucru. 


SEMNĂTURA, VIZA ŞEFULUI SERVICIULUI, 


ss) Eugen Ionescu ss) I. Dragu 

Fănel TEODORAȘŞCU 


RESTITUTIO RH 


Despre curaj în presa militară 
de la începutul secolului al XX-lea 


F.T. lector univ. dr. la 
Facultatea de Comunicare 
şi Relații Internaţionale 

din cadrul Universităţii 
„Danubius” din Galaţi, 
director al Centrului 

de Studii și Cercetări 
Danubiene. Este autorul 
unor cărţi cu caracter 
ştiinţific, precum Pamfil 
Seicaru (2014), Arta 
gazetărească. Trei ipostaze 
(2014) și coordonatorul/ 
editorul unor volume de 
profil. De-a lungul timpului, 
a publicat mai multe studii, 
articole etc. 


Curajul reprezintă una dintre virtuțile! care 
nu-i pot lipsi unui militar. Acolo unde nu 
există, curajul trebuie format. Dobândirea lui 
„se face prin deprindere și stăruință”?. Într-o 
broșură publicată în 1915, nu doar bărbaţilor 
li se educa această virtute, dar de asemenea și 
femeii române îi era recomandat modelul fe- 
meii japoneze moderne, pe care n-o înfiora gân- 
dul că, într-o bună zi, va fi nevoită „să plângă 
moartea copiilor ei pe câmpul de luptă, pen- 
tru patrie”. Ideea că românii admirau modul 
de viaţă al japonezilor pentru curaj este con- 
firmată de faptul că în 1929 lucrarea Bușido 
sau sufletul japonezului a lui Inazo Nitobe era 
publicată în limba română. După cum explica 
însuşi traducătorul, în acele vremuri, poporul 
japonez a stârnit, datorită calităților superioa- 
re de care a dat dovadă atât în războaie, cât şi 
în viața socială, admirația tuturor europenilor. 
Printre principalii beneficiari ai demersului 
traducătorului se aflau, bineînțeles, militarii 
români: „Se cunosc de toţi înfăptuirile strălu- 
cite ale acestui admirabil popor. Nu se cunosc 
însă, mai ales de către români, resorturile mo- 
rale și sufleteşti, care explică propășirea po- 
porului japonez. De aceea am socotit că voi 
satisface curiozitatea oamenilor culți din țara 
noastră, mai cu deosebire a militarilor și pro- 

fesorilor, traducând în româneşte lucrarea «Buşido» a profesorului 
Inazo Nitobe de la Universitatea din Tokyo, după ediția engleză, ce a 
fost scrisă de însuşi autorul, care explică lămurit și în mod savant în ce 
constă superioritatea rasei japoneze”*. 


În anii în care era publicată ediția românească a cărţii lui Inazo Nitob€, 
presa vremii aducea în atenţia cititorilor condiţiile grele în care soldaţii ro- 
mâni erau nevoiţi să-şi desfăşoare misiunile. Slaba dotare cu echipament a 
armatei române cauza moartea, în împrejurări înfiorătoare, a tinerilor sol- 
daţi, chiar și pe timp de pace: „Trei soldaţi din garda unei gări au murit de 
ger într-o singură noapte. Fapt divers. De atunci au mai degerat și alţii, dar 
numărul lor este tăcut din, bineînțeles, patriotism”. Textul la care facem 
referire se numea De ce-i urâm şi ocupa coloanele 1 și 2, jumătatea de sus, 
de pe prima pagină a ziarului „Curentul. Chestiunea abordată de autorul 
articolului citat este una care reclamă o atenţie deosebită. După cum se 
arăta într-un manual de educaţie națională pentru cetățeni și ostași, într-un 
război, înfrângerea cea mai rușinoasă „este aceea a unei armate compuse 
din oameni fără curaj, nepregătiți, unde spaima fără motiv aduce cu sine 
dezastrul”. Într-o altă sursă se spune că un conducător militar bun „pune 
în mișcare factori pedagogici de reacțiune în contra lipsei de curaj, desfrâ- 
nării sexuale, vanității, invidiei, timidităţii, minciunii, pentru ca disciplina 
să poată prinde rădăcină adâncă”. Articolele scrise pe un ton tăios la adre- 
sa celor care răspundeau de soarta armatei române erau nelipsite din pagi- 
nile ziarului „Curentul”. Deşi nu este lipsită de importanţă, ne vom apleca 
asupra acestei chestiuni cu o altă ocazie. 


Detalii ale procesului de apariţie şi dezvoltare a presei militare româ- 
nești pot fi găsite în Istoria presei militare (2 volume), lucrare ce este 
semnată Dan Giju. Referitor la momentul apariţiei jurnalistului militar, 
autorul aduce câteva lămuriri: „Cine a fost mai întâi, reporterul de front 
sau jurnalistul militar? De fapt, nu a fost nici unul, nici celălalt. Lăsând 
de o parte situația din Egiptul faraonilor Djoser, Horemheb, Ramses 
cel Mare și ceilalți, apariţia reporterilor va fi consemnată abia la multe 
sute de ani distanță de la Primul Război Messenian (743 î.H.), sau de la 
Războaiele Medice (499-480 î.H.), răstimp în care informaţiile ne-au 
parvenit prin intermediul istoricilor şi, îndeosebi, al trubadurilor iti- 
neranţi. Deci mai întâi a fost trubadurul. Respectiv, istoricul. Dar, o 
dată văzuţi pe scena istoriei lumii, reporterii de meserie vor deveni cei 

mai... frenetici slujitori şi chiar făuritori ai ei. Cu pana, desigur. Nu o 
singură dată și cu sabia. Cert este însă că din momentul apariției lor, 
viaţa cetăţii a devenit cu totul alta. Adică mult mai vie, mai colorată și, 
nu în ultimă instanță, mai persistentă în timp. Şi relativ controlabilă. Iar 
peste toate acestea, mult mai greu — dacă nu imposibil — de uitat'?. Pre- 
ocupări referitoare la motivele apariţiei ştirilor găsim la Tobias Peucer 
încă din 1690, când acesta a şi susținut prima teză de doctorat dedicată 
jurnalismului". După Peucer, motivele apariţiei ştirilor „sunt, pe de o 
parte, curiozitatea oamenilor, pe de alta, dorința de câștig, atât din par- 
tea celor care le compun, cât și din partea celor care le vând”. 


Reprezentativă pentru presa de la începutul sec. al XX-lea este 
publicaţia „Săptămâna Războiului”, „de orientare antirăzboinică””?. 
Primul număr al hebdomadarului (apărea în fiecare duminică) va fi 
scos la 2 noiembrie 1914, în Bucureşti. „Săptămâna Războiului” îşi 
asumase misiunea de a aduce cititorului român informaţii referitoare 
la mersul războiului mondial: „Tematica: relatări privind desfăşurarea 
războiului, ilustrate (schiţe, fotografii, hărţi), corespondenţă de război, 
fapte de arme, literatură adecvată, comentarii politice, tehnică de lup- 
tă. Desene de Ary Murnu, Crotta ş.a. Format A4, imprimată pe hârtie 
cretată, copertă color sau alb-negru, fotografiile și grafica de mare efect 
aparţin, în parte, cunoscuţilor pictori şi fotoreporteri de război din am- 
bele tabere evocaţi aici, în special celor englezi și germani, deşi nu sunt 
semnaţi. Desfiinţată la 14 august 1916, în ajunul intrării României în 
acest conflict, «Săptămâna Războiului» rămâne în istoria presei ro- 
mânești drept una dintre cele mai luxoase reviste ale genului din Euro- 

pa, proprietarul acesteia fiind Ig. Herty”™. 


Trebuie spus că, între 1914 şi 1916, atmosfera în care funcționa pre- 
sa românească era una tensionată. După Pamfil Șeicaru, România, din 
momentul în care şi-a declarat neutralitatea, „a devenit extrem de im- 
portantă din punct de vedere politic, iar responsabilii cu propaganda ai 
celor două grupuri de puteri aflate în luptă au mobilizat resurse finan- 
ciare importante cu scopul de a cuceri opinia publică”"*. Pamfil Șeicaru 
explica această situaţie arătând că o ţară nu poate intra într-un război 
dacă guvernul său „nu se bucură de sprijinul maselor”"5. 


Ioan Dafin subliniază şi el că „adunările publice, în cadrul cărora se 
susținea ideea conform căreia pentru ţară cel mai bine era ca aceasta 

să se alăture Antantei, şi ştirile pesimiste, care anunțau succesele mi- 
litare ale germanilor, au adus presa într-o situație necunoscută de ea 
până atunci. Unele ziare susțineau intrarea armatei române în război 
alături de Franţa şi Rusia, iar altele susțineau că țara noastră trebu- 
ie să stea alături de Puterile Centrale. În aceeași situație s-au aflat și 
oamenii politici, care s-au împărţit în două tabere. O tabără susținea 
ca România să se alăture Antantei, cu scopul realizării unităţii națio- 
nale, iar cealaltă credea că pentru ţară cel mai potrivit este să-și ofere 
sprijinul Germaniei şi Austro-Ungariei, mișcare care ar fi trebuit să 
aibă ca rezultat scăparea de o eventuală invazie din partea Rusiei. [...] 
Printre cei care susțineau cauza Puterilor Centrale, mai menţionează 
Ioan Dafin, se aflau numeroși spioni, plătiţi cu sume importante de 


bani, ai Germaniei şi Austro-Ungariei”!€. 


O situaţie neobişnuită semnala și N. Iorga, în septembrie 1914, în ar- 
ticolul Cum respectă ziarele germane din România sentimentele ţării: „În 
București apar două ziare germane: «<Rumănischer Lloyd» şi « Buka- 
rester Tageblatt». Le urmăresc de mult și nu e întâiaşi dată când îmi 
arăt părerea asupra lor. Deşi au redactori împământeniţi, ele se redac- 
tează fără nicio consideraţie pentru interesele şi susceptibilitățile țării 
în care se publică. Pentru lucrurile din România ajung câteva informa- 
ţii prezărite; restul s-ar putea tipări la Teschen sau la Mannheim. Pen- 
tru cultura noastră niciun interes, pentru sufletul nostru nicio iubire, 
deși noi purtăm atâta interes şi avem atâta iubire pentru cultura germa- 
nă”"”. Atitudinea aceasta, după cum mai arăta autorul citat, era şi mai 
evidentă după izbucnirea Primului Război Mondial. În 1918, Genera- 
lul Alexandru Averescu chiar cerea sancţionarea, sub o formă sau alta, a 
celor care au contribuit, atât înainte de intrarea României în război, cât 
şi în timpul operaţiunilor militare, la împărțirea țării în două tabere'?. 


Publicaţie imparțială «Săptămâna Războiului», în articolul-program 
din primul său număr își stabilea ca obectiv să prezinte, într-un mod 
imparțial, „mersul războiului pe toate fronturile”"?. În ciuda imparțialită- 
ţii declarate, prima pagină era ocupată în totalitate de o imagine în care 
generalul de Castelnau, însoţit de câțiva camarazi, plângea moartea pe 
câmpul de luptă a unuia dintre fiii săi”. Imaginea respectivă era însoțită 
de următorul text: „Du-te, fiul meu! Tu ai murit de cea mai frumoasă 
moarte ce și-o poate cineva dori” În toate cele 95 de numere, se poate 

observa cu ușurință admiraţia pe care redactorii „Săptămânii Războ- 
iului” o aveau față de armata franceză. Explicaţia se găsește în faptul că 
România, din punct de vedere spiritual, „a fost modelată sub influența 
culturii franceze”. 


În numeroase rânduri, soldatul francez era prezentat drept înfățișarea 
umană a curajului. În acest sens vom urmări un fragment dintr-un arti- 
col preluat de „Săptămâna Războiului” din „Le Temps”: „Într-adevăr, 
nu e oraș sau sat, fie el cât de mic, în care să nu întâlneşti astăzi soldați, 
cu fruntea și braţele bandajate, sprijiniți în baston sau în cârje. Toţi 
aceşti oameni sunt icoana vie a curajului poporului nostru şi perso- 
nificarea glorioasă a sacrificiului oferit de bună voie. Jos pălăria în fața 
acestor bravi! [...] Războiul în care ei s-au avântat cu hotărâre e cel mai 
groaznic război pe care l-a cunoscut Istoria. Vechile bătălii, în compa- 
rație cu formidabilele lupte care se desfășoară pe regiuni întregi, n-au 
fost decât acțiuni scurte. Să rezişti timp de săptămâni unui duşman de 
temut, să respingi atacurile sale disperate, a fost nevoie ca rezistența și 
curajul francezilor să fie la înălțimea noilor nevoi. Acest curaj și această 
rezistență, care a făcut admiraţia lumii, au avut-o soldaţii noştri. Dar 
câte pierderi! Câte morţi eroice! Câţi, vai! nu vor mai revedea țara 
unde s-au născut, satul lor, casa lor, părinţii lor, tot ce ei au iubit! Copii, 
salutaţi pe cei rămași în viaţă, salutaţi pe răniți!”2. În același ton sunt 
scrise și articolele în care erau descrise actele de curaj ale trupelor fran- 
ceze săvârșite în timpul bătăliei de la Verdun”. 


Nu erau lipsiţi de curaj însă nici soldaţii celorlalte armate ce făceau par- 
te din alianța anti-germană. În sprijinul acestei afirmaţii vom reda un 
fragment dintr-un articol preluat de gazetarii de la „Săptămâna Războ- 
iului” din paginile ziarului „Daily Mail”: „Groaza ce o inspiră cazacii în 
rândul armatei austriece e de necrezut. Mai puţin se tem soldaţii aus- 
trieci de artileria și mitralierele dușmane decât de o şarjă a cazacilor. 
Modul de luptă și, în special, atacul cazacilor nu urmează nicio regulă. 
Ei se aruncă asupra dușmanului ca un torent de lavă, distrug totul în ca- 
lea lor, provocând o panică de nedescris. Într-o luptă, lângă Przemysl, 
un batalion de vânători unguri fugi îngrozit, în fața unui atac al caza- 
cilor, aruncând pușştile, sacii, mantalele, bidoanele, toate mitralierele 
şi munițiunile. [...] Cazacii sunt buni trăgaci, dar ca şi infanteria rusă, 
adevărata luptă pentru dânșii e corp la corp”*. 

În paginile aceleiași publicaţii se relatează cazul infirmierei ruse care, în 
timp ce umbla pe câmpul de luptă, fără să se teamă de pericolul la care se 
expunea, pentru a oferi sprijin răniților, era aplaudată de soldaţii turci.” 
Curajul tipografilor belgieni era și el adus în atenţia cititorului român: 
„Ziarul «[La] Libre Belgique» apare mereu la Bruxelles, în ciuda nem- 
ţilor. Îndrăzneala tenace a enigmaticilor patrioți belgieni, care pe furiș 
şi contra tuturor, continuă a publica săptămânal pamfletul lor răzbu- 
nător, va rămâne în istoria anecdotică a războiului. Se ştie că germanii, 
pătrunzând în Bruxelles, au pus mâna pe toată presa. Pretinsele jurnale 
belgiene pe care comandamentul le autoriză nu sunt, în realitate, decât 
foi germane scrise în limba franceză, destinate a demoraliza nenorocitul 
popor belgian. Astfel e «Le Bruxellois», care este pentru belgieni aproa- 
pe de ceea ce este «Gazette des Ardennes» pentru populaţia din nordul 
Franţei. Atunci apăru «[La] Libre Belgique». Cine o redija? Unde se 
imprima? Mister nepătruns! Ceea ce presa cu botniță nu putea spune ea 
o striga tare. Se bănuieşte ușor ceea ce publica acest ziar: documente ire- 
futabile asupra crimelor comise de germani, critica «buletinelor de vic- 
torie», atacuri neîncetate, răutăți nemiloase, predicarea curajului etc... 
Fără preget, «La Libre Belgique» urmărește pe adversar, stimulează pe 
belgieni, dă la iveală toate farsele pe care ștrengarii cartierului Bruxell- 
ului le joacă greoilor germani, amenință pe împărat, persiflează pe guver- 
nator, pe generali, pe ofițeri, toată șleahta năvălitorilor”. 


Combatanţii germani, în schimb, erau puși într-o cu totul altă lumină. 
Iată, de pildă, un fragment dintr-un articol publicat în primul număr 
al revistei „Săptămâna Războiului”: „În «Frankfurter Zeitung» a apă- 
rut, zilele trecute, o notiță în care se povestea că rușii, în momentul 
de evacuare a orașului german Insterburg, au făcut de neintrebuințat 
toate cantitățile de pâine rămase în oraș, vărsând petrol peste ele. Când 
a aflat aceasta, generalul von Hindenburg a dat ordin ca toată pâinea 
aceasta să fie dată ca hrană prizonierilor ruși. Şi numita gazetă germană 
numea fapta generalului «o pedeapsă meritată»"”. Textul din „Fran- 
kfurter Zeitung” avea rolul, arătau gazetarii de la „Săptămâna Războ- 
iului”, citând „Le Temps”, de a sublinia decăderea mentalității germane. 


Soldatului român îi era oferit drept model de către presa militară, așa 
cum am văzut în „Săptămâna Războiului”, soldatul francez. Aceas- 
tă situaţie a avut printre explicaţii și faptul că România, din punct de 

vedere spiritual, a fost modelată sub influența culturii franceze. În ciu- 
da eforturilor făcute de unele publicaţii pentru a forma și consolida 
curajul soldaţilor români, România a intrat în război, după cum arăta 
generalul Alexandru Averescu, fără să fie pregătită sufletește pentru asta. 


Note | ! Cele 6 virtuţi ostășești şi cetățenești: credința, disciplina, 
cinstea, camaraderia, curajul şi pregătirea de război (Virgil 
Arifeanu, Cartea Românului. Manual de educaţie națională 
pentru cetăţeni și ostași, Bucureşti, Tipografia și Legătoria 
„Berbecaru”, 1921, p. 68) 

? Virgil Arifeanu, op. cit., p. 95. 

3C. Negru, Ce se cere femeii române în împrejurările grele 
prin care trece neamul românesc, 1915, p. 21. 

+Georgescu Constant, Prefaţa traducătorului la Bușido sau 
sufletul japonezului, de Inazo Nitobe, Bucureşti, Editura 
Casei Școalelor, 1929, p. 5. 

S Cezar Petrescu, De ce-i urâm, în „Curentul”, anul I, nr. 1, 
11 ianuarie 1928, p. 1. 

é Pentru mai multe detalii a se vedea Fănel Teodorașcu, 
Pamfil Șeicaru, Bucureşti, Ars Docendi, 2014, p. 182-183. 
"Virgil Arifeanu, op. cit., p. 68. 

8 A. D. Sturdza, Arta de a ordona, în „Revista infanteriei”, 
anul XVIII, nr. 209, aprilie 1914, București, Tipografia 
„Universala”, Iancu Ionescu, p. 17. 

°? Dan Giju, Istoria presei militare, Târgovişte, Editura Bi- 
bliotheca, 2012, p. 9. 

10 Cristinel Munteanu, Studiu introductiv la Tobias Peu- 
cer, De relationibus novellis — Despre relatările jurnalistice, 
Piteşti, Editura „Independenţa Economică”, 2008, p. 8. 

! Tobias Peucer, De relationibus novellis — Despre relatările 
jurnalistice, Piteşti, Editura „Independenţa Economică”, 
2008, p. 89. 

"2 Dan Giju, op. cit., p. 275. 

'5 Ibidem. 

11 Fănel Teodoraşcu, Arta gazetărească. Trei ipostaze, Ga- 
laţi, Zigotto, 2014, p. 27. 

'5 Pamfil Şeicaru, România în Marele Război, Editura 
Eminescu, 1994, p.70. 

16 Fănel Teodoraşcu, op. cit., p. 28. 

17 Iorga N., Cum respectă ziarele germane din România 
sentimentele țării, în Războiul nostru în note zilnice (Vo- 
lumul I: 1914-1916), Craiova, Editura „Ramuri” S.A., 
p.41. 

'5 Alexandru Averescu, Răspunderile, Editura „Ligii Poporului”, 1918, p. 47. 

9 MS, Săptămâna Războiului, în „Săptămâna Războiului”, anul I, nr. 1, 2 noiembrie 1914, p. 2. 
Este vorba despre locotenentul Gerald de Castelnau. 

2 Pamfil Şeicaru, op. cit., p. 70. 

22 *** Copii, salutați pe răniți! în „Săptămâna Războiului”, anul I, nr. 6, 7 decembrie 1914, p. 64. 
23* Înaintea Verdunului, în „Săptămâna Războiului”, anul INI, nr. 78, 17 aprilie 1916, p. 639. 
24 *** Cazacii inspiră groaza, în „Săptămâna Războiului”, anul I, nr. 2, 9 noiembrie 1914, p. 17. 
25 ¥** Bravo, soră, în „Săptămâna Războiului”, anul II, nr. 39, 26 iulie 1915, p. 314. 

26 ** Curajul tipografilor în Belgia, în „Săptămâna Războiului”, anul III, nr. 71, 28 februarie 
1916, p. 575. 

*7*** Mentalitatea germană, în „Săptămâna Războiului”, anul I, nr. 1, 2 noiembrie 1914, p. 9. 

Omul cetăţii Limba Română 


„Sunt membru al celui mai mare partid... 
Partidul meu se numeşte Limba Noastră cea 

Română. 


Anatol CIOBANU 


F La Facultatea de Litere a Universității de Stat 

E.V. — doctor în filologie, , f i i 
conferentiar universita, din Moldova, la 17 mai a.c., a fost organizat 
Departamentul Lingvistică tradiționalul Simpozion ştiinţific internaţional 
Română și Știință Literară, consacrat problemelor actuale de lingvisti- 
p sil se că română. Ediţia din acest an s-a desfășurat 
Dee Sub genericul „ANATOL CIOBANU - 

sintaxa limbii romane, m Pi 3 

storia limbii române. OMUL CETĂȚII LIMBA ROMÂNĂ. IN 
pragmatică și comunicare. MEMORIAM: 85 DE ANIDE LANAȘTERE,, 


Autoare a mai multor fiind consacrată reputatului savant şi mult îndră- 
articole științifice, ghiduri 
metodice, dicţiona 
și a unei monografi 
Participantă la numeroase didactică întru prosperarea limbii române. 
e 
a 


gitului profesor, care, pe parcursul câtorva dece- 
nii, a realizat o prodigioasă activitate științifică și 


conferințe naţiona 
internaţion 


În deschiderea lucrărilor simpozionului au 
luat cuvântul prorectorul USM prof. Otilia 
Dandara, decanul facultăţii conf. Adriana 
Cazacu, redactorul-șef al revistei „Limba 
Română” Alexandru Bantoş, conf. Ana 
Bantoş, conf. Claudia Cemârtan, conf. Sabina 
Corniciuc, conf. Petru Butuc, Valentina 
Butnaru ş. a. care l-au comemorat pe mem- 
brul corespondent al AŞM şi profesorul uni- 
versitar Anatol Ciobanu — un adevărat pilon al 
comunităţii filologilor din Republica Moldova. 

Chişinău, 2000. Cu profesorul Eugeniu Coşeriu 


“I 


la Universitatea Pedagogică de Stat „Ion Creangă” din Chişinău 


La cele şase ateliere ale conferinţei s-au înscris, cu diverse comunicări, 
peste 60 de participanţi, care au discutat subiecte ce țin de: grama- 
tică, stilistică și cultivarea limbii; studiul textului; aspecte socioling- 
vistice şi interculturale ale comunicării actuale; teoria și practica tra- 
ducerii; istorie şi teorie literară; didactica disciplinelor filologice. Pe 
lângă cadre didactice cu experienţă și tineri profesori sau doctoranzi 
din cadrul universității-gazdă, la forum au mai participat cercetători 
de la Institutul de Filologie „B. P. Hasdeu”, USMF „N. Testemițanu”, 
Universitatea de Stat din Comrat, ULIM și oaspeţi de la universităţi de 
peste hotare. 


Dezbateri aprinse a trezit Masa rotundă organizată de prof. univ. Iraida 
Condrea pe tema „Limba română standard în Basarabia: normă și uz” 
— discuţie pe marginea cărţii Variaţie și unitate în limba română stan- 
dard din Basarabia (Editura Universităţii din Bucureşti) de Ariadna 
Ştefănescu. Prof. Iraida Condrea, dr. Maria Onofraş, conf. Eugenia 
Dodon ş.a. şi-au expus opiniile referitoare la acțiunile de racordare a 

limbii române din Republica Moldova la standardele generale ale lim- 
bii române, la necesitatea de a promova în continuare corectitudinea 
exprimării scrise și orale. 


Succesul evenimentului a fost asigurat de Comitetul științific și de 
cel de organizare (preşedinte conf. Viorica Molea), care, datorită 
experienţei, dar şi unei planificări minuţioase, au reușit să creeze o at- 
mosferă favorabilă deliberărilor. 


În acest număr al revistei publicăm o seamă de comunicări prezentate 
în cadrul Simpozionului ştiinţific internaţional consacrat problemelor 
actuale de lingvistică română sub genericul „ANATOL CIOBANU - 
OMUL CETĂȚII LIMBA ROMÂNĂ. IN MEMORIAM: 85 DE ANI 
DE LA NAŞTERE”. 


Chișinău, 2009. Alexandru Bantoş, Ana Bantoș, Elena Banari, Aliona Sobol, Ana Nica, 
împreună cu prof. Anatol Ciobanu 

Claudia CEMÂRTAN 


Profesorul Anatol Ciobanu: 
aprecieri antume cu ecou postum 


C.C. — conf. univ., dr. în 
filologie, Departamentu 


Lingvisti 
Ştiinţă Litera 
de Litere, US 
interes: limbi c 
morfosin 


românesc. Autoare a mai 


multor manua 
limbii latine (20 


că Română și 
ră, Facultatea 
„Domenii de 
asice (latina), 
taxa verbului 


le: Gramatica 
03), Lectiones 


Latinae (2005 


„Limba latină 


prin cultură şi civilizaţie antică 
(2014), Limba şi literatura 


latină (2014). 


Conform unei tradiţii deja încetăţenite la 
Facultatea de Litere a USM, şi florarul din 
acest an ne adună la o întrunire de spirit şi de 
suflet, pentru a face un schimb de idei pe mar- 
ginea preocupărilor noastre științifice și civi- 
ce. Doar că și în acest an vom simţi absenţa 
fizică a celui care a inspirat şi a promovat în- 
totdeauna asemenea evenimente — regretatul 
profesor Anatol Ciobanu. Prezenţa spirituală 
însă a Domniei Sale - în gândurile și în inimi- 
le noastre — ne determină să-i evocăm perso- 
nalitatea, faptele, realizările, care ne-au servit 
şi ne vor servi drept model de urmat. 


Rememorarea personalităţii şi parcursului 
profesional al profesorului A. Ciobanu con- 
turează ideea că viaţa, atunci când este trăită 
cu maximă intensitate, în spiritul suprem al 
datoriei împlinite, fixează în mintea noastră, a 
celor care au avut onoarea să-l cunoască, ade- 
vărate modele ale spiritualității româneşti ce 
merită nu doar admiraţia, dar și recunoştinţa 
contemporanilor. Or, profesorul A. Ciobanu 
face parte din categoria celor care și-au câști- 
gat aprecierea unanim recunoscută prin de- 
votamentul absolut profesiei alese, prin pasi- 
unea remarcabilă pentru cuvântul scris, prin 
exemplara implicare instituțională — virtuţi pe 
care le-a demonstrat pe parcursul celor aproa- 
pe şase decenii de activitate la Facultatea de 

20 decembrie 1997. Mai 1999. Cu scriitorul Mihail Gh. Cibotaru 
Cu profesorul Valeriu Rusu 


31 august 1996, Biblioteca Naţională a Republicii Moldova. 
La aniversarea a V-a de la fondarea revistei „Limba Română” 

Litere, aleasă în tinereţe și iubită întreaga viață, ea devenind, peste ani, 
adevăratul atelier de creaţie al Domniei Sale, clădit, onorat şi slăvit prin 
propriile realizări. 


Adversar al practicilor care presupun „bombardarea” auditoriului cu 
date și fapte mai mult sau mai puţin semnificative, ce suprasolicită aten- 
ţia şi memoria studenţilor, profesorul A. Ciobanu a promovat constant 
ideea potrivit căreia prelegerea universitară autentică nu se citește și 
nici nu se dictează, ci se expune liber de către profesor, iar studentul 
audiază și recepționează materia predată sub îndrumarea dascălului. 
Mesajul Domniei Sale se adresa, înainte de toate, minții şi cultiva gân- 
direa — punctul de plecare în orice activitate. În sfera unui învățământ 
performant profesorul a urmărit câteva obiective de importanță majo- 
ră: să-i înveţe pe studenţi cum să înveţe, să-i înveţe cum să procedeze, 
să-i înveţe cum să comunice cu semenii lor, să-i înveţe cum să fie buni 
cunoscători ai limbii române şi adevăraţi patrioți ai neamului. 


Şi aceştia i-au păstrat o recunoștință profundă pentru rolul pe care dis- 
tinsul dascăl l-a avut în viaţa lor. Foşti studenţi, colegi, prieteni, lingviști 
şi filologi de prestigiu i-au apreciat elogios prestanţa didactică și acade- 
mică încă în timpul vieţii sale, elogii ce au rezonanţa unui ecou și astăzi. 


Toţi cei care l-au cunoscut au ştiut să-i remarce deosebitele calități 
umane și profesionale. Alexandru Bantoș, unul din învățăceii profeso- 
rului, evocă sugestiv portretul acestuia: „Înzestrat cu reale calități pe- 
dagogice, având o ţinută de dascăl autentic — delicat, atent, exigent, 
îngăduitor sau ușor ironic cu discipolii săi, Anatol Ciobanu s-a impus 
din tinerețe ca unul dintre cei mai competenţi şi mai consecvenţi uni- 
versitari de la Chișinău. Graţie harului său pedagogic, reușea să trans- 
forme banalele ore de program în prilej de a gândi, de a-ți manifesta 
agerimea, sprinteneala cugetului, capacitatea de a căuta și de a găsi dis- 
cret răspunsul la cele mai delicate și surprinzătoare chestiuni. Îmbrăcat 
la patru ace, având o pieptănătură rigidă şi imperturbabil aceeași, cu o 
voce catifelată şi timbru ușor nazal, dar limpede și expresiv, profesorul 
era așteptat în auditoriu pentru că lecţiile sale, regizate şi derulate după 
un anume scenariu, aveau proprietatea de a menţine trează curiozita- 
tea chiar și a celor mai refractari studenți la problemele de gramatică” 
(Bantoş 2009). 


IN MEMORIAM ANATOL CIOBANU 


Deosebitele calități umane ale profesorului Anatol Ciobanu au impre- 
sionat-o şi pe Lucia Cepraga, o doctorandă a Domniei Sale din „pe- 
rioada de maturitate”, care îşi omagiază „tutorele științific” cu multă 
consideraţie: „Manierat şi modest, cu un umor fin, specific doar Măriei 
Sale, și cu simţul valorilor umane așezat în capul vorbelor, pedagogul 
Anatol Ciobanu a descoperit în discipolii săi semănătorii de cuvinte” 
(Cepraga). De aceea ei „admiră rezistența distinsului profesor în fața 
dificultăților neprevăzute, Emilia Oglindă și Eugenia Dodon, două 
dintre discipolele și, ulterior, colegele sale, apreciind calitatea de a fi 
un tutore al valorilor naţionale, ţinuta impunătoare, un modus loquendi 
deosebit, cu vorba-i cumpătată, înțeleaptă, dar și înflăcărată, solemnă 
la diverse întruniri și conferinţe ştiinţifice” (Dodon 2004: 105). 


Atitudinea intransigentă față de moştenirea pe care o vor primi gene- 
rațiile viitoare, conjugată cu o remarcabilă conștiință civică şi naționa- 
lă, l-a menţinut ferm în primele rânduri ale luptătorilor pentru limba 
şi istoria acestui popor, al cărui fiu credincios a fost mereu și a cărui 
comoară „pe moşie revărsată” a venerat-o cu sfințenie. Demnitatea şi 
perseverența, manifestate în anii marii bătălii pentru adevărul știin- 
tific şi istoric privind limba de stat, grafia latină şi unitatea lingvisti- 
că moldo-română au condiționat respectul și aprecierea comunității 
academice și intelectuale din Republica Moldova, care l-au acceptat 
ca lider și voce de referinţă în această anevoioasă şi nesfârșită luptă. 
„Ostaş neînfricat al limbii române” — l-a numit colegul său de breaslă 
Teodor Cotelnic (Cotelnic 2016: 127). „Acest om ne-a făcut să îndră- 
gim limba așa cum o iubea Dumnealui, își amintea Lidia Codreanca 
cu ani în urmă (Codreanca 2004: 98). Savantul Anatol Ciobanu își în- 
deamnă compatrioţii să ţină la limba română şi s-o apere asemenea sie, 
să găsească împreună acele «cauze ale erodării» factorului conștiința 
națională, rostind şi scriind: « Adevărul nu se schimbă odată cu schim- 
barea politicii», «Limba noastră este limba română», «Limba nu 
poate fi negociată»” (Ibidem: 99). 


Pe lângă multitudinea și complexitatea activităţilor didactice şi civice, 
desfăşurate de profesorul A. Ciobanu, o mare pasiune a sa a fost și cer- 
cetarea ştiinţifică. Calitățile remarcabile de cercetător bine documen- 
tat, meticulos şi asiduu, demonstrate pe parcursul întregii vieți, i-au 
asigurat o strălucită carieră academică și ştiinţifică, recunoscută în plan 

național și internațional. Pasionat de cultul muncii, supus unei severe 
discipline intelectuale, Anatol Ciobanu și-a mobilizat constant resur- 
sele intelectuale pentru a răspunde atât propriilor exigenţe, cât și celor 
impuse de statutul de profesor universitar, afirmându-se ca unul dintre 
cei mai competenţi cercetători filologi prin abordarea unor teme de 
maximă actualitate şi interes ştiinţific pentru lingvistica generală și cea 
românească. 


În opinia lui Petru Butuc, și dânsul discipol al profesorului Anatol 
Ciobanu „a asimilat și a aplicat în cercetările sale teorii și metode elabo- 
rate de funcționaliștii franco-praghezi [...], iar cercetările sale de ling- 
vistică funcțională alcătuiesc o ramură originală a funcționalismului 
de la Praga, un ecou de bun augur al acestei școli în lingvistica de la 
Chişinău” (Butuc 2004: 193). O apreciere similară îi face și regreta- 
tul acad. Mihail Dolgan, considerându-l „un fel de Roman Jakobson al 
lingvisticii românești” (Dolgan 2004). 


Totodată, după cum menționează, pe bună dreptate, o altă discipolă şi 
colegă a Domniei Sale, doamna Irina Condrea, „în cadrul investigații- 
lor ştiinţifice ale profesorului Anatol Ciobanu problemele de cultivare 
a limbii ocupă un loc central, această tematică se reliefează pronunțat 
şi nu dispare niciodată din vizorul savantului. Oricare ar fi tematica in- 
vestigaţiilor — sintaxă, semantică, sociolingvistică etc. —, din ele nu lip- 
seşte unghiul de vedere al normei literare și îndemnul de a o cunoaşte 
și a o respecta. Aceste lucrări izvorăsc din dorința specialistului, profe- 
sorului de a propaga un mod de exprimare corectă, de a analiza și a ex- 
plica lacunele și deficienţele din scrisul şi vorbirea conaţionalilor nog- 
tri. Este atitudinea savantului mereu atent la pulsul verbului matern, a 
lingvistului care nu se erijează doar în postura de teoretician şi filozof 
al limbajului, ci coboară în vâltoarea acestui fenomen, halucinant une- 
ori, care este limba vie — vorbită, scrisă, modelată de poeţi, frământată 
de publicişti, rostită de actori, profesori ori ţărani, studiată, cu sfială şi 
pietate, de numeroșii învățăcei ai Domniei Sale” (Condrea 2004). 


Este demn de remarcat că elementele de noutate, rezultate din cerce- 
tările domnului profesor, au fost difuzate frecvent în aulele universi- 
tare, îmbogăţind conținuturile disciplinelor predate studenţilor și 
masteranzilor — viitori filologi. Conștient de rolul și însemnătatea so- 
cială și morală a nobilei profesii de dascăl universitar, prin întreaga sa 

activitate didactică, științifică și managerială, profesorul A. Ciobanu a 
cultivat oameni erudiți pentru a asigura continuitatea în dezvoltarea 
ştiinţei filologice, contribuind, în rol de conducător sau de consultant 
ştiinţific, la elaborarea a 39 de teze de doctorat, inclusiv 5 de doctor 
habilitat, susținute cu succes și apreciate la justa valoare. Discipolii 
și-au urmat propria carieră, purtându-i generosului îndrumător și po- 
văţuitor recunoștință perpetuă pentru suportul și încurajarea pe care 
au simţit-o pe toată durata colaborării. Pentru că, aşa cum „declară” o 
altă doctorandă și colegă a Domniei Sale, Sabina Corniciuc, „cei care 
se «alimentează» la Școala profesorului ştiu bine că îndrumătorul le 
dă minunate lecţii de viaţă, de inteligență și responsabilitate, de mo- 
destie, dar și de verticalitate inconfundabilă a gândului şi a stilului. 
Şcoala profesorului Ciobanu este una a exigenţei care te mobilizează și 
te obligă” (Corniciuc 2004: 115). 


Bineînţeles, aceste lapidare observaţii și gânduri spicuite din scrierile 
celor care l-au cunoscut și l-au prețuit alcătuiesc, poate, o picătură într-o 
mare de aprecieri și elogii adresate Omului care a ştiut să lase în urma 
sa amintiri luminoase și recunoscătoare. Acum, când regretatul nostru 
dascăl ar fi împlinit venerabila vârstă de 85 de ani, am fi vrut să-i mulțu- 
mim pentru tot ceea ce ne-a oferit de-a lungul deceniilor, aflându-se în 
preajma noastră, pentru propriul exemplu de comportament și atitu- 
dine civică. Sperăm din tot sufletul ca Cerul să-l odihnească în grădini 
cu verdeață și cântec de păsări, ca în această frumoasă zi de primăvară, 
în care Pronia ni l-a trimis pe acest pământ, pentru a ne arăta — o data 
în plus — că „nasc și la Moldova oameni”. 

Ana BANTOŞ 


Corelația limbă-cultură-identitate 
în viziunea lui Anatol Ciobanu 


Stimaţi profesori, dragi studenţi, 


Este un privilegiu pentru mine, absolventă a 
Facultăţii de Litere a USM, fostă studentă a 
profesorului Anatol Ciobanu, să vorbesc de la 
aceeași catedră de la care a conferenţiat şi pro- 
fesorul nostru, comemorat astăzi. Mi-am pro- 
AB. conf. univ. doctor PYS această tema fiind provocată de afirmația 
habilitat în filologie, lui Matei Cazacu, unul dintre autorii impor- 
Universitatea de Stat,Alecu tantei lucrări întitulate Republica Moldova. Un 
Russo, Bălţi. Direcţii de stat în căutarea națiunii, traducere de Adrian 
cercetare: literatura română, Ciubotaru (Editura Cartier, Chişinău, 2017): 
A a. aaa părăsit avanscena de ceva timp 
comparată, estetică şi  ” d 
teorie literară. Publicații: chestiunea națională rămâne de neocolit, iar 
Reabilitarea autenticului. răspunsurile contradictorii la această proble- 


Culegere de articole ṣi mă continuă să alimenteze criza socială, eco- 

studii critice, Chişinău, 2006; i soa sig o # 
` , i nomică, administrativă, culturală ... În amon- 
Deschidere spre universalism. ISRA . s 
Literatura română din te, e problema limbii, în aval, cea a identității 
Basarabia postbelică. (Cazacu 2017: 11). Din start voi meționa 
Monografie, Chişinău, că, potrivit afirmației lui Thierry Menissier, 

2010 E badea autorul studiului Culture et identite. Une cri- 

0 carii tique Philosophique de la notion d'appartenance 

basarabeană şi modelele Sit og i , 

literare europene culturelle, există o distincţie între „identita- 

Bucureşti, 2013. tea înţeleasă în calitate de ceea ce constituie 

caracterul ireductibil specific unui individ și 

ansamblul de comportamente, de reprezen- 

tări şi de valori tradiţionale transmise de ere 

de civilizaţii care se disting conștient unele de 


altele” La întrebarea în ce măsură identitatea 

are nevoie de cultură, autorul francez răspunde că, în cazul oamenilor, 
priviţi ca indivizi aparte, identitatea este interiorizată, aceştia distin- 
gându-se prin faptul de a fi ei înșiși şi de a-și cunoaște sinele. Contează 
capacitatea omului de a se identifica și, prin aceasta, de a se recunoaște 
şi de a fi recunoscut de celălalt. Identificarea umană, ca autoidentifi- 
care și identificarea de către celălalt implică și un act de limbaj, cul- 
tura fiind elementul definitoriu al civilizaţiei, al unei societăţi umane. 
Iar limbajul este un principiu primordial, deoarece el este mijlocul de 
a uni oamenii într-o colectivitate. Căci limba e necesară la constitui- 
rea unei identități colective, ea fiind garantul coeziunii sociale a unei 
comunităţi, prin ea consolidându-se simbolistica identitară. Prin lim- 
bă suntem strâns legaţi de trecut, de istorie. Limba are un rol identitar 
sau poate mai degrabă limbajul, altfel spus, maniera de a o pune în ope- 
ră (Menissier 2007). 


Toate acestea scot în relief importanţa unei generaţii întregi de scriitori 
şi profesori basarabeni care au contribuit la anihilarea consecințelor pro- 
letcultismului și ale deznaţionalizării în Basarabia postbelică. În acest 
context se evidenţiază interesul acordat limbii, între cei implicați în 
procesul de menţinere a limbii române la standardele ei cele mai înalte 
un loc important revenindu-i lui Anatol Ciobanu. Preocupat în cerce- 
tările sale de sintaxă (funcţională, transformaţională, contrastivă), so- 
ciolingvistică, lingvistică generală, cultivarea limbii, punctuație, limbi- 
le clasice (latina) ș.a., semnatar a opt monografii, zece manuale, două 
dicționare, multiple materiale didactice, articole ştiinţifice, recenzii etc., 
profesorul universitar, doctor habilitat, membru corespondent al AŞM, 
Anatol Ciobanu a fost un susţinător activ al revistei „Limba Română” și 
al Casei Limbii Române „Nichita Stănescu” din Chişinău. A publicat în 
revista „Limba Română” mai bine de 20 de articole, studii, prezentări 
de carte, recenzii. Unul dintre acestea i-a fost dedicat profesorului de la 
Universitatea Provence din Ex-en-Provence Valeriu Rusu. Am fost mar- 
tora prieteniei dintre acești doi oameni deosebiți, care au ilustrat, fiecare 
la locul său, destinul filologiei românești: Anatol Ciobanu - la Chișinău, 
iar Valeriu Rusu - la București și la Universitatea Provence din Ex-en- 
Provence, Franţa. Întâlnirea dintre ei a fost un moment fast, pe care 
Anatol Ciobanu îl dezvăluie într-un articol dedicat confratelui său, des- 
coperit cu prilejul unui stagiu de cercetare în Franţa: „Pentru întâia oară 
am avut fericita ocazie de a-l întâlni pe profesorul Valeriu Rusu în anul 

Anatol Ciobanu împreună cu profesorul Valeriu Rusu 


1996, când, cu sprijinul Fundației SOROS Moldova, m-am aflat 45 de 
zile într-un stagiu de documentare la Universitatea Provence. Înainte de 
plecare, într-o discuție telefonică, profesorul Valeriu Rusu mă rugase să-i 
aduc din satul răzeșesc al mamei sale (Daria Secară), Niorcani, județul 
Soroca, o crenguță de măr și un săculeț cu pământ strămoșesc. A avut o 
bucurie imensă când i-am îndeplinit această mişcătoare dorință. A săru- 
tat „pământul țării sale” şi la prima oră de curs, în aula plină de studenți, a 
demonstrat, spre surprinderea lor, cadoul basarabean” (Ciobanu 2008). 
Sub semnul acelei crenguţe de măr a început prietenia strânsă a celor 
doi filologi care au făcut parte din aceeași generaţie de intelectuali puși 
în situaţii complicate să lupte pentru menţinerea flăcării conştiinţei 
naţionale, aflați, până la un punct, în condiţii aparent similare, dar totuși 
foarte diferite. Valeriu Rusu provenea dintr-o familie de basarabeni 
refugiaţi în România, pe când viitorul dialectolog avea doar opt ani; şi-a 
făcut studiile în Ţara-mamă, fiind angajat apoi în cercetarea filologică și 
cunoscând ulterior un al doilea refugiu în Franța; confratele său Anatol, 
cum obişnuia să i se adreseze, și-a construit destinul de filolog la şcoala 
sovietică. Cred că întâlnirea dintre cei doi a marcat traseul parcurs de 
Anatol Ciobanu în ultima perioadă a vieţii sale în sociologia lingvistică 
de la noi. Într-un studiu întitulat Eroziunea conștiinței naţionale a româ- 

nilor moldoveni, inclus în volumul Reflecţii lingvistice, apărut în 2009, el 
afirma: „Conştiinţa naţională nu este un fenomen ereditar; ea se formea- 
ză în procesul dezvoltării fiecărui individ în ambianţe sociale concrete, 
în contact direct cu lumea, cu cei care îl înconjoară, cu conaţionalii săi, 
cu tradiţia, cultura poporului său etc. În situaţii anormale, cum au fost 
cele create la noi în anii totalitarismului, conștiința naţională a copiilor, a 
tineretului studios putea să difere de cea a părinţilor acestora și viceversa. 
Caz paradoxal, dar prezent în viaţa republicii noastre. Aşadar, conştiinţa 
naţională este reflectarea cognitivă a convingerilor pe care omul și le-a 
format în urma unei educaţii concrete într-un mediu concret” (Ciobanu 
2009: 56). În fond, în acest citat se conţine profesiunea de credință a 
filologului Anatol Ciobanu, care își înțelegea misiunea de îndrumător al 
generaţiilor viitoare anume din perspectiva educării conștiinței de sine, 
a conștiinței naționale, care până la '89, era tabu. Să educi generaţii de 
viitori profesori în spiritul valorilor culturale ţinute sub sechestru mi se 
pare un act de adevărat curaj. Şi cred că nu voi exagera dacă îi voi conside- 
ra pe majoritatea profesorilor de aici, de la Facultatea de Litere, între care 
Nicolae Corlăteanu, Ion Osadcenco, Gheorghe Dodiţă, Vitalie Marin, 
Ludmila Rădăuțan și alții învingători ai fricii inoculate de regimul co- 
munist de a avea sentimentul demnității naționale. Oleg Serebrean avea 
să afirme, pe bună dreptate, referitor la evenimentele de după '89, că nu 
a fost condamnat comunismul ca sistem, ci ca instrument al perversiu- 
nii identitare, căruia i-am fost supuși. Contracararea comunismului ca 
instrument al perversiunii identitare, bineînţeles, era echivalentă cu demo- 
larea din interior a sistemului. Să ne amintim fraza celebră a criticului 
şi istoricului literar Vasile Coroban despre metoda realismului socialist: 
pentru a corespunde metodei respective de creaţie, „literatura trebuie să 
fie socialistă din punct de vedere a conţinutului şi naţională de formă”. 
lată de ce promovarea valorilor create de predecesori, bineînțeles, a ace- 
lor valori clasice, care erau admise de regim, va avea o semnificație aparte 
în peisajul culturii basarabene postbelice. Anatol Ciobanu va analiza me- 
ticulos, bunăoară, concepțiile lingvistice ale lui Vasile Alecsandri, pe care 
Mihail Sadoveanu îl considera „unul din creatorii României moderne”, 
într-un studiu amplu compartimentat în cinci părți (Ibidem: 25-41). Şi, 
bineînţeles, creaţia lui Eminescu va fi abordată din perspectiva unității 
limbii și a poporului român: „Mihai Eminescu nu putea rămâne indi- 
ferent fată de problemele ce se discutau privind geneza limbii și a po- 

porului român”, scrie profesorul Anatol Ciobanu, citând în continuare 
din Eminescu: „Într-un articol publicat în «Curierul de Iași» (IX, 1876, 
nr. 125 din 17 noiembrie), poetul scria că noi, Românii, câți ne aflăm 
pe pământ, vorbim o singură limbă, «una singură» ca ne-alte popoare, și 
aceasta în oceane de popoare străine ce ne încongiură..” (Ibidem: 43). Va 
evidenția, de asemenea, şi perspectiva eminesciană asupra importanţei 
alfabetului limbii române, citându-l pe marele înainta: „Da, de la Roma 
venim, scumpi și iubiți compatrioți din Dacia Traiană! Se cam ştersese 
diploma noastră de nobleţe: limba însă am transcris-o din buchiile 
voastre gheboșite de bătrâneţe în literele de aur ale limbilor surori” La 
Alexei Mateevici va menţiona interesul pentru moștenirea „faimoșilor 
noştri înaintaşi, marii cărturari din secolele trecute: înalte fete bisericești 
(mitropoliţii Varlaam, Dosoftei etc.), domnitori (V. Lupu), spătari, cro- 
nicari (Gr. Ureche, M. Costin, N. Milescu- Spătaru etc.), învățaţi-enciclo- 
pedişti (D. Cantemir), scriitori clasici din secolul al XIX-lea, inclusiv ba- 
sarabenii B.-P. Hasdeu, C. Stamati-Ciurea. Lingvistul din zilele noastre 
subliniază faptul că „vrednicii și curajoşii unioniști de la 1917-1918 s-au 
pronunţat pentru glotonimul limba română și etnonimul popor român, 

făcând referință și la faptul că, în aprilie 1913, Alexie Mateevici, pe atunci 
student la Academia Teologică din Kiev, într-o corespondenţă cu acad. 
Ioan Bianu din România, afirmă: „Sunt român din Basarabia... m-a atras 
totdeauna cu o putere deosebita folclorul românilor noștri...” 


Lingvistul reliefează anturajul şi condiţiile în care a fost apărată și pro- 
movată limba română, subliniind implicarea lui Vasile Alecsandri în 
calitate de autor de gramatică, normator al limbii române (cu reușite 
şi eşecuri), emițător de opinii despre limbă şi corelează faptele evocate 
cu situația concretă a momentului prin care treceam și noi, românii ba- 
sarabeni, după '89: „În Arghir («Convorbiri literare», 1876, p. 137), 
Alecsandri scria: Limba este cartea de nobleţe, testimoniul de naţionalita- 
te al unui neam, semnul caracteristic prin care membrii aceleiaşi familii se 
recunosc în marea diversitate a popoarelor din lume, lanțul tainic ce-i leagă 
împreună şi-i face a se numi frați; altarul în jurul căruia toți se adună cu 
inimi iubitoare şi cu simțirea de devotament unii către alții. Aşadar, limba 
este semnul caracteristic prin care membrii aceleiași familii se recu- 
nosc, ea este, în sfârșit, lanţul tainic ce-i leagă împreună și-i face a se numi 
frați. Cât de veritabile şi actuale sunt ultimele cuvinte. Pe tot spaţiul 
nistrean-carpatin-dunărean locuiesc membri ai aceleiaşi familii și care 
se înțeleg perfect în aceeași limbă — română — cea mai scumpă moșteni- 
re a strămoșilor care au lucrat, generaţie de generaţie, la elaborarea aces- 
tui suprem produs sufletesc (N. Iorga, Lupta pentru limba românească, 
Bucureşti, 1906, p. 17). Dar ce s-a întâmplat la noi acasă? În urma unei 
politici antinaționale, antipopulare și antimoldovenești, promovată 
cu insistență şi în mod planificat decenii de-a rândul, limba maternă, 
pe meleagurile noastre, a ajuns la o totală degradare...” (Ibidem: 40). 
Anatol Ciobanu cercetează cu multă luare aminte și studiile contem- 
poranilor săi pe care îi pune în valoare. Printre aceștia se află Eugeniu 
Coşeriu, Nicolae Corlăteanu, Silviu Berejan, Boris Cazacu, Valeriu 
Rusu, Ion Dumeniuk, Vitalie Marin, Gheorghe Cincilei și alții. 


Problema competenţei lingvistice a profesorului filolog din învăță- 
mântul preuniversitar, bilingvismul național-rus ca factor distructiv 
al unităţii de neam și de limbă a românilor basarabeni, a limbii de stat 
din Republica Moldova reprezintă subiecte pentru numeroase studii 
bine documentate ale reputatului lingvist. În fond, Anatol Ciobanu 
merge pe urmele înaintaşilor, sintetizând opiniile predecesorilor cu 

privire la problema limbii și a unităţii de neam a românilor. La în- 
trebarea firească ce ar putea să apară: era sau nu era necesară această 
reluare a argumentelor? răspunsul nu poate fi decât afirmativ, de vre- 
me ce situația limbii române în Republica Moldova continuă să fie 
complicată. 


La una din întâlnirile sale cu elevii, la Casa Limbii Române, Anatol 
Ciobanu îi îndemna insistent pe acei copii să nu uite că limba pe care 
o vorbesc este o avere inestimabilă a lor şi ea trebuie să le servească în 
viaţă ca o dimensiune a demnităţii lor, acasă și în lume. Căci, se ştie că 
în cultura română au existat şi există două orientări: una etnocentrică, 
spre valorile tradiționale, și alta spre multiculturalism. De altfel, să nu 
trecem cu vederea și faptul că literatura română a fost receptivă la sur- 
se de inspirație din diverse spaţii geografice. În ultimul timp, cea de-a 
doua orientare este, poate, mai proeminentă. În aceste condiţii, trebuie 
ţinut cont de faptul că identitatea culturală este rezultatul complex al 
echilibrului între continuitatea culturii în istorie și faptul întâlnirii cu 
alte culturi, precum și rezultatul conflictelor și al rupturilor care se pot 
produce. Pentru românii basarabeni, în general, deschişi, poate prea 
deschişi spre celălalt, „o ruptură” dar de alt ordin s-a dovedit la propriu 
scoaterea lor din albia firească a culturii române, la 1812 şi la 1940. Re- 
aşezarea lucrurilor la locul lor se dovedeşte a fi şi până în zilele noastre 
un proces deloc simplu. Acum învăţăm să-l realizăm din mers, având 
în minte şi orizonturile ademenitoare ale altor culturi sau ale multicul- 
turalismului pe care să îl acceptăm, ţinând cont și necesitatea respec- 
tării diferenţelor culturale. Anume acest punct de vedere îl promova 
şi Valeriu Rusu, la Seminarul de traduceri de la Universitatea unde a 
activat, traducând cu studenții săi din creaţia lui Eminescu, Blaga, din 
poezia basarabenilor. 


Indubitabil, rolul profesorului este magistral, el constând în forma- 
rea, educarea spiritelor, înarmarea lor astfel încât să poată analiza eve- 
nimentele sociale, învăţarea limbii și a limbilor fiind şi o bună ocazie 
pentru înțelegerea complexității identităţii, pornind de la limba pe care 
o vorbim şi despre care academicianul lon-Aurel Pop afirmă: „Nu cred 
că există vreun coagulant care să ne lege și care să ne fi legat așa cum a 
făcut-o și o face în mod cotidian limba română! Când nu am avut nici 
stat unitar, nici recunoașterea originii daco-romane, nici graniţe pe râ- 

uri, nici credință „receptă“, nici libertate, limba română le-a suplinit pe 


toate” (Pop 2017). 


Profesorul Anatol Ciobanu a fost un îndrumător bun în sensul acestei 
afirmaţii elocvente. Nu ne rămâne decât să-i urmăm îndemnurile. 

Criteriul metodologic la determinarea 
tipurilor de subordonate 


Printre realizările cercetătorului Anatol 
Ciobanu se numără formularea unor completări 
şi observații teoretico-aplicative în domeniul 
sintaxei şi semanticii. Viziunea sa lingvistică, în 
primul rând umanistă și profund originală, se 
caracterizează prin forța argumentului. Având o 
pregătire teoretică multilaterală, el a fundamen- 


PB. — prof. univ, dr. conf, tat un sistem coerent de concepte lingvistice — 
Catedra de limba română 
și filologie clasică a UPS 
„Jon Creangă" din Chișinău. 
Autorul monografiilor  stantă de a le face cât mai adecvate obiectului de 

Predicatul angrenat în limba studiu al gramaticii, îndeosebi al sintaxei. 

română (2007) și Studii de 

gramatică și istorie a limbii Omul de ştiinţă Anatol Ciobanu a văzut în 
române literare (2012). noţiunile de „funcție” şi „funcţional” rolul 
Domenii de cercetare: 
gramatica limbii române, 
sociolingvistică și istorie a 
limbii române literare. această bază sunt determinate funcţiile sin- 
tactice ale subiectului și predicatului, funcții 


prin care se realizează raportul determinant al 


logico-semantice și funcționaliste —, pe care le-a 
îmbogățit şi nuanţat continuu, în dorința con- 


primordial al unităților comunicative (sintac- 
tice) la realizarea gramaticală a exprimării. În 


ordonării sintagmatice în orice enunţ. Tot în 
temeiul criteriului logico-semantic sunt de- 
terminate și funcţiile sintactice atât ale unor 
părți secundare de propoziţie (atribute și 
complemente), cât şi ale unor tipuri de sub- 
ordonate, în special, completivele, atributive- 
le şi subiectivele. 


În temeiul principiului onomasiologic, în 
monografia Probleme dificile de gramatică 

Anatol Ciobanu demonstrează cu lux de argumente faptul că, la de- 
terminarea funcţiilor sintactice ale propoziţiilor subordonate, „ori- 
entarea spre valoarea sintactică a cuvântului determinat din regentă 
este în contradicţie cu principiile ştiinţifice de determinare a rapor- 
tului gramatical și semantic din cadrul componentelor unei fraze” 
(Ciobanu 1969: 68). Autorul, orientat spre gramatica funcțional- 
integrală, recomandă să ne conducem, în primul rând, de „natura 
morfologică a cuvântului determinat din regentă, şi nicidecum de 
valoarea lui funcțională, valoare care poate fi variată şi multiplă” 
(Ibidem). Exemplificăm prin fraza: Astăzi am văzut artistul care acum 
se bucură de mare popularitate. Substantivul artistul are funcţie sintac- 
tică de complement direct și ar fi absurd să se insiste ca și subordona- 
ta să fie considerată drept completivă directă, căci, evident, avem o 
subordonată atributivă: Astăzi am văzut artistul care artist? care acum 
se bucură de mare popularitate. Valoarea atributivă a acestei subordo- 
nate provine din raportul ei morfo-sintactic cu cuvântul determinat 
din regentă, artistul. 


Este greșit a constata funcţia propoziţiilor subordonate în conformita- 
te cu valoarea sintactică a determinatului din regentă și pentru că ter- 
menul regent „poate fi plasat la oricare din cele patru cazuri (N., G., 
D., Acc.)” (Ibidem: 69), valoarea atributivă rămânând aceeași: a) cazul 
N., funcţia de subiect (Artistul,/ pe care l-am văzut astăzi,/ se bucură de 
mare popularitate); b) cazul G., funcţia de atribut (Astăzi am văzut po- 
zele artistului/ care se bucură de mare popularitate); c) cazul D., funcţia 
de complement indirect (I-am dăruit o floare artistului/ care se bucu- 
ră de mare popularitate); d) cazul Acc., funcţia de complement direct 
(Astăzi am văzut artistul/ care se bucură de mare popularitate). 


Aceeași situație vom avea și în cazul când înlocuim substantivul printr- 
un pronume demonstrativ, iar, drept rezultat, subordonata atributivă 
va rămâne aceeași, deși regentul ei are valoare de complement direct: 
L-am văzut pe acela/ care se bucură astăzi de o mare popularitate. 


Orientarea spre funcţia sintactică a regentului-corelativ este greșită 
şi din motivul că determinatul din regentă îşi are propriul statut sin- 
tactic, deosebit de cel al secundarei. Situaţia lui sintactică provine în 
baza raportului morfo-sintactic cu cuvântul (cu regentul lui) cu care 
îşi realizează propria sintagmă, în cadrul propoziției din care face 


SINTAXĂ METRII 


parte. De aceea, e necesar să se știe că, dacă subordonata lămurește 
un nume din regentă, ea este una atributivă și defel completivă sau 
subiectivă. 


În monografie sunt invocate și câteva fraze ce conţin false subordonate 
completive, care sunt, de fapt, veritabile subordonate atributive. Pentru 
a ne convinge de aceasta, vom prezenta doar câteva, supunându-le ana- 
lizei sintactice din punct de vedere logico-semantic: Ce ție nu-ți place,/ 
altuia nu face (Altuia nu face aceea (situație) care situaţie? care(ce) ție nu-ți 
place) ; Ce n-au reușit să facă părinții noştri,/ aceea o vom face noi (Noi vom 
face fapta aceea... care faptă? pe care (ce ) n-au reuşit s-o facă părinții noştri). 
Cercetătorul constată că, și în cazul dat, ar fi lipsit de logică și chiar arbi- 
trar să încerce cineva să se opună în favoarea unei subordonate comple- 
tive directe sau indirecte, pornind de la funcţia sintactică a regentului, a 
cuvântului determinat din propoziția principală. 


Eficiența şi avantajul criteriului logico-semantic sunt evidente și 
în fraze de tipul: Cine nu lucrează/ nu mănâncă. Aplicând metoda 
transformaţională, autorul monografiei în discuţie demonstrează că 
asemenea fraze nu pot fi subordonate subiective: Nu mănâncă omul/ 
care om? care nu lucrează, care nu munceşte. Secundara se dovedeşte a 
fi una vădit atributivă şi deloc subiectivă; aceasta cu toate că determi- 
natul, cuvântul lămurit din regentă, este un pronume demonstrativ la 
cazul nominativ, cu valoare sintactică de subiect: Nu mănâncă acela/ 
care nu lucrează. Substantivizându-se în propoziţia citată, pronumele 
demonstrativ acela deţine însuşirile numelui (substantivului) pe care 
îl înlocuieşte (omul). 


Profesorul Anatol Ciobanu invocă în acest caz echivalentul situaţiei 
sintactice din limba franceză. Astfel, specialiștii din domeniul sinta- 
xei limbii franceze consideră că fraze-dicton de tipul: Qui veut voyager 
loin/ ménage sa monture echivalează din punct de vedere comunicativ- 
informativ (sintactic) cu fraza „L'homme qui veut voyager loin/ ménage 
» . v . . . . . 
sa monture”, cu deosebirea că primul model al dictonului e mai vechi, 
specific pentru toate limbile romanice. 


Acest detaliu l-a determinat pe autor să constate că și în limba româ- 
nă dictoanele care încep cu pronumele interogativ-relativ cine accen- 
tuează sensul de „persoană”, de „om”: Cine se scoală mai dimineață/ 

mai departe ajunge (Omul/ care se scoală mai dimineață/ mai departe 
ajunge); Cine aleargă după doi iepuri/ nu prinde nici unul (Omul/ care 
aleargă după doi iepuri/ nu prinde nici unul). Cu referire la respective- 
le fraze-dicton, prof. Anatol Ciobanu susține că „Autorul anonim al 
proverbelor noastre (poporul) a emis judecăți concrete, obţinute în 
urma observaţiilor seculare ale fenomenelor sociale și relaţiilor dintre 
ele” (Ciobanu 1969: 71). În studiul cu referire la falsele subordonate 
subiective, inclus în monografia Probleme dificile de gramatică, savan- 
tul a amintit mai multe fraze-dicton de genul dat nu doar pentru a de- 
monstra frecvenţa lor notabilă în limba română, ci și pentru a scoate în 
evidență paradoxul lor semantico-funcțional. Iată doar câteva: „Cine 
nu ştie a juca/ n-are-n horă ce căta” (folclor); Cel/ ce vrea pe un altul 
să-nșele/ ades suferă mai rele (Al. Donici); Na! Aşa trebuie să primească/ 
cine încalcă jurământul (Ion Creangă); Cine iubește şi tace/ acela şi mie-mi 
place (folclor) etc. Drept atributive sunt calificate, respectiv, şi subordo- 
natele din frazele ce conţin pronumele nehotărât tot: Spusu-mi-a frunza 


de fag/ Să iubesc tot/ ce mi-i drag (folclor) (Ciobanu 1969: 73). 


O problemă dificilă de gramatică pusă în discuţie în aceeași monogra- 
fie este şi cea a tipurilor de subordonate regentate de verbe, expresii sau 
locuţiuni verbale cu caracter impersonal, cum ar fi, spre exemplu: se vede, 
se Zice, se întâmplă, se crede, se vorbește, se presupune, se aude, se obișnuiește, 
se știe, se observă, se cunoaşte, e bine, e necesar, e imposibil, e uşor, e greu, e 
drept, e adevărat etc. În lucrare se atrage atenţia asupra faptului că păreri- 
le specialiștilor sunt diferite vizavi de tipul subordonatelor regentate de 
asemenea unități morfologice. Deşi unii gramatiști consideră că verbele şi 
expresiile date sunt urmate de propoziţii subordonate completive, Anatol 
Ciobanu susține argumentat că avem de a face cu subordonate subiective, 
deoarece verbele ce le regentează sunt impersonale și intranzitive: Se vede/ 
că a sosit deja primăvara (Sosirea primăverii se vede deja, este vizibilă.). 


Pentru soluționarea cât mai corectă a acestei probleme dificile de gra- 
matică, autorul monografiei propune să se pătrundă mai întâi în va- 
loarea lexico-gramaticală a fiecărui verb și a fiecărei expresii în parte. 
„Numai după o atare formulă metodologică, vom vedea bine că în ast- 
fel de situaţii sintactice avem distincte subordonate subiective: Se în- 
tâmplă uneori/ să greșeşti (Greșelile întâmplătoare sunt o realitate obiec- 
tivă, firească)” (Ciobanu 1969: 73). Tot acestui comentariu pot fi supu- 

se și următoarele fraze: Se întâmplă uneori ca să-i prindă luna în zori... 
(din textul cântărețului Dan Spătaru); Este drept că viața-ntreagă/ Ca şi 
iedera de-un arbor, de-o idee i se leagă (Mihai Eminescu) şi altele. 


În susținerea acestei opinii, autorul invocă și părerile specialiștilor din 
domeniul limbii franceze contemporane, care califică drept propoziţii 
subiective (le proposition sujet) toate subordonatele ce urmează după 
locuţiuni de tipul: il est evident, il est clair, il est vrai, il est indiscutable, il 
est possible, il est probable, il est incontestable etc. 


În concluzie la cele menţionate, putem spune că A. Ciobanu, susținând 
ideea că „sintaxa coordonează procesul gândirii și cel al comunicării” 
(Zolotova 1973: 5), a pledat pentru o corelaţie a sintaxei cu semantica 
și logica. Astfel, o interacțiune dintre aceste trei domenii nu poate fi 
concepută și percepută decât în baza contextului și în situaţii concrete. 
Sintaxa funcțională, numită şi consituativă (Ciobanu 1987: 97-106), 
se bazează pe criteriul logico-semantic al metodei analizei integrale, 
despre care cercetătorul Sorin Stati afirmă că ea „caută ceea ce este per- 
tinent, relevant și distinctiv pentru realizarea funcţiei supreme a limba- 
jului uman, adică a funcţiei comunicative” (Stati 1967: 150). 


Scopul elaborării acestui articol la sintaxa limbii române contempora- 
ne a fost de a relansa criteriul metodologic, aplicat şi susținut de cerce- 
tătorul Anatol Ciobanu, în toate lucrările sale de gramatică, precum și 
la determinarea tipologică a subordonatelor atributive, completive și 
subiective. Din păcate, până în prezent, nu în toate manualele de sinta- 
xă a limbii române se respectă rigorile funcţionalist-integrale pragheze, 
din care profesorul Anatol Ciobanu, îndrăznim să spunem, a fondat şi 
la Chișinău o școală de lingvistică funcțională-integrală. 


Referinţe | 1. Ciobanu 1969 = Anatol Ciobanu, Probleme dificile de 
bibliografice gramatică, Chişinău. 
2. Ciobanu 1987 = Anatol Ciobanu, Sintaxa şi semantica, 
Chișinău, Ştiinţa. 
3. Stati 1967 = S. Stati, Teorie și metodă în sintaxă, 
Bucureşti, Editura Academiei. 
4.  Zolotova 1973 =  3oaoroga T.A.,  Ouepk 
fynkyuonasonozo cunmakcuca pycckozo a3vika, MocKBa, 
Haya. 

Ab initio, vom face câteva precizări în măsură 
„să lumineze”, metaforic vorbind, ghilimelele 
din titlul comunicării pentru sintagma „litera- 
tură personală”, aceasta din urmă constituind 
pentru noi sursa exemplificatoare, materialul 


faptic pe care se va sprijini demersul nostru. 


Termenul, relativ nou, e un hiperonim pen- 
tru un tip discursiv cu mare priză la cititori, 
în exercițiul căutărilor disperate de modele, 
într-o societate în care s-a produs, tautologic 
vorbind, devalorizarea valorilor, prin răstur- 
narea lor. 


Terminologia pentru desemnarea acestui tip 
de discurs este variată, eterogenitatea termi- 
nologică derivând din complexitatea structu- 
rii sale narative. Discurs homodiegetic, dis- 
curs autobiografic, discurs confesiv, discurs 
sui-reflexiv, discurs autoreflexiv, discurs de 
tip jurnalier sau jurnal intim, discurs diaristic, 
jurnal autentic — iată doar câţiva termeni pen- 
tru ceea ce francezii numesc Lecriture du moi, 
adică scriere egotistă. 


Alegerea noastră e motivată subiectiv, prin 
plăcerea lecturii textelor semnate de Gabriel 
Liiceanu, voce intelectuală de anvergură, care, 
în România de azi, după cum menționează 
criticii, e unul dintre cei mai importanţi autori 
de „literatură personală”. 

Întâlnire cu un necunoscut (ambele personaje, cunoscutul şi necu- 
noscutul, fiind chiar autorul, la întâlnire cu cititorul, şi acesta un ne- 
cunoscut) şi Ușa interzisă sunt cărți scrise în nume propriu ce poartă 
amprenta unui pronunțat caracter confesiv, ceea ce îi asigură scriiturii 
veridicitate, autenticitate. Notele de unde am extras exemplele se plia- 
ză perfect pe trăsăturile-cheie ale conceptului polivalent de autenticita- 
te: confesiune neliteraturizată, urmărind redarea palpitului existențial 
în sine; adevăr indubitabil; normă a conştiinţei morale; similaritate în- 
tre creaţie şi experienţă; eliberare a creaţiei de componentele eterono- 
me; surprindere a vieţii concrete în desfășurarea ei; trăire subiectivă, 
însușire de a fi tu însuţi, de a-ți exprima propria integritate psihică și, 
în consecinţă, valorificare directă a subiectivităţii existente în jurnalele 
intime şi în documentele de orice natură; absenţă a „literaturizării” și 
renunțare la convențiile literaturii; calitate de a nu scrie conform gus- 
tului unuia sau altuia; stare de deplinătate a ființei umane, la care se 
poate ajunge în urma ieșirii din cotidian prin conştientizarea prezenței 
morţii în toate momentele existenţei; întoarcere la originar, la „izvo- 
rul” prim al realităţii etc. (Vrabie 2008:181). 


Convins că orice se poate spune, dacă este bine formulat, Liiceanu vede 
în jurnal un mod de a explica, de a desfăşura în cuvinte sulul înfășurat 
al vieţii sale (Liiceanu 2010b: 16); o luptă cu incomunicabilul din noi, 
o încercare de a forţa „uşa interzisă” (Liiceanu 2010a: 209), un ordin 
de percheziție emis de autor pe numele autorului însuși (Ibidem: 39), 
un teribil insectar al gesturilor tale și ale altora (Ibidem: 9), iar a scrie 
un jurnal înseamnă a invita timpul la dans (Ibidem: 371). 


În acest exercițiu antrenant, punctul de pornire este nevoia chinuitoare 
a autorului de a se exprima, iar cea mai bună soluţie pentru metoda 
jurnalului ar trebui să pornească de la „pășitul înapoi” făcut în cămări- 
le sufletului. G. Liiceanu punctează acest traseu în felul următor: să te 
întorci la tine și în tine însuţi, să-ţi dai ţie atenţie, să umbli prin toate 
cotloanele sufletului tău, ale memoriei tale, a tot ce ai ştiut și ceea ce 
n-ai ştiut niciodată, a tot ce te-a întemeiat și s-a dovedit a fi mai adânc 
decât tine (Ibidem: 54). 


Autorul recunoaște că tipul de discurs ce rezultă din mișcarea neîngră- 
dită pe teritoriul eului propriu nu este omologabil, nu se supune regu- 
lilor unui gen, nu e subsumabil unei discipline şi, în fond, nu are altă 

identitate decât aceea pe care i-o dă însăși personalitatea și experiența 
celui care scrie (Liiceanu 2010b: 41). 


Aşadar, discursul confesiv, ca act de autocomunicare, este şi un spaţiu 
9 ? ) ? 3 5 
propice de reflecţie, un spectacol bine regizat al eurilor autorului, în 

multiple proiecții și lumini. 


Întâlnirea cu un necunoscut îi prilejuiește autorului o sinteză sinceră, 
iar sinceritatea este o condiţie fundamentală a comunicării, a eurilor 
sale: a eului melancolic, a eului activ şi pus pe ameliorat lumea, a eului 
ludic, a eului violent, isteric şi scos din minţi, a eului ușuratic şi con- 
cupiscent, a celui tandru, a eului disprețuitor și arogant, a eului „cor- 
neillian” (suferitor, măreț și nobil!), a eului timid, șovăielnic și lipsit de 
încrede în el, a celui jignit de moarte, neînduplecat și care nu se mai 
întoarce din drum, a eului înspăimântat de ridicol, a eului bășcălios și 
fericit să moară de râs, a eului pus pe treabă sau a celui leneș, inerţial și 
lipsit de orice chef, a eului terorizat de perspectiva catastrofei (Liiceanu 
2010a: 221). 


Toate aceste ipostaze interșanjabile, cu o dominantă de moment, con- 
3 3 J 

feră scrisului său o identitate aparte și fertilizează căutarea răspunsului 

la întrebarea „cine sunt eu?”. 


Ajunşi în acest loc, vom semnala că în literatura de specialitate este 
subliniat faptul că alegerea acestui tip de discurs este urmarea unei 
convenţii, asumarea pactului autobiografic fiind marcată la nivel textu- 
al între un eu aparținând lumii reale, al cărui nume se află pe copertă, 
un eu aparținând textului și care îşi asumă rolul de a „transcrie” și un 
eu-personaj, cel care se lasă „transcris” (Marina-Urleţeanu 2008: 407). 


Aşadar, discursul confesiv, la nivelul expresiei, este marcat de prezenţa 
persoanei I, dat fiind că intenţia primă a autorului-narator-personaj, ca 
instanță ce articulează discursul, este reprezentarea în spaţiul scriiturii 
a sinelui, ceea ce Liiceanu încadrează în nevoia de a se exprima: cred 
că nu există în mine niciun atom de gest sau de trăire care să nu devină 
în clipa următoare victima eului meu hermeneutic (Liiceanu 2010a: 33). 


Subliniem în mod expres că abundența verbelor la pers. I (sing,, pl.), a 
pronumelor personale și posesive (pers. 1) nu absolutizează dimensi- 
unea monologică a textului confesiv și nu diminuează perspectiva lui 

dialogică, polifonia, plurivocitatea acestui tip discursiv. 


Prin tipărire, jurnalul devine un bun public, iar eul autorului „se re- 
varsă în lume”, realizând o punte de legătură cu exterioritatea sa, cu 
ceilalți, cu alții. In felul acesta, jurnalul devine un act de alteritate. 


Între polul emisiv şi cel receptor se produce o „chimie” subtilă, contri- 
butivă pentru ambele instanţe ce se întâlnesc în asemănarea lor. 


Iată cum explică autorul, „predându-se celorlalți”, această relaţie: s-ar 
putea ca, vorbindu-le celorlalți despre lăuntrul meu, să le stârnesc curi- 
ozitatea să se uite înlăuntrul lor. Ne vom întâlni astfel în mod paradoxal 
în ceea ce e doar al fiecăruia dintre noi. Ei vor afla de la mine cine sunt 
ei, după ce eu voi fi încercat să aflu de la mine cine sunt eu (Ibidem: 


94). 


Din alternanţa pronominală eu-noi-ei-ceilalți-fiecare-mulți-toți, ultimul 
indefinit cu rol de cuantificator globalizant, ce străbate discursul sui- 
reflexiv, putem deduce lesne că acesta se întemeiază pe un discurs in- 
terlocutiv, dialogul autorului cu sine, în căutarea sinelui fiind un prilej 
fericit de a se intersecta cu ceilalți întru colaborare. 


În notele confesive din Întâlnire cu un necunoscut, Gabriel Liiceanu 
se ghidează după principiul cooperării dintre instanţele discursive fun- 
damentale, căci „umbra celuilalt cade în permanenţă în ograda eului 
nostru”, iar orice întâlnire bună începe „cu o bănuială, cu o presimţire 
a ființei celuilalt” (Liiceanu 2010b: 310). 


De aici derivă şi rațiunea scrisului pe cont propriu, „pentru că ajung să 
cred că scormonitul meu în mine îi ajută pe câţiva” (Liiceanu 2010a: 
29) să-şi revizuiască sau să-şi redefinească setul de valori comporta- 
mental-atitudinale, vom adăuga noi. Din această perspectivă, jurnalele 
nu sunt altceva decât „aporturi individuale la edificarea unei umanități 
comune” (Ibidem: 11). 


Pe bună dreptate, ca reprezentare textuală a propriului eu, discursul 
confesiv este mai complicat decât pare la prima vedere, complexitatea 
sa venind tocmai din polifonia ascunsă în spatele aparentei perspective 
unice, date de prezenţa persoanei I, persoană în spatele căreia trăieşte o 
întreagă serie de „personaje” (Marina-Urleţeanu 2008: 408). 

În consonanţă cu această idee, trebuie să spunem că scriitura de tip 
jurnalier a lui Gabriel Liiceanu este „locuită” de personalități isto- 
rice (Heidegger, Dostoievski, Hegel, Kafka, C. Noica, E. Cioran, E. 
Ionescu, M. Lovinescu, A. Paleologu etc.) şi de cele actuale, axa tem- 
porală schimbându-se în funcţie de ce pune la dispoziţia celorlalți eul 
scriptic, un mozaic de personalități și temporalități cu care se află în 


dialog. 


La nivelul expresiei, dimensiunea dialogică a textului centrat per- 
manent pe cel care îl produce este actualizată și prin utilizarea unui 
„tu” cu valoare generică, preferința pentru această construcție fiind 
condiționată nu doar de efecte stilistice (deși jurnalele lui G. Liiceanu 
sunt de o eleganţă stilistică impecabilă), ci şi de factori semantici, gra- 
maticali și pragmatici, genericitatea fiind şi o strategie argumentativă. 


În sursele de ultimă oră, fenomenul utilizării generice a pronumelor 
personale (noi, tu) este explicabil printr-o virtualizare a rolurilor co- 
municative, ca semn de solidarizare între instanţele discursive ce se află 
la polii lanţului semiotic - Emiţător şi Receptor. 


Jurnalele la care facem referire ne pun la dispoziţie fragmente exempla- 
re ce „impun” o lectură generică (nu deictică). Deşi autorul vorbește de 
propriile experienţe, judecăţile lui capătă o dimensiune aforistică, ge- 
neral-valabilă: Maestrul e cel care te ajută să obţii libertatea de gândire, 
după ce mai întâi ai acceptat să ţi-o pierzi slujindu-l (Liiceanu 2010a: 
42); Niciun succes nu te poate sminti atâta vreme cât păstrezi intactă 
conștiința insuficienței tale (Ibidem: 38); Soluţia pentru a iradica pros- 
tia nu e, desigur, interzicerea liberei exprimări, ci crearea deprinderii 
de a gândi cu mintea ta (Ibidem: 42). 


La finele acestor rânduri, vom sublinia că discursul confesiv, deşi este 
un teren propice de autocomunicare, lansează o platformă în care 
instanțele emițătoare și receptoare se pot regăsi, pot coopera, pot sta- 
bili punți de legătură și contracte de încredere, chiar dacă cititorul-des- 
tinatar este necunoscut vorbitorului. 


În loc de concluzii, îl vom lăsa, și de această dată, pe autor să ne ghideze 
prin labirintul gândurilor sale, dăruite nouă cu generozitate: „principiul 
jurnalului” este unul al spovedaniei (ajung la mine mărturisindu-mă), 
combinat cu descoperirea de sine a celui care îmi citește mărturisirea 

(te ajut să ajungi la tine prin mine). Mă ofer mie, dar, de fapt, mă ofer 
ţie. Rezultatul este un eu lărgit în care „eu” și „tu, străini până atunci, 
ne apropiem atât de mult încât ne tămăduim împreună: eu mă împac 
cu mine ajungând la tine, tu te descoperi pe tine descoperindu-mă pe 
mine şi te împaci cu tine (Ibidem: 339). 


Nu putem decât să îimbrăţişăm aceste idei, extrapolându-le și asupra 
relaţiei profesor-discipol, cu gândul la PROFESORUL nostru Anatol 
Ciobanu, care s-a „revărsat” în mii de tineri și a cărui absenţă fizică de 
trei ani e completată de prezența masivă a unei moşteniri intelectuale 
şi spirituale asupra căreia se vor apleca încă multe generații. 

În perioada actuală, disputa continuă cu refe- 
rire la termenii „limbă”/,vorbire” se produce 
pe fondul evoluţiilor constante și determinan- 
te pentru știința lingvistică, întrucât această 
dihotomie, stabilită şi fundamentată de F. de 
Saussure, se află la temelia teoriilor și exegeze- 
lor ulterioare privind elementele corelative, dar 
şi opozitive ale acesteia. „Dihotomia limbă-vor- 
bire, care este deseori discutată atât în lucrările 
de lingvistică având un caracter teoretic, cât și în 
lucrările cu caracter practic care pun probleme 
de metodologie a cercetării, pleacă, în liniile ei 
esenţiale, de la Ferdinand de Saussure”, obser- 
vă cercetătoarea N. Anghelescu (Anghelescu 
1972: 212). Diferenţele sau opoziţiile funda- 
mentale, în concepție saussuriană, sunt: 


„1. Limba este un fapt social și esenţial, vorbi- 
rea e unul individual şi accesoriu — mai mult 
decât atât, mai mult sau mai puţin accidental; 


2. Limba nu e o funcţie a subiectului vorbi- 
tor, ea e un produs extraindividual (ceea ce 
Humboldt ar fi numit ergon, n.n. - V.M.) pe 
care individul îl înregistrează pasiv; vorbirea e 
un act personal de voinţă și inteligență și, din 
acest motiv, imprevizibilă şi inclasificabilă, nu 
poate fi obiectul lingvisticii; 


3. Limba este un obiect de natură omogenă 
(deci poate fi studiată științific); ea „e un sis- 

tem de semne unde nu este esenţială decât unirea dintre sens și ima- 
ginea acustică (semnificat/semnificant) şi unde cele două părţi ale 
semnului sunt în egală măsură psihice”; vorbirea este esențialmente 
eterogenă” (Saussure 1998). 


Totodată, savantul stabileşte o corelaţie dintre „aceste două obiecte”, 
precizând că ele „sunt strâns legate şi se presupun unul pe celălalt: lim- 
ba este necesară pentru ca vorbirea să fie inteligibilă și să-și producă 
toate efectele; dar vorbirea este necesară pentru ca limba să se instituie; 
istoric, faptul de vorbire o precedă întotdeauna (Saussure: 43)... Există 
deci o interdependenţă între limbă şi vorbire: limba este totodată in- 
strumentul și produsul vorbirii. Dar asta nu le împiedică să fie două 
lucruri absolut distincte (Ibidem: 44). Saussure delimitează limba de 
vorbire după un principiu destul de simplu, şi anume, social — indivi- 
dual, definindu-le astfel: „Limba există în colectivitate sub forma unei 
sume de amprente depuse în fiecare creier, aproape ca un dicționar ale 
cărui exemplare, toate identice, ar fi repartizate între indivizi (...) În ce 
fel vorbirea este prezentă în această colectivitate? Ea este suma a ceea 
ce oamenii spun (...). În vorbire nu există deci nimic colectiv; mani- 
festările sunt individuale şi momentane...” (Ibidem). Delimitându-le 
astfel, Saussure consideră că „limba, distinctă de vorbire, este un obiect 
care poate fi studiat separat” (Martinet: 13). A. Martinet însă susține 
că această abordare saussuriană, deși utilă, poate duce la pericolul de 
a crede că vorbirea posedă o organizare independentă de limbă, aşa 
încât „am putea, de pildă, să concepem o lingvistică a vorbirii pe lângă 
lingvistica limbii” (Ibidem: 15). 


Corelaţia limbă - vorbire este explicată, valorificată, completată de 
numeroși savanți, astfel încât există mai multe interpretări edificatoare. 
Klinkenberg J.-M., bunăoară, relevă explicit: „Limba este componenta 
colectivă a limbajului, proprietatea comună tuturor celor care practi- 
că un cod dat: este un produs social (...). Vorbirea, dimpotrivă, este 
componenta individuală a limbajului: este actul particular prin care ne 
însuşim limba” (Klinkenberg 2004: 74). Lucruri similare sunt explica- 
te şi de către alți cercetători, reliefând aspectul colectiv și individual al 
schemei propuse de savant: „Cum s-a observat, în teoria lui Saussure, 
definiţia termenilor langue şi parole porneşte de la două considerente: 
raportul social — individual (sau, cum s-a mai spus, vorbirea „colectivă” 

şi vorbirea „individuală”) și raportul schemă - utilizarea schemei (sau 
formă — utilizarea formei)” (Anghelescu 1972: 212). 


E. Coșeriu conturează principiile care ar trebui să stea la baza unei ase- 
menea teorii, considerând că aceasta trebuie să țină seama de anumite 
„fapte”: „a) că limba se prezintă... ca proprietate a vorbirii; b) că... se 
prezintă ca normă a vorbirii în conștiința fiecărui vorbitor și c) că se 
prezintă cu această obiectivitate cu care se prezintă în conștiința fiecă- 
ruia ceea ce este în realitate şi concret, de fiecare dată individual, însă în 
același timp aparţinând şi altora ...” (Coşeriu 1994: 30). Ilustrul savant 
nu este atât de categoric în delimitarea acestor două moduri de comu- 
nicare și vine cu raționamentele sale, susținând că ,... „limba” şi „vor- 
birea” nu sunt momente succesive, ci simultane și inseparabile ale unei 
realități unice pe care o numim limbaj. „Vorbirea” există ca realizare a 
„limbii” şi, pe de altă parte, „limba” nu există decât ca generalizare și 
sistematizare a actelor de vorbire..” (Coşeriu 2009: 169). Prin urmare, 
conştientizăm faptul că E. Coșeriu are o viziune diferită de cea saussu- 
riană, susținând că, de fapt, vorbirea este primară, iar limba este perce- 
pută în vorbire: „Principala «răsturnare» pe care o produce Eugeniu 
Coșeriu în gândirea limbii față de lingvistica saussuriană și care con- 
stituie, în esenţă, punctul de plecare în viziunea și teoria lingvistică a 
marelui savant este plecarea de la parole (vorbire) şi nu de la langue 
(limbă), în termenii din interpretarea dihotomică a lui F. de Saussure” 
(Pavel 2004: 220). 


Dacă unii savanţi au încercat să explice şi să dezvolte abordarea sau- 
ssuriană dihotomică a limbii, alții au transformat-o în trihotomie, „pu- 
nându-se astfel problema rafinării formulei lui F. de Saussure” (Frâncu 
1997: 19). Primul a încercat L. Hjelmslev, prin proiectul teoretic în 
care se conturează nu două, ci trei aspecte ale limbii: schema (= limba) 
- norma stabilită — vorbirea. O încercare de a dezvolta o trihotomie în 
baza dihotomiei lui Saussure a făcut şi E. Coșeriu, în studiul Sistema, 
norma y habla, în 1952. „Pornind de la Saussure, dar şi de la Hjelmslev, 
Humboldt, Gablentz, Croce, Vossler, Buhler, Coşeriu consideră norma 
ca un element intermediar între limbă şi vorbire (...)” (Ibidem: 20), iar 
limba o „concepe ca tehnică, sau mai bine zis ca știință (saber), arătând 
că, în realitate, nu învăţăm o limbă, ci învăţăm să creăm într-o limbă, 
cunoscând directivele, sistemul și elementele pe care sistemul ni le in- 

(Ibidem: 21). Totodată, „sistemul și norma nu sunt realități auto- 
nome sau realități opuse vorbirii, ci forme, abstracţiuni, care se elabo- 
rează pe baza activităţii lingvistice concrete, în relație cu modelele pe 
care ea le utilizează. În concluzie, vorbirea cuprinde actele lingvistice 
concrete înregistrate în momentul producerii lor (...)” (Ibidem). Pe 
de altă parte, Coșeriu distinge, în cadrul dihotomiei, patru planuri de 
structurare: unul este „planul realizării (vorbirea concretă sau vorbirea) 
şi trei planuri de tehnică propriu-zisă sau tehnică virtuală (competența 
ca atare): norma, sistemul limbii şi tipul lingvistic)” (Coşeriu 2000: 
275). „Vorbirea, precizează savantul, corespunde lui parole a lui F. de 
Saussure; norma şi sistemul limbii corespund în ansamblu aproximativ 
conceptului saussurian de langue. Tipul lingvistic, în schimb, este un 
nivel de structurare neidentificat ca atare de Saussure” (Ibidem: 276). 


v» 


dică 


Discuțiile privind unele concepte fundamentale în lingvistică precum 
limbă — vorbire au reliefat o altă corelație importantă în limbă, şi anume 
cea de competență şi performanţă, importantă prin faptul că ea desfășoară, 
completează, edifică dihotomia discutată de noi, presupunând, în prin- 
cipiu, același lucru, fiind postulată de renumitul lingvist american N. 
Chomsky: „Una din contribuţiile majore ale lui Chomsky la progresul 
teoriei limbii este dihotomia competență-performantă (...)” (Ong 2002). 


E. Coşeriu aprecia această opoziţie generată de dihotomia lui Saussure 
ca pe una fundamentală, care „are rădăcini foarte vechi în tradiţie” şi 
este „distincția atât de esenţială și atât de curentă în lingvistica actuală 
între limbă — ca tehnică a vorbirii sau competență lingvistică — şi vorbire 
ca realizare a unei tehnici lingvistice, sau activitatea lingvistică concre- 
tă: în termeni saussurieni, între langue şi parole, sau, cu termenii folosiți 
explicit pentru aceleași fapte de către Noam Chomsky, între competen- 
ce „competență” şi performance «performanţă»” (Coşeriu 2000: 9). 


Cu originea în opoziția mai veche limbă - vorbire, dihotomia este de- 
finită astfel: „În accepţia lui Chomsky (...), competența lingvistică este 
facultatea umană de a recunoaște și de a crea enunțuri corecte, iar 
performanța lingvistică este deprinderea de a pune în practică această 
capacitate” (Moore). Astfel, mai expliciţi termenii lansați de Chomsky 
ar fi: „prin competenţă se înţelege ansamblul regulilor necesare pentru 
a vorbi corect o limbă, iar prin performanţă, enunţurile obţinute prin 
aplicarea acestor reguli” (Frâncu 1997: 19). 

Competența lingvistică, în accepţia lui Ong, este dată de ansamblul 
posibilităților pe care le are un subiect vorbitor al unei limbi în ceea ce 
priveşte capacitatea de a construi şi de a recunoaşte fraze corecte din 
punct de vedere gramatical... Performanța lingvistică a vorbitorului 
unei limbi nu ţine neapărat de competența sa lingvistică pe care o poa- 
te demonstra, ci de capacitatea de a pune „în joc” zestrea acumulată de 
termeni (semnificanți) și complexul de reguli pentru a obține sensuri 
noi. Performanţa lingvistică mai reclamă și ansamblul cunoștințelor 
despre lume ale subiectului și o anumită practică în abordarea şi ges- 
tionarea relaţiilor interumane, care pot funcționa independent de 
competenţa lingvistică (Ong 2002: 172-183). 


E. Coşeriu leagă dihotomia vizată de gramatica generativă, fundamen- 
tată de N. Chomsky, relevând faptul că sintaxa ar fi de bază în lingvistica 
descriptivă, considerată chiar „disciplină primară a întregii lingvistici”, 
și reflectând că „de fapt, în această orientare, cunoașterea lingvistică 
(„competenţa” vorbitorilor) este identificată cu capacitatea de a forma 
propoziţii...” (Coșeriu 2000: 86). 


O descriere explicită a fenomenului discutat aici o face I. Coteanu, din 
care aflăm că ,...toţi adepţii gramaticilor generative pornesc de la sin- 
taxă şi continuă cu semantica (... )”. Altfel spus, punerea în practică 
a competenţei se realizează la nivelul numit performanță. Regulile de 
transformare sintactică, semantică și fonologică ţin atât de structura 
de adâncime a limbii aflate la nivelul competenţei, cât şi de mărcile care 
arată rezultatul, deci de performanța considerată structură de suprafață 
(Coteanu 1998: 21). 


Astfel, competenţa lingvistică presupune cunoaştere lingvistică (sa- 
ber lingiiistico — Coşeriu E.), cunoaşterea sistemului şi a tot ce ţine de 
sistemul unei limbi istorice, a unei limbi în general, iar performanţa 
înseamnă aplicarea în practică a acestei cunoașteri, adică vorbirea. 
E. Coşeriu se referea la trei niveluri ale limbajului, considerându-le, la 
fel, competenţe: „Să numim competențele de acest tip — aici să spu- 
nem tehnică nu dynamis „faptul de a şti ceva care se aplică” — să le nu- 
mim (...) saber. Avem deci o competenţă elocuțională: a şti să vorbeşti 
în general (...); o competenţă idiomatică: a şti o limbă; şi o competență 
pe care eu o numesc expresivă: a şti să vorbeşti în situații determinate 
(...) adică a şti să construieşti discursuri” (Coşeriu 1994: 33). 

Trebuie să precizăm că o comunicare se mai poate baza și pe un alt 
tip de cunoaştere, nu doar lingvistică, pe cunoaștere extralinguală, 
adică socială, politică, etno-culturală etc. De aceea competenţa ar pu- 
tea avea și alte accepţii decât cea lingvistică: „Cercetările ulterioare, 
susține Negrescu-Babuș I., disting în afara competenţei lingvistice şi 
o competență comunicativă sau pragmatică, concept introdus de Dell 
Hymes. Acesta „se întemeiază pe ideea că producerea și interpretarea 
enunţurilor nu este guvernată doar de un sistem de reguli gramati- 
cale, ci şi de un sistem de norme și convenţii determinate social şi 
cultural (...)” (Negrescu-Babuș 2006: 107). Competența comunica- 
tivă, notează Moore ]., „acoperă, în realitatea vorbirii, trei categorii 
distincte de abilități comunicative specific umane: a) competență 
lingvistică; b) competenţă sociolingvistică şi c) competență strategică” 
(Moore). Negrescu-Babuş I. distinge şi alte tipuri de competenţe, 
cum ar fi „competenţa enciclopedică”, definită ca „un ansamblu foar- 
te vast de informaţii extralingvistice care au legătură cu contextul 
enunțării (...)”; (Negrescu-Babuş 2006: 106) „competenţa logică”, 
cu descrierea a două tipuri de logică: formală clasică (...) şi naturală, 
specifică raționamentelor făcute în limbajul natural (...) etc. (Ibidem: 
108). 


Pe de altă parte, conceptul de competență lingvistică a fost continuu 
dezvoltat de lingviști, astfel încât unii autori disting și alte dimensiuni 
ale acestuia. De exemplu, P. Charaudeau constată competența semio- 
lingvistică, ca fiind „rezultanta a trei componente, care se combină în 
aceeași instanţă de discurs: a) competenţă lingvistică, care este constitu- 
ită din patru niveluri (enunțiativ, argumentativ, narativ şi retoric) (...); 
b) competența situațională (...), formată din situaţii sociolingvistice co- 
dificate...; c) competența discursivă (...), constituită din strategii dis- 
cursive (...)” (Apud Romedea 2005: 520). 


O distincție deseori operată în lingvistică este și cea dintre limbă şi lim- 
baj, o corelaţie, la fel, cu origini adânci, cu referințe interdisciplinare. 
Limba, după cum am menţionat anterior, este totalitatea mijloacelor 
lingvistice la nivel fonetic, lexical, gramatical, întrunite într-un sistem 
ordonat și coerent, stabilite din punct de vedere istoric şi existente în 
mod obiectiv, pe când limbajul este o modalitate de comunicare între 
oameni prin intermediul atât al mijloacelor verbale (lingvistice), cât 

și al celor nonverbale și paraverbale. Limbajul presupune o conjugare 
dintre limbă şi vorbire; el reprezintă o individualizare a limbii, vorbirea 
umană, fiind, mai curând, produsul unor relaţii și efecte psihologice 
decât lingvistice. „Studiul limbajului, precizează Saussure, comportă 
deci două părți: una esenţială, are drept obiect limba, care este socială 
în esenţa ei și independentă de individ; acest studiu este numai psihic; 
cealaltă, secundară, are drept obiect partea individuală a limbajului, 
adică vorbirea, inclusiv fonațiunea: ea este psihofizică” (Saussure 1998: 
57). A. Martinet vede limbajul, înainte de toate, „ca un instrument de 
comunicare” și, fiind „identic în funcţiile sale, diferă de la o comunitate 
la alta astfel încât el nu poate funcționa decât între membrii unui grup 
dat” (Martinet). 


Lingvistul V. Pavel corelează noţiunea de limbaj cu conceptul de vor- 
bire: „Considerat ca activitate, limbajul, la nivel universal, este vorbirea 
(în general) (...), este competenţă educaţională „a şti să vorbeşti în ge- 
neral...” (Pavel 2004: 221). E. Coşeriu delimitează vorbirea de limbaj: 
„Şi oricum, trebuie să distingem, şi în acest caz, între limbaj și vorbire 
(sau uz al limbajului). Vorbirea poate fi adevărată sau falsă, precisă sau 
imprecisă, clară sau obscură (...); dar limbajul nu poate fi nimic din 
toate astea. Limbajul (... ) se înfățișează ca totalmente nedeterminat” 
(Coşeriu 2009: 158). Totodată, savantul defineşte sugestiv limbajul: 
„De fapt, limbajul e „intenţional” — adică activitate motivată prin sco- 
puri și nu condiționată prin natură (de „cauze”) (...), ca activitate prin 
care se creează semnificate (şi expresii ce le corespund). Cu privire la 
aceasta, Humboldt a caracterizat limbajul ca energeea în sens aristote- 
lic, altfel spus, ca activitate liberă sau creatoare. De fapt, limbajul este 
la origine creaţie de semnificate (şi expresii) care se pot folosi mai târ- 
ziu în conversaţia practică a omului cu alți oameni și în acțiunea sa în 
lume” (Ibidem: 144). 


Ca o concluzie la cele discutate, dihotomia limbă /vorbire sau varianta 
completată a acesteia, competență/performanţă, considerată atât ca 
opoziţie, cât și ca o corelaţie, constituie elementul-cheie al lingvisticii 
din punctul de vedere al funcționalități ei. Limba, după cum spuneam, 
reprezintă sistemul, cel mai înalt grad de abstractizare, pe când vorbi- 
rea este materializarea limbii, aspectul ei funcţional. 

Analiza unui discurs, lingvistic sau non-ling- 
vistic, verbal sau non-verbal, reprezintă un 
studiu complex, profund şi variat. Unul din- 
tre aspectele legate de analiza textului și/ 
sau a discursului este textualitatea şi princi- 
piile/standardele aflate la baza textualităţii, 
definite de R. de Beaugrande și D. Dressler: 
coeziunea, coerenţa, intenţionalitatea, accep- 
tabilitatea, informativitatea, situaționalitatea, 
intertextualitatea, contextul şi cotextul (Apud 
Raistier 1989: 281). În viziunea lingvistului 
elvețian J.-M. Adam (Adam 2001: 19), textu- 
alitatea reprezintă „proprietăţile de coeziune şi 
coerenţă, care permit unui text să nu fie redus 
la o simplă juxtapunere de fraze” Prin urma- 
re, textualitatea reprezintă acțiunea „forțelor 
centripete care asigură unitatea și ireductibila 
singularitate a unui text” (Ibidem). 


Aspectul textualității, cercetat în special de 
pragmaticieni, pe care ne-am propus să-l 
analizăm în acest articol, este co(n)textul. 
Importanţa studierii co(n)textului, de-a lun- 
gul timpului, se explică prin variabilitatea 
semnificației într-un enunț contextualizat 
şi a semnificației convenționale din afara 
enunțului. Pe lângă aceasta, enunţurile izolate 
de discurs prezintă ambiguități; or, ele per- 
mit interlocutorului să formuleze mai mute 
ipoteze posibile şi interpretări cu referință 

la intenția comunicativă a locutorului. Din aceste considerente, 
enunţurile nu sunt produse într-un vacuum; ele sunt produse într-un 


co(n)text (Smith 2013: 364). 


Vorbind despre circumstanţele creării și interacțiunii unui discurs, 
lingviştii deosebesc două concepte: contextul şi cotextul. 


Contextul unui enunţ/ discurs reprezintă circumstanţele în care aces- 
ta se realizează: participanţi, loc, moment, scop, temă, gen de discurs, 
canal, dialect, reguli, cunoştinţe ale participanţilor (back-ground-ul), 
cunoaștere reciprocă a participanţilor, interacțiune etc. Separat de 
context, discursul devine text lipsit de ceea ce pragmaticienii numesc 
intenție comunicativă specifică discursului, care completează intenția in- 
formativă a locutorului. 


Prin cotext se subinţelege: (1) „un set de cuvinte folosite în aceeaşi 
frază sau în același enunţ” şi care influențează mult semnificația pe care 
interlocutorul o atribuie acelui cuvânt (Yule 2006: 114) sau (2) cone- 
xiunea unui enunţ cu alte enunţuri, contextul fiind mediul interacțiunii 
sociale; de aici și celelalte denumiri ale cotextului: context secvențial 
sau context interacțional (Schegloft 1992) (apud Kerbrat-Orecchioni 
2016: 73). 


Comparând aceste două concepte lingvistice, contextul şi cotextul, 
lingviștii subliniază că o analiză cotextuală ţine de compartimentul gra- 
maticii în analiza textului, iar analiza contextuală vizează semantica tex- 
tului (J. S. Petofi) (apud Guţu 2016: 24). Astfel, cotextul este limbajul 
scris (Smith 2013: 365), contextul textual, care localizează referentul 
endoforic (G. Kleiber) (Guţu 2016: 38) și permite producerea și inter- 
pretarea expresiilor într-un act de comunicare (Eco 1988: 72). Con- 
textul însă reprezintă limba vorbită (Smith 2013: 365), este referentul 
exoforic în plan extralingvistic (G. Kleiber) (apud Guţu 2016: 38), con- 
text fizic sau spațiu fizic de localizare a cuvintelor (Yule 2006: 114) şi 
este prevăzut de limbă (Eco 1988: 72). 


Dihotomia context/cotext a fost ulterior completată în studiile semioti- 
ce etc. J.-M. Klinkenberg (Klinkenberg 1996: 276) identifică trei tipuri 
de context: context social, context instrumental şi context referenţial. 
Contextul social poate fi echivalat cu contextul extra-discursiv, despre 
care vorbeşte C. Kerbrat-Orecchioni, şi reprezintă „ansamblul de 

situaţii, locuri și circumstanţe care implică utilizarea unei anumite 
varietăți de cod”, (Kerbrat-Orecchioni 2011: 72-73) fie că e vorba de 
codul/stilul lingvistic, vestimentar sau gestual. Acest context permite 
gradarea situaţiilor formale şi a situaţiilor neformale şi respectiv a regis- 
trelor formal şi neformal. 


Contextul instrumental sau contextul intra-discursiv din studiul lui C. Ker- 
brat-Orecchioni (Ibidem) este vizat de exigenţe tehnice ce influențează 
comunicarea și care, la rândul lor, impun anumite restricţii lingvistice: 
fraze scurte, lipsite de subordonate etc. (Klinkenberg 1996: 277). În 
viziunea noastră, contextul instrumental sau intra-discursiv nu este altce- 
va decât cotextul unui discurs. 


În sfârșit, contextul referenţial este constituit din însuşi conţinutul co- 
municării, astfel încât registrul lingvistic poate varia în funcţie de su- 
biectul comunicării şi atitudinile sociale dominante în raport cu acest 
subiect (Ibidem: 278). Deseori aceste tipuri de context sunt combinate 
în cadrul unui act de comunicare. 


Una dintre problemele legate de context este determinarea raportului 
discurs/context: (1) Contextul pre-există discursului, anticipându-l? 
sau (2) Contextul este construit prin interacțiune, progresiv? C. Ker- 
brat-Orecchioni optează pentru situaţia intermediară, anume perce- 
perea discursului drept activitate determinată (de context) și, în același 
timp, transformatoare a contextului. Contextul are, prin urmare, un ca- 
racter dinamic și evolutiv, înnoitor, reprezentativ cel puţin parţial pen- 
tru ambii (toţi) participanţi(i) (Kerbrat-Orecchioni 2011: 74). 


În pragmatică însă și anume în cadrul teoriei pertinenței (Sperber 
1995), noţiunea de context este folosită cu un sens diferit de seman- 
tica contextuală. În procesul inferențial un rol important îl au premise- 
le implicitate de locutor sau ipotezele contextuale și faptele manifestate 
reciproc (communground) de ambii participanţi la actul comunicativ. 
Această totalitate de semnificaţii contribuie la formarea contextului 


(Klinkenberg 1996: 317). 


Altfel zis, interpretarea unui enunţ începe cu analiza lingvistică a fra- 
zei şi crearea unei serii de premise inferenţiale, după care urmează in- 
terpretarea enunțului prin mecanisme de inferenţă, care asigură for- 
marea unui număr anumit de concluzii. Ansamblul acestor premise se 

numeşte context (Reboul 1998: 45), (Xu 2013: 493) sau mediu cognitiv 
al unui interlocutor, format din amintiri, observaţii, inferenţe, afirmaţii, 
convingeri, valori, idei etc. (Perry 2016: 210), trăite de interlocutor în 
timpul vieţii sale şi până în momentul comunicării (Byrne 1992: 24). 
Contextul este, astfel, un concept psihologic, format din cunoștințele 
interlocutorului despre lume (Xu 2013: 493). 


Totuşi, un discurs ale cărui implicitări fac parte exclusiv din mediul 
cognitiv al interlocutorului riscă să fie plictisitor și manipulator. În 
acest sens, varianta optimă este ca informaţia transmisă să fie sufici- 
entă pentru interpretarea corectă a sensului transmis de locutor, dar, 
în acelaşi timp, nu excesivă pentru evitarea efectelor negative (Byrne 
1992: 46). De altfel, originea acestor reflecții se regăsește în maxi- 
mele conversaţionale ale lui Grice (Grice 1975), mai exact, maxima 
cantității. 

Prin urmare, conform teoriei pertinenţei, contextul nu este prestabilit 
(Reboul 1998: 45) sau fixat și independent de procesul de înţelegere/ 
interpretare (Xu 2013: 493). El [contextul] este construit „enunţ cu 
enunț” (Reboul 1998: 45), (Perry 2016: 210), este dinamic, selectat şi 
necesită completare și extensiune (Xu 2013: 493). Or, un context poa- 
te cuprinde mai mulţi referenți potenţiali, ceea ce impune o selecție 
din partea interlocutorului (Wilson 1998b). 


Problema care apare în abordarea pragmatică este modul în care se 
realizează această selecție şi anume felul în care contextul elimină 
semnificaţiile neintenţionate de locutor și izolează sensul locuto- 
rului. Răspunsul autorilor teoriei pertinenţei este că doar o singură 
interpretare a enunțului este pertinentă. Astfel, pentru o comunica- 
re eficientă contează ca enunţul produs, într-un anumit context co- 
mun ambilor interlocutori, să aibă o singură semnificație pertinentă 
pentru destinatar. Această semnificație pertinentă trebuie delimi- 
tată chiar dacă deseori semnificaţia cuvintelor în enunţ este diferită 
de semnificația convenţională a acestora în afara enunţului. La fel şi 
enunțurile izolate de discurs pot prezenta anumite ambiguităţi; or, 
ele permit interlocutorului să formuleze mai mute ipoteze posibi- 
le şi interpretări cu referință la intenţia comunicativă a locutorului 


(Smith 2013: 365). 

Astfel, în sensul pragmatic, alegerea contextului este determinată de 
căutarea pertinenței optime (Wilson 1998a: 57-74) şi contextul este 
perceput drept o entitate cognitivă şi dinamică alcătuită dintr-un set de 
convingeri despre univers, specifice unei persoane (Yus 2006: 512-518). 


În concluzie la cele expuse supra, considerăm co(n)textul un aspect 
inconturnabil în interpretarea unui discurs atât din perspectivă semi- 
otică, implicând circumstanţele creării sau conexiunile interfrastice, 
cât şi din perspectivă pragmatică, fiind echivalat cu premisele implicite, 
formate în procesul inferențial de interpretare. În cazul ambelor abor- 
dări, co(n)textul este influenţat de interacţiunea cu celelalte niveluri ale 
textualităţii, precum și de tipul de interlocutor/ destinatar, şi de tipolo- 
gia discursului. 

Creaţia lui Mihai Eminescu a fost situată con- 
stant la interferența a două tipuri de recepta- 
re: exegetică şi mentalitară. Prima avea ca reper 
textul literar, analizat din perspectiva valorii 
estetice; cea de-a doua era axată pe biografia 
tragică a poetului, corelată cu imaginea cre- 
atorului de geniu, care a dat naștere Mitului 
Eminescu, devenit mit cultural și imagine cen- 
trală a identităţii naționale. De-a lungul tim- 
pului s-au impus și doi vectori ai receptării: 
idolatrizarea şi contestarea, care se determină 
reciproc, or, idolatrizarea excesivă din discur- 
surile omagiale, poeziile dedicate poetului și 
chiar din unele (pseudo)cercetări, denaturea- 
ză receptarea firească a operei eminesciene, 
provocând reacţii de contestare a poetului. 
Aceste manifestări semnalează momentele de 
criză ale culturii noastre, implicit schimbările 
din câmpul mentalitar, dar şi mutaţiile sur- 
venite la nivelul „orizontului de aşteptare” al 
publicului. 


În contextul dat, se impune o provocare 
interogativă privind oferta eminesciană și 
validitatea operei pentru cititorii din diferi- 
te perioade, inclusiv pentru cei din secolul 
XXI, marcați de cultura media, de refuzul 
autorităților şi al ierarhiilor. Răspunsul poate 

fi găsit doar prin întoarcerea la creaţia autorului, care reprezintă realita- 
tea primară pe care trebuie să se axeze orice judecată de valoare. 


Premisa de la care pornim este că centralitatea canonică a lui Mihai 
Eminescu se datorează nu „imaginii” construite și „negociate”, de-a 
lungul timpului, ci valorii estetice a operei sale. Fără a nega factorii ex- 
traliterari implicaţi în selecţia canonică, considerăm, pe linie bloomia- 
nă, că esteticul reprezintă criteriul axiologic fundamental, că orice mare 
creator este susceptibil de autocanonizare „orice puternică origina- 
litate literară devine canonică” (Bloom 1998: 24) —, iar principiile de 
canonizare sunt intrinseci creaţiei literare. 


Primul principiu estetic/canonic stabilit de teoreticianul american 
Harold Bloom este „stranietatea', definită ca „un fel de originalitate, 
care ori nu poate fi asimilată, ori ne asimilează ea pe noi în așa mă- 
sură încât nu ne mai apare ca stranie” (Bloom 1998: 6). Conceptul 
prezintă tangenţe cu noţiunea de „tensiune disonantă” introdusă de 
Hugo Friedrich pentru a denumi „interacţiunea dintre ininteligibili- 
tate și fascinaţie”, „îndreptată mai mult spre neliniște decât spre repa- 
os” (Friedrich 1998: 12), cu diferenţa că „disonanța” era concepută 
doar ca o trăsătură distinctivă a liricii moderne (în sens larg a artelor 
moderne), iar „stranietatea” constituie o dominantă a tuturor operelor 
de valoare, devenite ulterior canonice. În opera eminesciană, semnele 
„stranietăţii” (în accepţie bloomiană) sunt, în egală măsură, expresii 
ale modernității (după Hugo Friedrich), manifestându-se prin mo- 
dificarea raportului eu-lume și a viziunii ontologice, care au antrenat 
mutații la nivelul limbajului poetic și al figuraţiei retorice. 


Un alt principiu bloomian ce asigură canonizarea este „anxietatea', înțeleasă 
ca „nelinişte”, „tensiune afectivă”, „operele literare de succes fiind aducă- 
toare de anxietate, nu un antidot pentru ea” (Bloom 1998: 34). Această 
dominantă estetică este proprie și creaţiei eminesciene, fiind sesizată în 
premieră de Titu Maiorescu, atunci când vorbeşte despre sentimentele pe 
care opera lui Eminescu le comunică şi le trezeşte în noi: „Această scăpare 
a suferinţei mute prin farmecul exprimării este binefacerea ce o revarsă po- 
etul de geniu asupra oamenilor ce-l ascultă”; „Și ei au simțit în felul lor ceea 
ce a simţit Eminescu, în emoțiunea lui își regăsesc emoţiunea lor” (Ibidem: 
29). Identificarea de substanță a publicului cu lumea plăsmuită de autor 
este, fără îndoială, un semn distinctiv al eminescianismului. 

Cel de-al treilea principiu canonic, „anxietatea influenţei”, se referă la 
procesul de elaborare a operei literare, Bloom susținând ideea că „o ope- 
ră canonică puternică nu poate exista în afara procesului influențelor 
literare”, ea fiind, prin urmare, o replică la operele predecesorilor, care 
implică însă, neapărat, „interpretarea greșită”, ce echivalează cu origi- 
nalitatea (Ibidem: 10-11). Cel mai puternic test al canonicităţii literare 
constă, așadar, în faptul că opera de valoare depăşeşte tradiţia prin re- 
scrierea şi subsumarea ei. 


Creaţia eminesciană susține acest „test al canonicităţii” prin recupera- 
rea tradiţiei și prelungirea ei în direcția modernității. Poemul-manifest 
Epigonii reprezintă, din această perspectivă, o alegorie a dilemei po- 
etului modern, tentat să-și „creeze precursorii” (în sens borgesian) şi 
interesat de înaintași în măsura în care ei îi dezvăluie propria condiţie 
şi fizionomie poetică. Raportul cu aceştia este definit nu ca relaţie anta- 
gonică, chiar dacă se manifestă prin opoziții între generaţii, prerogative 
estetice, criterii poetice etc., ci de complementaritate, în sensul că orice 
inovaţie se reperează, neapărat, pe tradiţie, care este asimilată în noua 
paradigmă. Poemul citat constituie, astfel, un act de rescriere a canonu- 
lui precedent, înțeles ca „re-în-ființare” (Iulian Costache), re-semanti- 
zare a unor locuri comune ale poeticii pașoptiste, în vederea descope- 
ririi unor temeiuri/repere axiologice, dar și pentru delimitarea origi- 
nală de acesta, operaţie ce are drept consecinţă „re-funcționalizarea” și 
„emanciparea” „de sub inerția stagnantă a tradiţiei culturale” (Costa- 
che 2008: 32). 


„Anxietatea influenţei” se manifestă şi în altă direcţie — a raportării cre- 
atorilor de mai târziu la modelul eminescian, trădând fascinația față 
de acesta și presiunea exercitată de el, implicit dorința „despărțirii” 
creatoare de precursor etc. Ca model de autoritate în canonul literar 
românesc, Eminescu este comparabil cu Shakespeare în „canonul oc- 
cidental” (după Bloom), autorul care „a scris textul vieții moderne”, 
„ne-a inventat și continuă să ne conţină” (Bloom 2008: 13). Referința 
e valabilă și în cazul Eminescu, certificând potenţialul de autocanoni- 
zare al unui mare creator prin „anxietatea”/ „anxietatea influenţei” pe 
care le provoacă continuu și forța catalitică surprinzătoare. 


Având o valoare estetică incontestabilă, opera lui Eminescu a constitu- 
it totuşi (şi mai constituie) o problemă a culturii române, o provocare 

pentru mai multe generaţii de cititori, fără de care existenţa istorică a 
operei nici nu ar fi posibilă. Vorbim în acest sens, folosind sugestiile lui 
H. R. Jauss, despre trei tipuri de lectori: cititorul obișnuit (consuma- 
torul de literatură), cititorul avizat (criticul, exegetul, eminescologul) 
şi cititorul-creator (scriitorul, care valorifică artistic opera înaintașului 
ca model literar) (Jauss 1980). Aceştia asigură trecerea de la simpla 
lectură la comprehensiunea critică, de la receptarea pasivă la cea activă, 
de la model literar la o nouă creaţie artistică. Cititorii constituie însă o 
variabilă istorică, având „orizonturi de așteptare” diferite, astfel că situ- 
area operei într-un nou context al receptării, individualizat printr-un 
alt sistem de valori, permite identificarea unor componente estetice, 
neobservate sau ignorate anterior. 


Eminescu s-a oferit diferit generaţiilor care s-au succedat, încât se 
poate susține, pe drept, Câte generaţii, atâția Eminescu (Alexandru 
Burlacu). În epoca poetului (sfârșitul secolului al XIX-lea) provocarea 
esenţială era asimilarea operei, căci noutatea acesteia sfida „orizontul 
de aşteptare” al publicului obişnuit cu vechile reguli ale jocului literar 
şi, prin urmare, incapabil să devină un partener al noului joc poetic 
instituit de scriitor. Cum susține pertinent loana Bot, Eminescu nu a 
fost, decât cronologic, un poet al secolului al XIX-lea, acestui veac lip- 
sindu-i „instrumentarul necesar” pentru a-l „vedea” pe Eminescu așa 
cum a fost el, în adevărata complexitate (Bot 2012: 260). Iată de ce 
interesul publicului era îndreptat spre partea relativ accesibilă a poeziei 
eminesciene: romanţele, poeziile de factură paşoptistă cu teme cunos- 
cute (iubirea, istoria, natura), fără a fi percepute mutaţiile de viziune 
asupra acestora. 


Prima etapă de receptare a operei eminesciene dovedește, astfel, 
„distanța estetică” dintre „orizontul de aşteptare al operei”, marcat 
de o modernitate emergentă, și cel „al lectorului”, situat într-un con- 
text istoric şi literar determinat (referința vizând o anume categorie 
de lectori şi admițând, în același timp, existenţa, în fiecare epocă, a 
mai multor „orizonturi de așteptate”). Această „distanță”, care, după 
Jauss, reprezintă un indice al valorii estetice (Jauss 1980: 161) și care 
reflectă, totodată, mutaţiile apărute în interiorul paradigmelor litera- 
re, antrenează, în cazul operei eminesciene, o schimbare de „orizont', 
aşteptările publicului fiind contrazise de operă, iar, ulterior, reorienta- 

te, astfel încât mutaţiile respective să devină decisive pentru destinul 
operei în diacronie. 


Şi o parte din exegeza literară a vremii a ignorat inovațiile eminescie- 
ne sau le-a calificat drept defecte ale operei, pericol pentru tinerimea 
contaminată de gustul nou, eminescian, al liricii moderne. „Greșelile” 
semnalate de criticii timpului (între care se remarcă Alexandru Gra- 
ma) erau: pesimismul excesiv, înclinația spre filosofare, imoralitatea 
poeziei erotice, lipsa de patriotism în abordarea istoriei, utilizarea ero- 
nată a modelului folcloric, limba română greșită. De fapt, aceste aspec- 
te indică tocmai înnoirea radicală a poeziei, inexplicabilă la moment și, 
de aceea, neacceptată. 


În același context, al neasimilării operei, trebuie văzută și raportarea 
poeţilor de pe vremea lui Eminescu la modelul instituit de acesta, pe 
care îl relansează epigonic, reiterând unele constante eminesciene, cel 
mai frecvent de natură formală, ce marchează discursul în datele unor 
similitudini stilistice şi retorice. loana Bot menţionează, în acest sens, 
că „cei aflaţi istoricește în imediata lui vecinătate, epigonii, nu îl pot 
depăşi, nu îl pot citi «altfel», ci îl imită doar, cu răsuflarea tăiată, făcând 
eforturi pentru a ajunge din urmă o evoluţie a poeziei, căreia Eminescu 
îi impusese un ritm cu totul nou” (Bot 2012: 268). Totodată, publicul 
vedea în producţiile epigonilor o compensare a lipsei modelului, având 
satisfacția reîntâlnirii cu un text similieminescian. 


„Radicalitatea înnoitoare” a operei lui Eminescu își va găsi „orizontul 
de receptare” abia în secolul XX, prin generaţia interbelică, care desco- 
peră şi se descoperă în textul eminescian, conferindu-i poetului statu- 
tul de precursor legitim, ce anticipează spiritul și conștiința modernă. 
Exprimându-ne în termenii lui Jauss, putem spune că opera eminesci- 
ană trece prin „a doua schimbare de orizont”, care presupune ca „nega- 
tivitatea primară” în raport cu așteptările publicului să se integreze „în 
orizontul următoarei experienţe estetice” (a generaţiilor următoare, 
nota noastră — D.R.), asigurând „clasicitatea aşa-numitelor capodope- 
re” (Jauss 1980: 161) sau consacrarea canonică. 


Meritul exegezei interbelice (Tudor Vianu, George Călinescu, Dumi- 
tru Caracostea ș.a.) a fost descoperirea unui alt Eminescu („al doilea 
Eminescu”, cel din postume) și realizarea unor studii fundamentale 

în domeniul eminescologiei, de care nu se mai poate face abstracţie. 
Iniţiind un traseu al reexaminării operei lui Eminescu, Tudor Vianu 
realizează o amplă investigaţie din perspectiva istoriei și filozofiei cul- 
turii, a stilisticii şi comparatismului ştiinţific, reușind să deceleze ori- 
ginalitatea creației marelui clasic, etapele ei de evoluţie, temele repre- 
zentative, influenţele formative etc., și să ofere, astfel, un solid punct de 
reper exegetic. O optică și mai nuanţată asupra fenomenului Eminescu 
se desprinde din exegeza călinesciană (Opera lui Mihai Eminescu), ce 
surprinde istoria spiritului eminescian, profilul de creaţie al autorului şi 
reperele universului poetic. Spectrul cercetărilor eminescologice este 
întregit, în perioada interbelică, de abordările genetice și structuraliste 
realizate de Dumitru Caracostea, precum și de exegeza lovinesciană 
care încearcă să scoată opera eminesciană din inerția interpretativă 
stagnantă (amenințată şi de efervescenţa mitologizantă din jurul ei), 
orientând-o spre o nouă revalorizare şi reconsiderare. 


Marea provocare a fost însă „despărțirea” creatoare de un model poetic 
de mare autoritate în literatura română, frica contaminării de emine- 
scianism găsindu-și expresia în diverse modalități de a i se sustrage. Se 
produce, astfel, „un conflict între vechile genii și aspiraţiile prezente” 
(folosind terminologia lui Harold Bloom), care stimulează evoluţia 
literară. „Irădări” creatoare ale modelului au realizat marii poeţi in- 
terbelici (George Bacovia, Tudor Arghezi, Lucian Blaga, Ion Barbu), 
stimulând afirmarea unor formule poetice novatoare şi, în consecință, 
apariţia unor noi direcţii ale poeticităţii românești. 


Eminescu rămâne o problemă centrală a receptării/influenţei şi în peri- 
oada postbelică. Contribuţia criticilor postbelici constă în inaugurarea 
unor noi metode de cercetare: fenomenologică (Ion Negoiţescu, Poe- 
zia lui Eminescu), structuralistă (Dumitru Popovici, Poezia lui Mihai 
Eminescu), „asocierea contrariilor” (Edgar Papu, Poezia lui Eminescu. 
Elemente structurale), „modelele cosmologice” (Ioana Em. Petrescu, 
Eminescu — Modele cosmologice şi viziune poetică), biografia interioară 
(George Munteanu, Eminescu și eminescianismul: Structuri fundamen- 
tale) etc. 


Pentru scriitorii postbelici, în speţă pentru generaţia şaizecistă, creația 
eminesciană a fost o modalitate de compensare a rupturii cultura- 
le, de regăsire a resurselor poetice veritabile şi de afirmare a propri- 

ei originalități creatoare. În acest context, dezideratul vierean al „în- 
toarcerii la izvoare” înseamnă efectiv și revenirea la Eminescu, opera 
poetului basarabean oferind „senzaţia de revenire a precursorului', 
susținută de diverse dimensiuni ale creaţiei: viziunea poetică, structu- 
ra imaginarului şi chiar muzicalitatea similieminesciană. 


Într-un context similar, Nichita Stănescu îşi asumă ipostaza de „coa- 
utor” al Odei (în metru antic), ilustrând axioma lui Harold Bloom că 
„poetul e condamnat să-și înveţe eul cel mai profund prin cunoaşterea 
altor euri”, iar poemul din interiorul său „este găsit de poeme — de mari 
poeme — dinafara sa” (Bloom 2008: 72). Asimilând creator modelul 
ontopoetic eminescian, printr-un proces simultan de continuitate şi 
discontinuitate, Nichita Stănescu îl „implinește” (în sens bloomian) 
sau îl „re-în-ființează”, instituind un nou concept de poeticitate (al rup- 
turii şi al necuvintelor”). 


În ceea ce priveşte relaţia scriitorilor postmoderni cu opera lui Emi- 
nescu, aceasta este una controversată, manifestată prin refuzul unei 
tradiţii pe care o recunoaște și o neagă, o critică şi se simte compli- 
ce. Ea nu exclude însă existenţa unui „fond comun” al „obsesiilor” şi 
„fascinaţiilor”, cum se atestă în cazul lui Mircea Cărtărescu, care insti- 
tuie dialog de profunzime cu Eminescu, certificându-și, pe linia „des- 
coperirii precursorilor”, propriile căutări ontopoetice. 


Secolul XXI începe cu noi provocări privind opera eminesciană. Ci- 
titorul de azi se confruntă cu un fenomen de prelectură, cu o imagine 
„de-a gata” despre Eminescu, care precede lectura sau o înlocuiește. 
Sentimentul că „ştim totul” despre Eminescu devine un obstacol al 
receptării veritabile. Iată de ce imperativul timpului este (re)descope- 
rirea textului eminescian, care oferă cititorului acestui veac posibilita- 
tea unor lecturi plurale, în corespundere cu sensibilitatea și căutările 
existenţiale. 


Şi în planul exegezei se impune o eră distinctă sau un „nou ev” emines- 
cian, cum semnalează Petru Creţia (afirmat odată cu încheierea ediţiei 
integrale eminesciene Perpessicius — Creţia — Vatamaniuc, 1994). 
Contribuțiile eminescologice recente marchează o schimbare de vizi- 
une asupra creaţiei scriitorului — nu ca operă finită, ci ca text deschis 
care provoacă spiritul interogativ al cercetătorului contemporan. Noul 

sistem de referinţe și metode de cercetare (Durand, Bachelard, Hei- 

degger, Ricoeur, psihanaliza, psihocritica, hermeneutica, imagologia 
$ A ) ) ) 

etc.) certifică apariţia acestui „nou ev” eminescian. 


Sub aspectul continuității literare, putem semnala faptul că, impunând 
o paradigmă poetică dominantă și revendicându-și, astfel, centralitatea 
canonică, opera eminesciană rămâne o componentă esențială a me- 
canismului complex al influenţei în literatura română. Ea își păstrează 
statutul de reper poetic reconfigurator, justificându-și susceptibilitatea 
de a stimula, în continuare, forța interogativă a spiritului contemporan. 


Remarcăm, în concluzie, atât amploarea fenomenului eminescian, care 
se naşte din el însuși (o veritabilă „geneză interioară”), cât și existența 
unui „spaţiu de joc” ce reflectă dialectica întâlnirii cititorului (din di- 
ferite perioade) cu textul lui Eminescu, care generează pluralitatea lec- 
turilor şi sporeşte potenţialul semantic al operei, asigurându-i actuali- 
tatea. 


Referinte | 1. Bloom 1998 = Bloom H., Canonul Occidental. Cărţile 
4 şi şcoala epocilor, traducere de Diana Stanciu. Postfaţă de 

Mihaela Anghelescu Irimia, București, Univers. 

2. Bloom 2008 = Bloom H., Anxietatea influenței. O teorie 

a poeziei, traducere şi note de Rareș Moldovan, Pitești, 

Paralela 45. 

3. Bot 2012 = Bot I., Eminescu explicat fratelui meu, 

Irina CONDREA 


Acatiste publicate 
în Tipografia Eparhială de la Chișinău 


D a L = DA A 
I.C. — doctor habilitat în filo- 
logie, profesor universitar la 
Departamentul Lingvistică 
Română și Ştiinţă Literară, 
Facultatea de Litere, USM. 
Director al Școlii doctorale 
„Studii lingvistice și literare”. 
Domenii de cercetare: 
sociolingvistică, traduce- 
re, stilistică, pragmatică, 
cultivarea limbii, lingvistica 
textului. Autoare a mai 
multor volume, dintre care: 
Traducerea din perspectivă 
semiotică (2006), Studii de 
sociolingvistică (2007), Curs 
de stilistică (2008), E timpul 
să vorbim corect (2014), 
Sociolingvistica. Suport de 
curs (2018). 


În cultul creştin se bucură de o mare popula- 
ritate Acatistul sau Imnul Acatist; acesta repre- 
zintă o slujbă liturgică, prin care se face apel la 
divinitatea supremă sau la anumiţi sfinți, cerân- 
du-se intervenţia acestora pentru a-i ajuta pe 
credincioși. 


Acatistele sunt rugăciuni de laudă și de cere- 
re, prin intermediul lor se creează o imaginară 
punte de legătură, de contact cu divinitatea şi se 
propagă ideile și învățătura creştină. „Acatistele 
prezintă un caracter liturgic, constituindu-se ca 
rugăciune, un caracter laudativ, prin evocarea 
faptelor creştineşti din viața unui sfânt, un ca- 
racter educativ, întrucât transmit învățături de 
credință şi un caracter argumentativ, prin în- 
demnul la imitarea aspectelor pozitive prezenta- 
te, dar şi prin utilizarea acestora ca argumente de 
autoritate în predici” (Guia 2014: 170). 


Se consideră că primele texte imnografice de acest 
tip sunt cele închinate Preasfintei Născătoare de 
Dumnezeu, în primul rând, Acatistul Bunei Vestiri 
„Bucură-te, Mireasă, pururea Fecioară!, alcă- 
tuit în perioada dintre secolele V-VII. Ulterior, 
acesta a servit drept prototip şi model pentru 
creaţii imnologice cu aceeași structură, închinate 
Domnului Isus Hristos, Maicii Domnului, sărbă- 
torilor şi faptelor sale, precum și unor sfinți sau 
evenimente religioase (Axagucr). 

În sens propriu, cuvântul akathistos înseamnă „ne șezând”, adică „a sta 
în picioare“, ceea ce indică faptul că cei care ascultau acest imn nu stă- 
teau în genunchi ori pe scaun, ci în picioare. 


Textul Imnului Acatist are o formă fixă, fiind alcătuit din 24 de strofe; 
fiecare strofă începea cu una dintre literele alfabetului grecesc, ce formau 
un acrostih — de la „alfa” la „omega” — și se compunea din 12 (iniţial) sau 
13 condace şi 12 icosuri. Condacele (numerotate de la 1 la 13) sunt texte 
scurte, care prezintă subiectul concret — un eveniment creștin sau fapte 
ale sfinţilor proslăviți (primul condac mai este numit şi „cuculion”, din 
gr. Kovkovirov — „glugă, acoperiş”, deoarece informaţia „acoperă” tot tex- 
tul ulterior). Fiecare condac se termină cu formula „Aliluia!” („Lăudaţi 
pe Domnul”) şi este urmat de icosul cu acelaşi număr. Strofa numită icos 
conţine 12 (iar în unele cazuri 8 sau 9) adresări către divinitatea căre- 
ia îi este consacrat imnul — acestea sunt așa-numitele hairetisme (de la 
gr. Xaiipe — „bucură-te!”), formule specifice de preaslăvire, care încep cu 
exclamaţia „Bucură-te!”. În esenţă, condacul reprezintă tema, pe când 
icosul este dezvoltarea acesteia, astfel că icosul se citește doar după con- 
dac, iar ultimul, al treisprezecelea condac se citește de trei ori (Boaxosa; 
HsanoBa-AmenoBa; KamaAoBa; Aenaxnn). 


În textul acatistului se regăsesc anumite informaţii despre evenimentul 
proslăvit, despre viaţa sau faptele sfântului căruia îi este consacrat. 


Ca mostră de text poate servi Acatistul Sfântului Mare Mucenic și tă- 
măduitor Pantelimon (versiune actuală). Sfântul Pantelimon a practicat 
medicina și a fost martirizat în oraşul Nicomedia, astăzi, orașul Izmit 
de pe malul Mării Marmara. De exemplu, în condacul al 2-lea se regă- 
sesc anumite informaţii biografice, iar în icosul respectiv este descrisă 
una dintre faptele sfântului Pantelimon, care a salvat un copil mușcat 
de şarpe. În această versiune a acatistului, hairetismele rimează două 
câte două (deși rima nu este prezentă în toate acatistele), ceea ce con- 
solidează forța poetică a imnului. 


Condacul al 2-lea 


De mic rămas fără mamă, Sfinte, ai fost dat de tatăl tău la învățătură pă- 
gânească și la meșteșugul vindecărilor cu puterea zeilor; dar ca o trestie 
neînfrântă ai rămas în mijlocul vânturilor vrăjmașe și nu ai găsit alinare 
până ce n-ai aflat calea Dumnezeului Celui adevărat, Căruia Îi cântăm: 


EAA ROMÂNIĂ 
Aliluia! 
Icosul al 2-lea 


Adânc fiind rănit de dragostea în Hristos, când veneai de la Ermolae și 
ai întâlnit pe copilul mușcat de viperă, atunci întâia oară te-ai rugat în 
genunchi lui Dumnezeu, de la Care a și venit mântuirea, căci copilul a 
înviat, vipera a murit, iar tu ai primit botezul și te-ai împărtășit cu tru- 
pul şi cu sângele Domnului; pentru aceasta te lăudăm așa: 


Bucură-te, tinereţe închinată lui Hristos; 

Bucură-te, nădejdea bolnavilor cea cu folos; 

Bucură-te, cel ce ştii să înalți la ceruri rugăciuni; 

Bucură-te, cel ce peste noi reverşi minuni; 

Bucură-te, că Domnul putere ţi-a dat; 

Bucură-te, cel ce copilul ai înviat; 

Bucură-te, bucuria multor îndureraţi; 

Bucură-te, uimirea multor învățați; 

Bucură-te, ostaş neînvins al lui Hristos; 

Bucură-te, că ai aprins credinţa creştină în inimile multora; 
Bucură-te, întoarcerea multor rătăciți; 

Bucură-te, mângâierea celor amărâţi; 

Bucură-te, Mare Mucenice și tămăduitorule Pantelimoane! 


Fraza „Bucură-te, Mare Mucenice și tămăduitorule Pantelimoane!” 
apare la sfârşitul fiecăruia din cele 12 icose. 


În prezent Acatistele sunt creaţii imnologice de o intensă circulaţie, 
constituind un gen aparte de texte bisericeşti, create în diferite perioa- 
de de diferiți autori şi elogiind personalități și fapte mai mult sau mai 
puţin cunoscute. 


Se poate constata că repertoriul tematic al Acatistelor se diversifică 
permanent. Unele texte, cum ar fi Acatistele Preasfintei Fecioare au o 
istorie de secole, au fost traduse în multe limbi și s-au bucurat de o 
mare popularitate în rândul credincioșilor. De asemenea, au fost create 
acatiste originale în mai multe limbi - în engleză, franceză, română, 
sârbă, bulgară, poloneză, slovacă, cehă, rusă, ucraineană și georgiană. 
Cercetătorii estimează că numărul de acatiste originale este de peste 
1600 (AroAorosckuă 2015). 

Numărul de texte de acest gen crește nu doar datorită elaborării de noi 
acatiste, ci şi datorită modificării celor vechi, care sunt revizuite, re- 
compuse, completate etc. Astfel, în diferite perioade unul şi acelaşi aca- 
tist va arăta diferit, deoarece editorii, traducătorii, diortositorii încear- 
că să le adapteze după varii modele, să le completeze, pentru ca ele să 
corespundă unor anumite cerințe. Bineînţeles că pe parcursul timpului 
se schimbă şi mijloacele de exprimare, evoluează limbajul, se observă 
transformări de ordin lexico-gramatical, se schimbă ortografia. Pe de 
altă parte, textul acatistului este mai „mobil” în sensul utilizării mijloa- 
celor de expresivitate și nu este atât de dependent de textul-sursă, cum 
sunt, de exemplu, textele biblice. 


O analiză lingvistică a textelor din diferite perioade permite constata- 
rea schimbărilor care au loc, dar şi a perenităţii unor anumite fenome- 
ne de limbă, inclusiv a arhaismelor. Un material preţios în acest sens ne 
oferă acatistele publicate la Chișinău la începutul secolului XX. Este de 
menţionat că dacă pe parcursul secolului al XIX-lea în tipografiile din 
Chișinău nu s-a tipărit niciun acatist, din 1909 până în 1918 în Tipografia 
Eparhială văd lumina tiparului 8 acatiste, fapt ce confirmă opiniile unor 
cercetători potrivit cărora secolul XX reprezintă o perioadă foarte rodni- 
că în ceea ce priveşte acatistele, în special în spaţiul ortodox din Imperiul 
Țarist, în care intra pe atunci şi Basarabia (Uypkun). 


În baza unor tradiţii deja existente și în conformitate cu prescripțiile 
Sfântului Sinod de la Sankt Petersburg, textele bisericești trebuiau să 
fie traduse din limba rusă/slovenească, iar acatistele prezentau un teren 
propice pentru traducători, pentru că aceştia nu erau constrânși de mo- 
dele rigide de exprimare, ca în cazul textelor canonice. Nu toate acatistele 
conţin menţiunea că au fost traduse din limba rusă, or, chiar dacă lipseşte 
o asemenea informaţie, sursa posibilă pe atunci era doar în limba rusă. 


În această perioadă apar la Chişinău următoarele ediţii de acatiste: (A 
se vedea Cereteu 2016). 


Acatistul Preasfintei stăpânei noastre Născătoarei de Dumnezeu bu- 
curia tuturor scârbiţilor. S-au tipărit din nou de pe cărticica tălmăci- 
tă din limba rusască pe cea moldovenească de arhimandritul Nathanail 
și tipărită în Chişinău, în Tipografia Casei Arhierești la anul 1969. 
Chişinău. Tipografia Eparhială, 1909. 

Slujba şi acatistul celui dintre sfinți părintelui nostru Theodosie 
Arhiepiscopul de la Cernigov, noul făcătoriu de minuni, tălmăcite 
de pe limba slovenească de prot(oiereul) Iustin Ignatovici de pe car- 


tea tipărită în Moscva în tipografiia sinodală la anul 1901. Chișinău. 
Tipografia Eparhială. 1909. 


Slujba şi acatistul cuviosului şi de Dumnezeu purtătoriului părinte- 
lui nostru Serafim făcătoriul de minuni din Sarov. Luna lui ianuarie în 
2 zile şi iulie în 19 zile. Chişinău. Tipografia Eparhială. 1910. 


Acatistul sfintei întocma cu Apostolii Mariei Magdalinei. S-au tălmă- 
cit moldoveneşte de pe cărticica tipărită la anul 1901 în Moscva, în ti- 


pografiia sinodală (scoaterea a treia), de protoiereul Iustin Ignatovici. 
Chişinău. Tipografia Eparhială. 1911. 


Slujba şi acathistul Acoperemântului Preasfintei Născătoarei de 
Dumnezeu. Moldoveneşte dres de protoiereul Iustin Ignatovici după 


cărticica russască din Kiev de la anul 1890 și după cărticica moldove- 
nească a Episcopului Romanului Melhisedec de la anul 1887. Traduse 
de el din slavenească după cărticica, tot din Kiev, de la anul 1878. 
Chişinău. Tipografia Eparhială. 1913. 


Acatistul Sfântului marelui mucenic şi tămăduitorului Panteleimon. 
Tipărirea Frățimii Provoslavnice a Nașterii lui Hristos din Chişinău. 
Chişinău. Tipografia Eparhială. 1913. 


Acatistul preasfintei şi de viiață făcătoarei Treimi. Tipărirea pravos- 
lavnicei Frăţimi a Naşterii lui Hristos din Chişinău. EnapxnaAnaa 
Tunorpaua, 1915. 


Acathistul sfântului Mare-Mucenic loan cel Nou de la Suceava. 
Chişinău. Tipografia Eparhială. Strada Haralampievskaia Nr. 42. 1918. 


În ceea ce privește conţinutul/compartimentele, toate acatistele cu- 
prind în mod obligatoriu cele 25 de strofe cu structurile bine determi- 
nate și identificabile — condacele, icosele, hairetismele, formulele de 
la sfârşitul condacelor și al icoselor. Acestea, după cum menţionează 
cercetătorii, constituie centrul textului, adică acatistul propriu-zis. Or, 
pe lângă strofele obligatorii, apar de multe ori şi alte texte — titluri, ru- 
găciuni, remarci, indicaţii tipiconale etc., toate acestea constituind așa- 
numita periferie a acatistului (AroAoroBckuiă 20185: 18). 


TEXTE SACRE EEE 


În ceea ce priveşte edițiile de acatiste apărute în Tipografia Eparhială, 
se poate constata că acestea nu sunt similare ca structură. Unele 
conţin doar cele 13 condace și cele 12 icoase — de exemplu, Acatistul 
Sfântului marelui mucenic şi tămăduitorului Panteleimon din 1913, în- 
cepe cu Condacul 1 — cuculionul (nenumerotat) și se termină cu con- 
dacul al 13-lea. La sfârşitul cărții este inserat şi un compartiment se- 
parat, intitulat RUGĂCIUNI CĂTRE SFÂNTUL MARE MUCENIC 
PANTELEIMON, conţinând Rugăciunea I „Către sfântul mare muce- 
nic şi tămăduitoriul Pantileimon”. 


Pe de altă parte, Slujba și acathistul Acoperemântului Preasfintei 
Născătoarei de Dumnezeu, publicată tot în anul 1913, reprezintă un text 
cu mult mai mare şi mai complex, deoarece conţine și toate detaliile 
slujbei /serviciului divin în cinstea Preasfintei Fecioare, cum ar fi: tro- 
pare, stihuri, glasuri, fragmente din psalmi, precum și textul integral al 
Canonului de rugăciune la Praznicul Acoperământului Maicii Domnului, 
care descrie evenimentul şi dă anumite detalii despre acesta, chiar de 
la început: 


Glas d :peasna a irmos: 


Deschidevoi gura mea, şi se va împlea de duhu, și cuvânt voiu răspun- 
de Împărătesei Maicei, și mă voi arăta luminat prăznuind, şi voi cânta 
minunile Ei bucurândumă. 


Cu tagmele sfinţilor îngeri şicu adunările prorocilor şi ale apostolilor, 
întru mare slavă, ca Maica lui Dmnezeu, astăzi în biserică întrând, pen- 
tru creştini te rogi, de năpaste și de scârbă izbăveşti pre toţi, acoperin- 
dui cu Mila Ta. 


Cort șitoiagallui Aaron teau numit Moisi: căci Tu ai înflorit pre Hristos 
pomul vieții: și cătră Dânsul îndrăznire având roagăte, Împărăteasă, 
pentru noi, cei ce te cinstim, să ne izbăvească de tot răul, ca să slăvim 
prazdnicul Acoperemântului Tău. 


Canonul începe la pagina 14 și se termină la pagina 26, după care este 
plasat Acatistul Acoperemântului Preasfintei Născătoarei de Dumnezeu, 
text care urmează întru totul structura tradițională: fiecare condac 
se sfârșește cu exclamaţia Aliluia!, iar toate hairetismele se încheie cu 
aceeași formulă „Bucurăte, bucuriia noastră, acopere-ne pre noi de tot răul 

cu cinstitul Tău omofor”, cu indicaţia finală „Acest Condac zi-l de trei ori. 
Și iarăși să ceteşte Icosul a și Condacul a.” 


În următoarele pagini sunt inserate o serie de alte cântări specifice, cu 
unele indicaţii tipiconale: Peasna z. Irmos; Sveatealna. Podobie: Femei, 
auziți; La hvalite stihiri pe d, glas i. Po do b i e: O preaslăvită minune! 
Slavă, şi acum, glas q: 


La sfârșitul cărții sunt plasate RUGĂCIUNEA cătră Preasfânta 
Născătoare de Dumnezeu şi RUGĂCIUNEA cătră Preasfânta Născătoare 
de Dumnezeu a omului carele este în scârbă și întru asupreală. 


Textul publicat în 1913 atestă un fenomen amplu, specific cultului creștin or- 
todox, şi anume venerarea Maicii Domnului. Iar sărbătoarea Acoperemântul 
Maicii Domnului este una dintre marile sărbători (Beauxue rpasAHuu) ale 
Bbisericii Ortodoxe Ruse, care a devenit foarte populară şi în spaţiul basara- 
bean, cunoscută și cu denumirea populară Pocroavele, fiind prăznuită, con- 
form calendarului iulian pe stil vechi, pe data de 14 octombrie. La Chișinău 
pe această dată se serbează Hramul orașului. 


În spaţiul ortodox rus, care influenţează viaţa bisericească din Basarabia, 
acatistele au o veche tradiție și o foarte largă circulaţie. În prezent se con- 
stată că numărul acatistelor consacrate Sfintei Fecioare este în creștere, 
depășind cifra de 240. Pe lângă Acatistul Maicii Domnului (Marele 
Acatist), există multe creaţii imnologice de acest gen consacrate ma- 
rilor sărbători, prăznuite şi în spaţiul basarabean, iar unele dintre ele, 
având denumiri populare, şi anume Nașterea Maicii Domnului, Intrarea 
în biserică a Maicii Domnului (Vovidenia), Buna Vestire (Blagoveştenia), 
Întâmpinarea Domnului (Stretenia), Adormirea Maicii Domnului. De 
asemenea, există acatiste închinate icoanelor făcătoare de minuni ale 
Maicii Domnului și alte texte, dedicate diverselor teme legate de Sfânta 
Fecioară. (A se vedea: AroaoroBckui 2015) 


Cercetătorii explorează acest material din diverse unghiuri de vedere, 
iar titlurile unor lucrări vorbesc de la sine, de exemplu: Ilie Moisuc. 
Acatistul — structuri stilistico-poetice; Felicia Dumas. Motive biblice în 
Acatistul Buneivestiri; Marin Marian Bălaşa. Acatistele populare — ele- 
mente de psihosemantică; Alexandru Prelipcean. O nouă specie a imno- 
grafiei bizantine: condacul. La fel de interesante sunt și studiile cu privi- 
re la istoria și structura acatistelor (Kamaaosa). 

Acatistele oferă mostre inegalabile de plasticitate și sensibilitate poe- 
tică, iar studierea variantelor aceluiași acatist, realizate în diverse pe- 
rioade, poate da rezultate surprinzătoare cu privire la expresivitatea 
limbajului religios. 


Totodată, trebuie menţionat faptul că acatistele au o importantă com- 
ponentă moral-spirituală, prin care se propagă faptele bune și respec- 
tul față de valorile umane, iar actualitatea acestora nu poate fi pusă la 
îndoială. 


O mostră de expresivitate şi de etalare a valorilor eterne o constituie 
un fragment din Rugăciunea către Preasfânta Născătoare de Dumnezeu, 
așa cum a fost scrisă în 1913, la data publicării sale: 


„Auzine pre noi, cei ce ne rugăm ie, umbreștene pre noi cu atotpu- 
ternicul Tău Acoperemânt, şi cere de la Dumnezeu, Fiul Tău, păstori- 
lor noștri râvnă și priveghiere pentru suflete, ocârmuitorilor de orașe 
înțelepciune şi putere, judecătorilor dreptate și nepărtinire, învăţătorilor 
cunoștință şi smerită cugetare, celor din însoţire dragoste şi unire, ce- 
lor obijduiți răbdare, celor ce obijduesc frica lui Dumnezeu, celor 
scârbiţi mângâiere, celor ce să veselesc înfrânare: iară nouă tuturora 
duhul cunoștinții şi al blagocestiei, duhul milostivirii şi al blândeţilor, du- 
hul curăţiei și a dreptății”. 


Nu există nicio îndoială că societatea actuală are nevoie de aceleași 
virtuţi şi valori, consemnate cu sute de ani în urmă, iar readucerea aces- 
tora în actualitate, prin cercetarea și propagarea lor, poate constitui o 
punte de legătură spirituală între generaţii. 


Referinte | 1. Bălașa 2014 = Bălașa M. M., Acatistele populare — ele- 
; mente de psihosemantică. Disponibil: www.academia. 
edu/26810282/Acatistele_ populare _elemente_de__ 
psihosemantică_in Romanian__ Publicat în „Caietele 
ASER”, 10/2014, p. 99-112. 
2. Cereteu 2016 = Cereteu I. Cartea bisericească în mă- 
năstirile din Republica Moldova, Ediție enciclopedică, 
Chişinău. 
3. Dumas = Felicia Dumas, Motive biblice în Acatistul 
Buneivestiri. Disponibil: http://www.diacronia.ro/ro/ 
indexing/details/A19604/pdf 

Olga IRIMCIUC 


Ludicul în predarea limbii române 


Jocul constituie o activitate complexă și poli- 
formă, care ne însoţeşte pe parcursul întregii 
existențe, obligându-ne să ne regăsim, din ce 
în ce mai mult, în condiţia de homo ludens. 
Fascinaţia irezistibilă a ludicului se manifestă, 
în special, prin capacitatea sa unică de a-i face 
pe jucători să se delecteze și să se simtă liberi: 
O.. - doctor în filologie,  „ognigioco è anzittuto e soprattuto un attolibero” 
aia ul dinte [orice joc reprezintă, în primul rând, un act de 
sl i libertate] (Huizinga 1982: 10). Deşi conţine 
literatura română la Şcoala profunde conotaţii hedoniste, jocul nu se în- 
Europeană din Varese scrie printre acţiunile individualiste, ci, dim- 


ia, din cadrul a potrivă, face parte din domeniul activităților 
e Cercetare al Uniunii 


Europene. A publica 
traduceri din Nicolae Dabija, 
Compito per domani (Temă şi interacționăm cu alte persoane, acceptând, 


pentru acasă), Perugia, în mod implicit, să respectăm acele convenții 


Graphe.it 2018, și din care reglează relațiile interpersonale. 
Grigore Vieru, Orfeo rinasce 


nell'amore (Făgaduindu-mă Din aceste considerente, nu pot fi ignorate va- 
iubirii), Perugia, Grapheit, Jorile educative ale jocului care îi permit indi- 
2010. Este autoarea lucrării —. age at : g iu 
le vidului să-şi descopere propria gamă afectivă 
Sfidando la globalizzazione. PE ANA m 3 i 
L'insegnamento della LI nel Şİsăse obişnuiască a socializa cu alții. Experții 
contesto multiculturale dele au menționat, CU diverse ocazii, importanța 
scuole europee, Perugia, jocului în procesul de dezvoltare a copilu- 


Graphe.it, 2018. Jui, J. Piaget evidențiază rolul fundamental 


sociale. Prin urmare, ludicul ne permite să ne 
simțim liberi în momentul în care comunicăm 


al activităților ludice în evoluția cognitivă a 
minorului, deoarece ele creează un spațiu in- 
termediar de comunicare cu lumea exterioară 
(Piaget 1980: 130-131). Celebrul psiholog 


utilizează chiar o metaforă din câmpul lexi- 

co-semantic al jocului pentru a explica aspectele sociale în evoluţia 
personalităţii: „Schimbul intelectual dintre indivizi este deci compa- 
rabil cu o imensă partidă de şah, care continuă fără întrerupere şi în 
care fiecare acțiune efectuată asupra unui punct antrenează o serie de 
acțiuni echivalente sau complementare din partea partenerilor: legile 
grupării nu sunt altceva decât niște reguli care asigură reciprocitatea 
jucătorilor şi coerenţa jocului lor” (Piaget 2008: 185). Şi în concepția 
lui L. Vygotskij, ludicul îndeplineşte o pregnantă funcţie formativă, 
deoarece reprezintă răspunsul sui generis, ancorat profund în lumea 
imaginaţiei, pe care copilul îl elaborează fiind stimulat de elementele din 
exterior (Vygotskij 2006). 


Graţie polivalenţei şi maleabilităţii sale, activitatea ludică poate fi apli- 
cată în diverse modalităţi și ipostaze ale procesului didactic. Elevii pot 
fi invitaţi să se joace cu obiecte, imagini, culori, cuvinte, sunete etc., iar 
profesorii, prin intermediul jocului, pot preda tema nouă, pot consoli- 
da sau evalua cunoştinţele discipolilor. Chiar dacă suntem obișnuiți să 
considerăm ludicul un apanaj al didacticii preșcolare și al învățământului 
primar, putem aplica, fără mari dificultăţi, această strategie la orice nivel 
şcolar, deoarece ludicul reprezintă, prin excelenţă, un aspect al condiţiei 
umane și, prin urmare, se poate manifesta în toate ipostazele existenţiale. 


În prezent se atestă o pregnantă utilizare a acestei strategii didactice în 
cadrul lecţiilor de limbă maternă (L1) şi de limbi străine (L2, L3, L4), 
motivată în special de natura constructivistă a acestei metode: prin in- 
termediul jocului, elevul devine protagonist al procesului de învăţare, 
activând toți stimuluii neuro-psiholingvistici necesari pentru a atinge 
un elevat nivel de competenţă, care se manifestă prin capacitatea de a 
îmbina în mod firesc şi complementar cunoaşterea cu abilitatea („pa- 
dronanza complementare di conoscenza e abilità”) (Titone 1995: 179). 
Activităţile ludice contribuie la dezvoltarea următoarelor procese ego- 
dinamice (Ibidem: 184): conştiinţa de sine, perceperea proceselor afec- 
tive, conştientizarea caracterului formativ al experienţei, dorința de a 
învăţa. Fără activarea acestor mecanisme intelectuale este de neconce- 
put dezvoltarea proceselor strategice (disponibilitatea de a recepta un 
mesaj, capacitatea de a codifica sau decodifica un text etc.) şi tactice 
(receptarea mesajelor auditive și vizuale, acceptarea unui input etc.), 
indispensabile în didactica predării limbilor. 

Prin capacitatea sa de a delecta, ludicul stimulează nivelul de motivarea 
a elevilor, ajutându-i să asimileze mai ușor atât unele concepte abstrac- 
te, cât şi diversitatea structurilor lingvistice. În afară de aceasta, se ma- 
nifestă ca un exercițiu extrem de util pentru formarea competenţelor 
de comunicare, fiindcă jocul îi obligă pe participanţi să utilizeze pro- 
pria experiență cognitivă şi emotivă pentru a transmite și recepta 
informaţii. Acceptarea regulilor reprezintă un alt aspect important 
pentru dezvoltarea competenţelor sociale și de comunicare. Ele deli- 
mitează cadrul comun de interacțiune şi colaborare a participanţilor. 
În acest context cooperativ și evolutiv, jocul se va manifesta ca o succe- 
siune de victorii și eșecuri. A câştiga înseamnă să posezi un nivel elevat 
de competenţe, să aplici în mod favorabil unele aspecte ale contextu- 
lui, dar şi să ai noroc. A pierde semnifică faptul că trebuie să-ți ame- 
liorezi nivelul cunoștințelor și al capacităţilor practice, dar, în același 
timp, reprezintă și o invitaţie la un alt joc, în care, probabil, vei deveni 
câştigător. Dimensiunea ludică îi învaţă pe elevi că orice victorie este 
rezultatul unui efort important, iar eșecul trebuie să fie acceptat doar 
ca o provocare pentru a deveni mai buni și mai competenți. În acest 
mod, a eșua nu va deveni niciodată sinonim cu a-și pierde stima de sine. 


Profesorii de limba română (limba maternă sau/şi nematernă) ar pu- 
tea utiliza ludicul pentru a atenua diverse situaţii problematice, extrem 
de răspândite în prezent, marcate de procesele migratorii și de efectele 
globalizării: bilingvism, diferite nivele de cunoaștere a limbii, elevi de 
diverse vârste în aceeași clasă etc. Plăcerea jocului îi va motiva pe toți 
elevii, oferindu-le posibilitatea să se implice, în măsura posibilităților şi 
a cunoștințelor posedate, și obligându-i să colaboreze la rezolvarea pro- 
blemelor. Dar, pentru a-i da unei activități ludice o valoare didactică, 
este indispensabil ca această activitate să urmărească un scop: unul sau 
mai multe obiective didactice decise de profesor: „pur essendo presenti 
le caratteristiche di impegno, continuită e progressivită, il fine del gioco non 
corrisponde al fine dell'attività: nel gioco didattico viene consapevolmente 
conseguita una finalità che si trova al di là del gioco stesso” [chiar dacă 
sunt prezente astfel de caracteristici precum efortul depus, continui- 
tatea şi progresivitatea, scopul jocului nu coincide cu cel al activității: 
jocul didactic urmărește, în mod conştient, o finalitate care se găsește 
în afara jocului] (Caon 2012: 5). 

În continuare, vom prezenta unele exemple de utilizare a jocului în ca- 
drul lecţiilor de limba română. Luând în considerare faptul că în jurul 
acestei strategii se structurează didactica preșcolară și a școlii primare, 
ne vom concentra asupra nivelului gimnazial și liceal, deoarece ludicul 
poate oferi o serie de avantaje și pentru această categorie de elevi. 


Forma ludică cea mai răspândită în procesul de lucru cu adolescenţii 
şi chiar cu adulţii este jocul de roluri. În cadrul acestuia, participanții 
trebuie să interpreteze sau să creeze diverse roluri. Complexitatea 
acestei activități constă în faptul că jocul ficţiunii reflectă un proces 
de interacțiune dintre gândirea primară şi cea secundară („il gioco di 
finzione riflette un'interazione tra il processo di pensiero primario e il pro- 
cesso secondario”) (Fein 1990: 85), valorizând în acest mod aspectele 
sociale ale eului, deoarece gândirea primară fi oferă individului ocazia 
de a descoperi bagajul emotiv al rolului, iar gândirea secundară este 
responsabilă de comunicarea propriilor emoții în societate. Jocul pe 
roluri îi permite elevului să-şi depășească condiţia strict individualistă, 
raportându-se la un grup social, dar și cultural. Nu este, prin urmare, 
întâmplător faptul că această activitate ludică se utilizează frecvent în 
predarea limbilor străine, deoarece, asumând pentru o scurtă perioada 
un rol fictiv, elevul trebuie să comunice, utilizând atât aspectele lingvis- 
tice cunoscute, cât şi valorizând acele elemente culturale, indispensa- 
bile pentru procesul de transmitere / receptare a mesajului. 


Jocul de roluri poate fi utilizat cu succes și în didactica predării limbii 
române ca limbă maternă, ajutând elevii să-şi formeze competenţe de 
comunicare în diverse contexte şi apelând la diverse stiluri funcționale. 
Elevii ar putea fi invitaţi, de exemplu, să povestească o întâmplare, rela- 
tată într-un articol de ziar, din diverse perspective şi în diverse situații: 
o conversaţie dintre doi prieteni, un reportaj jurnalistic, o relatare făcu- 
tă de un poliţist sau un medic etc. 


Strategiile ludicului se pretează și lecţiilor de literatură română, contri- 
buind la formarea competenţilor de lectură și stimulând curiozitatea 
elevilor pentru descoperirea universului literar. În acest scop, poate fi fo- 
losit jocul de-a detectivul: elevii sunt invitaţi, după lectura primei pagini 
a textului narativ literar, să ghicească care va fi evoluţia evenimentelor şi 
cum se va termina lucrarea. Se analizează, în cadrul lecţiei, diverse sce- 
narii posibile pentru a selecta doar două-trei, care vor fi confruntate, la 

final, cu soluţia propusă de scriitor. Acest joc îi ajută pe elevi să devi- 
nă nişte cititori atenţi şi conștienți de prezenţa unei structuri textuale, 
care trebuie identificată și utilizată pentru descifrarea codului narativ al 
ficţiunii. Activitatea dată este adaptabilă diverselor etape ale lecţiei: poa- 
te fi aplicată în partea introductivă, pentru a trezi curiozitatea elevilor și a 
le motiva lectura textului; se pretează, de asemenea, pentru prezentarea 
materialului nou, căci pe bază structurilor identificate, pot fi explicate, cu 
facilitate și în mod exhaustiv, de exemplu, noțiunile de gen sau specie li- 
terară. Jocul de-a detectivul ar putea deveni o modalitate insolită de auto- 
evaluare a elevilor, fiindcă, prin confruntarea ipotezei inițiale și a soluţiei 
propuse de autor, ei pot să determine propriul nivel de competenţe la 
nivel de comprehensiune şi interpretare textuală. 


Utilizarea ludicului în etapa de evaluare a cunoștințelor are un impact 
favorabil asupra atractivităţii cursului şi asupra stimulării nivelului de 
stimă de sine la elevi, evitând astfel situaţii de frustrare şi stres exage- 
rat, ce însoțesc deseori acest moment al lecției. Principiile pedagogiei 
formative, dar şi studiile privind psihologia adolescenților demon- 
strează că elevii de astăzi, pentru a avea o reușită bună, au nevoie să 
fie încurajați să-și afirme propria originalitate, fără a li se impune cu 
insistență anumite modele, fiindcă elevii-adolescenţi își manifestă în 
mod pregnant condiția narcisică, căutând în privirea societăţii oglin- 
da magică a autoafirmării: „il paradosso di Narciso consiste nell'avere un 
grande bisogno dellaltro. Ha bisogno di fan: di uno specchio sociale che 
confermi la sua unicità, il suo valore e la sua utilità sociale. Lo specchio 
di Narciso € lo sguardo dellaltro, il suo bisogno di giocare con lui, la 
disponibilità a stare sempre assieme” [paradoxul Narcisului constă în 
faptul că simte o mare nevoie de un altcineva. Are nevoie de adoratori: 
de o oglindă socială care i-ar confirma caracterul unic, valoare și utilita- 
te socială. Oglinda Narcisului coincide cu privirea altuia, cu necesitate 
de a se juca şi de a sta impreună] (Charmet 2010: 16). Tânărul Narcis 
îşi exteriorizează, de cele mai multe ori, revolta interioară contra unor 
instituţii care tind să-i impună anumite modele comportamentale sau 
culturale. În momentul în care şcoala se transformă dintr-o instituţie 
rigidă într-un spaţiu adecvat pentru afirmarea propriei individualități, 
adolescentul transformă toată energia rebelă în forță creativă. În acest 
context, strategiile ludicului devin aliați indiscutabili în crearea unui 
spaţiu modern de formare a noilor personalități. 

Florentin LEANCĂ 
Vasile Ostahi. Parcurs artistic 


Născut în anul 1964, Vasile Ostahi vine din 
satul Ruseştii Noi, raionul Ialoveni. Şi-a pe- 
trecut copilăria în sânul naturii, fiind înconju- 
rat de peisajele încântătoare ale locurilor care 
şi-au pus amprenta pe activitatea artistică ul- 
terioară. Când a venit timpul să-şi părăsească 
baştina, s-a făcut student la Colegiul Republi- 
FL. — artist plastic din can de Arte Plastice „I. E. Repin” (acum „A. 
Repüblica-Moldova; Plămădeală”), care avea faimă în toată Uniu- 

Absolvent al Colegiului de SR Sa f ; : 
Arte Plastice „Alexandru "ea Sovietică datorită colectivului pedagogic 
Plămădeală" şi al Academiei şi programelor variate de studii. Vasile Ostahi 
de Muzică, Teatru şi Arte a ales pictura, absorbind ca un burete tehnica 


Plastice. Membru al Uniunii peisajului, în special a celui rustic. A explorat 
Artiştilor Plastici din 


Moldova. În anii 2001-2009 


a fost vicepreşedinte al UAP. 
Distins cu premii la expoziţii  Meticulozitatea studiului a dat, în timp, roa- 


de pictură din Republica dele scontate, evocatoare ale talentului nativ, 
Moldova şi România. dorinței de perfecționare și ale unei abordări 


acest domeniu până la cele mai mici detalii, 
descifrând taine şi descoperind necunoscute. 


inedite a realității. 


A urmat Universitatea Pedagogică de Stat 
„lon Creangă”, timp în care artistul şi-a în- 
tărit încrederea în forțele proprii şi şi-a con- 
turat stilul de exprimare. A lucrat director la 
Şcoala de Arte Plastice pentru Copii din or. 
Anenii Noi, fapt ce i-a permis să-şi menţină 
prestanţa. Între anii 2001-2003 participă 
la diverse expoziţii organizate de Uniunea 
Artiştilor Plastici din Republica Moldova; în 

anul 2003 devine membru stagiar, iar ulterior, în 2005, - membru ti- 
tular al uniunii. 


Aşa cum pictorul acumulează experienţă atunci când călătoreşte, parti- 
ciparea la taberele de creaţie din țări străine, la care a fost invitat Vasile 
Ostahi, i-au lărgit orizonturile, tehnicile şi abordările, întrucât schim- 
bul de experienţă este benefic pentru toți, arta având menirea să circu- 
le, nu să fie încorsetată în hotare. Un peisaj pictat în Sovata, România, 
i-a adus artistului Vasile Ostahi Premiul pentru pictură la Expoziţia de 
toamnă, organizată de Uniunea Artiștilor Plastici. 


Deşi multiple influenţele, autorul nu-și trădează propriul stil, consacrat 
încă pe băncile Colegiului de Arte Plastice „A. Plămădeală”, de acolo 
venind coloritul cald, în nuanţe pământii de ocru închis până la galben 
aprins. În lucrările semnate de Vasile Ostahi sunt redate cu prisosință 
lanurile și văile muntoase, satele scăldate în lumina soarelui sau în ra- 
zele apusului. 


Pânze ale autorului au fost achiziționate de către Muzeul Etnografic 
din Reghin, de către Biblioteca municipală din Baia Mare etc. 


A vernisat în Porginoni (Italia), în Vireţca (Federaţia Rusă), în 
Chişinău, la Biblioteca Municipală „B. P. Hasdeu” etc. 

Vasile OSTAHI 


Un magician 
al culorilor 


Primăvara în Butuceni, 2004, ulei, pânză, 70x50 cm 

Socond, 2017, ulei, pânză, 70x60 cm 

Socola, 2002, ulei, pânză, 70x50 cm 

Climăuţi, 2004, ulei, pânză, 65x50 cm 


Curte țărănească, 2010, ulei, pânză, 30x24 cm 

Primăvara, 1999, ulei, pânză, 50x35 cm 

Amurg pe Nistru, 2014, ulei, pânză, 50x40 cm 

Casa de la Climăuţi, 2012, ulei, pânză, 60x50cm 

Crimeea, 2008, ulei, pânză, 50x40 cm 

Podișor, 2014, ulei, pânză, 24x18 cm 

Iurceni, 2017, ulei, pânză, 60x50 cm 

Sfârşit de toamnă, 2014, ulei, pânză, 18x24 cm 

Mihai SUCIU 
„Bandit” în Munţii Făgărașului 


MS. prozator, publicist, 
Târgu-Mureş. Licenţiat 
al Universităţii „Babeș- 

Bolyai” din Cluj-Napoca, 

Facultatea de Filologie. Curs 
postuniversitar de ziaristică 
(București, 1974), doctorat, 

Universitatea de Arte 

1g.-Mureș (2011). Redactor- 
fondator al cotidianului 

„Cuvântul liber” (1989- 

1999), secretar genera 

de redacţie (1999-2001), 
respectiv redactor-șef 
(2001-2002) al cotidinului 
mureşean Recurs”. Cărţi 
publicate: Părinţii noștri 
țăranii (1995); Relaţia 

de har (1997); America, 

prezent continuu (2001); 

Prutul dintre noi (2004); 

Obligaţi timpului lor (2015). 

Este membru al Uniunii 
Ziariştilor Profesioniști 

din România. 


Motto: 
„Vin dintr-o legendă. Noi am crezut în ea. 
Deodată, devin adevăr. 


Acum, ei se confruntă cu propria legendă." 
(Al. CISTELECAN) 


Li se spunea bandiți și se acreditase ideea că 
chiar sunt. Hăituiţi prin munţi în Zorii libertăţii 
aduse României gemânde sub şenilele tancurilor 
sovietice de prieteni-aliați cu apucături preistori- 
ce, relicve ale Neanderthalilor, la comanda aces- 


La vârsta cravatei roșii, ni s-a spus că există bandiți, 
dușmani ai regimului și ai poporului, refugiaţi în 
codru spre a estompa lumina ce năvălea de la Ră- 
sărit. Adevăraţii eroi din cărți erau Zoia Kosmode- 
mianskaia și fratele ei Şura, iar modele de urmat — 
Vasioc Trubaciov şi tovarășii săi. Doar alde ăştia ne pu- 
teau învăţa „cum s-a călit oţelul”. Aveam și eroii noştri, 
din speța turnătorului (dovedit ulterior!) Vasile Roai- 
tă, cel spânzurat de sirenă în '33. 

Justiţiar, Timpul avea să dea la întors încadrarea tovarășilor 
comuniști: „bandiţii” erau de fapt eroi ai rezistenţei anti- 
comuniste, vânaţi de proaspeţii securiști. Și nu s-au tras 
atâtea gloanţe prin Munţii Făgărașului câte file s-au adu- 
nat în cele 124 de dosare tematice (peste 90.000 de file) 
din Arhivele Securităţii. Toate infirmate, toate nimicite, 
ca o ultimă sfidare, de cele patru volume ale cărții Brazii 
se frâng, dar nu se îndoiesc, mărturii cutremurătoare ale 
fostului șef al „bandei legionare”, alias erou al rezistenței 
anticomuniste, lon Gavrilă Ogoranu. 

Adevărul a fost reabilitat. Nu şi Dreptatea! Nicio instanță 
pământeană nu le va restitui tinerețea și visele ucise... 

tora, de flăcăi cu ochi albaștri, în uniforme albastre ale trupelor de securita- 
te, recrutaţi cei mai mulți din scursura oraşelor și satelor. 


„Bandiţii” au luat, precum mai vechii haiduci, calea codrului; doar fratele- 
codru îi putea înțelege, tăinui și ocroti, o vreme, până aveau să aterizeze 
yankeii de peste Ocean. Nu s-au grăbit salvatorii. 


Au îmbrăcat cămaşa morții de tineri. Ştiau. Fără bravadă. Fără speranță în 
reușita cauzei, chiar dacă au mai fost sprijiniți şi ajutaţi. Pentru cei mulți, 
cămașa era mai aproape de trup. Dar era „ultima soluţie”, ca să cităm un 
alt nemernic, impulsul bărbătesc al disperării, cea din urmă miză la ruleta 
speranţei, care moare ultima. A decedat și ea deodată cu cei mai mulți din- 
tre adevărații eroi ai cauzei. O mână de oameni să țină în frâu o armată, fie 
şi o oră, darmite opt ani de rezistență! Un an să tot vină divizii şi dinspre 
Zărneşti, şi dinspre Braşov sau Făgăraș. Tu să ieși din încercuire. Ba, să mai 
ai şi umor, să le lași mesaje nevrednicilor. Sau tupeu. Au fost şi situații în 
care frați buni se aflau în tabere diferite, opuse. 


La fel de mare, acum, pericolul de a inversa personajele pe tabla de şah a 
istoriei: piesele albe să devină negre, negrele — albe. Trădarea a funcționat 
şi printre luptătorii anticomuniști, sus, în munţi. Nici omenia nu a dispărut 
de tot în rândul „vânătorului” mancurtizat din vale. 


Fapt pentru care apelăm la memoria vie. „Moșului” Ion Gavrilă i-a fost 
scris să supraviețuiască nenorocirilor. 


Născut la 4 ianuarie 1923, în localitatea Gura Văii (Iaşi, în acte!) județul 
Făgăraş. Liceul la „Radu Negru”, agronomia la Cluj. În paralel, Academia Co- 
mercială. N-a mai apucat ziua absolvirii. Ultima zi de facultate: 15 mai 1948. 
Scăpat de arestare printr-o întâmplare, dar rămas înafara legii până în 1976, 
bine ascuns de către soția sa, Ana, asumându-și şi dumneaei, conștient, riscul. 
Arestat la Cluj. Lucrurile se mai înseninaseră la venirea la putere a lui Nixon 
şi Kissinger, The President intervenind nemijlocit pentru clemenţă faţă de cei pe 
care îi dezamăgiseră. Mai mult, documente declasificate din Arhiva CIA atestă 
că grupul Gavrilă a fost trădat și vândut securității bolșevice de agenți GRU şi 
KGB infiltrați în CIA! Trebuia dovedit americanilor că în România e libertate. 
A „beneficiat de două condamnări la moarte, în 1951 şi 1957. Motivarea in- 
clementei sentințe: „Lupta împotriva orânduirii socialiste”. 


- In munți... 

- Opt ani în munți: 1948-1955. Adresa precisă: Făgăraș. Prin trădare, 
lichidat grupul. Numai eu am rămas liber. În 1976, ţinut șase luni la 
securitate, în Bucureşti. S-au purtat omeneșşte totuşi, n-am ce zice. 


- După? 


— 10-11 ani muncitor agricol, apoi tehnician. Riscul a fost inutil, eram 
conştienţi de asta și atunci. 


- Totuşi, care a fost suportul moral al faptei, al „proiectului'... neeligi- 
bil, fără şanse de izbândă? 


- Era nevoie şi de ceva, o luminiţă, sacrificiu, pentru a menţine o 
speranţă în poporul român. Datorie de onoare, pe care o socoteam ne- 
cesară. Numai o minune te putea scăpa. Ne-am socotit generație de 
sacrificiu și am acceptat condiţiile. Am intrat în organizaţia anticomu- 
nistă la Cluj. În obiectiv: lupta armată. Practic, după alegeri (cele din 6 
martie 1945 — n.n.), s-a văzut că o cale democratică nu exista. Noi am 
ales alternativa nedemocratică, regimul ne-a impus forța. 


- Simplu ostaș? 
- Grupul Gavrilă. Se putea numi şi Hosu, Ciușdea. N-a existat şef. O 
democraţie. Hotărârile nu se luau de unul singur; o discuţie. 


- Scene de luptă, de înfruntare pe viață şi pe moarte? 


- Zeci! Se murea, se secera. Zeci de ciocniri. În soldaţi în termen nu tră- 
geam, nu ei erau adevărații vinovaţi. Cazuri de fraternizare cu soldaţii. 
Pe Moldoveanu, în '52, ne-au avertizat că suntem înconjurați. Poteca de 
urme pe zăpadă se bifurca în preajma bordeiului nostru, ocolindu-l... 


— În rândul dumneavoastră, s-au aciuit trădători? 


- Nu. Noi nu. Eram crescuţi în zonă, ne cunoșteam de mici. Toţi am 
căzut prin vânzare de către altcineva, nu din interior, pentru alte mo- 
tive. S-a creat o filieră iugoslavă; sute au trecut, ajunși în Canada. Au 
supraviețuit. Cel ce i-a ajutat pe atâţia nu s-a ajutat și pe sine. Prăbuşit 
în închisoare! 

— Urmăritorii? 

- Securitatea. Uniforme cu albastru, specific trupelor de securitate. 


- „Bandiţii” eraţi cu armata făcută? 

- Da. Şi eu am făcut armata, şcoala de ofițeri. Unii au făcut Frontul de 
Est, alţii — şi, şi. Nu am făcut niciun pas care să nu se încadreze în onoa- 
rea militară şi morala creştină. 


- Cum vă vedeți, privind peste ani, şansa de supraviețuire? 


- Nu mi-o pot explica, decât că Dumnezeu a ţinut să existe cineva care 
să depună mărturie. 


— Datorie pe cale de împlinire, inclusiv în varianta scrisă. 
— „Brazii se frâng, dar nu se îndoiesc”. Cartea am scris-o. Titlul nu-i hotărât. 


PS. Ulterior înregistrării conversaţiei redate, cartea avea să apară, în şase 
volume. Dar, prin sentință mai presus de oameni, buni sau răi, în primă- 
vara anului 2006 dispărea autorul cărții şi coautor al faptelor rememo- 
rate, Ion Gavrilă Ogoranu, retras acasă, la Galtiu, toponim şi reper isto- 
ric din Alba, şi redat pământului natal, pe care l-a iubit ca nimeni altul 
şi l-a apărat fără condiţii. O carte trăită rând cu rând, filă cu filă. Carte 
a încrederii şi a spaimei de a nu mai apuca, la vârsta măsurată cu 20, un 
nou răsărit de soare. Carte-document, prin care autorul străpunge al doilea 
cerc al suferinţei, reactualizând-o: scrisul. Cu titlul neschimbat, o prefața 
Teofil Mija, fost luptător şi el, iar crezul „Moșului” Ogoranu (supranumit 
și „Bădia”) îl sintetiza camaradul său Nicolae Purcărea: „Mamă-Ţară, 
iartă-ne că am îndrăznit să luptăm şi să murim pentru tine!”. Cu lu- 
ciditate, bravul luptător considera, cu un an înaintea retragerii discrete în 
Cer, la Monumentul de la Sâmbăta de Sus, că misiunea lor nu s-a încheiat: 
„Deşi la vârste înaintate, noi nu ne-am terminat încă datoria față de 
țară. Noi nu ieşim la pensie decât atunci când ne vor bate cuiele în cele 
patru scânduri. Şi avem datoria ca idealurile noastre să le trecem în 
mâna celor tineri, ca să le ducă mai departe. Pentru că vrem ca țara 
noastră să rămână aproape de Dumnezeu, în așa fel încât spiritul 
creștin să se reverse în tot ce are țara mai bun...”. 


Ca-ntr-o oglindă, reverberează același gând, din tinereţea zbuciumată, 
când îmbrăcaseră cămaşa morți, chezășuind libertatea cu propriile vieți: 
„Pe potecile munţilor, acest grup de tineri n-a purtat numai arme. 
Alături de onoarea, mândria şi conştiinţa libertăţii neamului nostru, 
alături de durerea ceasului de față, în inima şi crezul nostru am pur- 
tat ca o povară scumpă visuri, doruri şi gânduri izvorâte şi călite în 

dragostea pentru neamul nostru, pentru vremurile ce vor să vie.” (Tes- 
tamentul Grupului Carpatin Făgărășean întocmit pe muntele Buzdugan, 
în Săpămâna Mare a anului 1954). 


Respectarea adevărului e prima condiţie, supraviețuitorii „aventurii, 
membrii grupului de rezistență armată fiind exemplare tot mai rare. Im- 
portant e că — și prin curajul, şi prin spiritul lor de sacrificiu — munţii ne 
stau tot acolo, unde i-a așezat Creatorul. Și tot verticali. 

Citiţi în numărul viitor 


Gabriela HAJA. Politicile lingvistice ale Academiei Române și 
Dicţionarul limbii române 


Mircea BORCILĂ. Reflecţii privind procesul de integrare a lui Euge- 
niu Coşeriu în știința şi cultura română 


Elena FAUR. Eugeniu Coșeriu și noua direcție în studiile cognitiviste 
Camil MUREŞANU. Istorie și cunoaștere (discurs de recepție) 

Adrian Dinu RACHIERU. Eminescu și canonul literar românesc (II) 
Ion CONSTANTIN. Gherman Pântea, un luptător pentru cauza 


națională 

Theodor CODREANU. Ţiganiada arcadiană (eseu despre L.M. Arca- 
de, prozator, eseist, dramaturg) 

Constantin $CHIOPU. Dezvoltarea competenţei de lectură prin 
abordări inter- și transdisciplinare 

Catinca AGACHE. Cassian Maria Spiridon - o conştiinţă poetică hi- 
perlucidă 

Mircea DRUC. Nişte nostalgici (3) 

Irina CONDREA. Politeţea exprimării prin pronume 

Luminiţa CORNEA. Limbile vântului sau povestea lingvistului de- 
ghizat în cioban 

Inna NEGRESCU-BABUȘ. De la competenţa culturală la competența 
interculturală 

Ana FERAFONTOV. Evoluţia genului pamfletar în spaţiul românesc 
Marta ISTRATI. Probleme de (re)adaptare şcolară și sociolingvistică 


a elevilor repatriați 


Ecaterina BRĂGUȚŢĂ. Tipologia substantivelor deverbale regresive 
în imnografia ortodoxă 


